#

Maistrova ulica 10, 1000 Ljubljana T: 01 369 59 00

 F: 01 369 59 01

 E: gp.mk@gov.si

 www.mk.gov.si

**POROČILO O IZVAJANJU**

**NACIONALNEGA PROGRAMA ZA KULTURO 2014–2017**

**ZA LETI 2016 IN 2017**

**Ljubljana, september 2018**

**KAZALO**

[UVOD 4](#_Toc531340878)

[1. KNJIGA 6](#_Toc531340879)

[Pregled izvajanja ukrepov v obdobju 2014–2017 9](#_Toc531340880)

[Pregled vrednosti kazalnikov v obdobju 2014–2017 10](#_Toc531340881)

[2. FILM IN AVDIOVIZUALNA DEJAVNOST 14](#_Toc531340882)

[Pregled izvajanja ukrepov v obdobju 2014–2017 16](#_Toc531340883)

[Pregled vrednosti kazalnikov v obdobju 2014–2017 18](#_Toc531340884)

[3. UPRIZORITVENE UMETNOSTI 25](#_Toc531340885)

[Pregled izvajanja ukrepov v obdobju 2014–2017 27](#_Toc531340886)

[Pregled vrednosti kazalnikov v obdobju 2014–2017 28](#_Toc531340887)

[4. GLASBENE UMETNOSTI 32](#_Toc531340888)

[Pregled izvajanja ukrepov v obdobju 2014–2017 35](#_Toc531340889)

[Pregled vrednosti kazalnikov v obdobju 2014–2017 37](#_Toc531340890)

[5. VIZUALNE UMETNOSTI 45](#_Toc531340891)

[Pregled izvajanja ukrepov v obdobju 2014–2017 47](#_Toc531340892)

[Pregled vrednosti kazalnikov v obdobju 2014–2017 48](#_Toc531340893)

[6. INTERMEDIJSKE UMETNOSTI 50](#_Toc531340894)

[Pregled izvajanja ukrepov v obdobju 2014–2017 51](#_Toc531340895)

[Pregled vrednosti kazalnikov v obdobju 2014–2017 52](#_Toc531340896)

[7. LJUBITELJSKA KULTURNA DEJAVNOST 55](#_Toc531340897)

[Pregled izvajanja ukrepov v obdobju 2014–2017 61](#_Toc531340898)

[Pregled vrednosti kazalnikov v obdobju 2014–2017 61](#_Toc531340899)

[8. MEDIJI 64](#_Toc531340900)

[Pregled izvajanja ukrepov v obdobju 2014–2017 66](#_Toc531340901)

[Pregled vrednosti kazalnikov v obdobju 2014–2017 68](#_Toc531340902)

[9. ARHITEKTURA 77](#_Toc531340903)

[Pregled izvajanja ukrepov v obdobju 2014–2017 78](#_Toc531340904)

[Pregled vrednosti kazalnikov v obdobju 2014–2017 78](#_Toc531340905)

[10. KULTURNA DEDIŠČINA 79](#_Toc531340906)

[Pregled izvajanja ukrepov v obdobju 2014–2017 88](#_Toc531340907)

[Pregled vrednosti kazalnikov v obdobju 2014–2017 90](#_Toc531340908)

[11. KNJIŽNIČNA DEJAVNOST 104](#_Toc531340909)

[Pregled izvajanja ukrepov v obdobju 2014–2017 107](#_Toc531340910)

[Pregled vrednosti kazalnikov v obdobju 2014–2017 108](#_Toc531340911)

[12. ARHIVSKA DEJAVNOST 112](#_Toc531340912)

[Pregled izvajanja ukrepov v obdobju 2014–2017 114](#_Toc531340913)

[Pregled vrednosti kazalnikov v obdobju 2014–2017 114](#_Toc531340914)

[13. SLOVENSKI JEZIK 116](#_Toc531340915)

[Pregled izvajanja ukrepov v obdobju 2014–2017 119](#_Toc531340916)

[Pregled vrednosti kazalnikov v obdobju 2014–2017 121](#_Toc531340917)

[14. KULTURNO-UMETNOSTNA VZGOJA 124](#_Toc531340918)

[Pregled izvajanja ukrepov v obdobju 2014–2017 132](#_Toc531340919)

[Pregled vrednosti kazalnikov v obdobju 2014–2017 135](#_Toc531340920)

[Pregled izvajanja ukrepov v obdobju 2014–2017 po posameznih področjih kulture 142](#_Toc531340921)

[Pregled vrednosti kazalnikov v obdobju 2014–2017 po posameznih področjih kulture 144](#_Toc531340922)

[15. ČLOVEKOVE PRAVICE IN VAROVANJE KULTURNIH RAZNOLIKOSTI 153](#_Toc531340923)

[Pregled izvajanja ukrepov v obdobju 2014–2017 155](#_Toc531340924)

[Pregled vrednosti kazalnikov v obdobju 2014–2017 156](#_Toc531340925)

[16. KULTURNE INDUSTRIJE 160](#_Toc531340926)

[Pregled izvajanja ukrepov v obdobju 2014–2017 160](#_Toc531340927)

[Pregled vrednosti kazalnikov v obdobju 2014–2017 161](#_Toc531340928)

[17. OBLIKOVANJE – KREATIVNA INDUSTRIJA 164](#_Toc531340929)

[Pregled izvajanja ukrepov v obdobju 2014–2017 165](#_Toc531340930)

[Pregled vrednosti kazalnikov v obdobju 2014–2017 166](#_Toc531340931)

[18. DIGITALIZACIJA 167](#_Toc531340932)

[Pregled izvajanja ukrepov v obdobju 2014–2017 171](#_Toc531340933)

[Pregled vrednosti kazalnikov v obdobju 2014–2017 172](#_Toc531340934)

[19. MEDNARODNO SODELOVANJE 174](#_Toc531340935)

[Pregled izvajanja ukrepov v obdobju 2014–2017 175](#_Toc531340936)

[Pregled vrednosti kazalnikov v obdobju 2014–2017 176](#_Toc531340937)

[20. IZOBRAŽEVANJE IN USPOSABLJANJE V KULTURI 179](#_Toc531340938)

[Pregled izvajanja ukrepov v obdobju 2014–2017 179](#_Toc531340939)

[Pregled vrednosti kazalnikov v obdobju 2014–2017 180](#_Toc531340940)

[21. SAMOZAPOSLENI V KULTURI 182](#_Toc531340941)

[Pregled izvajanja ukrepov v obdobju 2014–2017 183](#_Toc531340942)

[Pregled vrednosti kazalnikov v obdobju 2014–2017 184](#_Toc531340943)

[22. NEVLADNE ORGANIZACIJE 185](#_Toc531340944)

[Pregled izvajanja ukrepov v obdobju 2014–2017 186](#_Toc531340945)

[Pregled vrednosti kazalnikov v obdobju 2014–2017 187](#_Toc531340946)

[23. JAVNI ZAVODI 189](#_Toc531340947)

[Pregled izvajanja ukrepov v obdobju 2014–2017 190](#_Toc531340948)

[Pregled vrednosti kazalnikov v obdobju 2014–2017 190](#_Toc531340949)

[24. ZASEBNI SEKTOR 193](#_Toc531340950)

[Pregled izvajanja ukrepov v obdobju 2014–2017 193](#_Toc531340951)

[Pregled vrednosti kazalnikov v obdobju 2014–2017 194](#_Toc531340952)

[25. INVESTICIJE NA PODROČJU KULTURE 196](#_Toc531340953)

[Pregled stanja ključnih investicij v javno kulturno infrastrukturo v državni lasti 196](#_Toc531340954)

[Pregled stanja ključnih investicij v kulturne spomenike v državni lasti 199](#_Toc531340955)

[Pregled stanja investicij v občinsko javno kulturno infrastrukturo, ki presega lokalni pomen, in v kulturne spomenike v lasti občin 202](#_Toc531340956)

[26. KULTURNI PROJEKTI V OKVIRU FINANČNEGA OBDOBJA EU 2014−2020 205](#_Toc531340957)

[Kulturni projekti v okviru programskega obdobja izvajanja evropske kohezijske politike 2014–2020 205](#_Toc531340958)

[Kulturni projekti in mednarodni finančni mehanizmi 207](#_Toc531340959)

[POVZETEK IZVAJANJA NACIONALNEGA PROGRAMA ZA KULTURO 2014–2017 208](#_Toc531340960)

[Povzetki po področjih 210](#_Toc531340961)

# UVOD

Pred vami je poročilo o izvajanju nacionalnega programa za kulturo za leti 2016 in 2017. Nacionalni program za kulturo (NPK) je strateški dokument razvojnega načrtovanja kulturne politike, ki izhaja iz zgodovinsko doseženega položaja kulture v razvoju Slovenije in slovenskega naroda ter iz javnega interesa zanjo, kakor ga opredeljuje Zakon o uresničevanju javnega interesa za kulturo. Opredeljuje področja kulture, na katerih se zagotavljajo javne kulturne dobrine, in določa usmeritve glede investicij v javno kulturno infrastrukturo.

Prvi formalni predlog nacionalnega programa za kulturo je bil pripravljen v mandatu ministra za kulturo mag. Rudija Šeliga, ki je strateški dokument opredelil kot dokument, ki »načrtuje razvoj slovenske kulture oziroma kulture v Sloveniji, s čimer razumemo ustvarjanje nove kulture in ohranjanja pretekle, tj. kulturne tradicije v Sloveniji. V ta namen si nacionalni kulturni program zastavlja cilje, ki jih je mogoče dosegati na podlagi ustvarjalnega potenciala slovenske kulture oziroma njenih ustvarjalcev in gmotnega temelja slovenske družbe.«[[1]](#footnote-1) Prvi NPK je bil sprejet nekaj let pozneje, ko so poslanci Državnega zbora 27. februarja 2004 potrdili Nacionalni program za kulturo 2004–2007, zatem pa sta še dva strateška dokumenta NPK 2008–2011 in NPK 2014–2017.

V času izvajanja NPK 2014–2017 je Državni zbor 4. novembra 2016 sprejel spremembo Zakona o uresničevanju javnega interesa za kulturo (UL RS 68/2016), ki je na novo določil razliko med strategijo kulturne politike in akcijskim načrtom za uresničevanje NPK, ki ga sprejema vlada, ter podaljšal obdobje poročanja o uresničevanju NPK. Razlogi za spremembo so izhajali iz praktičnih izkušenj pri uresničevanju strategije in iz vsebinskih vprašanj iz doslej sprejetih nacionalnih programov za kulturo. Ugotovljeno je bilo, da so štiri leta prekratko obdobje za uresničitev investicij in temeljitih sprememb zakonodaje. Zato se NPK v prihodnje namesto za štiri leta sprejema za najmanj osem let. Vlada na podlagi NPK sprejme akcijski načrt, s katerim za naslednja štiri leta določi ukrepe, cilje, obseg sredstev in čas za njihovo doseganje. Vlada poroča Državnemu zboru o izvajanju NPK vsaki dve leti, in ne več vsako leto, pri čemer še vedno vsako leto poroča Nacionalnemu svetu za kulturo. Nacionalni program za kulturo je dokument z dolgoročnejšo vizijo razvoja kulture, zato mora njegova priprava temeljiti na podlagi poglobljenih analiz in obsežnih posvetovanj in ob sodelovanju vseh deležnikov, s katerimi je treba voditi proces zbiranja in obravnave predlogov ter pripraviti podrobno poročilo o njihovem upoštevanju.

Ministrstvo za kulturo je na podlagi navedene zakonske spremembe v letu 2017 pripravilo predlog NPK 2018–2025, ki pa je ostal v medresorskem usklajevanju.

Poročilo o izvajanju Nacionalnega programa za kulturo 2014–2017 je bilo pripravljeno v skladu z zakonskimi določili in se nanaša na izvajanje NPK v letih 2016 in 2017. Upošteva zgradbo osnovnega dokumenta NPK, ki je razdeljen na 26 poglavij, v katerih so opredeljeni cilji, ukrepi in kazalniki. Pregledni prikazi kazalnikov in ukrepov v poročilu se nanašajo na obdobje 2014–2017. Poročilo je sestavljano iz uvoda ministra za kulturo in 26 poglavij o posameznih področjih kulture in umetnosti. V vsakem poglavju je najprej predstavljeno izvajanje nacionalnega programa za kulturo v letih 2016 in 2017, nato pa sta dve preglednici, in sicer ena prikazuje pregled izvajanja ukrepov v obdobju 2014–2017, druga pa letne vrednosti kazalnikov v istem obdobju. NPK 2014–2017 vsebuje 156 ciljev, za izvedbo katerih je bilo predvidenih 288 ukrepov in 454 kazalnikov.

V obdobju 2014–2017 je bilo izvedenih 72 odstotkov ukrepov, in sicer 24 odstotkov v celoti, 19 odstotkov večinoma in 30 odstotkov deloma. Da ukrepi iz NPK 2014–2017 niso bili izvedeni v celoti, sta v glavnem dva razloga. Prvi je, da bi bilo za uresničitev treba spremeniti zakonodajo ali sprejeti novo. To velja predvsem za področje medijev in nevladnih organizacij. Drugi razlog pa je, da je bilo za uresničitev treba zagotoviti finančna sredstva, v NPK predvidena iz proračunskih in kohezijskih virov, vendar potrebna ta niso bila zagotovljena. Zato izvedba v celoti ni bila mogoča predvsem na področjih kulturna dediščina, knjižnična dejavnost, arhivi, samozaposleni in mednarodna dejavnost.

Da bi se uresničevanje zastavljenih ciljev nadaljevalo, je Ministrstvo za kulturo v prejšnjem mandatu začelo pripravljati strategije in zakone, predvidene v NPK 2014–2017. Uspešno so bili sprejeti tri strategije in dva zakona: Strategija razvoja nacionalnega programa filmske vzgoje, Strategija in izvedbeni načrt razvoja slovenskega elektronskega arhiva in Arhitekturna politika Slovenije: Arhitektura za ljudi, Zakon o Slovenski matici in Zakon o Prešernovi nagradi.

Ministrstvo za kulturo bo v novem mandatu za uresničevanje začrtanih ciljev iz NPK 2014–2017 in na podlagi razvojnega načrtovanja kulturne politike nadaljevalo priprave strateških dokumentov in predpisov. Poleg priprave novega NPK je strategija kulturne dediščine v končnem medresorskem usklajevanju pred pošiljanjem v sprejem na vlado, Resolucija o nacionalnem programu za jezikovno politiko 2019–2023 je v javni obravnavi, pripravljajo pa se tudi strategija za področje medijev in spremembe medijske zakonodaje. V javni obravnavi sta dva predloga zakona, in sicer osnutek predloga Zakona o dodatku k pokojnini za delo in izjemne dosežke na področju kulture in raziskovalno razvojne dejavnosti ter osnutek predloga Zakona o zagotavljanju sredstev za nekatere nujne programe Republike Slovenije v kulturi, ki ju čaka še medresorsko usklajevanje.

Zdaj smo brez veljavnega nacionalnega programa za kulturo, vendar je naša zaveza, opredeljena v koalicijski pogodbi, da do leta 2020 oblikujemo nacionalni program za kulturo in ključne zakonodajne spremembe. Proces oblikovanja, sprejemanja in spremljanja bo voden pregledno in v skladu s sodobnimi standardi vključevanja javnosti v pripravo strateških dokumentov.

Nov nacionalni program za kulturo, kjer bosta na novo začrtana osemletna strategija kulturne politike in opredeljen javni interes v kulturi, bomo oblikovali v soglasju in ob tvornem dialogu z deležniki. Da bomo lahko uresničevali zastavljene cilje in premaknili razvoj kulture in umetnosti v pravo smer, bo treba skupaj odgovoriti na vprašanje, kaj bo mogoče glede na aktualne razmere v kulturi in umetnosti spremeniti na bolje. Kultura in umetnost sta izrazito raznolik sistem, ki združuje številna in različna področja. Vsako področje je treba obravnavati posamično, a hkrati z zavedanjem, da je pri sistemskih predlogih treba upoštevati, da gre vendarle za celosten, medsebojno povezani sistem. Kultura in umetnost namreč med drugim prispevata tudi h kakovosti življenja posameznika kot enega ključnih kazalnikov razvoja celotne družbe, zato bo naša skupna naloga kulturo in umetnost postaviti v središče družbenega razvoja.

Dejan Prešiček, minister za kulturo

Ljubljana, 19.11.2018

# 1. KNJIGA

Na področju knjige nacionalni program za kulturo opredeljuje naslednje cilje:

1. Večja prodaja kakovostnih knjig in revij.
2. Učinkovitejša državna podpora knjigi v okviru celovite knjižne politike.
3. Republika Slovenija – osrednja gostja na mednarodnem knjižnem sejmu v Frankfurtu.

Opis izvajanja nacionalnega programa v letu 2016

V zvezi s ciljem večja prodaja kakovostnih knjig in revij so bili v letu 2016 izvajani vsi načrtovani ukrepi. V NPK napovedana Zakon o knjigi in državna raziskava bralnih nakupovalnih navad sta bila uresničena že v letih 2014 in 2015, enako portal knjige na trgu, tudi v letu 2016 je agencija izvedla državno kampanjo Rastem s knjigo, v okviru katere vsi sedmošolci in dijaki prvih letnikov srednjih šol ob obisku splošne knjižnice prejmejo v dar izbrano knjigo slovenskega avtorja; izveden je bil ciljni javni razpis za sofinanciranje kulturnih programov knjigarn, v okviru katerega je bilo podprtih 20 kulturnih programov knjigarn. Cilji javnega razpisa so bili spodbuditi razvoj knjigarn v kulturna središča, izvedba celovitih kulturnih programov knjigarn, zagotavljanje dostopnosti ustreznega obsega subvencioniranih knjig in revij na celotnem območju Slovenije ter krepitev knjigotrštva v javnem interesu.

Že leta 2014 je Javna agencija za knjigo Republike Slovenije (JAK) uspešno pridobila evropska sredstva za vzpostavitev portala knjige na trgu. Dveletni evropski projekt je bil končan v letu 2015. V okviru projekta je konec leta 2015 nastal spletni knjižni portal Bližji knjigi (www.blizjiknjigi.si) in z njim povezan revijalni portal Revije (www.revije.si). Portal vsem knjižnim ustvarjalcem omogoča informacijsko in promocijsko podporo, javnost pa celovito in raznoliko obvešča o aktualni knjižni produkciji, vseh ključnih akterjih knjižne verige v Sloveniji in o dogajanju na knjižnem področju. V povezavi z revijalnim portalom predstavlja tudi literarne, humanistične in druge kulturne revije, posebej otroške in mladinske. Zasnovan je tako, da poudarja enakovreden pomen vseh s knjigo povezanih dejavnosti in da vse udeležence knjižne verige podpira pri prizadevanjih za skupni cilj: čim bolj kakovostno, prepoznavno, cenjeno, dostopno, hkrati pa tudi donosno knjigo na Slovenskem. Revijalni portal omogoča dostopnost revij z enotne vstopne točke ter nove možnosti za raziskovanje, kulturno ustvarjanje in izobraževanje ter s tem skuša prispevati tudi k oživljanju družbene vloge revij, zasnovan pa je tako, da v prihodnje omogoča tudi objavo drugih revij s področja kulture in humanistike, izdajatelji katerih bodo želeli sodelovati pri projektu. Knjižni portal predstavlja knjige, revije, (literarne) nagrade ter ključne fizične in pravne subjekte v knjižni verigi: avtorje, ilustratorje, prevajalce, urednike, oblikovalce, fotografe, literarne kritike, tiskarne, založbe, distributerje, knjigarne, knjižnice in antikvariate. Na portal je bilo na dan 31. 12. 2014 uvrščenih 1691 knjižnih del, na dan 31. 12. 2016 pa 13.656 knjig, 7.875 avtorjev, 1.584 prevajalcev, 882 ilustratorjev, 601 fotograf, 1.014 urednikov, 115 kritikov, 1.334 založb, 129 tiskarn, 55 knjigarn, 442 knjižnic in 18 antikvariatov.

Za uresničevanje drugega cilja iz NPK, bolj učinkovite državne podpore knjigi v okviru celovite knjižne politike je agencija decembra 2014 sprejela strategijo, v kateri je opredelila ukrepe in politike do leta 2019. Najpomembnejša sprememba na področju sofinanciranja področja knjige je prenova razpisnega sistema, uvedena v letu 2016. V letu 2016 je JAK izvedla projektni razpis za sofinanciranje kulturnih projektov na področju elektronskega založništva, in sicer je bil razpis sestavljen iz dveh sklopov: sofinanciranje kulturnih projektov na področju elektronskega založništva, tj. izdelave kakovostnih elektronskih knjig v slovenskem jeziku, ter sklopa sofinanciranje kulturnih projektov, pomembnih za razvoj in uveljavljanje literarne ustvarjalnosti v spletnih medijih. Na prvem sklopu razpisa je JAK sofinancirala objavo oziroma pretvorbo v e-pub 197 knjig, ki jih je objavilo dvanajst (12) založnikov. Na drugem sklopu razpisa pa projekte petih (5) različnih prijaviteljev, ki v spletnih medijih poudarjajo in promovirajo poezijo, literarno kritiko in bralne spodbude, eden pa razvija dostop do literarnih del prek mobilne aplikacije. Izveden je bil tudi javni razpis za sofinanciranje projektov krepitve kompetenc na področju knjige, v okviru katerega je agencija izbrala 5 izvajalcev usposabljanj.

Glede cilja Republika Slovenija – osrednja gostja na mednarodnem knjižnem sejmu v Frankfurtu je Vlada Republike Slovenije s sklepom št. 51000-3/2014/11 z dne 24. 4. 2014 pripravo in izvedbo projekta poverila javni agenciji. V letu 2016 je med 26. in 29. aprilom JAK izvedla številne aktivnosti: skupaj s Slovenskim kulturno-informacijskim centrom (SKICA) je organizirala štiri literarne dogodke s slovenskimi avtoricami in avtorji na Dunaju ter kot del strokovnega programa (namenjenega predvsem založnikom, a tudi avtorjem in prevajalcem) ogled dveh dunajskih založb, Zsolnay in Folio. Izdelana je bila komunikacijska strategija projekta, med 9. in 11. junijem 2016 je agencija že drugič v letu 2016 organizirala tridnevni študijski obisk, in sicer gostovanje nemških založnikov in novinarjev v Sloveniji. Vabljeni gosti so bili ugledni predstavniki založniških in medijskih hiš, vsi iz Nemčije, potovanja pa se je udeležilo skupno osem gostov. JAK je prvič organizirala specializirani prevajalski seminar za prevajalce iz slovenščine v nemščino, ki je potekal v Ljubljani od 13. do 16. avgusta 2016. Osem udeležencev se je pod mentorstvom nemškega pisatelja in predavatelja Matthiasa Göritza ter prevajalke in tolmačke Rosemarie Linde ukvarjalo z izbranim odlomkom iz del Kronosova žetev Mojce Kumerdej in Zlata mačja preja Svetlane Makarovič, ki so jih kot pripravo na seminar že prevedli v nemščino. V sodelovanju z Uradom RS za komuniciranje je agencija pripravila oktobrsko izdajo revije Sinfo (v angleškem jeziku), s poudarkom na slovenski literaturi. Knjižnega sejma v Frankfurtu, kjer je potekal tudi uradni sprejem na slovenski stojnici, se je udeležila tudi delegacija Ministrstva za kulturo, in sicer državna sekretarka Damjana Pečnik in vodja ministrovega kabineta Maja Dimitrovski v družbi veleposlanice RS v Berlinu Marte Kos. Agencija je vzpostavila spletni novičnik v angleškem jeziku, namenjen tuji strokovni javnosti, ki bo predstavljal slovenske ustvarjalce, aktivnosti JAK, zanimivosti, razpise in pozive ter druge za mreženje in seznanjanje tujih javnosti s slovenskimi pomembne podatke. Prav tako je bil vzpostavljen tudi slovenski e-novičnik. V sodelovanju s SKICA in Literaturhaus Wien je JAK 28. oktobra 2016 v Literaturhaus Wien otvorila razstavo stripov Alma&Anton: Svetovljanka sreča Meksikajnarja, ki jo je odprl minister za kulturo Anton Peršak. Oktobra 2016 je izšel nemški ponatis Pahorjeve Nekropole in skupaj z založbo Berlin Verlag, festivalom Stadt-Land-Buch in slovenskim kulturnim centrom v Berlinu je JAK pripravila gostovanje Borisa Pahorja v Berlinu novembra 2016. Agencija je sodelovala tudi pri predstavitvi projekta Ljubljana bere – regionalni poudarek na knjižnem sejmu v Puli z napotitvijo slovenskih avtorjev in založnikov na sejem (v sodelovanju z MOL), tudi v program Litlink, ki predstavlja mlajše avtorje tujim agentom in založnikom.

Opis izvajanja nacionalnega programa v letu 2017

V zvezi s ciljem večja prodaja kakovostnih knjig in revij so bili v letu 2017 izvajani vsi načrtovani ukrepi. V NPK napovedana Zakon o knjigi ter državna raziskava o bralnih nakupovalnih navadah sta bila uresničena že v letih 2014 in 2015, enako portal Knjige na trgu, tudi v letu 2017 je Javna agencija za knjigo RS (JAK) izvedla državno kampanjo Rastem s knjigo, v okviru katere vsi sedmošolci ter dijaki prvih letnikov srednjih šol ob obisku splošne knjižnice prejmejo v dar izbrano knjigo slovenskega avtorja; izveden je bil ciljni javni razpis za sofinanciranje kulturnih programov knjigarn, v okviru katerega je bilo podprtih 19 kulturnih programov knjigarn. Cilji javnega razpisa so spodbuditi razvoj knjigarn v kulturna središča, izvedba celovitih kulturnih programov knjigarn, zagotavljanje dostopnosti ustreznega obsega subvencioniranih knjig in revij na celotnem območju Slovenije ter krepitev knjigotrštva v javnem interesu.

Leta 2014 je JAK uspešno pridobila evropska sredstva za vzpostavitev portala Knjige na trgu. Dveletni evropski projekt je bil končan v letu 2015, nastal je spletni knjižni portal Bližji knjigi (www.blizjiknjigi.si) in z njim povezani revijalni portal Revije (www.revije.si). Portal vsem ustvarjalcem s področja knjige omogoča informacijsko in promocijsko podporo, javnost pa obvešča o aktualni knjižni produkciji, vseh ključnih akterjih knjižne verige v Sloveniji in o dogajanju na knjižnem področju. Revijalni portal omogoča dostopnost revij z enotne vstopne točke ter nove možnosti za raziskovanje, kulturno ustvarjanje in izobraževanje ter s tem skuša prispevati tudi k oživljanju družbene vloge revij, zasnovan pa je tako, da v prihodnje omogoča tudi objavo drugih revij s področja kulture in humanistike, izdajatelji katerih bodo želeli sodelovati pri projektu. Knjižni portal predstavlja knjige, revije, (literarne) nagrade ter ključne fizične in pravne subjekte v knjižni verigi: avtorje, ilustratorje, prevajalce, urednike, oblikovalce, fotografe, literarne kritike, tiskarne, založbe, distributerje, knjigarne, knjižnice in antikvariate. Na portalu je bilo na dan 31. decembra 2014 uvrščenih 1.691 knjižnih del, na dan 30. aprila 2018 pa 17.650 knjig, 9.648 avtorjev, 1.826 prevajalcev, 1.011 ilustratorjev, 676 fotografov, 1.236 urednikov, 156 kritikov, 1.644 založb, 132 tiskarn, 60 knjigarn, 444 knjižnic in 18 antikvariatov.

Za uresničevanje drugega cilja iz NPK, tj. učinkovitejše državne podpore knjigi v okviru celovite knjižne politike je JAK decembra 2014 sprejela strategijo, v kateri je opredelila ukrepe in politike do leta 2019. Najpomembnejša sprememba na področju sofinanciranja področja knjige je prenova razpisnega sistema, uvedena v letu 2016, ki uvaja štiriletne programske in dveletne projektne razpise. V letu 2016 je JAK prvič izvedla tudi projektni razpis za sofinanciranje kulturnih projektov na področju elektronskega založništva. Razpis je bil sestavljen iz dveh sklopov: sofinanciranje kulturnih projektov na področju elektronskega založništva, tj. izdelave kakovostnih elektronskih knjig v slovenskem jeziku, ter sklopa sofinanciranje kulturnih projektov, pomembnih za razvoj in uveljavljanje literarne ustvarjalnosti v spletnih medijih. Leta 2017 je JAK v prvem sklopu razpisa sofinancirala objavo oziroma pretvorbo v e-pub 214 knjig (20 več kot leta 2016), ki jih je objavilo dvanajst založnikov, v drugem sklopu razpisa pa podprla projekte štirih različnih prijaviteljev, ki v spletnih medijih poudarjajo in promovirajo literarno kritiko in bralne spodbude, eden pa razvija dostop do literarnih del prek mobilne aplikacije. Na rednem programskem razpisu s področja založništva leta 2017 je 70 odstotkov prijaviteljev redno knjižno produkcijo izvajalo v tiskani in e-različici. Izveden je bil tudi javni razpis za sofinanciranje projektov krepitve kompetenc na področju knjige, v okviru katerega je JAK izbrala pet izvajalcev usposabljanj.

Glede cilja Republika Slovenija – osrednja gostja na mednarodnem knjižnem sejmu v Frankfurtu je Vlada Republike Slovenije s sklepom št. 51000-3/2014/11 z dne 24. 4. 2014 pripravo in izvedbo projekta zaupala JAK, za projekt Frankfurt pa je namenila tudi dodatna namenska sredstva v višini 2,5 milijona evrov. Leta 2015 je JAK začela aktivno delovati za uspešnost kandidature in na letni ravni močno intenzivirala aktivnosti. Z letom 2017 je uvedla dodatno stojnico na knjižnem sejmu na Dunaju (poleg stojnic v Leipzigu in Frankfurtu), istega leta je tudi povečala stojnico na frankfurtskem knjižnem sejmu na 80 m2 ter ponudila individualnim založnikom prostor za trženje prevodnih pravic (individualne mize v sklopu stojnice). Stopnjuje tudi prisotnost z dogodki v lastni produkciji na vseh omenjenih sejmih. V letih 2016 in 2017 je skupaj s Slovenskim kulturno-informacijskim centrom v Avstriji (SKICA) v času knjižnega sejma ali izven njega organizirala 18 literarnih dogodkov s slovenskimi avtoricami in avtorji na Dunaju ter kot del strokovnega programa (namenjenega predvsem založnikom, pa tudi avtorjem in prevajalcem) ogled dunajskih založb in strokovno medzaložniško mreženje (B2B srečanje na sejmu novembra 2017). V letu 2017 je JAK organizirala tudi sklop dogodkov v Nemčiji, in sicer v sodelovanju s Slovenskim kulturnim centrom v Berlinu (SKICB). Od leta 2015 JAK izvaja letne tridnevne študijske obiske – gostovanja nemških založnikov in novinarjev v Sloveniji. Vabljeni gosti so ugledni predstavniki založniških in medijskih hiš, vsi iz Nemčije, potovanja pa se je doslej udeležilo skupno 25 gostov. Leta 2017 je študijski obisk izvedla v času slovenskega knjižnega sejma, udeležilo se ga je 13 zainteresiranih založnikov (leta 2015 šest, leta 2016 pa devet). JAK je v 2017 drugič zapored organizirala specializirani prevajalski seminar za prevajalce iz slovenščine v nemščino, ki je potekal avgusta v Novem mestu. Skupno 16 udeležencev v dveh letih (osem v letu 2017) se je pod mentorstvom nemškega pisatelja, prevajalca in predavatelja Matthiasa Göritza ter prevajalke in tolmačke Rosemarie Linde ukvarjalo z izbranimi odlomki iz štirih različnih slovenskih literarnih del za odrasle in otroke, ki so jih kot pripravo na seminar že prevedli v nemščino (v letu 2017 roman Kakorkoli Polone Glavan in Močvirniki Barbare Simoniti). V sodelovanju z Uradom Vlade Republike Slovenije za komuniciranje je JAK leta 2017 drugič zapored pripravila jesensko izdajo revije Sinfo (v angleškem jeziku) s poudarkom na slovenski literaturi. Knjižnega sejma v Frankfurtu, kjer je potekal tudi uradni sprejem na slovenski stojnici, se je leta 2017 udeležila tudi delegacija Ministrstva za kulturo (MK). V času uradnega obiska v Frankfurtu je vodstvo sejma neformalno potrdilo leto 2022 za nastop Slovenije kot častne gostje, dogovor je bil nekaj mesecev pozneje uradno pogodbeno potrjen. JAK je vzpostavila spletni novičnik v angleškem jeziku, namenjen tuji strokovni javnosti, ki predstavlja slovenske ustvarjalce, aktivnosti agencije, zanimivosti, razpise in pozive ter druge za mreženje in seznanjanje tujih javnosti s slovenskimi pomembne podatke. V letu 2017 je prirast prijav na novičnik znašal 75 novih naslovov. Prav tako je bil vzpostavljen tudi slovenski e-novičnik, prirast prijav v letu 2017 je znašal 54 novih naslovov.

Pregled izvajanja ukrepov v obdobju 2014–2017

| **Cilji in ukrepi** | **V kakšnem obsegu je bil ukrep izveden?****1 – v celoti; 2 – večinoma, 3 – deloma, 4 – ni izveden, 5 – namesto njega je bil izveden drug oziroma nadomestni ukrep, in sicer ..., 6 – drugo; kaj?** |
| --- | --- |
| 1. Večja prodaja kakovostnih knjig in revij |
| sprejetje Zakona o knjigi kot ekonomskega instrumenta, s katerim se uvede enotna cena knjige in poveča dostopnost knjig v knjigarnah | 1JAK je za potrebe izvajanja Zakona o enotni ceni knjige vzpostavila podatkovno zbirko za oddajo in spremljanje prijav založnikov. Portal je bil javnosti v skladu z določbami zakona dostopen od sredine avgusta 2014 in deluje brez tehničnih ali vsebinskih težav. Prek podatkovne zbirke zajemamo tudi podatke za portal Bližji knjigi. Od začetka uporabe zakona pa do konca leta 2017 je bilo oddanih 12.398 publikacij in izdanih enako število potrdil o prijavi. Konec leta 2017 je podatke o enotni ceni knjige sporočalo več kot 1.400 založnikov. JAK zagotavlja podporo in pomoč uporabnikom pri prijavah enotne cene knjige ter je tudi vezni člen med uporabniki, NUK in drugimi deležniki pri izvajanju ZECK (urejanje kataložnih zapisov o publikacijah, avtorstva ipd.). Agencija zagotavlja tudi podporo tržnemu inšpektoratu pri izvajanju nadzora. |
| izvedba državne raziskave bralnih in nakupovalnih navad na področju knjige s poudarkom na možnih rešitvah za povečanje kupovanja knjig | 1Raziskava Branje in nakupovanje knjig v Republiki Sloveniji (2014). |
| izvedba državnih kampanj za promocijo kulture branja in kupovanja knjig in revij | 2*Kampanja Bližji knjigi 2014 – serija TV-oglasov in plakatov za spodbujanje kupovanja knjig pred poletjem**Pot knjige –* kampanja POT KNJIGE, od avtorja do bralca, je prikaz procesa nastanka knjige. Kratka zgodba, zapisana v stripu, avtorja Žige X. Gombača z ilustracijami Davida Krančana, nas popelje v svet knjige z glavnim junakom, simpatičnim knjižnim moljem. Kampanja je pripravljena na plakatih kot razstava, ki potuje po Sloveniji, dostopna šolam, knjižnicam in drugim zainteresiranim ustanovam. V letu 2017 je razstava potovala po Sloveniji in zamejstvu in obogatila številne bralne dogodke na šolah, v knjižnicah, knjigarnah, na literarnih prireditvah idr. Kampanja se zaradi dobrega odziva nadgrajeno nadaljuje tudi v letu 2018. |
| ciljna podpora programom za pospeševanje prodaje knjig in revij v knjigarnah | 1Sofinanciranje programov knjigarn v obdobju 2014‒2017 s ciljem večjega obiska in prodaje knjig. |
| vzpostavitev portala Knjige na trgu | 1V celoti izpolnjena obveznost. Do konca leta 2017 je bilo na portal uvrščenih 16.521 knjig, 9.151 avtorjev, 1.768 prevajalcev, 967 ilustratorjev, 646 fotografov, 1.182 urednikov, 146 kritikov, 1.538 založb, 129 tiskarn, 57 knjigarn, 442 knjižnic in 18 antikvariatov. Portal je v letu 2017 objavil 12 uvodnikov priznanih ustvarjalcev, knjigarn in 12 antikvariatov. Med 685 doslej objavljenimi recenzijami knjižnih del je tudi 50 recenzij, ki jih za JAK pripravljajo kritiki v dogovoru z Društvom slovenskih literarnih kritikov, v letu 2017 je bilo objavljenih 24 novih recenzij del slovenskih avtorjev, ki so jih pripravili uveljavljeni kritiki, mdr. Petra Koršič, Jasna Lasja, Aljaž Koprivnikar, Žiga Rus idr. Portal je v letu 2017 objavil 12 uvodnikov priznanih ustvarjalcev, večinoma prejemnikov najvišjih nagrad s področja knjige, mdr. Lijane Dejak, Simone Hamer, Boštjana Gorenca – Pižame, Mihe Pintariča, Suzane Tratnik, Maje Kastelic idr. V letu 2017 so bili skupaj na portalu objavljeni podatki, napovedi in obvestila o 1269 literarnih prireditvah in dogodkih. |
| 2. Učinkovitejša državna podpora knjigi v okviru celovite knjižne politike  |
| JAK v okviru srednjeročne strategije oblikuje usmeritve za podporo knjižni in revijalni produkciji, v kateri opredeli tudi: najvišje število sofinanciranih knjig glede na razpoložljiva proračunska sredstva ter najvišje in najnižje pragove sofinanciranja projektov glede na pričakovane učinke (višina avtorskih honorarjev, cena knjige, potencialni krog bralcev ipd.) | 1Dosežena je bila izenačitev višine sofinanciranja na projektnem in programskem razpisu. Z ukrepom določitve največjega števila sofinanciranih projektov na področju izdaje knjig in revij je JAK tudi v letu 2017 upoštevala načelo manjše razpršenosti sredstev, ki je v preteklosti privedlo do občutnega nižanja sredstev za posamezni knjižni oziroma revijalni projekt.  |
| spodbujanje pretvorbe subvencioniranih knjig in revij v elektronski format ter podpora pretvorbi že izdanih subvencioniranih knjig v elektronski format  | 1V letih 2014–2017 so se izvajali letni razpisi za sofinanciranje pretvorb v e-pub in priprave elektronskih knjig v okviru drugih razpisov za izdajo knjig, v letu 2017 je bilo sofinanciranih 214 pretvorb v e-pub. Zagotovili smo dostopnost izbranih knjig v okviru kampanje Rastem s knjigo v e-obliki, zagotavljamo dostopnost sofinanciranih e-knjig na ravni knjižnične izposoje. |
| razvoj platforme za prodajo elektronskih knjig | 4JAK kot institucija ne more biti na trgu konkurenca spletnim knjigarnam, saj tega ne dovoljuje zakonodaja. |
| podpora projektom krepitve kompetenc na področju knjige in določitev minimalnih založniških standardov | 2Založniški standardi so upoštevani v razpisnih pravilih ter v merilih ocenjevanja, sofinanciranih je bilo več projektov usposabljanja/krepitve kompetenc na področju knjige. Za dvig kompetenc slovenskih založnikov pri mednarodnih aktivnostih in za spodbujanje mednarodnega podeljevanja licenc je JAK izdala knjigo Nakup, varstvo in prodaja avtorskih pravic dr. Petre Hardt, dolgoletne vodje oddelka za pravice pri ugledni nemški založbi Suhrkamp.Izid knjige je pospremilo gostovanje avtorice v Sloveniji, ki je predavala na 15. kongresu slovenskih založnikov na Bledu ter na ljubljanski Pravni fakulteti vodila praktično delavnico o avtorskih pravicah s primeri iz prakse in nazornimi napotki za obravnavo avtorskih pravic v času globalizacije in digitalizacije. Delavnice se je udeležilo približno 50 prijaviteljev, od založnikov, pravnikov, študentov založniških študij in prava do avtorjev in prevajalcev itd. V letu 2017 je JAK organizirala in izvedla tudi dve delavnici o prodaji avtorskih pravic in pripravi ustreznega trženjskega gradiva (prevodni predlogi), kjer je sodelovalo 74 udeležencev iz branže (založniki, uredniki, avtorji, prevajalci, literarni posredniki, študenti). |
| 3. Republika Slovenija – osrednja gostja na mednarodnem knjižnem sejmu v Frankfurtu  |
| ciljno sofinanciranje prevodov slovenskih avtorjev v nemški in angleški jezik | 1Izvedba javnega razpisa za prevode v tuje jezike (JR6-PM-2017) za leto 2017. Na razpisu je bilo podprtih pet prevodov v angleščino in nemščino. |
| sofinanciranje izdaj knjig slovenskih avtorjev pri uveljavljenih nemških založbah | 1Izvedba javnega razpisa za izdajo knjig slovenskih avtorjev na nemškem govornem območju (JR12-INJ-2017) za leto 2017. Podprtih je bilo devet založb. |
| dogovor s prireditelji frankfurtskega knjižnega sejma o Republiki Sloveniji kot osrednji gostji | 119. 2. 2018 je bila podpisana pogodba o nastopu Slovenije kot osrednje gostje na knjižnem sejmu v Frankfurtu leta 2022. |

Pregled vrednosti kazalnikov v obdobju 2014–2017

| **Cilj** | **Kazalnik** | **Ciljna vrednost kazalnika v letu 2017** | **Vrednost kazalnika v letu 2014** | **Vrednost kazalnika v letu 2015** | **Vrednost kazalnika v letu 2016** | **Vrednost kazalnika v letu 2017** |
| --- | --- | --- | --- | --- | --- | --- |
| 1. Večja prodaja kakovostnih knjig in revij | število prodanih knjig na prebivalca letno  | – | 2,8 | 2,8 | 2,8 | Ocena 2,5(ni novih raziskav) |
| število knjigarn  | – | 140 | 133 | 136 | 135 |
| število izposojenih knjig na prebivalca letno v splošnih knjižnicah  | 15 | 12,77 | 12,78 | 12,54 | 11,83 |
| povprečna naklada leposlovne knjige  | 1.200  | 617Prejšnji podatek 962 je bil napačen, saj se je nanašal na naklado vseh knjig, ne le leposlovnih. | 726\* | 768\* | 995,82 (povprečna naklada vseh knjig, 461 je povprečna naklada leposlovja za odrasle)Podatke naklad, vključno za leposlovje, pripravlja NUK, junijski podatki so delni, dokončni bodo znani decembra 2018. |
| povprečna cena tiskane monografije | – | 20,88 EUR | 19,88 EUR  | 19,97 EUR | 21,14 EURPodatki na dan 7. 6. 2018, kongres založnikov in knjigotržcev, na podlagi popravljenih podatkov NUK z dne 31. 3. 2018. |
| obseg prometa v založništvu  | 100.000.000 EUR  | 72,2 milijona EUR | 71,1 milijona EUR | 69,5 milijona EUR | Ocena 62,5 milijona EUR.GZS je podatek objavila na kongresu založnikov in knjigotržcev 7. junija 2018. |
| povprečno število prodanih izvodov na subvencionirani naslov v prvem letu prodaje  | 300 | 2302012 : 200 | 230  | 225 | 200  |
| 2. Učinkovitejša državna podpora knjigi v okviru celovite knjižne politike | število vseh izdanih knjig in brošur letno  | - | 4.690 (5.554 popravljeni podatek SURS z dne 22. 12. 2015) | 5.411 | 5.319  | 4.323(podatek NUK na dan 31. 3. 2018) |
| število knjig, ki jih sofinancira JAK  | 300  | 276 | 281 | 271 | 266 |
| število sofinanciranih revij s področja leposlovja in humanistike | – | 29 | 26 | 23 | 23 |
| delež sofinanciranih knjižnih naslovov med vsemi prvič izdanimi leposlovnimi knjigami letno – UDK 8  | – | 13,14 % | 13,7 % | 9,29 % | 14,4 % |
| povprečna višina subvencije na knjižni naslov v EUR in na revijo v EUR na projektnem in programskem razpisu  | postopna izenačitev subvencije na knjižni naslov in na revijo na projektnem in programskem razpisu  | Glejte spodaj | 6.084 EUR knjiga; 21.743,30 EUR revija | 6.513 EUR knjiga; 25.696 EUR revija | 6.763 EUR knjiga; 26.565 EUR revija |
| povprečna višina subvencije na knjižni naslov v EUR na projektnem in programskem razpisu  | postopna izenačitev subvencije na knjižni naslov na projektnem in programskem razpisu  | projekt: 3.884,37 EURprogram: 6.361,00 EUR | projektni razpis: 4.000 EURprojektni in večletni projektni razpis: 4.430 EURprogramski razpis: 6.350 EUR | projektni razpis: 5.814 EUR, projektni in večletni projektni razpis: 6.053 EUR,programski razpis: 6.636 EUR | projektni razpis: 6.311 EUR, projektni in večletni projektni razpis: 6.014 EUR,programski razpis: 6.636 EUR |
| povprečna višina subvencije na revijo v EUR na projektnem in programskem razpisu  | postopna izenačitev subvencije na revijo na projektnem in programskem razpisu  | projekt: 5.000,00 EURprogram: 30.352,00 EUR | projektni razpis: 5.430 EURprogramski razpis: 31.938 EUR | projektni razpis: 15.083 EUR, programski razpis: 37.273 EUR | projektni razpis: 16.750 EUR, programski razpis: 37.273 EUR |
| delež dostopnosti subvencionirane knjižne produkcije v elektronski obliki v posameznem letu  | dostopnost celotne subvencionirane knjižne produkcije v elektronski obliki do leta 2017  | 46 % | 56 % | 74 % | 78 % |
| delež vključenosti izdanih elektronskih knjig v platformo za prodajo elektronskih knjig  | celovita vključenost izdanih elektronskih knjig v platformo za prodajo elektronskih knjig do leta 2015  | Vse elektronske knjige, ki jih sofinancira JAK, so v celoti vključene v platformo za prodajo in/ali izposojo elektronskih knjig. | Vse elektronske knjige, ki jih sofinancira JAK RS, so vključene v platformo za prodajo in/ali izposojo elektronskih knjig. | Vse elektronske knjige, ki jih sofinancira JAK RS, so vključene v platformo za prodajo in/ali izposojo elektronskih knjig. | Vse elektronske knjige, ki jih sofinancira JAK RS, so vključene v platformo za prodajo in/ali izposojo elektronskih knjig. |
| število izvedenih projektov za krepitev kompetenc na področju knjige, ki jih letno sofinanciranih MK  | ohranjanje števila izvedenih projektov za krepitev kompetenc na področju knjige | 12 | 9 | 5 | 5 |
| 3. Slovenija – osrednja gostja na mednarodnem knjižnem sejmu v Frankfurtu | število prevodov slovenskih avtorjev v nemški in angleški jezik letno  | povečanje števila prevodov slovenskih avtorjev v nemški in angleški jezik za 30 % letno  | Podatki bodo znani po končani analizi, ki jo pripravlja JAK. | 11 | 15 | 29 |
| število prevodov v nemščino, ki jih je podprla JAK  | – | 3 | 6 | 6 | 10 |
| število prevodov v angleščino, ki jih je podprla JAK  | – | 4 | 6 | 5 | 4 |
| število vseh prevodov v nemščino  | 650  | 3Podatek odraža nizka proračunska sredstva. | 8  | 8 | 17 |
| število vseh prevodov v angleščino  | – | 4 | 9  | 7 | 12 |
| število izdanih del slovenskih avtorjev pri uglednih založbah z nemškega govornega območja  | 10 | 0 | 3 | 8 | 13 |
| višina blagovne menjave z Nemčijo  | povečani obseg blagovne menjave z Nemčijo  | ni v pristojnosti JAK RS | ni v pristojnosti JAK RS | ni v pristojnosti JAK RS | ni v pristojnosti JAK RS |
| odstotek nočitev turistov z nemškega govornega območja  | povečani obseg odstotka nočitev turistov z nemškega govornega območja | ni v pristojnosti JAK RS | ni v pristojnosti JAK RS | ni v pristojnosti JAK RS | ni v pristojnosti JAK RS |

\*Podatek o povprečni nakladi vseh knjig: leta 2015 je bila 1.058, leta 2016 pa 1.051.

.

# 2. FILM IN AVDIOVIZUALNA DEJAVNOST

Na področju filma in avdiovizualne dejavnosti nacionalni program za kulturo opredeljuje naslednje cilje:

1. Višja gledanost kakovostnih slovenskih in evropskih kinematografskih in avdiovizualnih del ter kakovostnih kinematografskih in avdiovizualnih del kinematografij tretjih držav
2. Večji trg za kinematografska in avdiovizualna dela
3. Razvoj kinematografske mreže in krepitev programov filmske kulture
4. Boljša izraba digitalnih tehnologij
5. Prostorska rešitev za kakovostno hrambo slovenske filmske dediščine

Opis izvajanja nacionalnega programa v letu 2016

Ukrepi za uresničevanje cilja višja gledanost kakovostnih slovenskih in evropskih kinematografskih in avdiovizualnih del ter kakovostnih kinematografskih in avdiovizualnih del kinematografij tretjih državso bili delno izvedeni. Nadaljuje se sofinanciranje kakovostne kinematografske in avdiovizualne produkcije prek javnih razpisov Slovenskega filmskega centra, javne agencije Republike Slovenije (SFC) in Ministrstva za kulturo (MK). Finančne spodbude za nove distribucijske modele pod pogojem recipročnega vlaganja v filmske in avdiovizualne projekte se niso začele izvajati. Uresničen je ukrep dolgoročne podpore festivalom kakovostnega filma, saj je MK v letu 2014 izvedlo programski razpis za izvajalce filmskih festivalov, ki poleg osrednjega dogodka zagotavljajo in izvajajo celoletni program promocije, projektov filmske vzgoje in distribucije kakovostnih filmskih vsebin. Sprejeta je strategije razvoja filmske vzgoje. Promocijo kakovostnih slovenskih kinematografskih in avdiovizualnih del ter njihovo prikazovanje je izvedla RTV Slovenija v okviru potrjenega programsko-poslovnega načrta za leto 2016, kot ga je potrdil Programski svet RTV Slovenija.

Kazalniki in dosežki kažejo, da je cilj višje gledanosti kakovostnih slovenskih in evropskih kinematografskih avdiovizualnih del ter kakovostnih kinematografskih in avdiovizualnih del kinematografij tretjih držav v celotni distribuciji dosežen v manjšem obsegu. V letu 2016 se je trend zmanjševanja gledanosti v kinematografski distribuciji sicer ustavil, na kar vpliva programska projekcija, največjo gledanost pa je v letu 2016 dosegel film, ki ni bil proračunsko financiran. Glede na še nerevidirane podatke zakonodajalca (AKOS) delno pada gledanost evropskih avdiovizualnih del v avdiovizualnih storitvah na zahtevo, kar ustreza siceršnjemu evropskemu trendu. Gledanost art kino programov ostaja na enaki ravni.

Uresničitev cilja večji trg za kinematografska in avdiovizualna dela v povezavi s srednjeročno strategijo SFC 2015–2019 je bila vezana na razpoložljiva proračunska sredstva glede na dosežene rezultate realiziranih prvencev in koprodukcijskih filmov. Digitalizacija art kinematografov je bila dokončana z zadnjim javnim razpisom v letu 2014. Projekt za kakovostno in dolgoročno hrambo filmskega arhivskega gradiva se že izvaja v sklopu Arhiva Republike Slovenije v okviru nastajajočega slovenskega javnega elektronskega arhiva, ki predvideva tako sprejemanje kot obdelavo in dostopnost gradiva v izvirno digitalni obliki. Doslej prevzeto filmsko in avdiovizualno arhivsko gradivo v digitalni obliki se hrani na e-repozitoriju. Slovenski filmski arhiv evidentira vso filmsko in avdiovizualno produkcijo, ki jo sofinancira država, in zasebno neodvisno produkcijo. Evidentirano gradivo Slovenski filmski arhiv prevzema kot javno in zasebno arhivsko gradivo na podlagi področne zakonodaje.

Opis izvajanja nacionalnega programa v letu 2017

Ukrepi pri uresničevanju cilja višje gledanosti kakovostnih slovenskih in evropskih kinematografskih in avdiovizualnih del ter kakovostnih kinematografskih in avdiovizualnih del kinematografij tretjih državso bili izvedeni in nakazujejo trend povečevanja gledanosti. Nadaljuje se sofinanciranje kakovostne kinematografske in avdiovizualne produkcije prek javnih razpisov SFC in MK. Finančne spodbude za nove distribucijske modele pod pogojem recipročnega vlaganja v filmske in avdiovizualne projekte niso bile izvedene, ker niso bile sprejete pravne podlage. Uresničen je ukrep dolgoročne podpore festivalom kakovostnega filma, ki se nadaljuje s programskimi večletnimi razpisi SFC. Promocijo kakovostnih slovenskih kinematografskih in avdiovizualnih del kot tudi njihovo prikazovanje je izvedla RTV Slovenija v okviru potrjenega programsko-poslovnega načrta za leto 2017, kot ga je potrdil Programski svet RTV Slovenija, in ki poudarja tudi oblikovanje tematskih ciklov slovenskega filma in sodelovanje na festivalu slovenskega filma.

Kazalniki in dosežki kažejo, da je cilj večje gledanosti kakovostnih slovenskih in evropskih kinematografskih avdiovizualnih del ter kakovostnih kinematografskih in avdiovizualnih del kinematografij tretjih držav v celotni distribuciji uresničen v večjem obsegu kot doslej zaradi trendov v tej gospodarski panogi. Glede na podatke zakonodajalca (AKOS) raste gledanost evropskih avdiovizualnih del v avdiovizualnih storitvah na zahtevo, kar ustreza siceršnjemu evropskemu trendu. Odstotek evropskih del v katalogih avdiovizualnih del na zahtevo je višji zaradi večjega števila priglašenih ponudnikov. Gledanost art kino programov ostaja na enaki ravni.

Digitalizacija art kinematografov je bila dokončana z zadnjim javnim razpisom v letu 2014. Projekt za kakovostno in dolgoročno hrambo filmskega arhivskega gradiva se že izvaja v sklopu Arhiva Republike Slovenije v okviru nastajajočega slovenskega javnega elektronskega arhiva, ki predvideva tako sprejemanje kot obdelavo in dostopnost gradiva v izvirno digitalni obliki. Doslej prevzeto filmsko in avdiovizualno arhivsko gradivo v digitalni obliki se hrani na e-repozitoriju. Slovenski filmski arhiv evidentira vso filmsko in avdiovizualno produkcijo, ki jo sofinancira država, ter zasebno neodvisno produkcijo. Evidentirano gradivo Slovenski filmski arhiv prevzema kot javno in zasebno arhivsko gradivo na podlagi področne zakonodaje.

Pregled izvajanja ukrepov v obdobju 2014–2017

| **Cilji in ukrepi** | **V kakšnem obsegu je bil ukrep izveden?****1 – v celoti; 2 – večinoma, 3 – deloma, 4 – ni izveden, 5 – namesto njega je bil izveden drug oziroma nadomestni ukrep, in sicer ..., 6 – drugo, kaj …** |
| --- | --- |
| 1. Večja gledanost kakovostnih slovenskih in evropskih kinematografskih in avdiovizualnih del ter kakovostnih kinematografskih in avdiovizualnih del kinematografij tretjih držav  |
| sofinanciranje kakovostne kinematografske in avdiovizualne produkcije z večjimi promocijskimi in distribucijskimi zmožnostim | 1Nadaljuje se sofinanciranje kakovostne kinematografske in avdiovizualne produkcije prek javnih razpisov SFC in MK. |
| ob selektivni shemi sofinanciranja vzpostavitev nove sheme državnih pomoči novim kinematografskim in avdiovizualnim projektom za javno prikazovanje, na podlagi katere se bodo sredstva dodeljevala glede na gledanost in uspešnost prijavitelja | 4Ni bila sprejeta ustrezna pravna podlaga. |
| finančne spodbude za distribucijske modele (npr. video na zahtevo ipd.), pod pogojem recipročnega vlaganja prejemnikov sredstev v filmsko in avdiovizualno produkcijo | 4Ni bila sprejeta ustrezna pravna podlaga. |
| dolgoročna podpora festivalom kakovostnega filma, art kino mreži, projektom promocije kakovostnega filma in projektom filmske vzgoje kot bistvenih orodij pri dvigovanju filmske kulture in pismenosti (prehod na večletno financiranje) | 1MK je v letu 2014 izvedlo programski razpis za izvajalce s področja filmskih festivalov, ki poleg osrednjega dogodka zagotavljajo in izvajajo celoletni program promocije, projektov filmske vzgoje in distribucije kakovostnih filmskih vsebin. |
| podpora kinematografski distribuciji kakovostnih slovenskih in evropskih filmov ter filmov kinematografij iz tretjih držav | 1MK je v letu 2014 izvedlo programski razpis za izvajalce na področju filmskih festivalov, ki poleg osrednjega dogodka zagotavljajo in izvajajo celoletni program promocije, projektov filmske vzgoje in distribucije kakovostnih filmskih vsebin. |
| vzpostavitev metodologije merjenja števila in gledanosti prikazanih slovenskih in evropskih filmov ter avdiovizualnih del in filmov kinematografij tretjih držav v televizijskih in spletnih medijih ter javna dostopnost izmerjenih podatkov in podatkov o gledanosti filmov na spletni strani SFC (za pridobitev podlage za učinkovitejše načrtovanje programskega sofinanciranja in distribucije) | 4Ni bila sprejeta zaradi pomanjkanja kadrovskih in organizacijskih možnosti. |
| prilagoditev javnega predvajanja kinematografskih in avdiovizualnih del za senzorno ovirane | 1V pogodbah o sofinanciranju realizacije filmov je vključena določba o tehničnih standardih za oddajo gradiva, ki vključuje podnapise za gluhe in naglušne; javna RTV omogoča sprejemanje vsebine za senzorno ovirane. |
| v sodelovanju s SFC, Slovensko kinoteko in MIZŠ priprava strokovnih podlag za vključitev filmske vzgoje v šolski kurikulum | 1Potrjena je strategija filmske vzgoje na državni ravni. |
| večja vloga RTV Slovenija pri promociji kakovostnih slovenskih kinematografskih in avdiovizualnih del, še zlasti v obliki promocijskih ali tematskih oddaj, prispevkov, napovednikov ipd. | 1Promocijo kakovostnih slovenskih kinematografskih in avdiovizualnih del ter njihovo prikazovanje je izvedla RTV Slovenija v okviru potrjenega programsko-poslovnega načrta. |
| 2. Večji trg za kinematografska in avdiovizualna dela |
| sprememba Zakona o Slovenskem filmskem centru, javni agenciji Republike Slovenije (Uradni list RS, št. 77/10, 40/12 – ZUJF), Zakona o Radioteleviziji Slovenija (Uradni list RS, št. 96/05, 109/05 – ZDavP-1B, 26/09 – ZIPRS0809-B (31/09); v nadaljnjem besedilu: ZRTVS-1)) in Zakona o medijih (Uradni list RS, št. 110/06 – uradno prečiščeno besedilo, 36/08 – ZPOmK-1, 77/10 – ZSFCJA, 87/11 – ZAvMS, 47/12; v nadaljnjem besedilu: ZMed) za boljše razmere za razvoj dejavnosti in trga | 1Sprejeta sprememba za denarne spodbude za vlaganja v avdiovizualno produkcijo. |
| SFC oblikuje srednjeročno strategijo, v kateri še posebej opredeli: 1. strokovno podlago za razpise v naslednjem petletnem obdobju, ki bodo temeljili na tematski in žanrski raznovrstnosti kinematografskih in avdiovizualnih del, generacijski zastopanosti avtorjev, opredelitvi ciljnega občinstva in povezovanju različnih nosilcev produkcije; 2. merila za uravnoteženo spodbujanje celovečernih prvencev glede na filme drugih avtorjev, pri čemer se določi najvišji zgornji prag financiranja posameznega filma; 3. določitev zgornje vsote financiranja za posamezni celovečerni film ob upoštevanju spodbujanja večjega deleža zasebnih vlaganj in pridobljenih sredstev EU; 4. obseg in število velikih domačih filmov v naslednjem srednjeročnem obdobju, med njimi tudi povečanje deleža filmov za otroke in mladino; 5. ukrepe za razvoj scenaristike; 6. prednostna merila in način sofinanciranja razvoja, realizacije in distribucije filmov ter drugih filmskih projektov (festivali, filmska vzgoja) z že zagotovljenimi sredstvi EU (program Ustvarjalna Evropa ipd.), sredstvi iz drugih virov financiranja ali na podlagi drugih zagotovljenih paritetnih sredstev; 7. natančna merila za dodeljevanje samodejne sheme pomoči kinematografskim in avdiovizualnim delom | 1Sprejet je bil Strateški načrt Slovenskega filmskega centra za obdobje 2015‒2019. |
| učinkovitejše izkoriščanje evropskih sredstev (Eurimages, podprogram Media v okviru Ustvarjalne Evrope) | 2Uspeh odvisen od zunanjih dejavnosti, koprodukcijskih razmerij, sprememb pravil v podprogramu Media. |
| zvišanje odstotka zbranega prispevka za programe in storitve RTV Slovenije, ki ga ta nameni za financiranje avdiovizualnih in kinematografskih del neodvisnih producentov in koprodukcijsko sodelovanje pri avdiovizualnih in kinematografskih delih za javno oziroma kinematografsko predvajanje (vsaj 4 %). RTV Slovenija pri tem sama določi pogoje in merila, na podlagi katerih izbere projekte za financiranje oziroma koprodukcijsko sodelovanje | 4Ni ustrezne pravne podlage. |
| uvedba dodatne sheme finančne pomoči (denarne spodbude) za tuje producente, katerih produkcijska dejavnost je vezana na ozemlje RS, ob upoštevanju kulturnega testa in višine porabljenih sredstev na ozemlju RS | 1Sprejem dopolnitve Zakona o Slovenskem filmskem centru, javni agenciji Republike Slovenije. |
| uvedba novih zunajproračunskih virov v obliki prispevkov, oblikovanih na podlagi določenega odstotka letnega bruto prihodka oziroma izvedenih storitev vseh udeležencev v kinematografski verigi (izdajatelji televizijskih programov, kabelski, mobilni, satelitski in internetni operaterji, distributerji, prikazovalci, ponudniki komercialnih televizijskih vsebin ter ponudniki videa na zahtevo). Sredstva se v dogovorjenih deležih in pod pogoji, ki jih opredeli SFC, namenijo za celoto sofinanciranih programov in projektov s področja avdiovizualne in kinematografske dejavnosti, ki so v javnem interesu (produkcija kakovostnih slovenskih kinematografskih in avdiovizualnih del, distribucija in prikazovanje kakovostnih kinematografskih in avdiovizualnih del, promocija filma, festivalske dejavnosti, programi kulturne vzgoje itd.) | 4Ni ustrezne pravne podlage. |
| oblikovanje sveta SFC, ki ga sestavljajo predstavniki vseh členov kinematografske verige: avtorji in producenti, distributerji in prikazovalci, kabelski, mobilni, satelitski in internetni operaterji, RTV Slovenija, prikazovalci komercialnih televizijskih vsebin in ponudniki videa na zahtevo, filmska vzgoja in promocija filma | 4Ni ustrezne pravne podlage. |
| 3. Vzpostavitev kinematografske mreže in krepitev programov filmske kulture |
| širitev in razvoj mreže art kinematografov v sodelovanju z lokalnimi skupnostmi in s tem večanje dostopnosti kakovostnega filma na celotnem ozemlju Republike Slovenije | 2Odvisen od lokalnih samoupravnih skupnosti. |
| večletni programski razpisi za sofinanciranje art kinematografov in programov filmske vzgoje (na način sofinanciranja javnih kulturnih programov) z obveznim sofinanciranjem s strani lokalnih skupnosti | 1Na podlagi spremembe Zakona o Slovenskem filmskem centru, javni agenciji RS sprememba pravilnika o izvedbi javnih razpisov, tudi za programe v okviru SFC. |
| 4. Boljša izraba digitalnih tehnologij |
| dokončanje digitalizacije kinematografov, ki v večinoma prikazujejo domača in evropska kinematografska dela ter dela kinematografij tretjih držav, do leta 2014 ob sodelovanju lokalnih skupnosti | 1Dokončano je sofinanciranje digitalizacije oziroma prehoda na digitalno predvajalno opremo. |
| večanje digitaliziranega fonda slovenske filmske dediščine s ciljem dostopnosti in uporabe v kulturne, vzgojno-izobraževalne in komercialne namene | 3Manjša realizacija zaradi omejenih razpoložljivih sredstev.  |
| 5. Prostorska rešitev za kakovostno hrambo slovenske filmske dediščine |
| izdelava projekta, ki bo zagotovil dolgoročno in kakovostno urejeno hrambo slovenske filmske dediščine | 2Izdelan je elaborat, vendar je filmska dediščina digitalizirana v manjšem obsegu. |

Pregled vrednosti kazalnikov v obdobju 2014–2017

| **Cilj** | **Kazalnik** | **Ciljna vrednost kazalnika v letu 2017** | **Vrednost kazalnika v letu 2014** | **Vrednost kazalnika v letu 2015** | **Vrednost kazalnika v letu 2016** | **Vrednost kazalnika v letu 2017** |
| --- | --- | --- | --- | --- | --- | --- |
| 1. Večja gledanost kakovostnih slovenskih in evropskih kinematografskih in avdiovizualnih del ter kakovostnih kinematografskih in avdiovizualnih del kinematografij tretjih držav. | število gledalcev v slovenskih kinematografih  | – | 1.849.892 | 1.989.737 | 2.295.466  | 2.306.709 |
| povprečje gledanosti sofinanciranih slovenskih kinematografskih in avdiovizualnih del v kinematografskem predvajanju  | 15.000  | 5.834Vpliv gospodarskih razmer in nizkih finančnih sredstev na področje filma in kulture v celoti. | 4.243Vpliv gospodarskih razmer in nizkih finančnih sredstev na področje filma in kulture v celoti. | 4.109(vir: SFC – 7 na novo distribuirani filmi v letu 2016 so v povprečju dosegli 7.168 gledalcev) | 10.914(vir: SFC – 9 sofinanciranih filmov, ki so začeli distribucijo v letu 2017) |
| povprečje gledanosti kakovostnega evropskega filma in filmov iz kinematografij tretjih držav, distribuiranih v art kino mreži | 14.000  | 11.197 | 11.112 | 11.265 | 12.580 |
| povprečje gledanosti slovenskih in evropskih filmov ter filmov iz kinematografij tretjih držav, prikazanih v distribuciji na celotnem ozemlju Slovenije  | – | 2.163 | 1.501 | 2.067 | 2.126 |
| število filmov, sofinanciranih z javnimi sredstvi, ki so jih odkupili izdajatelji televizijskih medijev | – | 14Neuradni podatek SFC | 14Vir: SFC (glede na sofinancirana AV-dela, ki morajo poročati do konca februarja) | 43Vir: SFC | 53Vir: SFC |
| število odkupljenih licenc za javno predvajanje slovenskih filmov in avdiovizualnih del v mednarodnem prostoru  | 6  | 3Neuradni podatek SFC | 0 | 2 | 7 |
| deleži evropskih avdiovizualnih del, evropskih avdiovizualnih del neodvisnih producentov v televizijskih programih in avdiovizualnih medijskih storitvah na zahtevo in slovenskih avdiovizualnih del ter avdiovizualnih del neodvisnih producentov v letnem oddajnem času televizijskih programov Radiotelevizije Slovenija  | – | Glejte spodaj. | Glejte spodaj.Podatki so pridobljeni od AKOS, vendar še niso revidirani oziroma potrjeni. | Glejte spodaj. | Glejte spodaj. |
| *delež evropskih avdiovizualnih del v televizijskih programih* | *–* | 76,7Podatek je poslala Agencija za komunikacijska omrežja in storitve Republike Slovenije (AKOS). | 69,94 % | 75,23 % (nerevidirani podatek, upoštevana so dela neodvisnih producentov) | 75,69 %(nerevidirani podatek) |
| *delež evropskih avdiovizualnih del v avdiovizualnih medijskih storitvah na zahtevo* | *–* | 49,9Podatek AKOS. | 73,13 % | 58 % | 35,42 %Upoštevani so na novo priglašeni ponudniki v letu 2017 in njihovi deleži glede na zatečeno stanje poročanja |
| *delež evropskih avdiovizualnih del neodvisnih producentov v televizijskih programih* | *–* | 22,08Podatek AKOS. | 22,32 % | 25,17 % (nerevidirani podatki) | 34,62 %(nerevidirani podatek) |
| *delež slovenskih avdiovizualnih del v televizijskih programih* | *–* | 40,46Podatek AKOS. | 34,88 % (gre za dela neodvisnih producentov) | 32,80 % (nerevidirani podatki, gre za dela neodvisnih producentov) | 41,10 %(nerevidirani podatki, gre za dela neodvisnih producentov) |
| *delež slovenskih avdiovizualnih del neodvisnih producentov v letnem oddajnem času televizijskih programov Radiotelevizije Slovenija*  | – | 35,10Podatek AKOS. | 35,4 % | 25,69 % | 29,30 % |
| število projektov, odobrenih po novi dodatni shemi sofinanciranja projektov po merilu gledanosti oziroma komercialne uspešnosti | 4 | 0Ni dovolj finančnih sredstev | 0Ni dovolj finančnih sredstev | 0Ni dovolj finančnih sredstev | 0Ni dovolj finančnih sredstev |
| delež zasebnih vlaganj prejemnikov sredstev za zagon novih distribucijskih modelov v produkcijo  | povečanje deleža zasebnih vlaganj prejemnikov sredstev za zagon novih distribucijskih modelov v produkcijo, od 10 % kot začetnega praga v letu 2014 do 35 % v letu 2018 | Izvajanje ukrepa je odvisno od sprejema zakona, ki ureja nujne investicije v kulturo. | Izvajanje ukrepa je odvisno od sprejema zakona, ki ureja nujne investicije v kulturo. | Izvajanje ukrepa je odvisno od sprejema zakona, ki ureja nujne investicije v kulturo. | Izvajanje ukrepa je odvisno od sprejema zakona, ki ureja nujne investicije v kulturo. |
| število filmov, udeleženih na mednarodnih festivalih, glede na vrsto festivala in število nagrad  | 15 filmov8 nagrad | Glejte spodaj. | Glejte spodaj. | Glejte spodaj. | Glejte spodaj. |
|   | *število filmov, udeleženih na mednarodnih festivalih, glede na vrsto festivala* | 15 filmov  | 26 | 20 | 25 | 444 (vir: SFC, vključeni so tudi vsi kratki filmi) |
|   | *število nagrad glede na vrsto festivala* | 8 | 44 | 36 | 17 | 9 |
| 2. Večji trg za kinematografska in avdiovizualna dela. | število koprodukcijskih filmov z večinskim slovenskim deležem, pri katerih se postopoma veča odstotek tujih koprodukcijskih vlaganj  | 6  | 1 končan, 5 sprejetih v sofinanciranje programa SFC v letu 2014 | 1 končan, 7 sprejetih v sofinanciranje SFC v letu 2015  | 5 večinskih koprodukcij končanih, SFC je odobril 6 večinskih koprodukcij | 6 (4 + 2 prvenca) |
| povprečni delež zasebnih vlaganj v projekte, sofinancirane z javnimi sredstvi, letno | – | 30,35 | 33,51 | 15,53 – izračunano na podlagi končnih obračunov celovečernih filmskih projektov, javno predvajanih v letu 2016 | 32,08 %izračunano na podlagi končnih obračunov celovečernih filmskih in AV-projektov, končanih (javno predvajanih) v letu 2017 brez manjšinskih koprodukcij |
| število režijskih prvencev in drugih celovečernih filmov: najmanj en celovečerni igrani ali dokumentarni režijski prvenec ali drug celovečerni film v karieri na leto | najmanj en celovečerni igrani ali dokumentarni režijski prvenec ali drugi celovečerni film v karieri na leto | 2 končana, 2 sprejeta v sofinanciranje programa SFC v letu 2014 | 3 | Končanih prvencev ni bilo. V program SFC je bilo sprejetih 5 celovečernih prvencev | 4 – 2 prvenca in 2 druga filma |
| višina sredstev, črpanih na podlagi evropskih programov za financiranje kinematografskih in avdiovizualnih del, prikazano v odstotkih glede na celotno višino razpoložljivih sredstev | Eurimages: leta 2014 načrtujemo povečanje za 25 odstotkov, leta 2017 pa povečanje za 30 odstotkov glede na leto 2014; Media v sklopu razvoja projektov: do leta 2017 povišati odstotek črpanih sredstev na 6 do 7 %  | Glejte spodaj. | Glejte spodaj. | Glejte spodaj. | Glejte spodaj. |
| *višina sredstev, črpanih iz evropskega koprodukcijskega sklada Eurimages za financiranje kinematografskih in avdiovizualnih del, prikazano v odstotkih glede na višino razpoložljivih sredstev* | *–* | 122.707 EUR | 1,98 % oziroma447.426 EUREurimagesov proračun za leto 2015 je znašal 22.619.895 EUR (za vseh 37 članic), podpora slovenskim projektom je bila 447.426 EUR | 2,3 % oziroma510.000 EUREurimagesov proračun za leto 2016 je znašal 22.193 125 EUR (za vseh 37 članic), podpora slovenskim projektom je bila 510.000 EUR | 6.3 %1.399.000 EUR Eurimagesov proračun za leto 2017 je znašal 22.076.600 EUR (za vseh 37 članic), podpora slovenskim projektom je bila 1.399.000 EUR |
| *višina sredstev, črpanih iz programa Media za financiranje kinematografskih in avdiovizualnih del, prikazano v odstotkih glede na višino razpoložljivih sredstev* | *–* | 1,78 %Glede na razpoložljiva sredstva za projekte predstavljajo sredstva slovenskih prijaviteljev 1,78 %, glede na celoto vseh sredstev pa 1,73 %. | 2,34 %Glede na razpoložljiva sredstva za projekte predstavljajo sredstva slovenskih prijaviteljev 2,34 %.  | 1,1 %Izračunano glede na razpoložljiva sredstva za posamezni projekt  | 2,23 %Izračunano glede na razpoložljiva sredstva za projekte |
| število kinematografskih in avdiovizualnih del, nastalih v koprodukciji z RTV Slovenija in drugimi izdajatelji televizijskih programov na celotnem domačem multipleksu prizemne digitalne radiodifuzije  | 20  | 19V okviru največjega zasebnega izdajatelja televizijskih programov ni bilo koprodukcijskih projektov. Navedena številka predstavlja koprodukcijske projekte RTV Slovenija, ki jih je ta vodila v letu 2014. | 19V okviru največjega zasebnega izdajatelja televizijskih programov ni bilo koprodukcijskih projektov. Navedena številka predstavlja koprodukcijske projekte RTV Slovenija, ki jih je ta vodila v letu 2015. | 24 projektovGre za podatke, ki jih je poslala RTV Slovenija, in za koprodukcijske projekte, končane v tem letu.  | 38Gre za podatke, ki jih je poslala RTV Slovenija, in za koprodukcijske projekte, končane v tem letu, na podlagi 17. člena Zakona o Slovenskem filmskem centru, javni agenciji Republike Slovenije, 9. člena Zakona o Radioteleviziji Slovenija in Pravilnika o koprodukcijskem sodelovanju. |
| število tujih kinematografskih filmov in avdiovizualnih del (igranih in dokumentarnih del za televizijsko predvajanje, televizijske nadaljevanke, nanizanke), posnetih na območju Slovenije  | – | Teh evidenc SFC ne vodi. | Teh evidenc SFC ne vodi. | Teh evidenc SFC ne vodi. | 3 (upoštevana le dela, prijavljena na poziv za spodbujanje vlaganj v avdiovizualno produkcijo) |
| znesek porabe tujih produkcij oziroma producentskih hiš v Republiki Sloveniji | – | Teh evidenc SFC ne vodi. | Teh evidenc SFC ne vodi. | Teh evidenc SFC ne vodi. | 1.205.428,83 EUR |
| 3. Vzpostavitev kinematografske mreže in krepitev programov filmske kulture. | število kinematografov v art kino mreži  | 30  | 28 | 27 | 29 | 24 |
| število sofinanciranih art kino programov  | 20  | 19 | 15Vključeni so samo prikazovalci, ki jim je bilo sofinanciranje izplačano. | 14 | 10 |
| število sofinancirane distribucije tujih kakovostnih evropskih in umetniških filmov  | 20  | 7 | 7 | 6 | 4 |
| delež prikazanih del domače kinematografije, evropskih kinematografij in kinematografij iz tretjih držav na celotnem ozemlju Slovenije  | 60 %  | 64,11 % | 59 % | 57 % | 62 % |
| povprečno število gledalcev slovenskih in evropskih filmov ter filmov kinematografij tretjih držav  | 14.000 | 11.196,80 | 11.112 | 11.265\* | 12.580 |
| 4. Boljša izraba digitalnih tehnologij | število kinematografov, ki predvajajo art kino programe z digitalno opremo za predvajanje  | 2014: 21  | 18 | 23 | 33 | 24 |
| število novih javno dostopnih digitaliziranih projektov slovenske filmske dediščine  | najmanj 15  | 5 | 6 | 2 (po podatkih SFC in Arhiva RS) | 4 (po podatkih SFC in Arhiva RS) |
| število obiskov spletnih strani za ogled podatkov o filmski dediščini ali za dostop do njih | - | 633 | 735 | 76.833 (podatki Arhiva RS in Slovenske kinoteke) | 73.799(podatki Arhiva RS in Slovenske kinoteke) |
| 5. Prostorska rešitev za kakovostno hrambo slovenske filmske dediščine | izdelan projekt za kakovostno in trajno hrambo slovenske filmske dediščine in kinotečnega arhiva | DA | Aktivnosti potekajo. | Aktivnosti potekajo. | Aktivnosti potekajo. | Aktivnosti potekajo. |
| celovita evidenca filmskega arhiva v Sloveniji | DA | Aktivnosti potekajo. | Aktivnosti potekajo. | Aktivnosti potekajo. | Aktivnosti potekajo. |

\* Število pomeni povprečje gledanosti kakovostnega evropskega filma in filmov iz kinematografij tretjih držav, distribuiranih v art kino mreži

# 3. UPRIZORITVENE UMETNOSTI

Na področju uprizoritvenih umetnosti nacionalni program za kulturo opredeljuje naslednje cilje:

1. Povečati dostopnost kakovostne gledališke produkcije
2. Razvoj in boljša organiziranost stroke s področja uprizoritvenih umetnosti
3. Večji obseg vrhunske produkcije na področju sodobnega plesa in večja prepoznavnost sodobnega plesa

Opis izvajanja nacionalnega programa v letu 2016

Drugi cilj razvoj in boljša organiziranost stroke s področja uprizoritvenih umetnosti je bil v celoti dosežen, za uresničitev drugih ciljev pa je predvidenih več ukrepov, ki so v različnih fazah uresničevanja, kar se odraža tudi v gibanju kazalnikov.

Podobno kot v letih 2014 in 2015 je težko upoštevati kazalnike, ki niso vsebinsko usklajeni z ukrepi, s katerimi naj bi se jih dosegalo. Medtem ko bi bile za doseganje nekaterih kazalnikov oziroma izvajanje ukrepov potrebne bistvene sistemske spremembe (npr. večletno financiranje programov javnih zavodov, kar je v pripravi ob modernizaciji javnega kulturnega sistema), je doseganje drugih odvisna tudi od sredstev, ki so se v letih 2016 v primerjavi z letom 2015 še dodatno zmanjšala.

Za doseganje cilja razvoj in boljša organiziranost stroke s področja uprizoritvenih umetnosti so bili vsi predvideni ukrepi izvedeni že v letu 2014. Slovenski gledališki inštitut – SLOGI, ki je bil preoblikovan iz Slovenskega gledališkega muzeja, nadaljuje svoje novo poslanstvo kot točka povezovanja vseh akterjev na področju uprizoritvenih umetnosti, gledališke mreže, ustvarjalcev, Akademije za gledališče, radio, film in televizijo, krovnih društev ipd. ter uspešno izvaja številne nove aktivnosti.

Za doseganje ciljev večji obseg vrhunske produkcije na področju sodobnega plesa in večja prepoznavnost sodobnega plesa sta bila predvidena dva ukrepa: ciljni razpis za povečanje obsega in kakovosti produkcije in postprodukcije sodobnega plesa na državni ravni, ki je bil izveden že v letu 2014. Na podlagi ciljnega razpisa »nove karierne perspektive v sodobnem plesu«, ki je bil izveden v okviru Operativnega programa razvoja človeških virov za obdobje 2007–2013 in je financiran iz evropskega socialnega sklada, je izbrani izvajalec v letu 2015 ustvaril 9 novih delovnih mest za mlade plesalce. V okviru vseh projektov, ki jih je ministrstvo sofinanciralo v letu 2015, sta bila dosežena tudi oba druga kazalnika (število angažiranih ustvarjalcev s področja sodobnega plesa in število premier ter enot podpornih dejavnosti). Ker je bilo izvajanje aktivnosti na podlagi tega razpisa končano konec leta 2015 in zaradi pomanjkanja sredstev, ni bilo novega razpisa za naslednje obdobje, tako da kazalniki glede zaposlitev in angažiranih ustvarjalcev s področja sodobnega plesa v letu 2016 niso mogli biti doseženi.

Opis izvajanja nacionalnega programa v letu 2017

Drugi cilj razvoj in boljša organiziranost stroke s področja uprizoritvenih umetnosti je bil v celoti dosežen.

Podobno kot doslej je bilo težko upoštevati kazalnike, ki niso vsebinsko usklajeni z ukrepi, s katerimi naj bi se jih dosegalo. Medtem ko bi bile za doseganje nekaterih kazalnikov oziroma izvajanje ukrepov potrebne bistvene sistemske spremembe (npr. večletno financiranje programov javnih zavodov, kar je bilo zajeto v osnutku Nacionalnega programa za kulturo 2018‒2025), je izvedba drugih odvisna tudi od sredstev, ki se v letu 2017 na področju uprizoritvenih umetnosti niso povečala oziroma so se (za izvajanje programov javnih zavodov) celo dodatno zmanjšala.

Za doseganje cilja razvoj in boljša organiziranost stroke s področja uprizoritvenih umetnosti so bili vsi predvideni ukrepi izvedeni že v letu 2014. Slovenski gledališki inštitut – SLOGI, ki je bil preoblikovan iz Slovenskega gledališkega muzeja, nadaljuje svoje novo poslanstvo kot točka povezovanja vseh akterjev na področju uprizoritvenih umetnosti, gledališke mreže, ustvarjalcev, Akademije za gledališče, radio, film in televizijo, krovnih društev ipd. ter uspešno vse od preoblikovanja izvaja številne nove aktivnosti.

Za doseganje ciljev večji obseg vrhunske produkcije na področju sodobnega plesa in večja prepoznavnost sodobnega plesa sta bila predvidena dva ukrepa: ciljni razpis za povečanje obsega in kakovosti produkcije in postprodukcije sodobnega plesa na državni ravni, ki je bil izveden že v letu 2014. Na podlagi ciljnega razpisa »nove karierne perspektive v sodobnem plesu«, ki je bil izveden v okviru Operativnega programa razvoja človeških virov za obdobje 2007–2013 in je financiran iz evropskega socialnega sklada, je izbrani izvajalec v letu 2015 ustvaril devet novih bruto delovnih mest za mlade plesalce. V okviru vseh projektov, ki jih je Ministrstvo za kulturo sofinanciralo v letu 2015, sta bila izvedena tudi oba druga kazalnika (število angažiranih ustvarjalcev s področja sodobnega plesa in število premier ter enot podpornih dejavnosti). Ker je bilo izvajanje aktivnosti na podlagi tega razpisa končano konec leta 2015 in zaradi pomanjkanja sredstev ni bilo novega razpisa za naslednje obdobje, kazalniki glede zaposlitev in angažiranih ustvarjalcev s področja sodobnega plesa v letu 2017 niso mogli biti doseženi.

Pregled izvajanja ukrepov v obdobju 2014–2017

| **Cilji in ukrepi** | **V kakšnem obsegu je bil ukrep izveden?****1 – v celoti; 2 – večinoma, 3 – deloma, 4 – ni izveden, 5 – namesto njega je bil izveden drug oziroma nadomestni ukrep, in sicer ..., 6 – drugo; kaj?** |
| --- | --- |
| 1. Povečati dostopnost kakovostne gledališke produkcije |
| do leta 2017 zmanjšati število premier v produkciji NVO za najmanj 20 % in ne povečati števila premier v produkciji javnih zavodov | 4 Ukrep očitno ni bil dovolj premišljen, saj bi njegovo dosledno izvajanje drastično poseglo v avtonomijo izvajalcev na področju uprizoritvenih umetnosti oziroma bi zahtevalo bistvene sistemske spremembe. Kljub temu, da so se sredstva tako za izvedbo programov javnih zavodov kakor tudi NVO v letih 2014‒2017 vztrajno zmanjševala, to namreč ni pripeljalo do večjega upada produkcije (to se je zgodilo šele v letu 2017). Mnogi javni zavodi povečujejo število premier, da bi pridobili občinstvo, števila premier v nevladnih organizacijah pa ni mogoče znižati zaradi velikega števila prijaviteljev na razpise/izvajalcev in drobljenja sredstev. |
| do leta 2017 povečati obseg postprodukcije na povprečno najmanj 20 ponovitev na produkcijo v produkciji javnih zavodov in najmanj 5 ponovitev na produkcijo v produkciji NVO | 4 Tudi ta ukrep ni bil dovolj premišljen, saj ne upošteva zelo raznolikih zmožnosti in zmogljivosti vseh javnih zavodov, ki jih sofinancira MK, pa tudi raznolikosti razpisov, ki omogočajo sofinanciranje NVO. MK je ukrep sicer delno skušalo izvesti z zaostrovanjem pogojev oziroma meril na razpisih. |
| načrtno spodbujati sodelovanje v obliki koprodukcij med javnimi zavodi, javnimi zavodi in NVO s prednostno obravnavo pri neposrednem pozivu in javnih razpisih | 3 Eno od meril za ocenjevanje programov javnih zavodov je tudi sodelovanje z NVO, pri čemer je način sodelovanja določa poslanstvo posameznega javnega zavoda, kot je določeno v ustanovitvenem aktu. Prav tako je sodelovanje med javnimi zavodi in NVO vključeno v merila razpisov za NVO. Ni pa bilo mogoče na vseh ravneh vzpostaviti ustreznega mehanizma prednostne obravnave tovrstnega sodelovanja. |
| načrtno vključevati gostujoče predstave v abonmajsko ponudbo in s tem povečati dostopnost kakovostne gledališke produkcije v mreži gledališč na celotnem slovenskem kulturnem prostoru | 2 Načrtno vključevanje gostujočih predstav v abonmajsko ponudbo je bilo eno od meril pri neposrednem pozivu javnim zavodom, je pa njegova izvedba seveda odvisna tudi od raznolikih zmožnosti in zmogljivosti vseh javnih zavodov, ki jih sofinancira MK. Večina vključuje gostujoče predstave v enega od abonmajev, ki jih ponujajo. |
| načrtno spodbujati gostovanja in izmenjave najbolj kakovostnih domačih gledaliških stvaritev v tujini | 3 Za izvedbo tega ukrepa bi bila potrebna dodatna sredstva. MK je v okviru razpoložljivih sredstev s sofinanciranjem gostovanj javnih zavodov, programov NVO in razpisov za postprodukcijo, tudi v tujini, skušalo zagotavljati sredstva za vsaj del teh potreb. |
| dopolniti Navodila za določanje višine sredstev za financiranje javne službe v javnih zavodih, javnem skladu in javnih agencijah na področju kulture iz državnega proračuna za posamezno proračunsko leto (dostopno na http://www.mk.gov.si/ fileadmin/mk. gov.si/pageuploads/ Ministrstvo/Zakonodaja/2013/Navodilo\_2013\_JZSA.pdf) ter uvesti prednostna merila v javnih razpisih glede zgornjih treh ukrepov, predlagati občinam podobne dopolnitve in prednostna merila v njihovih dokumentih in razpisih | 3MK je leta 2017 dopolnilo navodila za leto 2018, pri čemer je upoštevalo predvsem ugotovitve Računskega sodišča v zvezi z nadzorom nad javnimi zavodi. Splošno sodelovanje z občinami je bilo predlagano v osnutku predloga NPK 2018‒2025. |
| javnim zavodom zagotoviti pogodbo o večletnem financiranju njihovih programov in s tem omogočiti večletno načrtovanje izvajanja programov | 4Ukrep bi zahteval sistemske spremembe; večletno financiranje je bilo predlagano v osnutku predloga NPK 2018‒2025. |
| ciljno podpirati projekte mladih producentov, avtorjev in režiserjev ter vključiti produkcijo mladih ustvarjalcev v programe javnih zavodov in NVO | 4 Za izvajanje tega ukrepa bi bila potrebna ustrezna ciljna sredstva; MK sicer v okviru razpisov sofinancira tudi prve projekte avtorjev, ki pa niso usmerjeni le v mlade. |
| ciljno podpreti uvedbo abonmajev, ki zajemajo najbolj kakovostne produkcije več izvajalcev ter v sodelovanju z občinami in mrežo kulturnih domov zagotoviti izvedbo teh ciljno oblikovanih abonmajev v najmanj 8 kulturnih domovih po Republiki Sloveniji | 4 Ukrep bi zahteval sistemske spremembe; sodelovanje z občinami je bilo predlagano v predlogu NPK 2018‒2025 |
| ciljna podpora široko dostopnemu brezplačniku (po vzoru Bukle), ki bo promoviral aktualno uprizoritveno produkcijo in dejavnost ter široko javnost spodbujal k obisku gledaliških predstav in drugih produkcij s področja uprizoritvene umetnosti | 4 Ukrep ni bil izveden zaradi pomanjkanja sredstev. Na podlagi ugotovitev strokovne javnosti bi bilo sicer prej treba zagotoviti sredstva za financiranje portala za kritiko. |
| 2. Razvoj in boljša organiziranost uprizoritvenih umetnosti |
| sprememba sklepa o ustanovitvi Slovenskega gledališkega muzeja | 1 Ukrep je bil v celoti izveden že v letu 2014. |
| preoblikovanje Slovenskega gledališkega muzeja v Inštitut za odrske umetnosti | 1 Ukrep je bil v celoti izveden že v letu 2014. |
| Inštitut za odrske umetnosti kot točka povezovanja vseh akterjev na področju uprizoritvenih umetnosti, gledališke mreže, ustvarjalcev, AGRFT, krovnih društev ipd. | 1 Ukrep je bil v celoti izveden že v letu 2014. |
| 3. Večji obseg vrhunske produkcije na področju sodobnega plesa in večja prepoznavnost sodobnega plesa |
| ciljni razpis za povečanje obsega in kakovosti produkcije in postprodukcije sodobnega plesa na državni ravni | 3 Ciljni razpis je bil izveden le za leti 2014 in 2015, pozneje pa zaradi pomanjkanja sredstev ne.  |
| postavitev montažnega studia kot vadbenega in produkcijskega prostora | 3 Montažni studio je bil predan Javnemu skladu Republike Slovenije za kulturne dejavnosti za izvajanje kulturnih dejavnosti in deluje v Ljutomeru kot večnamenski kulturni prostor, ki pa ni namenjen izključno sodobnemu plesu. |

Pregled vrednosti kazalnikov v obdobju 2014–2017

| **Cilj** | **Kazalnik** | **Ciljna vrednost kazalnika v letu 2017** | **Vrednost kazalnika v letu 2014** | **Vrednost kazalnika v letu 2015** | **Vrednost kazalnika v letu 2016** | **Vrednost kazalnika v letu 2017** |
| --- | --- | --- | --- | --- | --- | --- |
| 1. Povečati dostopnost kakovostne gledališke produkcije | število premier  | največ 120 v produkciji nevladnih organizacij in največ 102 v produkciji javnih zavodov  | 149 v produkciji nevladnih organizacij in 109 v produkciji javnih zavodov | 133 v produkciji nevladnih organizacij in 127 v produkciji javnih zavodov.Mnogi javni zavodi večajo število dogodkov, da bi pridobili občinstvo, število premier v nevladnih organizacijah pa je težko znižati zaradi velikega števila prijaviteljev/izvajalcev). | 134 v produkciji nevladnih organizacij in 111 v produkciji javnih zavodov.Mnogi javni zavodi večajo število premier, da bi pridobili občinstvo, število premier v nevladnih organizacijah pa je težko znižati zaradi velikega števila prijaviteljev/izvajalcev). | 105 v produkciji nevladnih organizacij in 103 v produkciji javnih zavodov.Število premier v produkciji NVO se je zmanjšalo predvsem zaradi manjšega števila projektov, izbranih na razpisih, zaradi nižjih razpoložljivih sredstev. |
| povprečno število ponovitev na produkcijo  | najmanj 5 nevladne organizacije in 20 javni zavodi | 2,89 nevladne organizacije in 13,63 javni zavodi  | 4,3 nevladne organizacije in 12,4 javni zavodi.Kazalnik je nerealno zastavljen oziroma bi ga bilo treba dosegati več let; delno pa je tudi posledica hiperprodukcije. | 3,76 nevladne organizacije in 15,22 javni zavodi.Kazalnik je nerealno zastavljen; delno je posledica hiperprodukcije in delno pomanjkanja sredstev za postprodukcijo. | 3,3 nevladne organizacije in 15,3 javni zavodi.Kazalnik je nerealno zastavljen; delno je posledica hiperprodukcije in delno pomanjkanja sredstev za postprodukcijo. |
| delež prihodkov od prodanih vstopnic  | 20 % javni zavodi in povečanje vsaj za 10 % za nevladne organizacije | 6,33 % nevladne organizacije in 16,99 % javni zavodi | 6,2 % nevladne organizacije in 18,3 % javni zavodi.Kazalnik je ob manjši kupni moči povsem nerealno zastavljen; za povečanje dostopnosti pa so številni projekti NVO celo brezplačni. | 5,17 % nevladne organizacije in 17,8 % javni zavodi. Kazalnik je ob manjši kupni moči povsem nerealno zastavljen; za povečanje dostopnosti pa so številni projekti NVO celo brezplačni. | 4,86 NVO in 17,1 % javni zavodi.Kazalnik je povsem nerealno zastavljen; za povečanje dostopnosti pa so številni projekti NVO celo brezplačni. |
| število javnih nekomercialnih prireditev  | 8.000  | 7.937 | 8.971 : 1.593 nevladne organizacije in 7.378 javni zavodi.Kazalnik se ustrezno povečuje, presežena je že celo ciljna vrednost za leto 2017. | 8.449 : 1.252 nevladne organizacije in7.197 javni zavodi.Ciljna vrednost je presežena. | 8.672 : 1.328 nevladne organizacije in 7.344 javni zavodi.Ciljna vrednost je presežena. |
| število koprodukcij  | 135, od tega najmanj 2 večji koprodukciji med slovenskimi narodnimi gledališči | 1402 večji koprodukciji med slovenskimi narodnimi gledališči | 142, od tega 97 nevladne organizacije in 41 javni zavodi, od tega 1 velika koprodukcija med 3javnimi zavodi.Kazalnik je dosežen, koprodukcij je veliko. | 106, od tega 74 nevladne organizacije in 32 javni zavodi (od tega 1 velika koprodukcija med 3 javnimi zavodi).Kazalnik ni v celoti dosežen. Zlasti javni zavodi so ugotovili, da lahko preveč koprodukcij slabo vpliva na postprodukcijo. | 111, od tega 82 nevladne organizacije in 29 javni zavodi (od tega 1 velika koprodukcija med 3 javnimi zavodi).Kazalnik ni v celoti dosežen. Zlasti javni zavodi so ugotovili, da lahko preveč koprodukcij slabo vpliva na postprodukcijo. |
| število gledalcev  | najmanj 1.210.000  | 1.128.101 | 1.102.360 Kazalnik ni realno zastavljen. | 990.390 (132.000 nevladne organizacije in 858.390 javni zavodi).Kazalnik ni realno zastavljen. | 1.007.647 (137.289 nevladne organizacije in 870.358 javni zavodi).Kazalnik ni realno zastavljen. |
| število gledalcev na prireditev  | najmanj 150 nevladne organizacije in 172 javni zavodi  | 123 nevladne organizacije in 156 javni zavodi | 120 nevladne organizacije in 155,47 javni zavodi.Kazalnik je nerealno zastavljen oziroma ne upošteva raznovrstnosti in značilnosti izvajalcev. | 105,43 nevladne organizacije in 119,27 javni zavodi.Kazalnik je nerealno zastavljen; trend upadanja pa je povezan s hiperprodukcijo.  | 103,28 nevladne organizacije in 151,13 javni zavodi.Kazalnik je nerealno zastavljen oziroma ne upošteva raznovrstnosti in značilnosti izvajalcev. |
| število podprtih projektov mladih producentov, avtorjev in režiserjev  | 8 | 10 | 7Kazalnik je odvisen od kakovosti prijav na razpise. | 9Kazalnik je dosežen.  | 3Zaradi znižanja sredstev v okviru dveletnega razpisa ni bilo posebnega sklopa za mlade. |
| 2. Razvoj in boljša organiziranost stroke s področja uprizoritvenih umetnosti | v letu 2015 vzpostavitev Inštituta za odrske umetnosti | DA | DA | DALeta 2014 se je Slovenski gledališki muzej preoblikoval v Slovenski gledališki inštitut – SLOGI. | DALeta 2014 se je Slovenski gledališki muzej preoblikoval v Slovenski gledališki inštitut – SLOGI. | DALeta 2014 se je Slovenski gledališki muzej preoblikoval v Slovenski gledališki inštitut – SLOGI. |
| število prevedenih slovenskih dram v tuje jezike | – | 1 | 4Podatki niso centralizirani v SLOGI, pridobljeni so od izvajalca festivala Teden slovenske drame. | 1Podatek je pridobljen od izvajalca festivala Teden slovenske drame in ni nujno popoln. | 7Podatek je pridobljen od izvajalca festivala Teden slovenske drame in ni nujno popoln; 1 besedilo prevedla Slovenija, 6 so jih prevedli drugi. |
| število uprizoritev slovenskih dram v tujini | – | 10 | 6Podatki niso centralizirani v SLOGI, pridobljeni od izvajalca festivala Teden slovenske drame. | 4Podatek je pridobljen od izvajalca festivala Teden slovenske drame in ni nujno popoln. | 8Podatek je pridobljen od izvajalca festivala Teden slovenske drame in ni nujno popoln. |
| število digitaliziranih enot gledališke dediščine in sodobnega gledališkega dogajanja | – | 556 | 1.874 | 3.990 | 3.122Enota je knjiga, slika, film (12 – dramska dela Digitalna knjižnica SLOGI, 2.500 Ikonoteka; 600 Arhiv; 22 AV zbirka) |
| 3. Večji obseg vrhunske produkcije na področju sodobnega plesa in večja prepoznavnost sodobnega plesa | število novo zaposlenih ustvarjalcev s področja sodobnega plesa  | 2014: najmanj 6  | 9 | 9Kazalnik je bil dosežen na podlagi ciljnega razpisa »nove karierne perspektive v sodobnem plesu«. | 0 Kazalnik ni bil dosežen, saj ni bilo novega razpisa iz sredstev EU. | 0 Kazalnik ni bil dosežen, saj ni bilo novega razpisa iz sredstev EU. |
| število angažiranih ustvarjalcev s področja sodobnega plesa  | vsaj 50 na letni ravni  | Podatek bo na voljo po koncu projekta v okviru evropskega socialnega sklada. | 330Kazalnik je bil dosežen na podlagi ciljnega razpisa »nove karierne perspektive v sodobnem plesu«. | 0Kazalnik ni bil dosežen, saj ni bilo novega razpisa iz sredstev EU. | Kazalnik ni bil dosežen, saj ni bilo novega razpisa iz sredstev EU. |
| najmanj 4 premiere z vsaj petimi ponovitvami na produkcijo in 50 enot podpornih dejavnosti s področja sodobnega plesa letno | – | Podatek bo na voljo po koncu projekta v okviru evropskega socialnega sklada. | 9 premier in 56 enot podpornih dejavnosti.Kazalnik je bil dosežen na podlagi ciljnega razpisa »nove karierne perspektive v sodobnem plesu«. | 39 premier in 43 enot podpornih dejavnosti v okviru rednih razpisov Ministrstva za kulturo. | 33 premier v okviru rednih razpisov Ministrstva za kulturo. |

#

# 4. GLASBENE UMETNOSTI

Na področju glasbenih umetnosti nacionalni program za kulturo opredeljuje naslednje cilje:

1. Večja dostopnost in prepoznavnost kakovostne slovenske glasbe
2. Boljša organiziranost baletne stroke in arhivirana slovenska baletna dediščina
3. Boljši položaj glasbenika in baletnika
4. Krepitev glasbenega trga

Opis izvajanja nacionalnega programa v letu 2016

Za doseganje cilja večja dostopnost in prepoznavnost slovenske glasbe se je tudi v letu 2016 nadaljevalo izvajanje številnih ukrepov. Vključevanje v mednarodne mreže koncertnih prizorišč je potekalo v okviru sofinanciranja večletnih programov in projektov, veliko je primerov dobre prakse mednarodnega sodelovanja in izmenjave glasbenikov, kjer mednarodna prepoznavnost poteka prek t. i. *showcase festivalov*, platform in kulturnih centrov v tujini (platforma MENT, evropska jazz konferenca). Od producentov na glasbeni sceni prihajajo pobude za večje mednarodne koprodukcije na področju organizacije, kot so npr. Europa Cantat in WOMEX. Število gostovanj slovenskih ansamblov ter koprodukcij z referenčnimi partnerji je v primerjavi s preteklimi leti nekoliko upadlo, saj je odvisno od razpoložljivih finančnih sredstev. Pridobivanje občinstva poteka v sklopu podpornih programov, sofinanciranih večletnih programov in projektov. Konceptualni premik v pridobivanju občinstva izvaja tudi Kulturni in kongresni center Cankarjev dom, ki je že lani uvedel tematsko povezovanje različnih področij umetnosti. Ukrep vzpostavitve enotnega informacijskega okna se izvaja v okviru razpisa za digitalizacijo 2014–2017. Določba o izjemi ali omejitvi avtorske in sorodnih pravic je v nekaterih primerih vključena v avtorske pogodbe ali pa je urejena s posebnimi dogovori med izvajalci in organizatorji. Na ravni ustanovitvenih aktov javnih zavodov se bo zadeva reševala, ko bo pripravljena ustrezna zakonska podlaga, ki bo upoštevala usmeritve modernizacije javnega sektorja. V okviru sofinanciranih večletnih programov je bil izveden ukrep zagotovitve ciljne podpore široko dostopnemu brezplačniku za področje glasbene umetnosti.

V okviru uresničevanja cilja boljša organiziranost baletne stroke in arhivirana slovenska baletna dediščina deluje Baletno razvojni svet RS v sestavi pristojnih ministrstev, obeh državnih baletnih ansamblov, društva baletnih umetnikov in predstavnika zasebnih baletnih šol. Baletno razvojni svet zagotavlja pripravo podlag in pobud Ministrstvu za kulturo, izvajanje ukrepov in ciljev NPK 2014–2017 in pomoč MK pri pripravi sistemskih podlag za načrtni razvoj baletne stroke.

Za uresničevanje cilja boljši položaj glasbenika in baletnika se ukrep naročanje glasbenih del in koreografij slovenskih ustvarjalcev že izvaja v okviru razpisa (JPR–PROG–2014–2017). Tekmovanja mladih glasbenikov in baletnih umetnikov so podprta v sklopu večletnih programov in projektov sofinanciranja. Sodelovanje z Ministrstvom za gospodarski razvoj in tehnologijo (MGRT) na področju urejanja zakonodaje glede avtorskih in sorodnih pravic je potekalo v okviru medresorske skupine za prenovo zakona, ki ureja avtorske in sorodne pravice. Poklicu baletnega plesalca se posebna pozornost namenja v okviru razpisa za štipendije, širše pa se problematika ureja v okviru sprememb in celovite prenove Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13 in 68/16). Z zadnjo prenovo ZUJIK se je zvišala prispevna stopnja za baletne plesalce z 9.5 na 16 %, ministrstvo pa si s posebno delovno skupino prizadeva za interventno upokojitev baletnih plesalcev, ki so se v javnih zavodih zaposlili pred letom 2000 in ki izpolnjujejo pogoje za pridobitev poklicne pokojnine.

V zvezi s ciljem krepitev glasbenega trga se glasbena produkcija, mednarodna promocija in povečanje števila koncertnih prizorišč večinoma spodbujajo v okviru enoletnih in večletnih razpisov. Sistemska prenova glasbene dejavnosti na trgu pa presega okvir delovanja MK in posega tudi na področja delovanja drugih ministrstev. Pripravljen je bil osnutek za vzpostavitev pisarne za slovensko glasbo, ki je pomembna za pridobivanje tujega občinstva in glede možnosti za razvoj trajnostnih mednarodnih karier izstopajočih slovenskih glasbenikov. Primeri dobrih praks v tujini (Finska, Estonija) kažejo pozitivne gospodarske učinke (vračanje investicije v državni proračun).

Opis izvajanja nacionalnega programa v letu 2017

Za doseganje cilja večja dostopnost in prepoznavnost slovenske glasbe se je tudi v letu 2017 nadaljevalo izvajanje številnih ukrepov.

Vključevanje v mednarodne mreže koncertnih prizorišč je potekalo v okviru sofinanciranja večletnih programov in projektov. Ukrep je bil večinoma dosežen, saj je bilo uspešno vzpostavljeno združevanje prizorišč na mednarodni ravni. Gre predvsem za povezovanje festivalov in ustvarjanje drugih mrež, pomembnih za glasbeni sektor nasploh. Festival MENT je bil sprejet v mrežo INES (Inovative Network of European Showcases), slovenski predstavniki se vključujejo tudi v mrežo NIMPE (Network for the Internationalization of music producers in Europe), v snovanju sta mreža ELMA (European live music association) in mreža EMD (European music day). Izpostaviti velja mrežo SHAPE, v katero je vključen zavod Mota, in mrežo evropskih festivalov stare glasbe REMA (član je festival SEVIQC Brežice), European Jazz Network (člana sta Jazz Cerkno in Jazz festival Ljubljana), mrežo EFA (European Festival Asociation), katere člani so Festival Ljubljana, SEVIQC Brežice, Festival Lent, Festival Maribor in drugi. Med drugimi mrežami, ki prav tako omogočajo povezovanje prizorišč, so IAMIC (International association of music information centres – član Slovensko glasbeno-informacijskega centra (v nadaljevanju SIGIC)) in ISCM (International Society of Contemporary music – član DSS).

Ukrep *podpora predstavljanja slovenske glasbe in ustvarjalnosti referenčnim mednarodnim promotorjem in selektorjem na festivalih in platformah v Republiki Sloveniji* je bil izveden na področju jazzovske glasbe (konferenca European Jazz Network v Cankarjevem domu, september 2017) in na področju popularne glasbe (vsakoletni festival MENT).

Ukrep *podpora nagradam za največje letne presežke slovenske glasbene ustvarjalnosti* se je odražal s podeljevanjem glasbene nagrade Zlata piščal, ki kandidate nominira predvsem na osnovi radijskega airplaya ter Kozinovo nagrado Društva slovenskih skladateljev, ki jo DSS podeljuje med svoje člane. Nagrade, ki bi prečila širše področje glasbene ustvarjalnosti, izven stanovskih društev in izven ožjega žanrskega dometa, ni. Ukrep je smiselno ohraniti, saj je njegova realizacija načrtovana v okviru vzpostavljanja slovenske glasbene pisarne.

Ukrep *uveljavitev področja kulturno umetniškega razvoja na področju glasbene umetnosti v zakonodaji* je bil večinoma dosežen v obliki legalizacije promocijskih skladov kolektivnih organizacij za upravljanje avtorskih in sorodnih pravic. Ti skladi so zdaj nujni, če kolektivna organizacija nerazdeljena sredstva ima. Sredstva morajo biti izrecno namenjena za razvoj mladih in manj uveljavljenih glasbenikov ter za socialne namene. Ukrep je bil deloma dosežen tudi v obliki vpeljave glasbenih kvot v medijsko zakonodajo, kjer je prav tako poudarjena zakonska obveza glede vključevanja mladih in manj uveljavljenih glasbenih ustvarjalcev in izvajalcev.

Ukrep *spodbujanje povezovanja glasbene produkcije, koncertnega posredovanja, medijske in mednarodne promocije ter distribucije nosilcev zvoka* je bil deloma dosežen v obliki podpore festivalu MENT in glasbenim delavnicam FundaMENT. Oba projekta sta usmerjena v celostno krepitev glasbenega sektorja, način povezovanja ključnih deležnikov in izobraževanje tistih deležnikov, ki pod svojim okriljem izvajajo različne ključne dejavnosti (od koncertne organizacije, glasbenega založništva do promocije) – npr. Društvo KAPA, Društvo Kreatura Moonlee, Zavod Atol (založba rx:tx), Društvo slovenskih skladateljev (edicije, zgoščenke, koncerti, mednarodno). Za boljšo učinkovitost ukrepa sta potrebna predvsem bolj intenzivno povezovanje kreativnega in poslovnega sektorja na področju glasbe ter spodbujanje podjetništva na področju glasbenih umetnosti, predvsem z intenzivnejšim povezovanjem s tujino.

Ukrep *ustanovitev pisarne za slovensko glasbo v okviru ene od obstoječih institucij* je bil deloma dosežen v obliki posamičnih aktivnosti, ki spadajo pod okrilje delovanja tovrstnih institucij. Izvajajo se koordinirana usposabljanja mladih poklicnih glasbenikov in raznovrstni posveti, namenjeni vzpostavitvi skupne zbirke znanja in stikov, vključenosti v številne mednarodne mreže in zveze, ki povečujejo možnost mednarodne vpetosti, in podpori mednarodnim gostovanjem slovenskih glasbenikov na partnerskih festivalih in prizoriščih v tujini. Predvsem zadnji segment velja v prihodnosti okrepiti, saj koncertna mobilnost glasbenikov upravičuje druge vložke, kot so organizacija »*showcase festivalov«*, obiskovanje mednarodnih glasbenih sejmov, vključevanje v mednarodne mreže, izdajanje preglednih kompilacij… Mednarodna aktivnost povečuje tudi možnost vzajemnega sodelovanja s tujimi sorodnimi organizacijami, kar lahko pozitivno vpliva na domači glasbeni prostor, s tem pa bo olajšano izvajanje tistih ukrepov, ki se nanašajo na domačo sceno (mreža koncertnih prizorišč, spodbujanje povezovanja glasbene produkcije, koncertnega posredovanja, medijske in mednarodne promocije ter distribucije nosilcev zvoka).

V okviru uresničevanja cilja boljša organiziranost baletne stroke in arhivirana slovenska baletna dediščina deluje Baletno razvojni svet RS v sestavi pristojnih ministrstev, obeh državnih baletnih ansamblov, društva baletnih umetnikov in predstavnika zasebnih baletnih šol. Baletno razvojni svet zagotavlja pripravo podlag in pobud za Ministrstvo za kulturo (v nadaljevanju MK), za izvajanje ukrepov in ciljev NPK in pomoč MK pri pripravi sistemskih podlag za načrtni razvoj baletne stroke.

Za uresničevanje cilja boljši položaj glasbenika in baletnika se ukrep naročanje glasbenih del in koreografij slovenskih ustvarjalcev že izvaja v okviru razpisa (JPR–PROG–2014–2017). Tekmovanja mladih glasbenikov in baletnih umetnikov so podprta v sklopu večletnih programov in projektov sofinanciranja. Sodelovanje z Ministrstvom za gospodarski razvoj in tehnologijo (v nadaljevanju MGRT) na področju urejanja zakonodaje glede avtorskih in sorodnih pravic je potekalo v okviru medresorske skupine za prenovo zakona, ki ureja avtorske in sorodne pravice. Poklicu baletnega plesalca se posebna pozornost namenja v okviru razpisa za štipendije.

V zvezi s ciljem krepitev glasbenega trga se glasbena produkcija, mednarodna promocija in povečanje števila koncertnih prizorišč med drugim spodbujajo z enoletnimi in večletnimi razpisi.

Pregled izvajanja ukrepov v obdobju 2014–2017

| **Cilji in ukrepi** | **V kakšnem obsegu je bil ukrep izveden?****1 – v celoti; 2 – večinoma, 3 – deloma, 4 – ni izveden, 5 – namesto njega je bil izveden drug oziroma nadomestni ukrep, in sicer ..., 6 – drugo; kaj?** |
| --- | --- |
| 1. Večja dostopnost in prepoznavnost kakovostne slovenske glasbe |
| vzpostavitev mreže koncertnih prizorišč | 5Zaradi raznovrstnosti koncertnih prizorišč tako glede njihove oblike delovanja in organiziranosti kakor tudi vrst poslanstva ukrep v tej obliki ni bil izveden. Pod okriljem SIGIC je potekalo več posvetov o združevanju koncertnih prizorišč za potrebe stalne in raznovrstne glasbene ponudbe ter združevanja v reprezentativno združenje za učinkovitejši dialog z različnimi deležniki (odločevalci, kolektivne organizacije ipd.). Mnoga koncertna prizorišča delujejo večinoma na podlagi entuziazma in prostovoljnega dela, posamične težave pa jemljejo čas in energijo za združevanje in obravnavanje skupnih problemov. Na drugi strani je realen ukrep združevanje prizorišč na mednarodni ravni. Gre predvsem za povezovanje festivalov in vzpostavitev drugih mrež, ki so pomembne za glasbeni sektor nasploh. Festival MENT je bil sprejet v mrežo INES (Inovative Network of European Showcases), slovenski predstavniki se vključujejo tudi v mrežo NIMPE (Network for the Internationalization of music producers in Europe), v snovanju sta mreža ELMA (European live music association) in mreža EMD (European music day). Izpostaviti velja mrežo SHAPE, v katero je vključen zavod Mota, in mrežo evropskih festivalov stare glasbe REMA (član je festival SEVIQC Brežice), European Jazz Network (člana sta Jazz Cerkno in Jazz festival Ljubljana), mreža EFA (European Festival Asociation) – člani so: Festival Ljubljana, SEVIQC Brežice, Festival Lent, Festival Maribor…). Med drugimi mrežami, ki prav tako omogočajo povezovanje prizorišč, so IAMIC (International association of music information centres – član SIGIC) in ISCM (International Society of Contemporary music – član DSS). Preoblikovanje ukrepa v mednarodno povezovanje je smiselno predvsem zaradi novih evropskih razpisov Music Moves Europe, ki bodo omogočali pridobivanje evropskih sredstev za mrežne projekte, ki se celovito nanašajo na področja glasbene umetnosti v Evropi. |
| podpora koncertnim abonmajem, ki vključujejo gostovanja slovenskih državnih ansamblov (kombinirani abonmaji), z namenom spodbujanja njihove mobilnosti ter dostopnosti na širšem slovenskem ozemlju | 1Javni zavodi s področja glasbene umetnosti – njihovi ansambli kakor tudi nevladni sektor gostujejo tako doma in v tujini. Vključujejo se v programe nekaterih občinskih javnih zavodov v Sloveniji, gostujejo pri Slovencih v zamejstvu. |
| spodbujanje kakovostnih koprodukcijskih sodelovanj, še posebej z referenčnimi tujimi partnerji, ki vnašajo zgled svežih in aktualnih ustvarjalnih pristopov v slovenski kulturni prostor | 2Koprodukcijsko sodelovanje je mogoče prepoznati tako na področju vladnega kot nevladnega sektorja predvsem s koproducenti iz sosednjih držav. |
| vzgoja in izobraževanje ciljnega občinstva prek krepitve refleksije o glasbeni umetnosti (npr. kakovostni koncertni komentarji in pogovori, moderirani koncerti in predstave, okrogle mize)  | 2Počasi se utrjuje pomen vzgoje in izobraževanja občinstva. Vse več je komentarjev, pogovorov in okroglih miz ob posameznih predstavah oziroma koncertih. |
| vzpostavitev enotnega informacijskega okna za dostopnost do raznolikih virov slovenske glasbene dediščine | 3Projekt je izveden deloma. Pripravljena je analiza, ki napotuje MK k uresničitvi cilja. |
| preučitev možnosti vzpostavitve osrednje slovenske zbirke za področje glasbene umetnosti v okviru obstoječih zbirk muzejev in galerij | 1Projekt je izveden. Pripravljena je analiza, ki napotuje MK k uresničitvi cilja. |
| vključitev določbe o izjemi ali omejitvi avtorske in sorodnih pravic v pogodbe o zaposlitvah in v avtorske pogodbe zaposlenih in umetniških izvajalcev v javnih zavodih s področja glasbenih umetnosti v primerih snemanj, izvajanj in predvajanj, ki jih javni zavodi opravljajo v okviru izvajanja javne službe | 3Ukrep se zaradi pomanjkanja proračunskih sredstev izvaja le deloma. |
| ciljna podpora široko dostopnemu brezplačniku za področje glasbene umetnosti (primer dobre prakse Bukla) | 1REVIJA ODZVEN izdaja digitalne spletne revije BALET.SI – digitalna spletna revija. |
| podpora predstavljanju slovenske glasbene in ustvarjalnosti referenčnim mednarodnim promotorjem in selektorjem na festivalih in platformah v Republiki Sloveniji  | 2Ukrep je bil izveden na področjih jazzovske glasbe (konferenca European Jazz Network v Cankarjevem domu, september 2017) in popularne glasbe (festival MENT, vsako leto). V letu 2018 se bo tovrstnim aktivnostim pridružil tudi festival SONICA (»*showcase«* in mednarodna konferenca o sodobni elektronski glasbi). Področju namenjajo pozornost tudi posamezni festivali, ki v goste vabijo poklicne glasbenike iz tujine (agenti, promotorji, novinarji). Za boljšo oceno izvedenega ukrepa bi bilo pričakovati več pobude festivalov s področja klasične glasbe, ki predstavljajo slovensko glasbo in so mednarodno dobro vpeti (Festival Ljubljana, Slovenski glasbeni dnevi, UNICUM, Festival Radovljica itd.). |
| podpora kakovostnih glasbeno-založniških projektov s poudarkom na vključevanju sodobnih in inovativnih distribucijskih pristopov | 3Zaradi pomanjkanja proračunskih sredstev se ta segment ni razvijal dovolj dobro. Založniški projekti so bili deloma uresničeni prek rednih večletnih in letnih projektov in programov in v okviru delovanja javnih zavodov. |
| 2. Boljša organiziranost baletne stroke in arhivirana slovenska baletna dediščina |
| ustanovitev Baletno razvojnega sveta Republike Slovenije | 2Baletno razvojni svet Republike Slovenije je bil ustanovljen. Začrtane so smernice delovanja. Delo je v letu 2017 nekoliko zastalo.  |
| podpora ustanovitvi visokošolskega študija baleta | 1Ustanovljena visokošolska institucija Alma mater Europaea – smer balet. |
| ustanovitev baletnega ansambla za mlade baletne plesalce | 2Projekt je bil izveden in je potekal v letih 2014 in 2015. V naslednjih letih je zaradi pomanjkanja sredstev zastal. V letih 2016 in 2017 so bili mladi baletni plesalci vključeni v programe Društva baletnih umetnikov Slovenije (DBUS), in sicer večinoma poleti v okviru baletnih predstav poletnega festivala Piran. Mladim talentiranim plesalkam in plesalcem, ki se bodisi še šolajo, bodisi še nimajo zaposlitve, omogočamo udeležbo na mednarodnem poletnem baletnem seminarju Dancs-Piran, hkrati pa nastopajo v večini projektov DBUS (baletne predstave, koncerti in učne ure o baletu). Vse stroške, tudi stroške udeležbe na Dancs-Piran, v tem primeru nosi DBUS, ki je programski izvajalec MK. |
| usposabljanje kritikov in publicistov, specializiranih za področje baleta | 4Zaradi pomanjkanja sredstev ukrep ni bil izveden. |
| zaščita slovenske koreografske dediščine in ureditev arhiva slovenske baletne umetnosti | 1Na področju baleta je bilo v letu 2017 v Slovenskem gledališkem inštitutu SLOGI – Gledališkem muzeju v fizični ali digitalni obliki arhiviranih skupaj 205 enot gradiva. |
| 3. Boljši položaj glasbenika in baletnika |
| naročanje, izvajanje in arhiviranje novih kakovostnih del glasbenih in baletnih ustvarjalcev  | 2Ukrep se je izvajal predvsem v okviru javnih zavodov s področja glasbene umetnosti in Društvo slovenskih skladateljev (DSS). |
| posodobitev priporočenih tarif za sofinanciranje avtorskih honorarjev na področju glasbene, baletne in glasbeno-scenske ustvarjalnosti | 4Strokovna komisija za glasbo meni, da bistvene vsebinske spremembe tarifnika niso potrebne. |
| podpora nagradam za največje letne presežke slovenske glasbene ustvarjalnosti | 3Na letni ravni se v Sloveniji podeljujeta glasbena nagrada zlata piščal, ki kandidate nominira predvsem na podlagi radijskega »*airplaya«,* in Kozinova nagrada Društva slovenskih skladateljev svojim članom. Nagrade za širše področje glasbene ustvarjalnosti izven stanovskih društev in ožjega žanrskega dosega ni. Ukrep je smiselno ohraniti, saj je njegova izvedba načrtovana v okviru vzpostavljanja slovenske glasbene pisarne. |
| uveljavitev področja kulturno umetniškega razvoja na področju glasbene umetnosti v zakonodaji, ki ureja področje avtorskih in sorodnih pravic, s tesnim in konstruktivnim sodelovanjem z MGRT in UILRS, ki sta za to področje pristojna | 2Ukrep je bil večinoma dosežen v obliki legalizacije promocijskih skladov kolektivnih organizacij za upravljanje avtorske pravice in sorodnih pravic. Ti skladi so zdaj nujni, če ima kolektivna organizacija nerazdeljena sredstva. Sredstva morajo biti namenjena izrecno za razvoj mladih in manj uveljavljenih glasbenikov ter za socialne namene. Ukrep je bil deloma dosežen tudi v obliki vpeljave glasbenih kvot v medijsko zakonodajo, kjer je prav tako poudarjena zakonska obveza vključevanja mladih in manj uveljavljenih glasbenih ustvarjalcev in izvajalcev. |
| podpora koncertnim ciklom, namenjenim zlasti predstavitvi mladih nadarjenih ustvarjalcev in izvajalcev | 2MK izvaja podporo prek večletnih in letnih programskih in projektnih razpisov |
| povečevanje kompetenc in zaposlitvenih možnosti mladih ustvarjalcev in izvajalcev na področju glasbe in baleta | 2V letu 2017 se ta ukrep ni izvajal. Razpis kariernih možnosti 2017 ni bil izveden in je bil prestavljen v leto 2018. |
| namenitev posebne pozornosti ureditvi poklicnega položaja baletnih plesalcev in plesalcev sodobnega plesa | 2Z Zakonom o spremembah in dopolnitvah Zakona o uresničevanju javnega interesa za kulturo (Uradni list 68/16 – ZUJIK-F) so bile odpravljene nepravilnosti v zvezi s poklicnim zavarovanjem baletnih plesalcev in je bila določena prispevna stopnja v višini 16 %, s prehodnim obdobjem do 31. 12. 2016, ko je prispevna stopnja znašala 12 %. |
| 4. Krepitev glasbenega trga |
| spodbujanje povezovanja glasbene produkcije, koncertnega posredovanja, medijske in mednarodne promocije ter distribucije nosilcev zvoka | 3Ukrep je bil deloma dosežen v obliki podpore festivalu MENT in glasbenim delavnicam FundaMENT. Oba projekta sta usmerjena v celostno krepitev glasbenega sektorja s povezovanjem ključnih deležnikov in izobraževanjem tistih deležnikov, ki pod svojim okriljem izvajajo različne ključne dejavnosti (od koncertne organizacije, glasbenega založništva do promocije), npr. Društvo KAPA, Društvo Kreatura Moonlee, Zavod Atol (založba rx:tx), Društvo slovenskih skladateljev (edicije, zgoščenke, koncerti, mednarodno). Za nadaljevanje in boljši učinek ukrepa je potreba predvsem intenzivnejše povezovanje kreativnega in poslovnega sektorja na področju glasbe ter spodbujanje podjetništva na področju glasbenih umetnosti, predvsem z intenzivnejšim povezovanjem s tujino. |
| ustanovitev pisarne za slovensko glasbo v okviru ene od obstoječih institucij | 3Ukrep je bil deloma dosežen v obliki posamičnih aktivnosti, ki spadajo pod okrilje delovanja tovrstnih institucij. Izvajajo se koordinirana usposabljanja mladih poklicnih glasbenikov in raznovrstni posveti, namenjeni vzpostavitvi skupne zbirke znanja in stikov, vključenosti v številne mednarodne mreže in zveze, ki povečujejo možnost mednarodne vpetosti, spodbujajo se mednarodna gostovanja slovenskih glasbenikov na partnerskih festivalih in prizoriščih v tujini. Predvsem zadnji segment velja v prihodnosti okrepiti, saj koncertna mobilnost glasbenikov upravičuje druge vložke, kot so organizacija »*showcase festivalov«*, obiskovanje mednarodnih glasbenih sejmov, vključevanje v mednarodne mreže, izdajanje preglednih kompilacij… Mednarodna aktivnost povečuje tudi možnost vzajemnega sodelovanja s tujimi sorodnimi organizacijami, kar lahko pozitivno vpliva na domači glasbeni prostor, s tem pa bo olajšano izvajanje ukrepov, ki se nanašajo na domačo sceno (mreža koncertnih prizorišč, spodbujanje povezovanja glasbene produkcije, koncertnega posredovanja, medijske in mednarodne promocije ter distribucije nosilcev zvoka). |

Pregled vrednosti kazalnikov v obdobju 2014–2017

| **Cilj** | **Kazalnik** | **Ciljna vrednost kazalnika v letu 2017** | **Vrednost kazalnika v letu 2014** | **Vrednost kazalnika v letu 2015** | **Vrednost kazalnika v letu 2016** | **Vrednost kazalnika v letu 2017** |
| --- | --- | --- | --- | --- | --- | --- |
| 1. Večja dostopnost in prepoznavnost kakovostne slovenske glasbe | povprečno število obiskovalcev nakoncertni dogodek  | 500  | 334 | 516Gre za povprečje obiska simfoničnih, komornih koncertov, festivalov in koncertnih ciklov. Vir podatkov so končna poročila sofinanciranih javnih zavodov in izvajalcev, ki jih MK sofinancira na podlagi razpisov za večletne projekte ter javne kulturne programe. | 321 | 462 |
| število subjektov, vključenih v mrežo koncertnih prizorišč  | 30 | 22 | 24 | 10 | 10 |
| število koncertnih abonmajev, ki vključujejo izvedbe gostujočih slovenskih državnih ansamblov  | 8  | 7 | 11 | 11 | 11 |
| število koprodukcij z referenčnimi tujimi koproducenti  | 15  | 6 | Vsaj 10.Med vidnejše (sofinancirane) nedvomno spadajo: svetovni glasbeni dnevi Slovenija 2015, platforma in festival Ment (CUK Kino Šiška), Otello (SNG Opera in balet Ljubljana), sodelovanje tujih solistov in dirigentov z državnimi orkestri (abonmajski koncerti orkestra Slovenske filharmonije z gostujočimi dirigenti in solisti), mednarodna sodelovanja glasbenikov (npr. Slowind in Ensemble Modern). | 10 | 12 |
| število kakovostnih programov za nagovarjanje in oblikovanje ciljnega občinstva  | 15  | 16 | 17 | 16 | 16 |
| delež sodobne glasbene in baletne ustvarjalnosti v abonmajskih ciklih  | 25 %  | 15 % | 20 % | 20 % | 20 % |
| delež vključenosti določbe o izjemi ali omejitvi avtorske pravice in sorodnih pravic v ustanovitvenih aktih vseh javnih zavodov s področja glasbene umetnosti  | –  | Področje ni urejeno. Določil, ki bi urejala to problematiko, ni ne v pogodbah o zaposlitvi ne v ustanovitvenih aktih. V nekaterih javnih zavodih določbo vključujejo v avtorske pogodbe. | 0Ni pravne podlage za uresničitev tega ukrepa.  | 0 | 0 |
| široko dostopni brezplačnik za področje glasbe | DA | DArevija Odzven | DArevija Odzven | DA | DAREVIJA ODZVEN izdaja digitalne spletne revije BALET.SI |
| število gostovanj na referenčnih tujih prizoriščih  | 15  | 7 | 60Vir: [www.culture.si](http://www.culture.si) Od skupaj 236 mednarodnih gostovanj slovenskih glasbenikov v letu 2015 so upoštevani le dogodki v koncertnih dvoranah, kulturnih centrih, referenčnih klubih in nastopi na mednarodnih festivalih. Razlika med 2014 in 2015 je zaradi spremembe metodologije – za leto 2015 je pri štetju bolj upoštevana žanrska raznolikost, medtem ko so se za leto 2014 upoštevala le vidnejša gostovanja vidnejših umetnikov in ansamblov.  | 261 Vir: [www.culture.si](http://www.culture.si)  | 167Vir: [www.culture.si](http://www.culture.si) Vključena so glasbena gostovanja. Število se še lahko spremeni glede na obvestila izvajalcev na culture.si. |
| odstotek slovenskega prebivalstva, ki koristi možnosti nakupovanja zvočnih zapisov in muzikalij po spletu  | 10 % | 2,7 % | 1,6 %Po podatkih SURS je v letu 2015 na spletu kupilo filme ali glasbo 33.006 oseb. Število prebivalcev Slovenije na dan 1. 10. 2015 je bilo 2.064.632. Podatki za prenos glasbenih vsebin s spleta (*streaming*) niso na voljo. | 23 %Po podatkih raziskave Odnos do kulture/udejstvovanje v kulturi (Valicon, april 2017) je v zadnjem letu 23 % anketiranih (15–75 let) kupilo vsaj en CD ali DVD z zvočno knjigo, filmom, glasbo ali pravljico. | 3,2 %Po podatkih SURS je v letu 2017 na spletu kupilo filme ali glasbo 65.849 oseb. Število prebivalcev Slovenije na dan 1. 10. 2017 je bilo 2.065.890. V primerjavi z letom 2015 se je to število v letu 2017 povečalo za 49,9 %.  |
| 2. Boljša organiziranost baletne stroke in arhivirana slovenska baletna dediščina | število projektno zaposlenih v ansamblu za mlade, nezaposlene baletne plesalce  | 20 na letni ravni  | 11 | 11 | 11 | 0Evropski razpis ni bil uspešno izveden in bo izveden v letu 2018. |
| povečan obseg kritičnih prispevkov o področju | –  | 12Pri pripravi NPK ni bila ugotovljena izhodiščna vrednost. | 8 Vir: kliping Cankarjevega doma | 42 | 50Digitalna glasbena revija, ki jo ureja SIGIC, ODZVEN je v tekočem letu pripravljala prispevke o področju oziroma recenzije, ki zajemajo kritike koncertov, plošč, glasbenih filmov in glasbenih knjig. |
| akreditiran visokošolski program na področju baleta | DA | NE | NE | DAakreditiran visokošolski program na Alma mater Europaea | DAakreditiran visokošolski program na Alma mater Europaea |
| delež arhivirane osrednje slovenske baletne dediščine/število enot arhivirane osrednje slovenske baletne dediščine | arhivirana osrednja slovenska baletna dediščina do leta 2017 | Podatek o deležu ni na voljo, so pa ocenjene absolutne vrednosti: 69 avdiovizualnih enot, 6.000–9.000 ikonografskih enot in rokopisov ter 24.000 člankov | Podatek o deležu ni na voljo, le ocena absolutne vrednosti – 260 enot. | 190 enot | 171 enot |
| 3. Boljši položaj glasbenika in baletnika | število naročenih kakovostnih del slovenskih skladateljev in koreografov in delež zastopanosti mladih nadarjenih ustvarjalcev  | 80 del, 35-odstotna zastopanost mladih  | Glejte spodaj. | Glejte spodaj. | Glejte spodaj. | 86 |
| število naročenih kakovostnih del slovenskih skladateljev in koreografov  | 80 del | 77Lanski podatek – 91 je bil napačen, ker so bili upoštevani tudi nove zvočne izdaje in ponatisi. | 80Vir podatka so letna poročila sofinanciranih javnih zavodov ter izvajalcev javnih kulturnih programov (NVO) in enoletnih projektov. | 9025 – koreografije65 – glasbena dela | 86 |
| delež zastopanosti mladih nadarjenih ustvarjalcev  | 35-odstotna zastopanost mladih  | 22 % | 30 % | 32 % | 30 |
| posodobljen tarifnik za sofinanciranje avtorskih honorarjev na področju glasbene, baletne in glasbeno-scenske ustvarjalnosti  | – | NEStrokovna komisija za glasbo meni, da vsebinske spremembe niso potrebne. | Strokovna komisija za glasbo meni, da bistvene vsebinske spremembe tarifnika niso potrebne. | NE | NE |
| število koprodukcij z referenčnimi tujimi koproducenti  | povečanje števila koprodukcij z referenčnimi tujimi koproducenti za 2 na letni ravni  | 6 | Vsaj 10.Med vidnejše (sofinancirane) nedvomno spadajo: Svetovni glasbeni dnevi Slovenija 2015, platforma in festival Ment (CUK Kino Šiška), Otello (SNG Opera in balet Ljubljana), gostovanja tujih solistov in dirigentov s slovenskimi orkestri (abonmajski koncerti orkestra Slovenske filharmonije z gostujočimi dirigenti in solisti), mednarodna sodelovanja glasbenikov (npr. Slowind in Ensemble Modern). | Vsaj 10(evropska jazz konferenca, platforma MENT, gledališka koprodukcija Vojna in mir, gostovanja tujih solistov in dirigentov s slovenskimi- orkestri (abonmajski koncerti orkestra Slovenske filharmonije z gostujočimi dirigenti in solisti), mednarodna sodelovanja glasbenikov. | 11 |
| nagrada za največje glasbene dosežke v preteklem letu, v različnih kategorijah, na vseh področjih glasbenega ustvarjanja | – | Enotne nagrade za največje dosežke na področju glasbene ustvarjalnosti, ki bi pokrivala vsa področja glasbe, ni. Nagrade so vezane na posamezna področja in jih podeljujejo različna društva in skladi. | Enotne nagrade za največje dosežke na področju glasbene ustvarjalnosti, ki bi pokrivala vsa področja glasbe, ni. Nagrade so vezane na posamezna področja in jih podeljujejo različna društva in skladi. | Enotne nagrade za največje dosežke na področju glasbene ustvarjalnosti, ki bi pokrivala vsa področja glasbe, ni. Nagrade so vezane na posamezna področja in jih podeljujejo različna društva in skladi. | Enotne nagrade za največje dosežke na področju glasbene ustvarjalnosti, ki bi pokrivala vsa področja glasbe, ni. Nagrade so vezane na posamezna področja in jih podeljujejo različna društva in skladi. |
| vsaj 70-odstotno vlaganje nerazdeljenih sredstev iz naslova nadomestil za avtorske in sorodne pravice na področju glasbe v razvoj slovenske glasbene umetnosti | – | Kolektivne organizacije tega ne izplačujejo (pristojnost MGRT). | MGRT pripravlja zakon, ki bo podlaga za ureditev tega vprašanja (Zakon o kolektivnem upravljanju avtorske pravice in sorodnih pravic). | MGRT pripravlja zakon, ki bo podlaga za ureditev tega vprašanja (Zakon o kolektivnem upravljanju avtorske pravice in sorodnih pravic). | 33. in 35. člen Zakona o kolektivnem upravljanju avtorske pravice in sorodnih pravic urejata oblikovanje namenskih skladov v kolektivnih organizacijah, v katerih se zbirajo nerazdeljeni avtorski honorarji. Skladi so ločena namenska sredstva, oblikovana za spodbujanje kulturno-umetniškega ustvarjanja in razširjanja novih avtorskih del na področjih, pomembnih za ohranjanje kulturne raznolikosti, pri čemer morajo sredstva prejeti še neuveljavljeni avtorji s stalnim prebivališčem v Republiki Sloveniji, ali za socialne ali izobraževalne namene avtorjev s stalnim prebivališčem v Republiki Sloveniji. |
| število projektov za povečevanje kompetenc in zaposlitvenih možnosti mladih s področja glasbenih in baletne umetnosti  | 5  | 2 Lanski podatek –1 je bil napačen. | 2  | 1Razpis ESS "nove karierne perspektive II" (splošen ukrep, možno tudi zaposlovanje baletnikov)  | 0Razpis ni bil uspešno izveden in bo izveden v letu 2018. |
| število referenčnih koncertnih ciklov vseh glasbenih zvrsti, namenjenih predstavitvi mladih nadarjenih ustvarjalcev in izvajalcev  | 8 | 7 | 7 | 8 | 8 |
| 4. Krepitev glasbenega trga | število oseb, zaposlenih in samozaposlenih na področju snemanja in izdajanja zvočnih zapisov in muzikalij  | 250  | 145 Sporočamo število delovno aktivnih oseb. Lanski podatek – 106 je bil napačen. | 125 (68 zaposlenih, 57 samozaposlenih)Sporočamo število delovno aktivnih oseb. | 132Sporočamo število delovno aktivnih oseb. | 140Sporočamo število delovno aktivnih oseb. |
| število delovno aktivnih glasbenikov, pevcev in skladateljev  | 1.500  | 942Lanski podatek –212 je bil napačen. | 984 | 998 | 1.049 |
| število samozaposlenih v kulturi na področju glasbene umetnosti  | 400  | 395 | 371 | 430 | 446 |
| število prodajaln, specializiranih za prodajo glasbenih in video zapisov  | 20  | 6\* | 4\* | 3\* | 3\* |
| indeks rasti prodanih zvočnih zapisov in muzikalij v obdobju 2014–2017  | 120 na letni ravni | Ni zanesljivih podatkov. | Indeks: 96 (glede na leto 2014)Število prodanih fonogramov v letu 2015 ne glede na vrsto projekta ali prodaje je 312.852 izvodov (enkratni projekti, kjer se štejejo celotna naklada in dejansko prodani izvodi proizvajalcev fonogramov, ki imajo z združenjem SAZAS sklenjeno pogodbo za fonografsko industrijo). Vrednost za leto 2014 je 325.011.VIR: SAZAS | Indeks: 78 (glede na leto 2015)Število prodanih fonogramov v letu 2016, ne glede na vrsto projekta ali prodaje, je 244.905 izvodov(enkratni projekti, kjer se štejejo celotna naklada in dejansko prodani izvodi proizvajalcev fonogramov, ki imajo z združenjem SAZAS sklenjeno pogodbo za fonografsko industrijo)VIR: SAZAS | Indeks: 87 (glede na leto 2016)Število prodanih fonogramov v letu 2016, ne glede na vrsto projekta ali prodaje, je 212.529 izvodov(enkratni projekti, kjer se štejejo celotna naklada in dejansko prodani izvodi proizvajalcev fonogramov, ki imajo z združenjem SAZAS sklenjeno pogodbo za fonografsko industrijo)VIR: SAZAS |
| indeks rasti prodanih vstopnic za koncertne dogodke v obdobju 2014–2017  | 120 na letni ravni (nerealen cilj) | Prodanih je bilo 0,7 % več vstopnic kot leto prej. | Indeks: 101,5Podatek se nanaša na Cankarjev dom, Slovensko filharmonijo, Opero in balet Ljubljana ter SNG Maribor. | Indeks: 102,2Podatek se nanaša na Cankarjev dom, Slovensko filharmonijo, Opero in balet Ljubljana ter SNG Maribor. | Indeks:102Podatek se nanaša na Cankarjev dom, Slovensko filharmonijo, Opero in balet Ljubljana ter SNG Maribor. |

\* Na podlagi podatkov, pridobljenih od SURS, popravljamo tudi vrednosti za leta od 2014 do 2017, kjer so bili prej navedeni naslednji podatki: 2014: 12, 2015: 12, 2016: 3.

# 5. VIZUALNE UMETNOSTI

Na področju vizualnih umetnosti nacionalni program za kulturo opredeljuje naslednje cilje:

1. Večja dostopnost kakovostnih vizualnih umetnosti
2. Boljši položaj umetnikov
3. Razvoj trga umetnin
4. Učinkovitejši in odmevnejši nastop Republike Slovenije na osrednjem prizorišču beneškega bienala/arhitekturnega bienala

Opis izvajanja nacionalnega programa v letu 2016

V letu 2016 smo za doseganje prvega cilja na področju vizualnih umetnosti poleg spodbujanja delovanja »galerijske mreže Slovenije«, ki v kulturne programe in projekte povezuje večje število organizatorjev iz različnih krajev, uvedli tudi t. i. odprte ateljeje. Kljub začetnim pomislekom manjših nevladnih organizacij so ukrep vizualni umetniki pozitivno sprejeli, saj je spodbudil avtorje k svobodni produkciji in njeni predstavitvi javnosti mimo kustosov in kuratorjev, od katerih so ti v zadnjih letih postali preveč odvisni. Obenem smo na tak način formalno zastavili sistem za bolj pravično vrednotenje umetniškega dela (na prvem mestu so bili avtorski honorarji umetnikov), seveda pa višina nadomestila za javno promocijo umetniškega dela še vedno ni ustrezna, a je po rezultatih sodeč pravi način. Odprti ateljeji so se izkazali tudi kot primer dobre prakse, kako z ne prehudimi rezi in uradniškimi posegi začeti decentralizacijo in pluralizacijo sodobnih umetniških dogodkov. Rezultati enoletnega projektnega razpisa za 2016 kažejo, da je skoraj polovica vseh razpoložljivih sredstev pripadala ustvarjalcem posameznikom, od tega 20 za projekt odprtih ateljejev.

Število obiskovalcev se povečuje, v letu 2017 si je programe in projekte ogledalo več kakor 450.000 oseb. Tako visoko število smo dosegli predvsem zaradi udeležbe na arhitekturnem bienalu v Benetkah (312.180) in zaradi sodelovanja na nekaterih najuglednejših mednarodnih umetniških sejmih. Ob tem ni nepomemben podatek o želenem trendu razvoja občinstva, tj. mednarodne strokovne javnosti in domačih obiskovalcev po vseh pokrajinah, še posebej najmanj vključenih skupin mladih med 15. in 25. letom. K temu so opazno pripomogli že omenjeni odprti ateljeji, v katerih umetniki ustvarjajo in so umeščeni v njihova domača, pogosto lokalna okolja.

Za doseganje drugega cilja ostajata tudi v letu 2016 osrednja ukrepa: doslednejše in ustreznejše izplačevanje razstavnin in drugih avtorskih honorarjev ter učinkovitejši trg umetnin. Razstavnine so postale »uveljavljena« obveza producentov. Večina izvajalcev razstavnih projektov, ki so sofinancirani prek javnih razpisov na področju vizualnih umetnosti in ki hkrati razstavljajo živeče avtorje oziroma tiste, katerih materialnih avtorskih pravic niso pred tem odkupili, spoštujejo pravico umetnika do avtorskega honorarja (pri letnih projektnih razpisih je to splošni pogoj za kandidiranje). Še vedno ostajata problematična nizka povprečna višina razstavnin in nedorečenost odnosa med razstavljavcem in nekaterimi javnimi zavodi, ki se ne financirajo prek razpisov in v ta namen nimajo posebnih sredstev. Osrednja državna muzejska institucija za področje moderne in sodobne umetnosti Moderna galerija razstavnino upošteva.

Pri ukrepih, ki so bili za uresničitev tretjega cilja razvoj trga umetnin vključeni v razpise za leto 2016, so rezultati dobri, saj posameznim avtorjem in skupinam omogočijo vsaj občasen prodor na tuje trge. Težava je v vse večjem nesorazmerju med finančnimi zahtevami prirediteljev in skromnimi možnostmi ministrstva. Sistem promoviranja na mednarodnih sejmih tudi dopušča le manjše število umetnikov, ki pa jih je treba pogosteje izpostavljati. V okviru sofinanciranih programov in projektov za popularizacijo umetnosti 2016 moramo izpostaviti dva projekta, to sta udeležba slovenskih galerij za sodobno umetnost na mednarodnih umetniških sejmih in dražbe. Na osrednjih sejmih je bilo v letu 2016 predstavljenih več kakor 65 avtorjev iz Slovenije in prodanih 80 artefaktov (večinoma manjših in cenejših). Uspešni sta bili tudi obe dražbi s spremljajočimi dogodki (razstavami, predavanji in okroglimi mizami o trgu, davčnih olajšavah in pomenu umetnin za posameznika in družbo), saj je bilo prodanih več kot 50 % ponujenih del.

Nastop Slovenije na arhitekturnem bienalu 2016 v Benetkah s projektom Dom v Arsenalu je tudi tokrat potrdil, da je bila odločitev za selitev iz Galerije A+A na centralno prizorišče bienala najbolj smiselna odločitev kljub nekoliko višjim stroškom. To se je odrazilo tudi v kazalnikih glede visokega števila obiskovalcev in odmevnosti tudi v tujih medijih. V petih mesecih si je razstavo (in tudi slovenski paviljon, ki je bil postavljen na osrednji osi) ogledalo več kakor 273.905 obiskovalcev z vsega sveta (arhitekturni bienale obišče več strokovne in manj širše javnosti kakor likovni, zato je število obiskovalcev prvega manjše), tuji mediji so o slovenskem projektu obsežno poročali, izdani sta bili dve strokovni knjigi in vzpostavljena je bila posebna spletna stran.

Opis izvajanja nacionalnega programa v letu 2017

V letu 2017 smo za doseganje prvega cilja na področju vizualnih umetnosti poleg spodbujanja delovanja »galerijske mreže Slovenije«, ki v kulturne programe in projekte povezuje večje število organizatorjev iz različnih krajev (primer predstavitve Slovenije na beneškem bienalu) ciljno nadaljevali projekt t. i. odprti atelje. Odziv ustvarjalcev in javnosti na novo obliko razstav, ki je bila uvedena le leto prej, je bil presenetljivo dober, poleg obogatitve kulturnih programov in projektov ter večje dostopnosti se je način izkazal tudi za najprimernejšo vzpostavitev sistema bolj pravičnega vrednotenja umetniškega dela (na prvem mestu so bili avtorski honorarji umetnikov) v danih razmerah. Poleg tega ustvarjalce mimo kustosov in kuratorjev, od katerih so ti postali v zadnjih letih preveč odvisni, spodbuja k svobodni produkciji, njeni predstavitvi strokovni in širši javnosti ter medsebojnemu povezovanju. Odprti ateljeji so se izkazali tudi kot primer dobre prakse, kako z ne prehudimi rezi in uradniškimi posegi začeti decentralizacijo in pluralizacijo sodobnih umetniških dogodkov. Rezultati enoletnega projektnega razpisa za leto 2017 kažejo, da je dobra polovica vseh razpoložljivih sredstev na enoletnem razpisu pripadla ustvarjalcem posameznikom.

Število obiskovalcev se povečuje, v letu 2017 si je programe in projekte ogledalo več kakor milijon oseb. Tako visoko število smo dosegli predvsem zaradi udeležbe na mednarodni razstavi v Benetkah/beneškem bienalu (več kakor 615.000) in zaradi sodelovanja na nekaterih najuglednejših mednarodnih umetniških sejmih. Upoštevati bi morali tudi sodobne načine spremljanja kulturnih prireditev, tj. prek FB, Twitterja, Instagrama, spletnih strani, kjer je na sto tisoče obiskov, predvsem tuje javnosti in mlajše generacije.

Za uresničitev drugega cilja sta ostala tudi v letu 2017 osrednja ukrepa: doslednejše in ustreznejše izplačevanje razstavnin in drugih avtorskih honorarjev ter učinkovitejši trg umetnin. Razstavnine so postale »uveljavljena« obveza producentov, zvišali smo tudi njihovo minimalno vrednost. Večina izvajalcev razstavnih projektov, ki so sofinancirani prek javnih razpisov na področju vizualnih umetnosti, in ki hkrati razstavljajo živeče avtorje oziroma tiste, katerih materialnih avtorskih pravic niso pred tem odkupili, spoštuje pravico umetnika do avtorskega honorarja (pri letnih projektnih razpisih je to splošni pogoj za kandidiranje). Še vedno ostajata problematična nizka povprečna višina razstavnin in nedorečenost odnosa med razstavljavcem in nekaterimi javnimi zavodi, ki se ne financirajo prek razpisov in v ta namen nimajo posebnih sredstev.

Pri ukrepih, ki so bili za dosego tretjega cilja razvoj trga umetnin vključeni v razpise za leto 2017, so rezultati dobri, saj posameznim avtorjem in skupinam omogočajo vsaj občasni prodor na tuje trge. Težava je v vse večjem nesorazmerju med finančnimi zahtevami prirediteljev in skromnimi možnostmi ministrstva. Sistem promoviranja na mednarodnih sejmih dopušča le manjše število umetnikov, ki pa jih je treba pogosteje izpostavljati. V okviru sofinanciranih programov in projektov za popularizacijo umetnosti v letu 2017 moramo izpostaviti dva projekta, to sta udeležba slovenskih galerij za sodobno umetnost na mednarodnih umetniških sejmih in dražbe. Na osrednjih sejmih je bilo v letu 2017 predstavljenih več kakor 60 avtorjev iz Slovenije in prodanih več kakor 80 artefaktov (večinoma manjših in cenejših). Uspešni so bili tudi trije projekti s področja popularizacije umetnosti v Sloveniji, ki so vključevali predavanja, cenitve, okrogle mize o trgu in davčnih olajšavah, kjer so sodelovali strokovnjaki s področja umetnostne zgodovine in financ. Sprejet je bil tudi Zakon o spremembah in dopolnitvah Zakona o uresničevanju javnega interesa za kulturo – ZUJIK-G (Uradni list RS, št. 61/17), ki določa obvezni delež likovne opreme v javni infrastrukturi. Ob podpori in sodelovanju Ministrstva za kulturo (MK) je skupina poslancev vložila predlog Zakona o zagotavljanju sredstev za nekatere nujne programe Republike Slovenije v kulturi, vendar zakon ni bil sprejet.

Odzivi na nastop Slovenije na arhitekturnem bienalu 2017 v Benetkah s projektom “Novicam se ne odpovemo” Nike Autor je bil odličen, v tujih medijih je bila predstavitev Slovenije navedena kot eden od paviljonov, ki se jih ne sme spregledati. Rezultat niso bili le številni ugodni medijski odzivi, temveč tudi povabila k mednarodnim projektom, med drugim letos na Dunaj. V sedmih mesecih si je razstavo (in tudi slovenski paviljon, ki je bil postavljen na osrednji osi) ogledalo več kakor 615.000 obiskovalcev z vsega sveta.

Pregled izvajanja ukrepov v obdobju 2014–2017

| **Cilji in ukrepi** | **V kakšnem obsegu je bil ukrep izveden?****1 – v celoti; 2 – večinoma, 3 – deloma, 4 – ni izveden, 5 – namesto njega je bil izveden drug oziroma nadomestni ukrep, in sicer ..., 6 – drugo; kaj?** |
| --- | --- |
| 1. Večja dostopnost kakovostne vizualne umetnosti |
| podpora sodelovanju izvajalcev v mreži slovenskih muzejev in galerij (Zveza neodvisnih galerij za sodobno vizualno umetnost, Skupnost muzejev Republike Slovenije) | 5Ukrep je bil deloma izveden v drugi obliki, tj. podpora produkcijam in koprodukcijam več organizatorjev. Razlog, da mreža ni bila vzpostavljena po načrtih, je v slabem sodelovanju nekaterih lokalnih skupnostih z MK, deloma pa tudi v neuspešnem dogovarjanju služb pristojnih ministrstev. |
| prednostna podpora programom in projektom, ki povezujejo nevladne organizacije (NVO) in javne zavode, s posebno pozornostjo glede produkcijskih in razstavnih prostorov, ki so odprti širšemu krogu ustvarjalcev in kuratorjev | 2Pri tem so bili praviloma uspešnejši izvajalci na regijski ravni. Primeri dobre prakse so med drugim festival sodobne umetnosti na Ptuju, festival Trbovlje novomedijsko mesto, slovenski bienale ilustracije v organizaciji Zveze društev slovenskih likovnih umetnikov (ZDSLU) in Cankarjevega doma (CD). |
| podpora projektom kulturno-umetnostne vzgoje (KUV), ki jih izvajajo javni zavodi in je njihova kakovost potrjena z vključitvijo v katalog KUV | 2Za celotno izvedbo bi bilo potrebnih več sredstev. |
| ciljna podpora projektom, ki bodo sistematično in dolgoročno promovirali vizualno umetnost in bodo vključevali javne zavode, NVO, zasebne galerije in samozaposlene v kulturi | 3Prednostno obravnavanje v okviru javnih razpisov in finančna spodbuda. |
| 2. Boljši položaj umetnikov |
| vzpostavitev začasnih kreativnih ateljejev za posameznike ali skupine umetnikov za pripravo razstavnih oziroma raziskovalnih projektov | 2Prednostna obravnava odprtih ateljejev v okviru enoletnega projektnega razpisa.  |
| uveljavitev razstavnine kot obveznega stroška razstave, ki jo po dogovoru lahko nadomesti odkup razstavljenega dela, vložek v produkcijo ipd. | 1V vseh javnih razpisih je upoštevanje razstavnine kot obveznega stroška pogoj, vendar je težava v prenizkih vrednostih in v tem, da k temu ni mogoče zavezati vseh javnih zavodov. |
| prednostna podpora projektom in programom, ki bodo zagotavljali višjo razstavnino od minimalno določene v ceniku oziroma tudi delež pri produkciji | 2Ukrep se izvaja v okviru razpisnih meril. |
| 3. Razvoj trga umetnin |
| uvedba ciljnega razpisa za popularizacijo umetnin (dvajseto stoletje in sodobna vizualna produkcija, likovna dela iz starejših obdobij, unikatni oblikovalski predmeti, antikvitete, izdelki domače in umetnostne obrti) | 3Projekt je bil podprt v okviru kulturnih in kreativnih industrij, sofinancirani dogodki pa so obsegali predstavitve umetnin, načine vrednotenja in zaključne dražbe. Poleg umetnostnih zgodovinarjev so sodelovali tudi strokovnjaki s področja davkov. Odprti ostajajo vsi problemi majhnega oziroma nerazvitega trga umetnin ter odnosa do antikvitet in umetnin. |
| ciljna podpora izvajalcem, ki bodo vzpostavili artoteke, kreativne delavnice in fundacije za sodobne vizualne umetnosti | 4Največja težava je v nezainteresiranosti izvajalcev, saj jih je le peščica začela ustvarjati artoteke.  |
| spodbujanje nakupa likovnih del v okviru investicij, financiranih iz javnih sredstev | 2Sprejet je bil Zakon o spremembah in dopolnitvah Zakona o uresničevanju javnega interesa za kulturo – ZUJIK-G, ki določa obvezni delež likovne opreme v javni infrastrukturi. |
| vzpostavitev strokovne podpore zasebnim zbirkam, zbirkam v podjetjih v državni in zasebni lasti ter njihova vključitev v narodno bogastvo | 4Razlogov je več, od omejitev v ustanovitvenih aktih pristojnih javnih zavodov, nejasnih meril glede tega, kaj sodi v narodno zbirko in kaj ne (velik problem so zbirke različnih propadlih podjetij in nerealne ocene), omejujoča zakonodaja na področju kulturne dediščine na eni in črni trg na drugi strani.  |
| 4. Učinkovitejši in odmevnejši nastop Republike Slovenije na osrednjem prizorišču beneškega/arhitekturnega bienala |
| najem razstavnega prostora v Arsenalu v letu 2015 | 1Vsako leto zaradi načina izbire in izbire prejmejo povabilo fundacije La Biennale di Venezia k skupni predstavitvi sodobnih vizualnih umetnosti v prostorih Arsenala. |

Pregled vrednosti kazalnikov v obdobju 2014–2017

| **Cilj** | **Kazalnik** | **Ciljna vrednost kazalnika v letu 2017** | **Vrednost kazalnika v 2014** | **Vrednost kazalnika v 2015** | **Vrednost kazalnika v 2016** | **Vrednost kazalnika v letu 2017** |
| --- | --- | --- | --- | --- | --- | --- |
| 1. Večja dostopnost kakovostne vizualne umetnosti | število izvedenih partnerskih (koprodukcijskih) projektov nevladnih organizacij in javnih zavodov  | vsaj 50 | 77 | 79 | 84 | 80Zmanjšanje na račun odprtih ateljejev. |
| število razstavnih prostorov  | 130  | 131 | 153 | 257 | 260 |
| število obiskovalcev  | 1.000.000  | 438.507 | 600.000 | 1.409.799\* | 1.410.973\* |
| vsaj en nacionalni projekt promocije, ki bo vključeval vse deležnike na področju na letni ravni | DA | 21 | 20 | 15 | 15 |
| delež mladih obiskovalcev do 20 let  | 20 % | 16 % | 18 % | 19 % | 19 %Več prek spletnih načinov obiskovanja. |
| 2. Boljši položaj umetnikov | število začasnih kreativnih ateljejev  | vsaj 10  | 2 | 25 | 20 | 20 |
| delež razstav z izplačanimi razstavninami, odkupi ipd.  | 100 %  | 72 % | 85 % | 85 % | 90 % |
| povprečna višina razstavnin  | 700 EUR  | 560 EUR | 560 EUR | 566 EUR | 600 EURDvig višine minimalne razstavnine v razpisih 2017. |
| število sklenjenih avtorskih in kupoprodajnih pogodb z vizualnimi umetniki  | vsaj 200 | 334 | 177 | 105 | 120 |
| 3. Razvoj trga umetnin | število predstavitev umetnin, javnih dražb, izobraževalnih in popularizacijskih programov  | 10  | 211 | 250 | 238 | 200Večja selekcija dogodkov |
| število obiskovalcev  | 10.000  | 11.555 | 23.972 | 25.600 | 25.600 |
| število artotek, kreativnih ateljejev in sofinanciranih projektov fundacij  | vsaj 15 | 12 | 27 | 30 | 27 |
| 4. Učinkovitejši in odmevnejši nastop Slovenije na osrednjem prizorišču beneškega bienala/arhitekturnega bienala | število obiskovalcev  | vsaj 500.000beneški bienale (likovni) | 228.000(arhitekturni bienale v Benetkah) | 500.000beneški bienale (likovni) | 273.905 (arhitekturni bienale v Benetkah).Število niha, ker je obisk arhitekturnega bienala manjši od obiska likovnega. | 615.000 (Mednarodna likovna razstava beneški bienale)  |
| uvrstitve v tuje selekcije  | 10  | 2 | 5 | 2 | 5 |
| odmevi v strokovni in širši javnosti na vsakoletno slovensko predstavitev  | 10 | vsaj 15 | 80 | približno 50 | prek 70, od tega vsaj 50 % tujih |

\* Vključeni so obiskovalci beneškega bienala in mednarodnih sejmov umetnin.

#

# 6. INTERMEDIJSKE UMETNOSTI

Na področju intermedijskih umetnosti Nacionalni program za kulturo opredeljuje naslednje cilje:

1. Več intermedijsko ozaveščenega občinstva
2. Predstavljanje slovenskih umetnikov na referenčnih prizoriščih EU
3. Zagotovitev infrastrukturnih pogojev za sodobne intermedijske umetnosti ter povezovanje z znanostjo in gospodarstvom

Opis izvajanja nacionalnega programa v letu 2016

Za dosego cilja več intermedijsko ozaveščenega občinstva sta bila predvidena dva ukrepa: prednostna podpora postprodukciji in projektom, ki bodo načrtno nagovarjali novo ciljno občinstvo, in podpora promocijskim programom, namenjenim mlajšemu občinstvu. Kljub različnim razpisom, ki so vsebovali ta dva ukrepa, se je izkazalo, da intermedijska produkcija še vedno preveč temelji na ravnodušnem odnosu do potencialnega novega občinstva, saj se tudi mlajši težko identificirajo s posameznimi hermetičnimi projekti. Prijavljeni projekti in programi v letu 2016 namreč niso prinesli ustreznega premika v tej smeri: promocijskim programom, ki bi bili namenjeni mlajšemu občinstvu, producenti namenjajo premalo pozornosti, saj jih je – razen izjem – pri producentih komaj zaznati, novo občinstvo in občinstvo nasploh pa jih ne zanimata toliko, kot bi jih morala, saj ustvarjajo večinoma s proračunskim denarjem. Zatečeno stanje se odraža tudi v pripadajočih kazalnikih. Dejstvo je, da o občinstvu, ki spremlja sodobne umetniške prakse, ni dovolj ustreznih podatkov, saj za raziskave preprosto ni razpoložljivih sredstev, podatki iz poročil o obisku posameznih prireditev pa tudi niso dovolj zanesljivi. Izkazovanje visokega povprečnega števila obiskovalcev je namreč pogosto rezultat sodelovanja na nekaterih mednarodnih festivalskih prireditvah in sejmih, na katerih je kot dejansko število obiskovalcev navedeno kar uradno število vseh obiskovalcev posameznega festivala ali sejma, to pa je lahko zavajajoče. A tudi siceršnji obisk objektivno ni izmerljiv: nekaj je tako imenovanega virtualnega obiska (glede na vrsto projektov), drugo pa ni objektivno dokazljivo, ker celotna intermedijska produkcija ne uporablja nikakršnih vstopnic, tudi tistih ne, ki bi izkazovale brezplačen obisk. V prihodnje bi bilo zato smiselno uvesti obvezno kontrolno vstopnico za simbolično ceno (na primer en evro), ker bi to prineslo več preglednosti in verodostojnosti, saj tisti, ki spremljajo posamezne prireditve, iz lastnih izkušenj dobro vedo, da statistična vrednost, ki presega nekaj tisoč in več obiskovalcev na posamezno prireditev, dejansko niti približno ne odraža realnega stanja. Zato bodo vsi razpisi za leto 2018 že vsebovali zahtevo za izdajo simboličnih vstopnic (vsaj en evro na obiskovalca).

Oba predvidena ukrepa za dosego cilja predstavitev slovenskih umetnikov na referenčnih prizoriščih EU sta vključena v vse razpise, saj so projekti s predvideno uveljavitvijo v mednarodnem prostoru ali mednarodne koprodukcije obravnavani prednostno, kljub temu pa število prijav na ustrezno podpodročje v primerjavi s prejšnjimi leti stagnira oziroma celo rahlo nazaduje. Veča pa se število rezidenc in drugih oblik sodelovanja s tujimi univerzami ipd. v obliki predavanj in predstavitev določenih pristopov in projektov. Vzrok za slednje so lahko tudi dokaj omejena sredstva za intermedijsko področje (od nekdanjih 850.000,00 evrov je po petih letih na voljo komaj 500.000,00 evrov).

Osrednji ukrep za cilj zagotovitev infrastrukturnih pogojev za sodobne umetnosti ter povezovanje z znanostjo in gospodarstvom je ustanovitev mreže centrov za raziskovalne umetnosti in kulturo, ki naj bi regionalno pokrivali področja na osi od Kopra pa vse do Murske Sobote. Pri tem naj bi za pametno specializacijo vsaj 60 odstotkov sredstev namenili centrom v manj razvitem vzhodnem delu Slovenije. V letih 2014 in 2015 je bila vsa dejavnost usmerjena v umeščanje tega projekta v ustrezne operativne programe. Pripomniti je treba, da Ministrstvo za kulturo v zvezi s tem ni nosilec programov, ampak le gostuje v tujih okoljih Ministrstva za gospodarski razvoj in tehnologijo, Ministrstva za izobraževanje, znanost in šport ipd. V letu 2015 je bila po optimističnih načrtih predvidena izvedba razpisa, v letu 2016 pa naj bi se začela črpati evropska sredstva. Iz različnih razlogov se ta časovni načrt ni izšel tako, kot je bilo predvideno. Šele takrat, ko bo projekt dejansko prešel v izvajanje, bo mogoče oceniti tudi druga dva predvidena ukrepa za dosego izbranega cilja, saj bi šele aktivna mreža centrov omogočala projekte sodelovanja na presečišču med umetnostjo in znanostjo kot tudi uporabne projekte in povezovanje z gospodarstvom. Tudi v času pisanja tega poročila sredi leta 2017 še nič ne kaže, da bodo vsi vpleteni soglašali s projektom. Z ustreznimi evropskimi sredstvi bi ta skromni zagon lahko izjemno pospešili in dosegali zavidljive konkretne rezultate na regionalni in državni ravni.

Opis izvajanja nacionalnega programa v letu 2017

Tudi za dosego cilja več intermedijsko ozaveščenega občinstva sta bila v letu 2017 predvidena enaka ukrepa kot v letu 2016: to sta prednostna podpora postprodukciji in projektom, ki načrtno nagovarjajo novo ciljno občinstvo, in podpora promocijskim programom, namenjenim mlajšemu občinstvu. Kljub različnim razpisom, ki so vsebovali ta dva ukrepa, se je znova izkazalo, da ima intermedijska produkcija pri tem še vedno omembe vredne težave: velik del produkcije preveč temelji na ravnodušnem odnosu do potencialnega novega občinstva. Tudi mlajši del občinstva se (razen izjem) težko identificira s hermetično zastavljenimi projekti. Tudi za širšo (strokovno in politično) javnost je to problem. Najboljši primer so močne reakcije na delovanje umetnice Maje Smrekar, ki je za svoj opus “K9\_topologija: Ecce canis” prejela celo prestižno nagrado zlata Nika v okviru Ars Electronice v avstrijskem Linzu. Kljub temu se je nekaj producentov projektov in programov v letu 2017 skušalo približati svojemu novemu potencialnemu občinstvu, predvsem mlajšemu. A v celoti še vedno težko govorimo o zadostnem premiku v tej smeri. Promocijskim programom, ki bi bili namenjeni ozaveščanju mlajšega občinstva, producenti namenjajo premalo pozornosti. Koliko jih zanima novo občinstvo in občinstvo nasploh, kažejo burni odzivi na vpeljevanje vstopnic (tudi brezplačnih) v produkcijo nevladnega sektorja glede na razpise za obdobje 2018‒2021. Le vstopnice bi nam lahko objektivno podale realne podatke o dejanskem številu obiska in strukturi obiskovalcev. Še stopnjevano stanje lahko nenazadnje izzove vprašanje o smotrni porabi proračunskih sredstev. Dejstvo je, da o občinstvu, ki spremlja sodobne umetniške prakse, nimamo ustreznih preverljivih podatkov, saj za raziskave v tej smeri tudi v letu 2017 preprosto ni bilo razpoložljivih sredstev, podatki iz poročil o obisku posameznih prireditev pa so premalo zanesljivi. Izkazovanje visokega povprečnega števila obiskovalcev je namreč pogosto rezultat sodelovanja na nekaterih mednarodnih festivalskih prireditvah in sejmih, na katerih se kot dejansko število obiskovalcev navaja kar uradno število vseh obiskovalcev posameznega festivala ali sejma. Slednje pa je, milo rečeno, zelo zavajajoče. A tudi siceršnji obisk objektivno ni izmerljiv: nekaj je tako imenovanega virtualnega obiska (glede na vrsto projektov), preostalo pa ni objektivno dokazljivo, ker celotna intermedijska produkcija v letu 2017 ni uporabljala nikakršnih vstopnic, niti tistih ne, ki bi izkazovale brezplačni obisk.

Oba predvidena ukrepa za dosego cilja predstavitev slovenskih umetnikov na referenčnih prizoriščih EU sta v obliki razpisanega podpodročja gostovanj v tujini vključena v vse razpise. Projekti s predvideno promocijo na referenčnem prizorišču v tujini in mednarodne koprodukcije so zmeraj obravnavani prednostno, število prijav na tem podpodročju pa v primerjavi s prejšnjimi leti stagnira, oziroma glede na izpostavljenost referenčnih tujih prizorišč celo rahlo nazaduje. V rahlem vzponu pa so številne rezidence in druge oblike sodelovanja s tujino v obliki predavanj, delavnic in predstavitev. Razlog za to so lahko tudi dokaj omejena sredstva za intermedijsko področje (od nekdanjih 850.000 evrov je po šestih letih na voljo le 460.000 evrov). Področju za kolikor toliko normalno delovanje primanjkuje najmanj 200.000 evrov, kar se odraža tudi v doseganju kazalnikov, ki jih predvideva NPK.

Osrednji ukrep za cilj zagotovitev infrastrukturnih pogojev za sodobne umetnosti ter povezovanje z znanostjo in gospodarstvom je ustanovitev mreže centrov za raziskovalne umetnosti in kulturo, ki naj bi regionalno pokrivala področja na osi od Kopra pa vse do Murske Sobote. Pri tem naj bi za pametno specializacijo vsaj 60 odstotkov sredstev namenili centrom v manj razvitem vzhodnem delu Slovenije. V letih 2014 in 2015 je bila vsa dejavnost usmerjena v načelno umeščanje tega projekta v ustrezne operativne programe, v letu 2017 pa je šlo za konkretno oblikovanje ustreznega razpisa (ESRR). Pripomniti je treba, da Ministrstvo za kulturo v zvezi s tem ni nosilec programov, ampak le gostuje v tujih okoljih Ministrstva za gospodarski razvoj in tehnologijo, Ministrstva za izobraževanje, znanost in šport ipd. V letu 2017 naj bi se po optimističnih načrtih predvidevalo že prvo črpanje evropskih sredstev, vendar pa se je ta termin prenesel globoko v naslednje leto. Ko bo projekt dejansko prešel v izvajanje, bo mogoče oceniti tudi druga dva predvidena ukrepa za dosego izbranega cilja, saj bi šele aktivna mreža centrov omogočala projekte sodelovanja na presečišču med umetnostjo in znanostjo kot tudi uporabne projekte in povezovanje z gospodarstvom.

Pregled izvajanja ukrepov v obdobju 2014–2017

| **Cilji in ukrepi** | **V kakšnem obsegu je bil ukrep izveden? 1 – v celoti; 2 – večinoma, 3 – deloma, 4 – ni izveden, 5 – namesto njega je bil izveden drug oziroma nadomestni ukrep, in sicer ..., 6 – drugo; kaj?** |
| --- | --- |
| 1. Več intermedijsko ozaveščenega občinstva |
| prednostna podpora postprodukciji in projektom, ki bodo načrtno nagovarjali novo ciljno občinstvo | 3 Premajhna ozaveščenost nevladnih producentov glede smotrnosti porabe proračunskih sredstev, predvsem glede nagovarjanja novega občinstva, ter pomanjkanje razpoložljivih sredstev, ki bi omogočala večjo angažiranost v tej smeri. |
| podpora promocijskim programom, namenjenim mlajšemu občinstvu | 3 Premajhna ozaveščenost nevladnih producentov glede smotrnosti porabe proračunskih sredstev, predvsem glede nagovarjanja mlajšega občinstva, a tudi pomanjkanje razpoložljivih sredstev za ustrezne projekte in programe.  |
| 2. Predstavitev slovenskih umetnikov na referenčnih prizoriščih EU |
| ciljna podpora vrhunskim intermedijskim projektom, ki izkazujejo zmožnost uveljavljanja v mednarodnem prostoru | 3 Na področju obstajajo v letu 2017 velika nihanja: od prejete nagrade zlata Nika v avstrijskem Linzu (Ars Electronica) pa vse do popolne nezavzetosti tako količinsko kakor tudi glede referenčnosti tujih prizorišč; omejitev sredstev tudi ni odpirala pravih možnosti za prodor na tem področju. |
| spodbujanje mednarodnih koprodukcij | 3 Razlike med producenti so velike, pravih koprodukcij pa – razen kadar gre za evropske projekte – skoraj ni mogoče. |
| 3. Zagotovitev infrastrukturnih pogojev za sodobne intermedijske umetnosti ter povezovanje z znanostjo in gospodarstvom |
| vzpostavitev mreže centrov za podporo in ustvarjanje na področju tehnološko sodobnih umetniških praks »Black Box« | 4Ukrep ni bil izveden, ker v tem obdobju še ni bila zagotovljena ustrezna politična in finančna podpora. |
| prednostna podpora projektom sodelovanja med umetnostjo in znanostjo | 2Glede na razpisane vsebine posameznih razpisov na področju intermedijskih umetnosti se je tudi vsebina sofinanciranih projektov večinoma navezovala na presečišče med umetnostjo in znanostjo, čeprav je umetnost v teh primerih pogosto ostala brez prave dodane vrednosti. |
| podpora uporabnim projektom in povezovanje z gospodarstvom | 3Le v okviru posameznih rednih projektov glede na prednostno usmeritev posameznih razpisov, ne pa v okviru načrtovanega evropskega projekta.  |

Pregled vrednosti kazalnikov v obdobju 2014–2017

| **Cilj** | **Kazalnik** | **Ciljna vrednost kazalnika v letu 2017** | **Vrednost kazalnika v letu 2014** | **Vrednost kazalnika v letu 2015** | **Vrednost kazalnika v letu 2016** | **Vrednost kazalnika v letu 2017** |
| --- | --- | --- | --- | --- | --- | --- |
| 1. Več intermedijsko ozaveščenega občinstva. | število obiskovalcev na projekt  | 100  | 4.135 | 300V podatkih za leto 2015 niso več upoštevani obiskovalci festivalov in obisk spletnih strani. | 91 | 210Zaradi zgoraj navedenih razlogov podatek ni zanesljiv in preverljiv; dejansko je vrednost verjetno več kot za polovico nižja. |
| povprečno število ponovitev na projekt  | 2,5 | 1,2 | 1,76 | 1 | 1,7Realna številka bi dosegala vrednost 2, vendar je narava festivalov takšna, da ponovitev vključenih projektov praktično ni. |
| 2. Predstavitev slovenskih umetnikov na referenčnih prizoriščih EU | število večjih in mednarodno prepoznavnih projektov na letni ravni  | 3 | 3 | 15Od zabeleženega števila gostovanj v tujini ni izrazitih presežkov glede referenčnih prizorišč v EU. | 14 | 27Vrednost je zavajajoča, ker dejansko ne upošteva merila referenčnosti prizorišča. |
| število vzpostavljenih producentskih povezav s tujimi referenčnimi producenti in prizorišči  | 5 | 5 | 10Pozitivni trend izkazujejo predvsem posamezni producenti in intermedijski mednarodni festivali. | 10Gre za stalne povezave še iz preteklih let, novih pa je malo. | 10Gre za večinoma stalne in obstoječe povezave. |
| 3. Zagotovitev infrastrukturnih pogojev za sodobne intermedijske umetnosti ter povezovanje z znanostjo in gospodarstvom | vzpostavljena mreža centrov »Black Box« | DA | NE | NEProjekt je predlagan za sofinanciranje iz kohezijskih skladov, a v letu 2015 odločitev še ni bila znana. | NEProjekt je predlagan za sofinanciranje iz kohezijskih skladov, a v letu 2016 odločitev še ni bila znana. | NEProjekt je predlagan za sofinanciranje iz kohezijskih skladov (ESRR), a v letu 2017 dokončna odločitev še ni bila znana. |
| število mednarodno odmevnih projektov, ki bodo izvedeni v okviru mreže  | 10  | 0 | Kazalnik bo merljiv po vzpostavitvi mreže centrov raziskovalne umetnosti in kulture. | Kazalnik bo merljiv po vzpostavitvi mreže centrov raziskovalne umetnosti in kulture. | Kazalnik bo merljiv po vzpostavitvi mreže centrov raziskovalne umetnosti in kulture. |
| število projektov sodelovanja umetnosti in znanosti  | 10  | 0 | Kazalnik bo merljiv po vzpostavitvi mreže centrov raziskovalne umetnosti in kulture. | Kazalnik bo merljiv po vzpostavitvi mreže centrov raziskovalne umetnosti in kulture. | Kazalnik bo merljiv po vzpostavitvi mreže centrov raziskovalne umetnosti in kulture. |
| število uporabnih projektov  | 3  | 0 | Kazalnik bo merljiv po vzpostavitvi mreže centrov raziskovalne umetnosti in kulture. | Kazalnik bo merljiv po vzpostavitvi mreže centrov raziskovalne umetnosti in kulture. | Kazalnik bo merljiv po vzpostavitvi mreže centrov raziskovalne umetnosti in kulture. |
| število obiskovalcev v okviru mreže  | 25.000 na leto | 0 | Kazalnik bo merljiv po vzpostavitvi mreže centrov raziskovalne umetnosti in kulture. | Kazalnik bo merljiv po vzpostavitvi mreže centrov raziskovalne umetnosti in kulture. | Kazalnik bo merljiv po vzpostavitvi mreže centrov raziskovalne umetnosti in kulture. |

#

# 7. LJUBITELJSKA KULTURNA DEJAVNOST

Na področju ljubiteljske kulturne dejavnosti nacionalni program za kulturo opredeljuje štiri osnovne cilje:

1. Ohranitev obsega, ob tem pa nadaljnje izboljšanje kakovosti in prepoznavnosti produkcije na področju ljubiteljske kulture
2. Najmanj 100 prepoznavnih projektov sodelovanja slovenskih kulturnih društev in ustvarjalcev s sorodnimi slovenskimi organizacijami v zamejstvu in krepitev skupnega slovenskega kulturnega prostora po svetu s kulturno-informacijskimi točkami v zamejstvu
3. Najmanj 100 medresorskih razvojnih projektov, ki bodo promovirali ljubiteljsko kulturo kot pomemben dejavnik oblikovanja ustvarjalne družbe
4. Digitalizacija 100.000 enot, od tega 90.000 zborovskih enot, 5.000 enot s področja instrumentalne glasbe (pihalne godbe in drugi instrumentalisti) in 5.000 enot z drugih glasbenih področij

Opis izvajanja nacionalnega programa v letu 2016

Cilj ohranitev obsega, ob tem pa nadaljnje izboljšanje kakovosti in prepoznavnosti produkcije na področju ljubiteljske kulture, zajema ukrep ustanovitve in delovanja študijskega centra za področje kulturnih dejavnosti v okviru Javnega sklada Republike Slovenije za kulturne dejavnosti (JSKD). Študijski center Javnega sklada Republike Slovenije za kulturne dejavnosti (ŠC JSKD) je bil ustanovljen 1. septembra 2015 s sklepom direktorja JSKD. Namen ustanovitve študijskega centra je delovanje in izvajanje nalog sklada s področja raziskovanja in izobraževanja kadrov, dodeljevanja finančnih spodbud, podeljevanja nagrad, rezidenčnih projektov, projektov iz evropskih kohezijskih sredstev in knjižnične dejavnosti sklada, določenih z Zakonom o javnem skladu Republike Slovenije za kulturne dejavnosti (Uradni list RS, št. 29/10) ter Aktom o ustanovitvi Javnega sklada Republike Slovenije za kulturne dejavnosti (Uradni list RS, št. 72/10), Zakonom o uresničevanju javnega interesa za kulturo, NPK in Strateškim načrtom Javnega sklada RS za kulturne dejavnosti 2015–2020.

V letu 2016 so bili kakovostno nadgrajeni uspešni izobraževalni programi JSKD, ki so namenjeni:

1. vzpostavitvi ustvarjalnih zmogljivosti v povezavi s temeljnimi področji,
2. vzpostavitvi novih oblik usposabljanj za potrebe projekta v okviru evropskih projektov iz ESS,
3. programsko domišljenim založniškim aktivnostim,
4. smiselnemu povezovanju in širitvi rezidenčnih programov ter
5. kakovostni dokumentacijski in knjižnični podpori.

JSKD je pripravil, prenovil in razširil široko ponudbo kakovostnih ter dobro premišljenih izobraževanj in usposabljanj za vsa primarna področja kulturnih dejavnosti, ki so razdeljena v sklope po 8, 16 ali 40 šolskih ur. Za posebne skupine slušateljev so bili oblikovani daljši (semestralni) izobraževalni programi in usposabljanja (vezani na posebne evropske ESS in domače projekte izobraževanja za mentorje in učitelje neobveznega izbirnega predmeta umetnost).Na področju založništva se skuša doseči maksimalna podpora razvoju dejavnosti, saj za mnoga področja posebna strokovna literatura ne obstaja ali pa ni dovolj komercialno zanimiva za zasebne založnike, zato si JSKD prizadeva v okviru centra to dejavnost še okrepiti. V letu 2016 je JSKD nadaljeval projekt digitalizacije in mu dodal praktično uporabnost: odprtje članstva v knjižnice z možnostjo internetnega dostopa in koriščenja digitaliziranih vsebin v posebnem programu. Prednosti programa sta predvsem boljša preglednost in lažje iskanje po vnosih.

Eno temeljnih področij ljubiteljske ustvarjalnosti in poustvarjalnosti je raziskovalno-analitična dejavnost, ki bo zagotovila kakovostno analizo in raziskave različnih področij – umetniških, politoloških, socioloških in kulturoloških (znanstvene in strokovne monografije, analitika ljubiteljske kulture). Z vzpostavitvijo ŠC JSKD je področje raziskovalno-analitične dejavnosti dobilo ustrezno podlago za nadaljnje delovanje. JSKD se s projektom rezidenčnega centra Cankarjeva zgleduje po podobnih ustanovah doma in po svetu, poslanstvo katerih sta podpora in promocija ustvarjalnosti. Kot spodbujevalec nastajanja in izvedbe novih idej je primarno namenjen umetniškemu ustvarjanju in ljubiteljski kulturni produkciji. Rezidenčni center je z ustanovitvijo ŠC JSKD organizacijsko umeščen pod njegovo okrilje.

Drugi cilj najmanj 100 prepoznavnih projektov sodelovanja slovenskih kulturnih društev in ustvarjalcev s sorodnimi slovenskimi organizacijami v zamejstvu ter krepitev skupnega slovenskega kulturnega prostora po svetu se je v letu 2016 uresničeval na različne načine. JSKD je krepil vezi v skupnem slovenskem kulturnem prostoru s kulturno-informacijskimi točkami, kulturnimi izmenjavami, skupnimi projekti (Primorska poje, Koroška poje ipd.) in publikacijami, zagotavljal je promocijo kulturnih dosežkov na ljubiteljskem področju in mednarodno uveljavljanje najbolj kakovostnih ljubiteljskih skupin ter sodelovanje pri črpanju sredstev iz evropskih skladov in programov za kulturo in izobraževanje. Slovenci zunaj meja Republike Slovenije so enakopravno vključeni v programe in projekte JSKD. Izpostave sklada zagotavljajo tudi izmenjavo gostovanj kulturnih skupin in poklicnih ansamblov, v katerih člani so predvsem v zadnjem času prav mlajši ustvarjalci.

V skupnem slovenskem kulturnem prostoru JSKD vzpostavlja sodelovanje s kulturnimi organizacijami Slovencev v zamejstvu, kot so: Krščanska kulturna zveza, Slovenska prosvetna zveza (Avstrija), Slovenska prosveta, Zveza slovenske katoliške prosvete, Zveza slovenskih kulturnih društev (Italija) in Zveza Slovencev na Madžarskem (Madžarska). V sodelovanju pri izvedbi projektov in programov JSKD zagotavlja finančno, organizacijsko ali strokovno podporo. Izpostave (zlasti na Primorskem, Gorenjskem, Koroškem in v Prekmurju) zagotavljajo tudi gostovanja kulturnih skupin in poklicnih ansamblov ter sodelovanje zamejskih kulturnih skupin v programski piramidi JSKD. Posebna pozornost je namenjena sodelovanju pri izobraževalnih oblikah in zagotavljanju mentorjev oziroma strokovnih sodelavcev ter sodelovanju na prireditvah in gostovanjih. Kulturno-informacijska točka, ki uporabnikom omogoča dostop do vseh informacij o kulturnih dogodkih v Sloveniji in Porabju ter spodbuja možnosti programskega sodelovanja med kulturnimi društvi na obeh straneh meje, je bila doslej vzpostavljena na Madžarskem, v letu 2015 pa so bile odprte kulturno-informacijske točke na Reki, v Kopru in Ljubljani (Kult 3000) z namenom povezovanja in informiranja vseh generacij. V okviru podeljevanja priznanj posameznikom ali skupinam za izjemne dosežke pri ustvarjalnem, poustvarjalnem, raziskovalnem, publicističnem in organizacijskem delu, kulturni vzgoji in izobraževanju, vzpostavljanju kulturnega sodelovanja s Slovenci v zamejstvu in po svetu ter pri ohranjanju narodove kulturne dediščine zunaj meja Slovenije je JSKD še posebej pozoren, da se izmed enakovrednega nabora predlogov upošteva tudi geografski vidik, še posebej zamejski. Leta 2016 je bilo najvišje odličje podeljeno tudi nagrajencu iz zamejstva, in sicer dr. Janku Zerzerju za življenjsko delo pri razvoju kulture koroških Slovencev.

Tretji cilj najmanj 100 medresorskih razvojnih projektov, ki bodo promovirali ljubiteljsko kulturo kot pomemben dejavnik oblikovanja ustvarjalne družbe, se uresničuje v programski dejavnosti JSKD, ki je v letu 2016 obsegala vokalno in instrumentalno glasbo, gledališko, lutkovno, folklorno, plesno, filmsko, likovno in literarno dejavnost ter historično glasbo in ples. Navedena področja so se med seboj intenzivno povezovala in dopolnjevala, vsa so obsegala tudi kulturno vzgojo, upoštevala kulturno raznolikost (sodelovanje z vsemi starostnimi, etničnimi skupinami ipd.) ter vpeljevala nove prakse (npr. izobraževanje učiteljev za predmet umetnost v osnovnih šolah). Medresorski projekti vključujejo področja šolstva, turizma (umetnostne obrti, kulturni turizem) in socialnega vključevanja.

Podpora projektom kulturno-umetnostne vzgoje je potekala tako s prireditvami s selektorskim svetovanjem za vse osnovnošolske skupine (zbore, gledališke skupine, lutkovne skupine, folklorne in plesne skupine, filmarje, literate ipd.) kakor tudi s številnimi izobraževanji za mentorje, ki se jih je udeležilo 10.510 ljudi. To kaže na izredno zanimanje in potrebo za tovrstna znanja, kar je nujno treba nadgraditi v okviru ŠC JSKD. V letu 2016 sta centralna služba in mreža območnih izpostav JSKD pripravili skoraj 400 izobraževanj za mentorje osnovnošolskih in vrtčevskih skupin.

V okviru delovanja rezidenčnega centra se pripravljajo skupni projekti ljubiteljskih in poklicnih kulturnih ustvarjalcev. Po eni strani se podpira priprava novih projektov slovenskih in tujih kulturnih ustvarjalcev, ki že dalj časa uspešno sodelujejo v različnih programih in programskih vsebinah JSKD (npr. raziskovalno-samoizobraževalni program Kinoklub na ključ), po drugi strani pa je posebna pozornost namenjena mednarodni izmenjavi in kulturnemu udejstvovanju umetnikov, ki se kažeta v sodelovanju z lokalnimi in gostujočimi mednarodnimi umetniki ter z javnimi predstavitvami novih del (v letu 2016 je v rezidenčnih stanovanjih na podlagi javnega poziva bivalo 25 ustvarjalcev iz več različnih držav).

V okviru cilja digitalizacija 100.000 enot, od tega 90.000 zborovskih enot, 5.000 enot s področja instrumentalne glasbe (pihalne godbe in drugi instrumentalisti) in 5.000 enot z drugih glasbenih področij, je bil v Slovenskem zborovskem arhivu leta 2016 dokončan popis avdio arhiva, zbirke LP-jev in CD-jev, ki so zapuščina dr. Mirka Cudermana. Lani je bilo popisanih (popis vsebuje natančne podatke naslovov skladb, avtorjev, izvajalcev, založb in zasedb), oštevilčenih in arhiviranih 1.638 zgoščenk, 108 video- in 212 avdiokaset.

V letu 2015 je bila arhivirana zapuščina dr. Mirka Cudermana, ki vsebuje glasbene revije, glasbeno strokovno literaturo, leposlovje, zgodovinske in umetnostnozgodovinske knjige oziroma priročnike. Del Slovenskega zborovskega arhiva je tudi arhiv zbora Consortium musicum. Leta 2015 je bilo na novo urejenih in arhiviranih 96 številk zborovskih skladb. Vsaka skladba obsega 50 izvodov posameznih zvezkov za zbor. Leta 2015 je bilo od 837 zborovskih skladb, ki jih hrani arhiv, pregledanih in dopolnjenih 113 številk oziroma skladb (tudi tu obsega vsaka skladba 50 izvodov posameznih zvezkov za zbor). Pregledovanje in dopolnjevanje se je nadaljevalo v letu 2016, ko je bilo digitaliziranih novih 6.217 enot notnega in dokumentacijskega gradiva, tudi vsa zborovska periodika.

Opis izvajanja nacionalnega programa v letu 2017

Cilj ohranitev obsega, ob tem pa nadaljnje izboljšanje kakovosti in prepoznavnosti produkcije na področju ljubiteljske kulture, zajema ukrep delovanja Študijskega centra za področje kulturnih dejavnosti v okviru Javnega sklada Republike Slovenije za kulturne dejavnosti (ŠC JSKD). Namen ustanovitve ŠC JSKD sta delovanje in izvajanje nalog sklada s področja raziskovanja in izobraževanja kadrov, dodeljevanja finančnih spodbud, podeljevanja nagrad, rezidenčnih projektov, projektov iz evropskih kohezijskih sredstev in knjižnične dejavnosti sklada, določenih z Zakonom o javnem skladu Republike Slovenije za kulturne dejavnosti (Uradni list RS, št. 29/10) ter Aktom o ustanovitvi Javnega sklada Republike Slovenije za kulturne dejavnosti (Uradni list RS, št. 72/10), Zakonom o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17 in 21/18 – ZNOrg), NPK in Strateškim načrtom Javnega sklada RS za kulturne dejavnosti 2015–2020.

V letu 2017 so bili kakovostno nadgrajeni uspešni izobraževalni programi JSKD, ki so namenjeni:

1. vzpostavitvi ustvarjalnih zmogljivosti v povezavi s temeljnimi področji,
2. vzpostavitvi novih oblik usposabljanj za potrebe projekta v okviru evropskih projektov iz ESS,
3. programsko domišljenim založniškim aktivnostim,
4. smiselnemu povezovanju in širitvi rezidenčnih programov ter
5. kakovostni dokumentacijski in knjižnični podpori.

Javni sklad Republike Slovenije za kulturne dejavnosti (JSKD) je pripravil, prenovil in razširil široko ponudbo kakovostnih ter dobro premišljenih izobraževanj in usposabljanj za vsa primarna področja kulturnih dejavnosti, ki so razdeljena v sklope po 8, 16 ali 40 šolskih ur. Za posebne skupine slušateljev so bili oblikovani daljši (semestralni) izobraževalni programi in usposabljanja (vezani na posebne evropske ESS in domače projekte izobraževanja za mentorje in učitelje neobveznega izbirnega predmeta umetnost). Na področju založništva se skuša doseči čim večja podpora razvoju dejavnosti, saj za mnoga področja posebna strokovna literatura ne obstaja ali pa ni dovolj komercialno zanimiva za zasebne založnike, zato si JSKD prizadeva v okviru centra to dejavnost še okrepiti. V letu 2017 je JSKD nadaljeval projekt digitalizacije in mu dodal praktično uporabnost,tj. možnost internetnega dostopa in koriščenja digitaliziranih vsebin v posebnem programu. Prednosti programa sta predvsem boljša preglednost in lažje iskanje po vnosih.

Eno temeljnih področij ljubiteljske ustvarjalnosti in poustvarjalnosti je raziskovalno-analitična dejavnost, ki bo zagotovila kakovostno analizo in raziskave različnih področij – umetniških, politoloških, socioloških in kulturoloških (znanstvene in strokovne monografije, analitika ljubiteljske kulture). Z vzpostavitvijo ŠC JSKD je področje raziskovalno-analitične dejavnosti dobilo ustrezno podlago za nadaljnje delovanje. JSKD se s projektom rezidenčnega centra Cankarjeva zgleduje po podobnih ustanovah doma in po svetu, poslanstvo katerih sta podpora in promocija ustvarjalnosti. Kot spodbujevalec nastajanja in izvedbe novih idej je primarno namenjen umetniškemu ustvarjanju in ljubiteljski kulturni produkciji.

JSKD je kot neposredni upravičenec leta 2016 pridobil projekt 'Pridobivanje dodatnih znanj za mlade na področju kulturnih dejavnosti v okviru JSKD'. Operacija je delno financirala Evropska unije iz Evropskega socialnega sklada (ESS) in se izvaja v okviru Operativnega programa za izvajanje kohezijske politike v programskem obdobju 2014–2020, prednostne osi 8 Spodbujanje zaposlovanja in mobilnost delovne sile, prednostne naložbe 8.2 Trajnostno vključevanje mladih na trg dela. Gre za mlade, ki niso zaposleni in se ne izobražujejo ali usposabljajo, vključno s tistimi, ki so izpostavljeni socialni izključenosti, in mlade iz marginaliziranih skupnosti. Leta 2017 smo uspešno nadaljevali z izobraževalnimi programi v okviru 14 različnih 120-urnih izobraževalnih modulov, s katerimi smo brezposelnim mladim do 29. leta omogočili pridobivanje novih izkušenj, znanj in kompetenc na področju kulturnih dejavnosti z namenom, da bodo lahko hitreje dobili kakovostno prvo zaposlitev. Na podlagi pogodbe o začetku izvajanja projekta, odobrenih sredstev in oblikovanih modulov smo v letu 2017 trikrat objavili javni razpis za vključitev mladih brezposelnih v sistem dopolnilnega izobraževanja, in sicer: javni razpis za leto 2017 z dne 22. 9. 2017 (Ur. l. RS, št. 53/2017); rok prijave: 31. 10. 2017; javni razpis za leto 2017 z dne 12. 5. 2017 (Ur. l. RS, št. 24/2017); rok prijave: 16. 6. 2017; javni razpis za leto 2017 z dne 13. 1. 2017 (Ur. l. RS, št. 2/2017); rok prijave: 17. 2. 2017. Na podlagi navedenih razpisov je bilo v program izobraževanja vključenih 55 mladih iz obeh kohezijskih regij. Letos nismo dosegli ustreznega razmerja 60 : 40, zato bo v letu 2018 poseben poudarek na razpisih v vzhodni kohezijski regiji. Največ zanimanja med moduli je za modul 6 (filmska šola), modul 13 (pravo, ekonomika in upravljanje v kulturi). Žal je bilo tudi v letu 2017 najmanj prijav za modula 4 in 5 (šola vodenja otroških oziroma odraslih folklornih skupin), zato bo treba v letu 2018 opraviti temeljito analizo o vzrokih za malo zanimanja in pripraviti ključne aktivnosti, ki bi ta negativni trend odpravile. Vsi udeleženci programa, ki so ga obiskovali vsaj z 80-odstotno prisotnostjo, so prejeli posebna potrdila z natančno navedbo programa, vsebin in opravljenih obveznosti.

Na podlagi zgoraj navedenih razpisov je bilo leta 2017 v delovna razmerja vključenih 51 mladih iz obeh kohezijskih regij. Razmerje zaposlitev je bilo ustrezno porazdeljeno v vzhodni oziroma zahodni kohezijski regiji.

V okviru tega ukrepa smo v letu 2017 prav tako trikrat objavili javni razpis "Pridobivanje dodatnih znanj za mlade na področju kulturnih dejavnosti v okviru JSKD« za SUBVENCIONIRANJE DELODAJALCEV za zaposlovanje mladih NA PODROČJU KULTURE – "SUBVENCIJE ZA DELODAJALCE".

3. JAVNI RAZPIS ZA LETO 2017 z dne 22. 9. 2017 (Ur. l. RS, št. 53/2017); rok prijave: 15. 11. 2017

2. JAVNI RAZPIS ZA LETO 2017 z dne 12. 5. 2017 (Ur. l. RS, št. 24/2017); rok prijave: 16. 6. 2017

1. JAVNI RAZPIS ZA LETO 2017 z dne 13. 1. 2017 (Ur. l. RS, št. 2/2017); rok prijave: 17. 3. 2017

Na podlagi navedenih razpisov je bilo v delovna razmerja vključenih 51 mladih iz obeh kohezijskih regij. Razmerje zaposlitev je bilo ustrezno porazdeljeno v vzhodni oziroma zahodni kohezijski regiji.

Kandidati, ki so bili izbrani na posameznih razpisih, so večinoma (74 %) končali terciarno izobraževanje ISCED 5-8, nekaj manj kot 20 % jih je končalo sekundarno izobraževanje (ISCED 3), drugi pa imajo končano osnovnošolsko izobraževanje. Več kot 90 % izbranih kandidatov je sklenilo delovno razmerje za polni delovni čas (40 ur/tedensko) in za najmanj devet mesecev, drugi so se zaposlili za polovični delovni čas (20 ur/teden) za najmanj 13 mesecev.

Mesec po preteku pogodbe o zaposlitvi, vezano na subvencijo ESS, je več kot 92 % vključenih v program ohranilo zaposlitev oziroma se jim je podaljšala pogodba o zaposlitvi.

Značilni poklici, ki jih opravljajo:

• mojster luči,

• samostojni strokovni sodelavec na področju kulture,

• oblikovalec multimedije,

• koordinator projekta na področju kulture,

• koordinator in organizator kulturnega programa,

• konservator-restavrator,

• kulturni organizator/producent,

• muzejski sodelavec,

• vodja kulturnih projektov,

• konservatorsko- restavratorski tehnik,

• knjižničar,

• strokovni sodelavec v galeriji,

• organizator kulturno-razvedrilnih prireditev in dogodkov,

• organizator dogodkov,

• koordinator kulturnih programov,

• vodja projektov,

• vodja kulturnega mladinskega centra,

• urednik tiskanih in video vsebin,

• koordinator mladinskih kulturnih projektov,

• tonski mojster, glasbeni producent,

• pomočnik produkcije projektov v kulturi in kulturnih vsebin,

• organizator kulturnega programa in prireditev,

• učitelj, koreograf.

Subvencija 5.000 EUR je bila namenjena za zaposlitev brezposelnih mladih iz vzhodne in zahodne Slovenije za najmanj devet mesecev za delodajalce, ki imajo kot svoje področje delovanja registrirane kulturne dejavnosti.

V letu 2017 je deloval tudi Slovenski zborovski arhiv. Zainteresirani javnosti je bilo zagotovljeno več kakor 1.000 skladb. V letu 2017 je bilo na novo digitaliziranih in urejenih 3.000 enot gradiva, nov seznam je objavljen na spletni strani JSKD. Upamo, da bomo lahko v Slovenskem zborovskem arhivu nadaljevali z digitalizacijo in v spletni program vpisali vso antologijo slovenske zborovske glasbe, ki ima v arhivu signaturo ANT. V oktobru in novembru smo pregledovali in pripravili skladbe za nov spletni program E-note, ki ga bomo poskusno zagnali v letu 2018.

Drugi cilj najmanj 100 prepoznavnih projektov sodelovanja slovenskih kulturnih društev in ustvarjalcev s sorodnimi slovenskimi organizacijami v zamejstvu in krepitev skupnega slovenskega kulturnega prostora po svetu se je v letu 2017 uresničeval na različne načine. JSKD je krepil vezi v skupnem slovenskem kulturnem prostoru s kulturno-informacijskimi točkami, kulturnimi izmenjavami, skupnimi projekti (Primorska poje, Koroška poje, obiski ključnih projektov krovnih zvez, vključevanje v piramido ipd.) in publikacijami, zagotavljal je promocijo kulturnih dosežkov na ljubiteljskem področju in mednarodno uveljavljanje najbolj kakovostnih ljubiteljskih skupin ter sodelovanje pri črpanju sredstev iz evropskih skladov in programov za kulturo in izobraževanje. Slovenci zunaj meja Republike Slovenije so enakopravno vključeni v programe in projekte JSKD. Izpostave sklada posebno pozornost namenjajo izmenjavi gostovanj kulturnih skupin in poklicnih ansamblov, v katerih so predvsem v zadnjem času zastopani prav mlajši ustvarjalci.

V skupnem slovenskem kulturnem prostoru JSKD vzpostavlja in krepi sodelovanje s kulturnimi organizacijami Slovencev v zamejstvu, to so: Krščanska kulturna zveza, Slovenska prosvetna zveza (Avstrija), Slovenska prosveta, Zveza slovenske katoliške prosvete, Zveza slovenskih kulturnih društev (Italija) in Zveza Slovencev na Madžarskem (Madžarska). V zadnjem letu sodeluje tudi z Zvezo Slovencev na Hrvaškem. Pri sodelovanju za izvedbo projektov in programov JSKD zagotavlja finančno, organizacijsko ali strokovno podporo. Izpostave (zlasti na Primorskem, Gorenjskem, Koroškem in v Prekmurju) zagotavljajo gostovanja kulturnih skupin in poklicnih ansamblov ter sodelovanje zamejskih kulturnih skupin v programski piramidi JSKD. Posebna pozornost je namenjena sodelovanju pri izobraževalnih oblikah in zagotavljanju mentorjev oziroma strokovnih sodelavcev ter sodelovanju na prireditvah in gostovanjih. Kulturno-informacijska točka, ki uporabnikom omogoča dostop do vseh informacij o kulturnih dogodkih v Sloveniji in Porabju ter spodbuja možnosti programskega sodelovanja med kulturnimi društvi na obeh straneh meje, je bila doslej vzpostavljena na Madžarskem, v letu 2015 pa so bile odprte kulturno-informacijske točke na Reki, v Kopru in Ljubljani (Kult 3000) z namenom povezovanja in informiranja vseh generacij. V okviru podeljevanja priznanj posameznikom ali skupinam za izjemne dosežke pri ustvarjalnem, poustvarjalnem, raziskovalnem, publicističnem in organizacijskem delu, kulturni vzgoji in izobraževanju, vzpostavljanju kulturnega sodelovanja s Slovenci v zamejstvu in po svetu ter pri ohranjanju narodne kulturne dediščine zunaj meja Slovenije je JSKD še posebej pozoren, da se izmed enakovrednega nabora predlogov upošteva tudi geografski vidik, še posebej zamejski.

Tretji cilj (najmanj 100 medresorskih razvojnih projektov, ki bodo promovirali ljubiteljsko kulturo kot pomemben dejavnik oblikovanja ustvarjalne družbe) se uresničuje v programski dejavnosti JSKD, ki je v letu 2017 obsegala vokalno in instrumentalno glasbo, gledališko, lutkovno, folklorno, plesno, filmsko, likovno in literarno dejavnost ter historično glasbo in ples. Navedena področja so se med seboj intenzivno povezovala in dopolnjevala, vsa so obsegala tudi kulturno vzgojo in upoštevala kulturno raznolikost (sodelovanje z vsemi starostnimi, etničnimi skupinami ipd.) ter vpeljevala nove prakse (npr. izobraževanje učiteljev za predmet umetnost v osnovnih šolah). Medresorski projekti vključujejo področja šolstva, turizma (umetnostne obrti, kulturni turizem) in socialnega vključevanja.

Podpora projektom kulturno-umetnostne vzgoje je potekala s prireditvami s selektorskim svetovanjem za vse osnovnošolske skupine (zbore, gledališke skupine, lutkovne skupine, folklorne in plesne skupine, filmarje, literate itd.) ter številnimi izobraževanji za mentorje, ki se jih je udeležilo 10.783 ljudi. To kaže na izredno zanimanje in potrebo za tovrstna znanja, kar je nujno nadgraditi v okviru ŠC JSKD. V letu 2017 sta centralna služba in mreža območnih izpostav JSKD pripravili 445 izobraževanj.

V okviru delovanja rezidenčnega centra se pripravljajo skupni projekti ljubiteljskih in poklicnih kulturnih ustvarjalcev. Podpirajo se priprava novih projektov slovenskih in tujih kulturnih ustvarjalcev, ki že dalj časa uspešno sodelujejo v različnih programih in programskih vsebinah JSKD (npr. raziskovalno-samoizobraževalni program Kino-klub na ključ), pa tudi mednarodna izmenjava in kulturno udejstvovanje umetnikov, ki se kažeta v sodelovanju z lokalnimi in gostujočimi mednarodnimi umetniki ter javnimi predstavitvami novih del (v letu 2017 je v rezidenčnih stanovanjih na podlagi javnega poziva bivalo 25 ustvarjalcev iz različnih držav).

V okviru cilja digitalizacija 100.000 enot, od tega 90.000 zborovskih enot, 5.000 enot s področja instrumentalne glasbe (pihalne godbe in drugi instrumentalisti) in 5.000 enot z drugih glasbenih področij, je bil v Slovenskem zborovskem arhivu dokončan popis avdio arhiva, zbirke LP-jev in CD-jev, ki so zapuščina dr. Mirka Cudermana. Popis vsebuje natančne podatke naslovov skladb, avtorjev, izvajalcev, založb in zasedb, oštevilčenih in arhiviranih je 1.638 zgoščenk, 108 video- in 212 avdiokaset.

Arhivirana je zapuščina dr. Mirka Cudermana, ki vsebuje: glasbene revije, glasbeno strokovno literaturo, leposlovje, zgodovinske in umetnostnozgodovinske knjige oziroma priročnike. Del Slovenskega zborovskega arhiva je tudi arhiv zbora Consortium musicum. Leta 2015 je bilo na novo urejenih in arhiviranih 96 številk zborovskih skladb. Vsaka skladba obsega 50 izvodov posameznih zvezkov za zbor. Leta 2015 je bilo od 837 zborovskih skladb, ki jih arhiv zajema, pregledanih in dopolnjenih 113 številk oziroma skladb (tudi tu obsega vsaka skladba 50 izvodov posameznih zvezkov za zbor). Pregledovanje in dopolnjevanje se je nadaljevalo v letu 2016, ko je bilo digitaliziranih novih 6.217 enot notnega in dokumentacijskega gradiva, tudi vsa zborovska periodika. V letu 2017 je bilo na novo digitaliziranih in urejenih 3.000 enot gradiva, nov seznam je objavljen na spletni strani JSKD. Upamo, da bomo lahko v Slovenskem zborovskem arhivu nadaljevali z digitalizacijo in v spletni program vpisali vso antologijo slovenske zborovske glasbe, ki ima v arhivu signaturo ANT. V oktobru in novembru smo pregledovali in pripravili skladbe za nov spletni program E-note, ki ga bomo poskusno zagnali v letu 2018.

Pregled izvajanja ukrepov v obdobju 2014–2017

| **Cilji in ukrepi** | **V kakšnem obsegu je bil ukrep izveden?****1 – v celoti; 2 – večinoma, 3 – deloma, 4 – ni izveden, 5 – namesto njega je bil izveden drug oziroma nadomestni ukrep, in sicer ..., 6 – drugo; kaj?** |
| --- | --- |
| 1. Ohranitev obsega, ob tem pa nadaljnje izboljšanje kakovosti in prepoznavnosti produkcije na področju ljubiteljske kulture |
| ustanovitev in delovanje študijskega centra za področje kulturnih dejavnosti v okviru JSKD | 1V celoti izveden in v letu 2017 dopolnjen z vključitvijo Šalamunovega centra v področje ŠC JSKD. |
| 2. Najmanj 100 prepoznavnih projektov sodelovanja slovenskih kulturnih društev in ustvarjalcev s sorodnimi slovenskimi organizacijami v zamejstvu in krepitev skupnega slovenskega kulturnega prostora po svetu s kulturno-informacijskimi točkami v zamejstvu |
| ciljna podpora kulturnim programom krovnih kulturnih organizacij Slovencev v zamejstvu | 1Sofinanciranje poteka redno za vse krovne zveze Slovencev v zamejstvu. |
| ciljna podpora kulturnim izmenjavam v sodelovanju z Uradom Vlade RS za Slovence v zamejstvu in po svetu | 3Potrebna bi bila dogovor in izmenjava podatkov. |
| strokovna podpora ljubiteljskim kulturnim programom Slovencev po svetu in v zamejstvu | 1Vključevanje vseh v programe izobraževanj in festivalov JSKD. |
| krepitev skupnega slovenskega kulturnega prostora s kulturno-informacijskimi točkami v zamejstvu | 2Več kot 80 % je vzpostavljenih, o drugih se še dogovarjajo. |
| 3. Najmanj 100 medresorskih razvojnih projektov, ki bodo promovirali ljubiteljsko kulturo kot pomemben dejavnik oblikovanja ustvarjalne družbe |
| ciljna podpora kulturnim projektom, ki povezujejo ustanove s področja šolstva za večjo kakovost projektov KUV za otroke in mladino | 2Poteka projekt Kulturna šola. |
| sodelovanje z organizacijami s področja turizma in gospodarstva | 3Pogovori potekajo, konkretno sodelovanje še ne. |
| z dejavnostjo rezidenčnega centra pripravljati skupne projekte ljubiteljskih in poklicnih kulturnih ustvarjalcev | 1V celoti izveden.V sklopu rezidenčnega centra je sklad sodeloval z devetimi strokovnimi oziroma nevladnimi organizacijami (Mesto žensk, SNG Opera in balet, SNG Drama; filozofska fakulteta, Društvo pisateljev, PEN) |
| 4. Digitalizacija 100.000 enot, od tega 90.000 zborovskih enot, 5000 enot s področja instrumentalne glasbe (pihalne godbe in drugi instrumentalisti) in 5.000 enot z drugih glasbenih področij |
| redna digitalizacija slovenskega zborovskega arhiva in drugih arhivov in specializirane knjižnice | 3Prenizko sofinanciranje je zmanjšalo obseg uresničevanja. Kljub temu je bilo digitaliziranih skoraj 20.000 enot, vzpostavljena je bila platforma in omogočen je bil dostop do digitaliziranega gradiva. |

Pregled vrednosti kazalnikov v obdobju 2014–2017

| **Cilj** | **Kazalnik** | **Ciljna vrednost kazalnika v letu 2017** | **Vrednost kazalnika v letu 2014** | **Vrednost kazalnika v letu 2015** | **Vrednost kazalnika v letu 2016** | **Vrednost kazalnika v letu 2017** |
| --- | --- | --- | --- | --- | --- | --- |
| 1. Ohranitev obsega, ob tem pa nadaljnje izboljšanje kakovosti in prepoznavnosti produkcije na področju ljubiteljske kulture | število izobraževanj  | 8 programskih sklopov  | 0Izobraževanja bo mogoče izvajati, če bo sprejet program Shema jamstva za mlade v okviru evropske kohezijske politike. | Septembra 2015 je bil ustanovljen Študijski center Javnega sklada Republike Slovenije, ki bo prva izobraževanja začel izvajati leta 2016. | Septembra 2016 v okviru operacije ESS podpisana pogodba o izobraževanju in zaposlovanju mladih do 29. leta za delo v kulturi. Objavljen in izveden je bil javni razpis za leto 2016:– 55 sprejetih na izobraževanje– 32 je dobilo zaposlitev v kulturiOblikovanih 14 modulov izobraževanj | Uspešno nadaljevanje izvajanja operacije ESS za subvencioniranje zaposlitev in dopolnilnega usposabljanja mladih do 29. leta za delo v kulturi. Objavljen in izveden je bil javni razpis za leto 2017:– 20 sprejetih na izobraževanje (VZHOD: 29; ZAHOD: 21)– 51 jih je dobilo zaposlitev v kulturi (VZHOD: 31; ZAHOD: 20)Poleg 14 oblikovanih modulov v letu 2016 smo v letu glede na potrebe dodatno oblikovali še 4 module, in sicer 2 dopolnilna in 2 temeljna. Izvedenih je bilo 57 izobraževalnih sklopov v okviru osmih modulov. |
| število projektov strokovne pomoči najkakovostnejšim ustvarjalcem, ki jih sofinancira država  | 4  | 0Projekt bo mogoče izvajati, če bo sprejet program Shema jamstva za mlade v okviru evropske kohezijske politike. | 0Projekt bo mogoče izvajati, če bo sprejet program Shema jamstva za mlade v okviru evropske kohezijske politike. | Podpisana pogodba v okviru operacije ESS te pomoči ne vključuje.Deloma lahko ta kazalnik vključimo v del izobraževanja, kjer se brezposelnim omogoča dodatna strokovna pomoč.Nadomeščeno z obliko možnosti zaposlovanja, ki prvotno ni bila predvidena. | Izveden javni projektni razpis za vrhunske ustvarjalce. Del aktivnosti v okviru ESS se nadomešča z možnostjo subvencioniranih zaposlitev za mlade do 29. leta, ki izkazujejo vrhunske rezultate (4 dodatne točke v razpisu). |
| število uporabnikov centra  | 6.000 | 0O kazalniku bo mogoče poročati, če bo sprejet program Shema jamstva za mlade okviru evropske kohezijske politike. | 0O kazalniku bo mogoče poročati, če bo sprejet program Shema jamstva za mlade okviru evropske kohezijske politike. | 150 | 150 |
| 2. Najmanj 100 prepoznavnih projektov sodelovanja slovenskih kulturnih društev in ustvarjalcev s sorodnimi slovenskimi organizacijami v zamejstvu in krepitev skupnega slovenskega kulturnega prostora po svetu s kulturno-informacijskimi točkami v zamejstvu. | število gostovanj iz zamejstva v Sloveniji  | 53  | 40 | 45 | 45 | 50 |
| število zamejskih skupin, vključenih v redne programe JSKD  | 50 | 38 | 40 | 44 | 55 |
| 3. Najmanj 100 medresorskih razvojnih projektov, ki bodo promovirali ljubiteljsko kulturo kot pomemben dejavnik oblikovanja ustvarjalne družbe | število kulturnih skupin v okviru osnovnih in srednjih šol  | 2.100  | 2.000 | 2.000 | 2000 | 2050 |
| število izobraževanj za mentorje  | 450  | 354 | 400 | 447 | 445 |
| število udeležencev izobraževanj  | 12.400  | 9.570 | 9.637 | 10.510 | 10.783 |
| število vključenih šol v projekt Kulturna šola  | 450  | 274 | 328 | 333 | 389 |
| število skupnih prireditev in projektov  | 80  | 57 | 62 | 69 | 67 |
| število gostujočih umetnikov  | 30 | 24 | 24 | 25 | 28 |
| 4. Digitalizacija 100.000 enot, od tega 90.000 zborovskih enot, 5000 enot s področja instrumentalne glasbe (pihalne godbe in drugi instrumentalisti) in 5.000 enot z drugih glasbenih področij | število digitaliziranih enot  | 100.000 enot | 3.000 | 5.948 | 6.217 | 3.000Preskromno sofinanciranje je zmanjšalo obseg uresničevanja tega cilja. Kljub temu je bilo digitaliziranih skoraj 20.000 enot, vzpostavljena je bila platforma in omogočen je bil dostop do digitaliziranega gradiva, zato je s tem postopkom nujno treba nadaljevati. |

#

# 8. MEDIJI

Na področju medijev nacionalni program za kulturo opredeljuje naslednje cilje:

1. Sprejem strategije Republike Slovenije na področju medijev za obdobje 2015–2020
2. Višja raven medijske pismenosti
3. Medijskemu razvoju in javnemu interesu na področju medijev prilagojena vloga in obseg javne službe RTV Slovenija
4. Ohranitev in razvoj splošno-informativnih časnikov, časopisov in revij ne glede na platformo razširjanja medija
5. Več kakovostnih programskih vsebin radijskih in televizijskih programov, ki so v javnem interesu
6. Večja socialna varnost novinarjev, še zlasti mladih
7. Novi lastninsko-upravljavski modeli medijev (socialna podjetja in kooperative oziroma zadruge)

Opis izvajanja nacionalnega programa v letu 2016

Ministrstvo za kulturo je v okviru izvajanja cilja sprejem strategije Republike Slovenije na področju medijev za obdobje 2015–2020 leta 2014 izvedlo ukrep priprave analize stanja na področju medijev v Republiki Sloveniji, ki je javno dostopen pod naslovom Pregled medijske krajine v Sloveniji. Ker gre pri pripravi medijske strategije za zahtevno področje, o katerem želi MK pridobiti predloge zainteresirane strokovne in druge javnosti, je ministrica za kulturo leta 2015 imenovala strokovno komisijo za pomoč ministrstvu pri pripravi javnih razprav in oblikovanju državne medijske strategije. V okviru priprave strategije, ki naj bi postavila temeljne cilje prihodnjega razvoja medijske krajine v Sloveniji, je MK v sodelovanju s strokovno komisijo izvedlo več srečanj v različnih delih države, na katerih je želelo v javno razpravo pritegniti čim večje število državljanov, slišati njihove predloge in komentarje ter na ta način sooblikovati ključne strateške cilje prihodnje medijske politike. V letu 2016 je bil pripravljen osnutek Strategije Republike Slovenije na področju medijev za obdobje 2017–2025, ki je bil poslan v javno razpravo in medresorsko usklajevanje. V letu 2017 poteka nadaljevanje usklajevanja s ključnimi deležniki in koalicijo. Sprejem strategije je načrtovan do konca leta 2017.

Uresničitev cilja višja raven medijske pismenosti je med drugim vezana na celovite spremembe Zakona o medijih (Uradni list RS, št. [110/06](http://www.uradni-list.si/1/objava.jsp?sop=2006-01-4666) – uradno prečiščeno besedilo, [36/08](http://www.uradni-list.si/1/objava.jsp?sop=2008-01-1459) – ZPOmK-1, [77/10](http://www.uradni-list.si/1/objava.jsp?sop=2010-01-4217) – ZSFCJA, [90/10](http://www.uradni-list.si/1/objava.jsp?sop=2010-01-4784) – odl. US, [87/11](http://www.uradni-list.si/1/objava.jsp?sop=2011-01-3715) – ZAvMS, [47/12](http://www.uradni-list.si/1/objava.jsp?sop=2012-01-1962), [47/15](http://www.uradni-list.si/1/objava.jsp?sop=2015-01-1930) – ZZSDT, [22/16](http://www.uradni-list.si/1/objava.jsp?sop=2016-01-0831) in [39/16](http://www.uradni-list.si/1/objava.jsp?sop=2016-01-1705)) in Zakona o Radioteleviziji Slovenija (Uradni list RS, št. 96/05, 109/05 – ZDavP-1B, 105/06 – odl. US, 26/09 – ZIPRS0809-B in 9/14), do katerih še ni prišlo. Za izvedbo navedenega cilja so potrebna tudi določena finančna sredstva, ki pa jih zaradi zaostrenega javno-finančnega položaja v proračunu MK za leto 2016 ni bilo. Ne glede na to pa si MK v okviru medresorskega sodelovanja z Ministrstvom za izobraževanje, znanost in šport že ves čas prizadeva, da bi medijska pismenost skupaj s povečanjem digitalnih kompetenc postala del rednih izobraževalnih programov, predvsem v osnovnih šolah.

Tudi za izvedbo cilja medijskemu razvoju in javnemu interesu na področju medijev prilagojena vloga in obseg javne službe RTV Slovenija je potrebna celovita sprememba Zakona o Radioteleviziji Slovenija. Leta 2016 cilj še ni bil izveden, saj zakon še ni bil spremenjen.

Za izvedbo cilja ohranitev in razvoj splošno-informativnih časnikov, časopisov in revij ne glede na platformo razširjanja medija so potrebna določena dodatna finančna sredstva, ki pa jih zaradi zaostrenega javno-finančnega položaja v proračunu MK za leto 2016 ni bilo. V letu 2016 pa smo vendarle v okviru rednega letnega javnega projektnega razpisa za sofinanciranje programskih vsebin medijev podprli več programskih vsebin tiskanih medijev kot leto prej, in sicer 21 izdajateljem tiskanih medijev smo skupaj namenili 308.153,00 EUR.

V letu 2016 je bil deloma izveden tudi cilj več kakovostnih programskih vsebin radijskih in televizijskih programov, ki so v javnem interesu. V skladu z veljavnim Zakonom o medijih je MK v letu 2016 izvedlo ukrepe na področju spodbujanja kakovostnih programskih vsebin na podlagi obstoječe sheme, ki zagotavlja projektno financiranje programskih vsebin medijev, predvsem tistih s statusom programov posebnega pomena.

Cilj večja socialna varnost novinarjev, še zlasti mladih, naj bi bil v skladu z NPK uresničen do leta 2017. V letu 2016 ni bil tudi zato, ker so za njegovo izvedbo potrebne ustrezne pravne podlage, kar pomeni, da bi bilo treba spremeniti Zakon o medijih.

Cilj novi lastninsko-upravljavski modeli medijev (socialna podjetja in kooperative oziroma zadruge) v letu 2016 še ni bil izveden, je pa MK že leta 2014 ukrep finančne podpore pri ustanavljanju novih lastninsko-upravljavskih modelov medijev predlagalo v programu ukrepov 2014–2015 za izvajanje Strategije razvoja socialnega podjetništva za obdobje 2013–2016.

Opis izvajanja nacionalnega programa v letu 2017

Ministrstvo za kulturo je v okviru izvajanja cilja sprejem Strategije Republike Slovenije na področju medijev za obdobje 2015–2020 leta 2014 pripravilo analizo stanja na področju medijev v Republiki Sloveniji, ki je javno dostopna pod naslovom Pregled medijske krajine v Sloveniji. Ker gre pri pripravi medijske strategije za zahtevno področje, o katerem želi MK pridobiti predloge zainteresirane strokovne in druge javnosti, je ministrica za kulturo leta 2015 imenovala strokovno komisijo za pomoč ministrstvu pri pripravi javnih razprav in oblikovanju državne medijske strategije. V okviru priprave strategije, ki naj bi postavila temeljne cilje prihodnjega razvoja medijske krajine v Sloveniji, je MK v sodelovanju s strokovno komisijo izvedlo več srečanj v različnih delih države, na katerih je želelo v javno razpravo pritegniti čim večje število državljanov, slišati njihove predloge in komentarje ter na ta način sooblikovati ključne strateške cilje prihodnje medijske politike. V letu 2016 je bil pripravljen osnutek Strategije Republike Slovenije na področju medijev za obdobje 2017–2025, ki je bil poslan v javno razpravo in medresorsko usklajevanje. V letu 2017 je potekalo nadaljevanje usklajevanja s ključnimi deležniki in koalicijo, a strategija do konca leta 2017 ni bila sprejeta.

Uresničitev cilja višja raven medijske pismenosti je med drugim vezana na celovite spremembe Zakona o medijih (Uradni list RS, št. [110/06](http://www.uradni-list.si/1/objava.jsp?sop=2006-01-4666) – uradno prečiščeno besedilo, [36/08](http://www.uradni-list.si/1/objava.jsp?sop=2008-01-1459) – ZPOmK-1, [77/10](http://www.uradni-list.si/1/objava.jsp?sop=2010-01-4217) – ZSFCJA, [90/10](http://www.uradni-list.si/1/objava.jsp?sop=2010-01-4784) – odl. US, [87/11](http://www.uradni-list.si/1/objava.jsp?sop=2011-01-3715) – ZAvMS, [47/12](http://www.uradni-list.si/1/objava.jsp?sop=2012-01-1962), [47/15](http://www.uradni-list.si/1/objava.jsp?sop=2015-01-1930) – ZZSDT, [22/16](http://www.uradni-list.si/1/objava.jsp?sop=2016-01-0831) in [39/16](http://www.uradni-list.si/1/objava.jsp?sop=2016-01-1705)) in Zakona o Radioteleviziji Slovenija (Uradni list RS, št. 96/05, 109/05 – ZDavP-1B, 105/06 – odl. US, 26/09 – ZIPRS0809-B in 9/14), do katerih še ni prišlo. Za izvedbo navedenega cilja so potrebna tudi določena finančna sredstva, ki pa jih zaradi zaostrenega javno-finančnega položaja v proračunu MK za leto 2017 ni bilo. Ne glede na to pa si MK v okviru medresorskega sodelovanja z Ministrstvom za izobraževanje, znanost in šport (MIZŠ) že ves čas prizadeva, da bi medijska pismenost skupaj s povečanjem digitalnih kompetenc postala del rednih izobraževalnih programov, predvsem v osnovnih šolah.

Tudi za izvedbo cilja medijskemu razvoju in javnemu interesu na področju medijev prilagojena vloga in obseg javne službe RTV Slovenija je potrebna celovita sprememba Zakona o Radioteleviziji Slovenija. Leta 2017 cilj še ni bil izveden, saj zakon še ni bil spremenjen.

Za izvedbo cilja ohranitev in razvoj splošno-informativnih časnikov, časopisov in revij ne glede na platformo razširjanja medija so potrebna določena dodatna finančna sredstva, ki pa jih zaradi zaostrenega javno-finančnega položaja v proračunu MK za leto 2017 ni bilo. V letu 2017 pa smo vendarle v okviru rednega letnega javnega projektnega razpisa za sofinanciranje programskih vsebin medijev podprli več programskih vsebin tiskanih medijev, in sicer 19 izdajateljem tiskanih medijev smo skupaj namenili 257.581 evrov.

V letu 2017 je bil deloma izveden tudi cilj več kakovostnih programskih vsebin radijskih in televizijskih programov, ki so v javnem interesu. V skladu z veljavnim Zakonom o medijih je MK v letu 2017 izvedlo ukrepe na področju spodbujanja kakovostnih programskih vsebin na podlagi obstoječe sheme, ki zagotavlja projektno financiranje programskih vsebin medijev, predvsem tistih s statusom programov posebnega pomena.

Cilj večja socialna varnost novinarjev, še zlasti mladih, naj bi bil v skladu z NPK uresničen do leta 2018. V letu 2017 ni bil tudi zato, ker so za njegovo izvedbo potrebne ustrezne pravne podlage, kar pomeni, da bi bilo treba spremeniti Zakon o medijih.

Cilj novi lastninsko-upravljavski modeli medijev (socialna podjetja in kooperative oziroma zadruge) v letu 2017 ni bil izveden, je pa MK že leta 2014 ukrep finančne podpore pri ustanavljanju novih lastninsko-upravljavskih modelov medijev predlagalo v programu ukrepov 2014–2015 za izvajanje Strategije razvoja socialnega podjetništva za obdobje 2013–2016.

Pregled izvajanja ukrepov v obdobju 2014–2017

| **Cilji in ukrepi** | **V kakšnem obsegu je bil ukrep izveden?****1 – v celoti; 2 – večinoma, 3 – deloma, 4 – ni izveden, 5 – namesto njega je bil izveden drug oziroma nadomestni ukrep, in sicer ..., 6 – drugo; kaj?** |
| --- | --- |
| 1. Sprejem strategije Republike Slovenije na področju medijev za obdobje 2015–2020 |
| analiza stanja na področju medijev v Republiki Sloveniji | 3V letu 2014 sta bila pripravljena pregled stanja v slovenski medijski krajini in medijske zakonodaje nekaterih drugih držav članic EU. Nato je bila v letu 2015 imenovana zunanja strokovna komisija uglednih medijskih strokovnjakov za pomoč ministrstvu pri pripravi javnih razprav za oblikovanje osnutka državne medijske strategije.V letih 2015–2016 je bilo izvedenih 12 javnih razprav po Sloveniji o vseh pomembnejših vprašanjih glede priprave medijske strategije, vključno s sklepno javno razpravo v Ljubljani.Naročena, izvedena in javno predstavljena je bila javnomnenjska raziskava podjetja Valicon o mnenju javnosti o slovenskih medijih in novinarjih.Junija 2016 je MK v javno obravnavo poslalo prvi osnutek medijske strategije. V letu 2017 je potekalo nadaljevanje usklajevanja s ključnimi deležniki in koalicijo, a strategija ni bila sprejeta. |
| 2. Višja raven medijske pismenosti |
| podpora medresorskim programom medijskega opismenjevanja | 4Nismo izvajali oziroma finančno podprli medresorskih programov. MK si sicer v okviru medresorskega sodelovanja z MIZŠ že ves čas prizadeva, da bi medijska pismenost skupaj s povečanjem digitalnih kompetenc postala del rednih izobraževalnih programov, predvsem v osnovnih šolah. |
| državna promocija branja in kupovanja časnikov, časopisov in revij ne glede na njihov nosilec | 4Ukrep ni bil izveden, saj MK ni uspelo zagotoviti finančnih sredstev za tovrstne promocijske aktivnosti. |
| povečanje obsega programov RTV Slovenija, ki načrtno dvigujejo raven medijske pismenosti | 4Obseg javne službe je določen z Zakonom o Radioteleviziji Slovenija, zato nanj ministrstvo nima neposrednega vpliva. RTV Slovenija ima zagotovljeno institucionalno avtonomijo in uredniško neodvisnost. Spremembe so mogoče samo na podlagi zakona, ki pa ni bil sprejet. |
| podpora programom civilne družbe na področju medijske pismenosti | 4Ukrep ni bil izveden, saj MK ni uspelo zagotoviti finančnih sredstev za tovrstne medresorske programe. |
| 3. Medijskemu razvoju in javnemu interesu na področju medijev prilagojeni vloga in obseg javne službe RTV Slovenija |
| analiza obsega obstoječe javne službe RTV Slovenija in njeno prevetritev v skladu z javnim interesom na področju medijev ter razvoj in delovanje sodobnega medijskega prostora | 4Obseg javne službe je določen z Zakonom o Radioteleviziji Slovenija, zato ministrstvo nanj nima neposrednega vpliva. RTV Slovenija ima zagotovljeno institucionalno avtonomijo in uredniško neodvisnost. Spremembe so mogoče samo na podlagi zakona, ki pa ni bil sprejet. |
| določitev deležev prispevka za programe in storitve RTV Slovenija, ki ga ta nameni za izvajanje posameznih segmentov novo opredeljene javne službe | 4Obseg javne službe in višina RTV prispevka sta določena z Zakonom o Radioteleviziji Slovenija, zato ministrstvo nanju nima neposrednega vpliva. RTV Slovenija ima zagotovljeno institucionalno avtonomijo in uredniško neodvisnost. Spremembe so mogoče samo na podlagi zakona, ki pa ni bil sprejet. |
| 4. Ohranitev in razvoj splošno-informativnih časnikov, časopisov in revij ne glede na platformo razširjanja medija |
| poenotenje stopnje DDV za digitalne izdaje splošno-informativnih časnikov, časopisov in revij v skladu s spremenjeno direktivo EU s področja DDV po letu 2015 | 4Področje DDV spada v pristojnost Ministrstva za finance (MF).  |
| na podlagi nove določitve javnega interesa oblikovanje meril za podporo kakovostnih medijskih vsebin, ki bodo podlaga za državno pomoč kakovostnim programskim vsebinam splošno-informativnih časnikov, časopisov in revij (ne glede na platformo razširjanja medija), še posebej tistih, namenjenih spremljanju tako slovenske kot evropske in čezmejne kulture in umetnosti ter kritičnega odnosa do njiju in družbe, izobraževanju, šolstvu, zdravstvu, popularizaciji znanosti, varstvu okolja ipd. | 5V skladu z veljavnim Zakonom o medijih je MK izvedlo ukrepe na področju spodbujanja kakovostnih programskih vsebin na podlagi obstoječe sheme, ki zagotavlja projektno financiranje programskih vsebin medijev. |
| prednostna podpora medijem, ki bodo delovali predvsem v javnem interesu na področju medijev in s tem pripomogli k dolgoročnemu razvoju panoge | 5V skladu z veljavnim Zakonom o medijih je MK izvedlo ukrepe na področju spodbujanja kakovostnih programskih vsebin na podlagi obstoječe sheme, ki zagotavlja projektno financiranje programskih vsebin medijev. |
| finančne spodbude za začetne investicije v nastanek podjetij, ki bodo zagotavljala programske vsebine v javnem interesu in dolgoročni razvoj dejavnosti | 4Ukrep ni bil izveden, saj bi bilo treba za izvedbo takšnih finančnih spodbud zagotoviti ustrezne pravne podlage v Zakonu o medijih in spremeniti shemo državnih pomoči. Do ustreznih sprememb Zakona o medijih pa iz več razlogov ni prišlo, kljub temu da je MK pripravilo predloge zakonskih rešitev.  |
| prednostna podpora izdajateljem medijev, ki bodo zagotavljali trajnejšo socialno varnost tako zaposlenim kakor tudi pogodbenim novinarjem in ki bodo imeli med prednostnimi nalogami svoje poslovne politike tudi zaposlovanje in izobraževanje mladih novinarjev | 4Ukrep ni bil izveden, saj bi bilo treba za izvedbo takšnih finančnih spodbud zagotoviti ustrezne pravne podlage v Zakonu o medijih. Do ustreznih sprememb Zakona o medijih pa iz več razlogov ni prišlo, kljub temu da je MK pripravilo predloge zakonskih rešitev.  |
| 5. Več kakovostnih programskih vsebin radijskih in televizijskih programov, ki so v javnem interesu |
| nova opredelitev vloge in položaja programov posebnega pomena | 4Ukrep ni bil izveden, saj bi bilo treba spremeniti Zakon o medijih, do česar pa iz več razlogov ni prišlo, kljub temu da je MK pripravilo predloge zakonskih rešitev.  |
| postopna uvedba nove sheme sofinanciranja kakovostne produkcije radijskih in televizijskih programov | 5V skladu z veljavnim Zakonom o medijih je MK izvedlo ukrepe na področju spodbujanja kakovostnih programskih vsebin na podlagi obstoječe sheme, ki zagotavlja projektno financiranje programskih vsebin medijev, predvsem tistih s statusom programov posebnega pomena. |
| 6. Večja socialna varnost novinarjev, še zlasti mladih |
| plačilo prispevkov iz državnega proračuna za mlade samostojne novinarje do 30. leta, ki izkazujejo obetavne rezultate (izenačitev s statusom samozaposlenih na področju kulture) | 4Ukrep ni bil izveden, saj bi bilo treba za izvedbo takšnih finančnih spodbud zagotoviti ustrezne pravne podlage v Zakonu o medijih in zadostna finančna sredstva. Do ustreznih sprememb Zakona o medijih pa iz več razlogov ni prišlo, kljub temu da je MK pripravilo predloge zakonskih rešitev.  |
| plačilo prispevkov iz državnega proračuna za samostojne novinarje, ki izkazujejo vrhunske rezultate in katerih letni prihodek ne presega zakonsko določenega praga (izenačitev s statusom samozaposlenih na področju kulture) | 4Ukrep ni bil izveden, saj bi bilo treba za izvedbo takšnih finančnih spodbud zagotoviti ustrezne pravne podlage v Zakonu o medijih in zagotoviti zadostna finančna sredstva. Do ustreznih sprememb Zakona o medijih pa iz več razlogov ni prišlo, kljub temu da je MK pripravilo predloge zakonskih rešitev.  |
| določitev pogojev in meril v javnih razpisih za sofinanciranje programskih vsebin medijev, ki bodo spodbudili zaposlovanje mladih, visoko izobraženih novinarjev do 30. leta starosti | 4Ukrep ni bil izveden, saj bi bilo treba spremeniti Zakon o medijih, do česar pa iz več razlogov ni prišlo, kljub temu da je MK pripravilo predloge zakonskih rešitev.  |
| določitev pogojev in meril v javnih razpisih, glede na katera bodo imeli pri državni pomoči prednost izdajatelji medijev, ki bodo ohranjali novinarska delovna mesta za nedoločen čas oziroma sklepali takšne pogodbe za novinarska delovna mesta, ki bodo zagotavljala visoko pravno varnost in socialno trajnejšo varnost pogodbeno zaposlenega novinarja | 4Ukrep ni bil izveden, saj bi bilo treba spremeniti Zakon o medijih, do česar pa iz več razlogov ni prišlo, kljub temu da je MK pripravilo predloge zakonskih rešitev.  |
| ciljna finančna spodbuda medijem za prve zaposlitve visoko izobraženih posameznikov za novinarska delovna mesta do dopolnjenega 30. leta starosti iz sredstev EU (sofinanciranje stroškov dela) | 5Ukrep je bil izveden na drugačen način, in sicer so bile v obdobju 2015―2017 na voljo subvencije za prve zaposlitve mladih brezposelnih oseb (ne glede na izobrazbo in področje dela), ki so jih lahko pridobili tudi delodajalci s področja medijev za zaposlitev mladih novinarjev. V letih 2015―2016 se je izvajal ukrep prvi izziv, v letu 2017 pa ga je nadomestil program Trajno zaposlovanje mladih. Oba ukrepa izvaja Zavod RS za zaposlovanje. |
| opredelitev mladih novinarjev kot ranljive skupine, kakor jo opredeljuje Zakon o socialnem podjetništvu (Uradni list RS, št. 20/11) | 4Ukrep ni bil izveden, saj bi bilo treba spremeniti Zakon o medijih, do česar pa iz več razlogov ni prišlo, kljub temu da je MK pripravilo predloge zakonskih rešitev. Področje socialnega podjetništva je z Zakonom o spremembah in dopolnitvah Zakona o Vladi RS z dne 28. 8. 2014 prešlo v pristojnost MGRT s 1. 1. 2015. |
| 7. Novi lastninsko-upravljavski modeli medijev (socialna podjetja in kooperative oziroma zadruge) |
| finančna podpora pri ustanavljanju novih lastninsko-upravljavskih modelov medijev (socialna podjetja in kooperative oziroma zadruge) | 4Ukrep ni bil izveden.  |

Pregled vrednosti kazalnikov v obdobju 2014–2017

| **Cilj** | **Kazalnik** | **Ciljna vrednost kazalnika v letu 2017** | **Vrednost kazalnika v letu 2014** | **Vrednost kazalnika v letu 2015** | **Vrednost kazalnika v letu 2016** | **Vrednost kazalnika v letu 2017** |
| --- | --- | --- | --- | --- | --- | --- |
| 1. Sprejem strategije Republike Slovenije na področju medijev za obdobje 2015–2020 | izdelava strategije na področju medijev | DA | Sprejem strategije je načrtovan v drugi polovici leta 2015. | Sprejem strategije je načrtovan v letu 2016. | Sprejem strategije je načrtovan v letu 2017. | NE |
| 2. Višja raven medijske pismenosti | branost splošno-informativnih časnikov, časopisov in revij ne glede na platformo (tiskane, digitalne, spletne izdaje)  | – | V letu 2014 v proračunu MK ni bilo na voljo finančnih sredstev za izvajanje ukrepov na področju medijske pismenosti.  | V letu 2015 v proračunu MK ni bilo na voljo finančnih sredstev za izvajanje ukrepov na področju medijske pismenosti. | V letu 2016 v proračunu MK ni bilo na voljo finančnih sredstev za izvajanje ukrepov na področju medijske pismenosti. | V letu 2017 v proračunu MK ni bilo na voljo finančnih sredstev za izvajanje ukrepov na področju medijske pismenosti. |
| naklade časnikov, časopisov in revij (tiskanih in digitalnih skupaj) | - | Za promocijske ukrepe MK ni imelo na voljo finančnih sredstev. | Za promocijske ukrepe MK ni imelo na voljo finančnih sredstev. | Za promocijske ukrepe MK ni imelo na voljo finančnih sredstev. | V letu 2017 v proračunu MK ni bilo na voljo finančnih sredstev za izvajanje ukrepov na področju medijske pismenosti. |
| število izvedenih promocijskih dogodkov in njihova odmevnost v medijih | – | Za promocijske dogodke MK ni imelo na voljo finančnih sredstev. | Za promocijske dogodke MK ni imelo na voljo finančnih sredstev. | Za promocijske dogodke MK ni imelo na voljo finančnih sredstev. | V letu 2017 v proračunu MK ni bilo na voljo finančnih sredstev za izvajanje ukrepov na področju medijske pismenosti. |
| število medresorskih programov medijskega opismenjevanja | – | Za medresorske programe MK ni imelo na voljo finančnih sredstev. | Za medresorske programe MK ni imelo na voljo finančnih sredstev. | Za medresorske programe MK ni imelo na voljo finančnih sredstev. | V letu 2017 v proračunu MK ni bilo na voljo finančnih sredstev za izvajanje ukrepov na področju medijske pismenosti. |
| 3. Medijskemu razvoju in javnemu interesu na področju medijev prilagojeni vloga in obseg javne službe RTV Slovenija. | Obseg in uresničevanje zakonsko določene javne službe: v skladu z ZRTVS-1 obsega javna služba ustvarjanje, pripravljanje, arhiviranje in oddajanje: – dveh državnih televizijskih programov: TV Slovenija 1, TV Slovenija 2, – treh državnih radijskih programov: Radio Slovenija 1. program, Radio Slovenija 2. program (Val 202), Radio Slovenija 3. program (Ars), – radijskih in televizijskih programov regionalnih centrov v Kopru in Mariboru: Radio Koper, Radio Capodistria, TV Koper, TV Capodistria, Radio Maribor, TV Maribor, Radio madžarske narodnostne skupnosti Lendava, TV-program madžarske narodnostne skupnosti Lendava, – po en radijski in televizijski program za avtohtono italijansko in madžarsko narodno skupnost (narodnostni program) ter radijske in televizijske oddaje za romsko skupnost (oddaje za Rome), – radijskih in televizijskih programov za slovenske narodne manjšine v sosednjih državah ter za slovenske izseljence in zdomce (vsebine so vključene v vse programe, posebej še v regionalne programe RTV-centra Koper), – radijskih in televizijskih programov za tujo javnost: Radio Slovenia International (v okviru RTV-centra Maribor),  – teleteksta, spletnega in mobilnega portala: MMC-portal, MMC-aplikacije za tablice in pametne telefone, mediateka za hibridne TV-sprejemnike, druge aplikacije in storitve. | – | Obseg javne službe je vsa leta stalen in se uresničuje v okviru določb ustrezne zakonodaje. Kazalnik ni ustrezen. | Obseg javne službe je vsa leta stalen in se uresničuje v okviru določb ustrezne zakonodaje. Kazalnik ni ustrezen. | Obseg javne službe je vsa leta stalen in se uresničuje v okviru določb ustrezne zakonodaje. Kazalnik ni ustrezen. | Obseg javne službe je vsa leta stalen in se uresničuje v okviru določb ustrezne zakonodaje. Kazalnik ni ustrezen. |
| Javna služba poleg omenjenih programov obsega tudi poseben državni televizijski program, namenjen neposrednim prenosom sej Državnega zbora in njegovih delovnih teles ter predvajanju posnetkov teh sej, kadar neposredni prenos ni mogoč, in celovitemu informiranju javnosti tudi o vsem drugem parlamentarnem dogajanju, vključno s sejami Državnega sveta Republike Slovenije, mednarodnimi aktivnostmi parlamenta, posveti v organizaciji Državnega zbora oziroma njegovih delovnih telesih ali Državnega sveta Republike Slovenije in z drugimi aktivnostmi, povezanimi z uresničevanjem ustavnih pristojnosti Državnega zbora: TV Slovenija 3. | –  | Obseg javne službe je vsa leta stalen in se uresničuje v okviru določb ustrezne zakonodaje. Kazalnik ni ustrezen. | Obseg javne službe je vsa leta stalen in se uresničuje v okviru določb ustrezne zakonodaje. Kazalnik ni ustrezen. | Obseg javne službe je vsa leta stalen in se uresničuje v okviru določb ustrezne zakonodaje. Kazalnik ni ustrezen. | Obseg javne službe je vsa leta stalen in se uresničuje v okviru določb ustrezne zakonodaje. Kazalnik ni ustrezen. |
| število zaposlenih: 31. 12. 2012: 1.904 | – | 1.925Vir: Letno poročilo RTV Slovenija za leto 2014 (št. zaposlenih na dan 31. 12. 2014). | 1.948Vir: Letno poročilo RTV Slovenija. | 2.104,75Vir: Letno poročilo RTV Slovenija za leto 2016 (št. zaposlenih na dan 31. 12. 2016 v skladu z Uredbo o načinu priprave kadrovskih načrtov posrednih uporabnikov proračuna in metodologije njihovega izdajanja za leti 2016 in 2017). | 2.239 Vir: Letno poročilo RTV Slovenija za leto 2017 (št. zaposlenih na dan 31. 12. 2017). |
| število stalnih zunanjih sodelavcev: pribl. 600 (nejasno besedilo v NPK) | – | 515 Podatek RTV Slovenija. | V letu 2015 je RTV SLO uredila kadrovsko problematiko in zaposlila pogodbene sodelavce, ki so izkazovali značilnosti delovnega razmerja ter pri tem izpolnjevali pogoje, kar je v skladu s sodbami pristojnega sodišča. | Delovno razmerje je na novo sklenilo 298 delavcev. Od tega je delovno razmerje in s tem tudi ureditev statusa sklenilo 273 rednih honorarnih sodelavcev. Vir: Letno poročilo RTV Slovenija za leto 2016. | Uredili so ustrezni zaposlitveni status 110 rednih honorarnih sodelavcev. Skupaj so zaposlili 157 delavcev.Vir: Letno poročilo RTV Slovenija za leto 2017. |
| prihodki od RTV-prispevka; 2012: 91.941.000 EUR  | – | 91.366.195 EURVir: Letno poročilo RTV Slovenija za leto 2014.  | 93.507.196 EURVir: Letno poročilo RTV Slovenija. | 94.239.000 EURVir: Letno poročilo RTV Slovenija za leto 2016. | 94.685.000 EURVir: Letno poročilo RTV Slovenija za leto 2017. |
| prihodki iz trženja; 2012: 13.811.00 EUR  | – | 15.879.774 EURPodatek se nanaša na prihodke iz prodaje oglaševalskega časa. Vir: Letno poročilo RTV Slovenija za leto 2014. | 11.976.687 EURVir: Letno poročilo RTV Slovenija. | 12.788.000 EURPodatek se nanaša na prihodke iz prodaje oglasnega prostora. Vir: Letno poročilo RTV Slovenija za leto 2016. | 13.016 EURPodatek se nanaša na prihodke iz prodaje oglasnega prostora. Vir: Letno poročilo RTV Slovenija za leto 2017. |
| odhodki po enotah za leto 2012/realizacija v EUR:Programsko produkcijska enota (PPE) TV Slovenija: 52.368.078,24 EUR PPE Radio Slovenija: 15.539.680,18 EUR PPE RC Koper: 12.614.442,94 EUR PPE RC Maribor: 9.245.986,56 EUR PPE Multimedijski center: 1.775.181,40 EUR Glasbena produkcija: 4.223.514,99 EUR Oddajniki in zveze: 9.593.106,68 EUR Mediateka: 478.825 EUR Založniška dejavnost: 653.334,11 EUR Skupne dejavnosti: 25.210.242,87 EUR RTV Slovenija SKUPAJ: 131.702.393,02 EUR | – | Odhodki po enotah za leto 2014/realizacija v EUR:– PPE TV Slovenija: 53.453.680 EUR,– PPE Radio Slovenija: 13.832.340 EUR,– PPE RC Koper: 11.088.185 EUR,– PPE RC Maribor: 8.416.839 EUR,– PPE multimedijski center: 2.125.845 EUR,– glasbena produkcija: 4.093.784 EUR,– oddajniki in zveze: 9.008.929 EUR,– mediateka: 267.775 EUR,– založniška dejavnost: 331.934 EUR,– skupne dejavnosti: 20.147.208 EUR,– RTV Slovenija SKUPAJ: 122.766.519 EUR.Vir: Letno poročilo RTV Slovenija za leto 2014\*. | Poslovni odhodki po enotah za leto 2015/realizacija v EUR:– PPE TV Slovenija: 51.364.313 EUR,– PPE Radio Slovenija: 13.894.486 EUR,– PPE RC Koper: 11.028.088 EUR,– PPE RC Maribor: 8.654.514 EUR,– PPE multimedijski center: 2.026.116 EUR,– glasbena produkcija: 4.134.950 EUR,– oddajniki in zveze: 8.800.449 EUR,– mediateka: 849.155 EUR,– založniška dejavnost: 421.827 EUR,– skupne dejavnosti: 18.606.370 EUR,– RTV Slovenija SKUPAJ: 119.780.269 EUR.Vir: Letno poročilo RTV Slovenija. | Poslovni odhodki po enotah za leto 2016/realizacija v EUR:PPE TV Slovenija: 50.612.083 EUR,– PPE Radio Slovenija: 14.435.587 EUR,– PPE RC Koper: 11.192.209 EUR,– PPE RC Maribor: 8.910.209 EUR,– PPE multimedijski center: 2.128.537 EUR,– glasbena produkcija: 4.162.198 EUR,– oddajniki in zveze: 8.025.874 EUR,– mediateka: 854.246 EUR,– založniška dejavnost: 326.078 EUR,– skupne dejavnosti: 19.155.395 EUR,– RTV Slovenija SKUPAJ: 119.802.417 EUR.Vir: Letno poročilo RTV Slovenija za leto 2016. | Poslovni odhodki po enotah za leto 2017/realizacija v EUR:PPE TV SLOVENIJA 49.169.282 EURPPE RADIO SLOVENIJA 14.573.847 EURREGIONALNI RTV-CENTER KOPER 11.177.691 EURPPE RC MARIBOR 9.131.096 EUROE GLASBENA PRODUKCIJA 4.255.844 EURODDAJNIKI IN ZVEZE 7.717.997 EUR SKUPNE DEJAVNOSTI 19.111.639 EURMEDIATEKA IN ZALOŽBA 1.283.384 EURPPE MULTIMEDIJSKI CENTER 2.283.343 EURRTV SLOVENIJA skupaj: 118.704.122 EURVir: Letno poročilo RTV Slovenija za leto 2017. |
| 4. Ohranitev in razvoj splošno-informativnih časnikov, časopisov in revij ne glede na platformo razširjanja medija | podatki o revidiranih prodanih nakladah splošno-informativnih časnikov, časopisov in revij ne glede na platformo razširjanja medija (tiskani, elektronski, digitalni) v primerjavi s podatki za leto 2013  | – | revidirana prodana naklada splošnoinformativnih časnikov (oktober–december 2014):– Delo: 33.471, – Slovenske novice: 63.301,– Dnevnik: 24.127,– Večer: 23.267,– poslovni dnevnik Finance: 8.303. | revidirana prodana naklada splošnoinformativnih časnikov (julij–september 2015):– Delo: 31.267, – Slovenske novice: 62.063,– Dnevnik: 22.634, – Večer: 22.328,– poslovni dnevnik Finance: 7.575. | revidirana prodana naklada splošnoinformativnih časnikov (oktober –december 2016):– Delo: 28.557, – Slovenske novice: 56.515,– Dnevnik: 22.006, – Večer: 20.899,– poslovni dnevnik Finance: 6.456. | revidirana prodana naklada splošnoinformativnih časnikov (junij –december 2017):– Delo: 34.696, – Slovenske novice: 65.480,– Dnevnik: 26.166, – Večer: 22.933,– poslovni dnevnik Finance: 7.829. |
| število sofinanciranih programskih vsebin in projektov  | 40 | 27 | 26 | 27 | 32 |
| višina sredstev v EUR, namenjenih za sofinanciranje programskih vsebin medijev, še zlasti za področje sofinanciranja kakovostnih programskih vsebin tiskanih medijev in/ali digitalnih izdaj  | višja vsota sredstev, namenjenih za sofinanciranje programskih vsebin medijev, še zlasti za področje sofinanciranja kakovostnih programskih vsebin tiskanih medijev in/ali digitalnih izdaj  | Ne, ker v proračunu niso bila zagotovljena zadostna sredstva.350.000 EUR, od tega 263.800 EUR za tiskane medije in/ali digitalne izdaje. | Ne, ker v proračunu niso bila zagotovljena zadostna sredstva.365.660 EUR, od tega 277.040 EUR za tiskane medije in/ali digitalne izdaje. | 388.966 EUR, od tega 362.296 EUR za tiskane in elektronske medije. | 396.908 EUR, od tega 366.170 EUR za tiskane in elektronske medije. |
| število splošno-informativnih dnevnikov na trgu ne glede na platformo razširjanja medija  | 7 | 6 | 6 | 6 | 6 |
| 5. Več kakovostnih programskih vsebin radijskih in televizijskih programov, ki so v javnem interesu | povečanje kakovosti programskih vsebin radijskih in televizijskih programov, ki so v javnem interesu | Prvi korak: izvedba analize stanja in dolgoročne strategije na področju elektronskih medijev. | Podatkov za kazalnik ni, ker za tovrstne raziskave v proračunu ni finančnih sredstev. | Podatkov za kazalnik ni, ker za tovrstne raziskave v proračunu ni finančnih sredstev. | Podatkov za kazalnik ni, ker za tovrstne raziskave v proračunu ni finančnih sredstev. | Podatkov za kazalnik ni, ker za tovrstne raziskave v proračunu ni finančnih sredstev. |
| višji poklicni standardi novinarskega dela pri produkciji programskih vsebin radijskih in televizijskih programov, ki so v javnem interesu | DA | V proračunu ni bilo zagotovljenih finančnih sredstev. | V proračunu ni bilo zagotovljenih finančnih sredstev. | V proračunu ni bilo zagotovljenih finančnih sredstev. | V proračunu ni bilo zagotovljenih finančnih sredstev. |
| stabilen in dolgoročno urejen vir financiranja radijskih in televizijskih programov, katerih programske vsebine so v javnem interesu | DA | V proračunu MK sredstva sicer so, vendar nezadostna. | V proračunu MK sredstva sicer so, vendar nezadostna. Leta 2015 je bilo prek razpisa radijskim in televizijskim programom posebnega pomena dodeljenih 1.453.663 EUR. | Leta 2016 je bilo prek razpisa radijskim in televizijskim programom posebnega pomena dodeljenih 1.499.082 EUR. | Leta 2017 je bilo prek razpisa radijskim in televizijskim programom posebnega pomena dodeljenih 1.550.103 EUR. |
| število radijskih in televizijskih programov posebnega pomena  | – | 29 (18 radijskih in 11 televizijskih programov) | 27 (18 radijskih in 9 televizijskih programov) | 28 (19 radijskih in 9 televizijskih programov) | 28 (19 radijskih in 9 televizijskih programov) |
| število izdajateljev lokalnih/regionalnih radijskih programov posebnega pomena  | – | 16 | 15 | 15 | 15 |
| število izdajateljev radijskih programov posebnega pomena s statusom študentskega radia  | – | 1 | 1 | 2 | 2 |
| število izdajateljev radijskih programov posebnega pomena s statusom nepridobitnega radijskega programa  | – | 1 | 2 | 2 | 2 |
| število izdajateljev lokalnih/regionalnih televizijskih programov posebnega pomena  | – | 9 | 7 | 7 | 7 |
| število izdajateljev televizijskih programov posebnega pomena s statusom nepridobitnega televizijskega programa  | – | 2 | 2 | 2 | 2 |
| število zaposlenih pri izdajateljih lokalnih/regionalnih radijskih programov posebnega pomena brez Radia Študent  | – | 167\*\*Število delovnih ur v koledarskem (obračunskem) letu, za katere so zaposleni dobili plačo in nadomestilo plače, deljeno s številom možnih delovnih ur za koledarsko (poslovno) leto.Vir: AJPES | 171\*\*Število delovnih ur v koledarskem (obračunskem) letu, za katere so zaposleni dobili plačo in nadomestilo plače, deljeno s številom možnih delovnih ur za koledarsko (poslovno) leto.Vir: AJPES | 175Število delovnih ur v koledarskem (obračunskem) letu, za katere so zaposleni dobili plačo in nadomestilo plače, deljeno s številom možnih delovnih ur za koledarsko (poslovno) leto.Vir: AJPES | 173Število delovnih ur v koledarskem (obračunskem) letu, za katere so zaposleni dobili plačo in nadomestilo plače, deljeno s številom možnih delovnih ur za koledarsko (poslovno) leto.Vir: AJPES |
| število zaposlenih pri izdajateljih lokalnih/regionalnih televizijskih programih posebnega pomena  | – | 48\*\*Število delovnih ur v koledarskem (obračunskem) letu, za katere so zaposleni dobili plačo in nadomestilo plače, deljeno s številom možnih delovnih ur za koledarsko (poslovno) leto.Vir: AJPES  | 47\*\*Število delovnih ur v koledarskem (obračunskem) letu, za katere so zaposleni dobili plačo in nadomestilo plače, deljeno s številom možnih delovnih ur za koledarsko (poslovno) leto.Vir: AJPES | 47Število delovnih ur v koledarskem (obračunskem) letu, za katere so zaposleni dobili plačo in nadomestilo plače, deljeno s številom možnih delovnih ur za koledarsko (poslovno) leto.Vir: AJPES | 52Število delovnih ur v koledarskem (obračunskem) letu, za katere so zaposleni dobili plačo in nadomestilo plače, deljeno s številom možnih delovnih ur za koledarsko (poslovno) leto.Vir: AJPES |
| 6. Večja socialna varnost novinarjev, še zlasti mladih | število mladih novinarjev do dopolnjenega tridesetega leta starosti, ki izkazujejo obetavne rezultate, s pravico do plačevanja prispevkov iz državnega proračuna  | 40 | Aktivnosti so potekale. | Glede na predvidene roke sprejemanja medijske strategije in ZMed lahko začnemo kazalnik meriti (v najboljšem primeru) šele leta 2017. | Glede na predvidene roke sprejemanja medijske zakonodaje lahko začnemo kazalnik meriti (v najboljšem primeru) šele leta 2018. | Glede na predvidene roke sprejemanja medijske zakonodaje lahko začnemo kazalnik meriti (v najboljšem primeru) šele v prihodnjih letih. |
| število prvih zaposlitev visoko izobraženih posameznikov za novinarska delovna mesta do dopolnjenega tridesetega leta starosti, financiranih iz evropskih sredstev  | – | Projekti iz evropskih sredstev za ta namen niso bili predvideni. | Glede na predvidene roke sprejemanja medijske strategije in ZMed lahko (v najboljšem primeru) začnemo kazalnik meriti šele leta 2017. | Glede na predvidene roke sprejemanja medijske zakonodaje (v najboljšem primeru) začnemo kazalnik meriti šele leta 2018. | Glede na predvidene roke sprejemanja medijske zakonodaje lahko začnemo kazalnik meriti (v najboljšem primeru) šele v prihodnjih letih. |
| delovno aktivni, ki opravljajo poklic novinarja  | – | 2.280 | 2.277 (vir: SURS) | 2.295 (vir: SURS) | 2.301 (vir: SURS) |
| število novinarjev, vpisanih v razvid samostojnih novinarjev  | – | 243 | 216 | 243 | 193 |
| 7. Novi lastninsko-upravljavski modeli medijev (socialna podjetja in kooperative oziroma zadruge) | število ustanovljenih socialnih podjetij in kooperativ oziroma zadrug na področju izdajanja medijev  | 5 medijskih kooperativ | Ukrep bo mogoče izvajati po sprejemu nove medijske zakonodaje. | Ukrep bo mogoče izvajati po sprejemu nove medijske zakonodaje (urediti je treba pravne podlage za podelitev tovrstnih državnih pomoči ), ki bo temeljila na novi medijski strategiji, katere sprejem je načrtovan konec leta 2016, in če bodo zanj na voljo finančna sredstva. | Ukrep bo mogoče izvajati po sprejemu nove medijske zakonodaje (urediti je treba pravne podlage za podelitev tovrstnih državnih pomoči) in če bodo zanj na voljo finančna sredstva. Nova medijska zakonodaja pa pred letom 2018 še ne bo sprejeta.  | Ukrep bo mogoče izvajati po sprejemu nove medijske zakonodaje (urediti je treba pravne podlage za podelitev tovrstnih državnih pomoči) in če bodo zanj na voljo finančna sredstva. Nova medijska zakonodaja pa pred letom 2018 ni bila sprejeta. |

\*RTV Slovenija je naknadno popravila nekatere podatke za leto 2014. Nove vrednosti so: RTV je popravila še nekatere podatke pri kazalnikih za leto 2014:

– mediateka: 580.817 EUR,

– založniška dejavnost: 461.874 EUR,

– skupne dejavnosti: 19.104.516 EUR,

– RTV Slovenija skupaj: 122.166.810 EUR.

Vir: Letno poročilo RTV Slovenija.

\*\* V poročilih za leti 2014 in 2015 so bili objavljeni podatki medijske zbornice, ki so bili pomanjkljivi (ali jih ni bilo), zato objavljamo podatke AJPES.

# 9. ARHITEKTURA

Na področju arhitekture nacionalni program za kulturo opredeljuje naslednji cilj:

1. Celovita arhitekturna politika na vladni ravni do leta 2016

Opis izvajanja nacionalnega programa v letih 2016 in 2017

Z NPK je bila arhitektura prepoznana kot eno izmed področij javnega interesa na področju kulture. Evropska unija (Unija) je v svojih dokumentih opredelila arhitekturo kot temelj kulture in življenja v Uniji. Po zgledu večine evropskih držav je tudi Slovenija pripravila vladni strateški dokument, s katerim želi vplivati na dvig kakovosti življenja in življenjskega okolja ter dejansko vrednost prostora.

Z NPK je bil določen ključni prispevek Ministrstva za kulturo (MK), da razširi razpravo in iskanje ustreznih rešitev za dvig prostorske kulture in kulture gradnje ter pripravi vladno arhitekturno politiko, ki bo povezala vse ključne resorje za kakovostnejšo arhitekturo in boljši, trajnostni razvoj našega prostora. Cilj vladne arhitekturne politike je čim celovitejši pregled vprašanj in vizij, ki bodo prispevala k izboljšanju njene kakovosti.

MK je za pomoč pri pripravi arhitekturne politike (AP) imenovalo strokovno komisijo v sestavi doc. Miha Dešman, dr. Ilka Čerpes, Vlado Krajcar in Sašo Ostan, ki je pripravila osnutek politike.

Cilji arhitekturne politike so v skladu z evropskimi razvojnimi politikami v obdobju 2014–2027: kakovostna arhitektura, pametni razvoj, trajnostni razvoj in vključujoča arhitektura. Vsebina arhitekturne politike in zlasti razvojne pobude se ravnajo po usmeritvah obstoječega finančnega okvira EU.

Vlada Republike Slovenije je v začetku leta 2016 imenovala medresorsko delovno skupino, ki je spomladi osnutek že pregledala in nanj podala prve pripombe. Delovna skupina za pripravo arhitekturne politike je maja 2016 pripravila osnutek besedila. Vlada RS je imenovala tudi člane medresorske delovne skupine za spremljanje arhitekturne politike, ki je predlog potrdila. Dopolnjeni osnutek besedila je bil poslan v javno razpravo, ki je potekala od 17. 8. 2016 do 17. 9. 2016. Prispelo je 19 dopisov s pripombami in predlogi. Nato je bila 20. 10. 2016 izvedena okrogla miza, kjer so lahko razpravljavci svoja stališča tudi dodatno obrazložili.

Vlada je besedilo sprejela 31. 8. 2017. Januarja 2018 smo besedilo prevedli v angleški jezik in ga izdali v tiskani publikaciji. Sprejeta AP je dobra podlaga za sprejemanje različne zakonodaje, ki vpliva na kakovostno oblikovani prostor in arhitekturo.

Na MK smo pripravili predlog imenovanja koordinacijske skupine za izvajanje arhitekturne politike, ki ga mora še potrditi vlada. Imenovana koordinacijska skupina, sestavljena iz predstavnikov vladnih in nevladnih organizacij, bo spremljala, spodbujala, oblikovala, usklajevala in vodila aktivnosti, povezane z izvajanjem arhitekturne politike, in bo pripravila akcijski načrt za izvajanje arhitekturne politike.

Pregled izvajanja ukrepov v obdobju 2014–2017

|  |  |
| --- | --- |
| **Cilji in ukrepi** | **V kakšnem obsegu je bil ukrep izveden?****1 – v celoti; 2 – večinoma, 3 – deloma, 4 – ni izveden, 5 – namesto njega je bil izveden drug oziroma nadomestni ukrep, in sicer ..., 6 – drugo; kaj?** |
| 1. Celovita arhitekturna politika na vladni ravni do leta 2016 |
| imenovanje medresorske skupine za pripravo arhitekturne politike | 1Vlada Republike Slovenije je v začetku leta 2016 imenovala medresorsko delovno skupino, ki je osnutek spomladi že pregledala in nanj podala prve pripombe. Delovna skupina za pripravo arhitekturne politike je maja 2016 pripravila osnutek besedila. |
| izdelava in sprejem arhitekturne politike | 1Vlada je besedilo sprejela 31. 8. 2017. |
| izvajanje in evalviranje arhitekturne politike v vseh segmentih | 3V postopku imenovanja je koordinacijsko telo Vlade RS, ki bo pripravilo akcijski načrt, v katerem bodo opredeljeni ukrepi za izvajanje in kazalniki za evalviranje AP.  |

Pregled vrednosti kazalnikov v obdobju 2014–2017

|  |  |  |  |  |  |  |
| --- | --- | --- | --- | --- | --- | --- |
| **Cilj** | **Kazalnik** | **Ciljna vrednost kazalnika v letu 2017** | **Vrednost kazalnika v letu 2014** | **Vrednost kazalnika v letu 2015** | **Vrednost kazalnika v letu 2016** | **Vrednost kazalnika v letu 2017** |
| 1. Celovita arhitekturna politika na vladni ravni do leta 2016 | št. izdanih gradbenih dovoljenj, večja kakovost bivanja,sprejetje dokumenta o arhitekturni politiki | – 2016: sprejetje dokumenta | Kazalnike bo mogoče spremljati šele po uveljavitvi arhitekturne politike.  | Kazalnike bo mogoče spremljati šele po uveljavitvi arhitekturne politike.  | V letu 2016 je bil pripravljen osnutek.  | Vlada RS je sprejela arhitekturno politiko Slovenije »Arhitektura za ljudi« na 146. seji 31. 8. 2017. Kazalnike bo mogoče spremljati šele po uveljavitvi arhitekturne politike.  |

#

# 10. KULTURNA DEDIŠČINA

Na področju kulturne dediščine nacionalni program za kulturo opredeljuje naslednje cilje:

1. Kakovostno ohranjena ter sodobno prikazana kulturna dediščina za večje število obiskovalcev in večjo prepoznavnost dediščine
2. Dejavna in privlačna mreža slovenskih muzejev, galerij in zavodov
3. Oblikovanje destinacij, proizvodov in storitev kulturnega turizma za večjo prepoznavnost kulturne dediščine in prispevek h gospodarskemu razvoju območij
4. Večja vloga kulturne dediščine Republike Slovenije v mednarodnem prostoru

Opis izvajanja nacionalnega programa v letu 2016

Pregled izvedenih aktivnosti na področju kulturne dediščine v letu 2016 kaže, da je Ministrstvo za kulturo skupaj z javnimi zavodi skušalo doseči cilje NPK in izvedlo več odmevnih dogodkov in aktivnosti. Zaradi vse nižjih proračunskih sredstev in slabšanja razmer za delovanje javne službe so cilji ponekod doseženi v manjšem obsegu od želenega. Nezadostno financiranje se kaže v slabem fizičnem stanju prostorov in opreme javnih zavodov (vključno z informacijsko-komunikacijsko tehnologijo), manj je celostnih promocijskih dogodkov ob posameznih razstavah, kronično primanjkuje depojev muzejev, ni celovitih obnov kulturnih spomenikov, pripravljenega je manj strokovnega gradiva za razglasitev kulturnih spomenikov in vključevanja celostnega ohranjanja v razvojne programe in prostorske akte, zaradi nezmožnosti zagotovitve lastne finančne udeležbe in pomanjkanja ustreznih kadrov javni zavodi ne kandidirajo na evropskih razpisih, digitalizacija poteka počasi in nesistematično.

V letu 2016 je bilo na področju kulturne dediščine izvedenih 456 projektov in programov (47 programov javne službe na področju kulturne dediščine, 344 podprtih programov in projektov varovanja kulturne dediščine v državnih in pooblaščenih muzejih, 41 programov in projektov na področju kulturne dediščine ter Unesca, 23 projektov v zvezi s spomeniki v lasti RS ter drugih fizičnih in pravnih oseb, en oddan spomenik v lasti RS).

Na področju premične kulturne dediščine so muzeji nadaljevali strokovno delo varstva v skladu z Zakonom o varstvu kulturne dediščine (Uradni list RS, št. [16/08](http://www.uradni-list.si/1/objava.jsp?sop=2008-01-0485), [123/08](http://www.uradni-list.si/1/objava.jsp?sop=2008-01-5551), [8/11](http://www.uradni-list.si/1/objava.jsp?sop=2011-01-0278) – ORZVKD39, [90/12](http://www.uradni-list.si/1/objava.jsp?sop=2012-01-3529), [111/13](http://www.uradni-list.si/1/objava.jsp?sop=2013-01-4131) in [32/16](http://www.uradni-list.si/1/objava.jsp?sop=2016-01-1367)). V državnih muzejih je bilo v letu 2016 obiskovalcem na voljo skupno 170 razstav, od tega 86 stalnih in 84 občasnih razstav lastne produkcije. Narodni muzej Slovenije je v letu 2016 v atriju muzeja predstavil javnosti svojo zbirko pisalnega pohištva z naslovom *Pisalno pohištvo na Slovenskem*. Razstava, ki je bila odprta od aprila do konca oktobra 2016, je bila dobro obiskana (12.661 obiskovalcev). V Prirodoslovnem muzeju Slovenije vsako leto potekata redno vzdrževanje in posodabljanje stalne razstave. Osnova stalne postavitve je sicer še iz leta 1945, vendar je zaradi tematike – predstavljanja naravne dediščine slovenskega prostora in že omenjenega nenehnega posodabljanja (zadnje v letu 2016) – razstava še vedno zelo dobro obiskana, saj jo je v letu 2016 obiskalo 34.606 obiskovalcev. Zelo uspešna je tudi nova občasna razstava *Naše malo veliko morje*, ki jo je v dobrih dveh mesecih od 19. oktobra do konca decembra 2016 obiskalo 5.944 obiskovalcev. Najpogostejši obiskovalci muzeja so otroci in šolske skupine. V Slovenskem etnografskem muzeju je bila v letu 2016 izbrana krovna tema programa *Migracije in kulturna krajina*, ki jo je pripravil muzej v okviru svojega poslanstva. Osrednja razstava programa Slovenskega etnografskega muzeja z naslovom *Čipkaste vezi* pa je bila odprta v času svetovnega čipkarskega kongresa, ki je potekal v Ljubljani. Razstavo je od junija 2016 do januarja 2017 obiskalo 6.736 obiskovalcev. Posebno pozornost so v muzeju namenili tudi *osebnim razstavam obiskovalcev* (pet razstav),s katerimi se dopolnjujejo in aktualizirajo stalne razstave. V Muzeju novejše zgodovine Slovenije so v letu 2016 v sodelovanju z Muzejem zgodovine Jugoslavije iz Beograda pripravili razstavo z naslovom *Nikoli jim ni bilo bolje? Modernizacija vsakdanjega življenja v socialistični Jugoslaviji*, na kateri so »v besedi in sliki ter z raznolikimi predmeti« prikazali zgodbo o vsakdanjem življenju v socialistični Jugoslaviji (1945–1991). Obiskovalci so pri pripravi razstave v muzeju aktivno sodelovali tako, da so razstavo nadgradili s podarjenimi ali izposojenimi predmeti iz svojih zbirk. Razstavni program je obsegal tudi cikel razstav Izbrane podobe XX. stoletja in druge razstave iz priloženega seznama. Poleg bogate ponudbe predstavitve predmetov iz zbirk Tehniškega muzeja Slovenije so v letu 2016 pripravili občasno razstavo *Blagovna znamka »Elan/z Elanom do zvezd«*, razstavo *Skoraj vse o zvoku* in razstavo *Laserji in hologrami/supersvetlob*a, ki so bile dobro obiskane in medijsko odmevne. V Muzeju krščanstva na Slovenskem so jubilejno deseto leto delovanja muzeja in 33. obletnico muzejske dejavnosti v Stični počastili z občasno razstavo *Sit hic museum! 10 let Muzeja krščanstva na Slovenskem,* uresničili pa so tudi vse načrtovane razstavne projekte. V Narodni galeriji so po končani prenovi palače Narodnega doma januarja 2016 odprli novo stalno postavitev slovenske umetnosti. Nova postavitev zbirke je bila že takoj po odprtju med obiskovalci izjemno odmevna. Ob stalni zbirki se vsak prvi četrtek v mesecu predstavljajo pod naslovom *Odstiranja,* kjer obiskovalcem podrobno predstavijo posamezne umetnine.

V letu 2016 je bila posebna pozornost namenjena obeležitvi 25-letnice samostojnosti naše države. Muzeji so jo proslavili z razstavami in dogodki v skladu s svojim gradivom. Zanimivo je, da je obletnica več pooblaščenih muzejev spodbudila k obdelavi tematik s področja industrije v 20. stoletju. Muzeji in galerije mesta Ljubljane so pripravili obsežno tematsko razstavo *Nova doba*, ki je zgodovinsko segla na začetek industrijske dobe in prikazala prepoznavne izdelke industrije v Ljubljani. Gorenjski muzeji so pripravili skupno razstavo o gorenjski industriji v 20. stoletju z izstopajočimi tovarnami in izdelki, prepoznavnimi v širšem prostoru, mariborski muzej narodne osvoboditve razstavo o tekstilni industriji v Mariboru in metliški muzej razstavo o tovarni Beti. V Ljubljani je junija potekal svetovni čipkarski kongres. Tematika je spodbudila muzeje z zbirkami čipk in oblačil k sodelovanju in pripravi razstav (Mestni muzej Idrija, MGML, Pokrajinski muzej Maribor). Razstava MGML v Doživljajskem središču Ljubljanica na Vrhniki je eden največjih razstavnih projektov v preteklem letu. Izstopa z ureditvijo in eksponati. Najstarejše kolo, ki so ga začasno umestili v prostor, je tudi primer sodelovanja z muzejem v Mainzu, kjer so izvedli izredno zahtevne restavratorske posege na eksponatu. Gornjesavski muzej Jesenice je v Slovenskem planinskem muzeju v bližini muzejskega poslopja inovativno predstavil bivak, kjer so v vkopanih sobah organizirali prostor doživetij. Večji razstavni projekti s širšo odmevnostjo obravnavajo različne tematike. Z glasbo povezane teme sta obravnavala Posavski muzej v Brežicah, ki je na razstavi *Pictura et musica* podrobneje predstavil poslikave v koncertni dvorani, in Mariborski pokrajinski muzej, kjer so v okviru projekta *Museoeurope* ob obletnici Lisztovega koncerta v dvorani mariborskega gradu pripravili razstavo iz zbirke glasbil in simpozij o skladatelju. Iz bogate zbirke Pokrajinskega muzeja Ptuj-Ormož so predstavili izdelovalce glasbil. Mestni muzej Idrija je sistematično obdelanim temam o rudarstvu dodal še rudniške stroje in naprave. 30-letno delo z izjemnimi najdbami na najdišču Kapiteljske njive je predstavil Dolenjski muzej. Celovito arheološko temo je predstavil Pomurski muzej s Kelti v Pomurju. Aktualizirano temo svetovnih vojn je z razstavo o beguncih izpostavil Goriški muzej. Tolminski in Kobariški muzej sta z razstavami o prvi svetovni vojni tudi gostovala v tujini. Tolminski muzej je razstavo o cerkvici sv. Duha na Javorci izvedel na Dunaju, največje gostovanje pa je organiziral Kobariški muzej z razstavo *Velika vojna v krnskem pogorju* v Moskvi. Med projekti likovne umetnosti izstopajo retrospektivna razstava del Toneta Lapajneta v izvedbi MGML, Vladimirja Lamuta v izvedbi Dolenjskega muzeja in Galerije Božidar Jakac, skupna razstava gorenjskih muzejev *Berko*, v Tržiškem muzeju je gostovala zanimiva razstava avtorja Seijija Kimota, ki se s pomenljivim naslovom *Moč in nemoč* nanaša na prostore nasilja, in tematska razstava UGM *Slovenija in neuvrščeni POP.* V Kopru so ob obletnici izvedli projekt *Carpaccio 500.* Več razstav s čezmejnim sodelovanjem so pripravili v Koroški galeriji. Z namensko podporo restavriranju glasbil iz muzejskih zbirk v koncertne namene je bilo v letu 2016 restavriranih pet glasbil.

Pooblaščeni muzeji so ob obojestranskem zavedanju o nujnosti medsebojnega povezovanja za povečanje obiska in turistične ponudbe aktivno sodelovali s turističnimi organizacijami. Razstava MGML v Doživljajskem središču Ljubljanica na Vrhniki je eden največjih razstavnih projektov v preteklem letu, ki izstopa tudi kot primer dobre prakse sodelovanja z lokalno skupnostjo. Projekt odraža velik prispevek javnega zavoda s področja kulturne dediščine pri razvoju kulturne in turistične ponudbe občine Vrhnika. Primer dobrega sodelovanja je tudi ureditev TIC v Celju, ki je s pomočjo Pokrajinskega muzeja in ZVKDS v prostor vključil predstavitev arheoloških ostalin in eksponatov. Planinsko društvo Jesenice je Gornjesavskemu muzeju Jesenice, v okviru katerega deluje enota Slovenski planinski muzej, podarilo bivak II, ki je inovativno in privlačno prikazan.

Zaradi skromnih proračunskih sredstev MK ni izvedlo javnega razpisa za obnovo kulturnih spomenikov, sofinanciralo je le nekatere posamezne nujne posege, s katerimi je uspelo preprečiti propadanje devetih kulturnih spomenikov. Zavod za varstvo kulturne dediščine je nadaljeval z načrtovanjem in izvajanjem zahtevnih restavratorskih posegov na pomembnih državnih kulturnih spomenikih in izdelal konservatorska načrta za spomenika (za Plečnikovo nominacijo: regulacija struge Ljubljanice, Vegova, Emonska cesta, Trg francoske revolucije, cerkev sv. Frančiška, Žale in nekdanjo železarno Dvor pri Žužemberku). Na področju varstva nepremične kulturne dediščine je bil objavljen javni spomeniško-varstveni projektni razpis za sofinanciranje obnove kulturnih spomenikov v letih 2017–2018. Na spomenikih v lasti RS je bilo izvedenih več investicijskih vzdrževalnih del. Z izvedenimi deli na gradu Negova in gradu Pišece so bile dokončane posamezne celote, ki bodo omogočile lažji prenos nepremičnin v upravljanje, najem ali uporabo. Na podlagi konservatorsko-restavratorskih elaboratov za odpravo posledic škode, nastale ob žledu februarja 2014, so bila izvedena sanacijska dela v več zgodovinskih parkih, vrtovih in drevoredih. Zaradi zmanjšanja proračunskih sredstev za obnovo kulturne dediščine – samo v zadnjih šestih letih kar za 70 odstotkov – bodo v naslednjih letih mnogi spomeniki močno ogroženi, morda tudi uničeni. Ogroženo je tudi redno strokovno delo.

Izvedeni so bili tudi drugi programi in projekti, s katerimi se širita in krepita vedenje in zavest o pomenu kulturne dediščine. Potekajo v organizaciji MK, javnih zavodov, JSKD in drugih izvajalcev projektov, ki jih financira MK (dnevi evropske kulturne dediščine, teden kulturne dediščine, kulturni bazar, projekt Spoznaj, varuj, ohrani, muzejska noč, ta veseli dan kulture, prireditve ob slovenskem kulturnem prazniku 8. februarja).

Sprejeta je bila novela Zakona o vračanju protipravno odstranjenih predmetov kulturne dediščine – Zakon o spremembah in dopolnitvah Zakona o vračanju protipravno odstranjenih predmetov kulturne dediščine (Uradni list RS, [8/16](http://www.uradni-list.si/1/objava.jsp?sop=2016-01-0281)), s katero so bile v pravni red Republike Slovenije prenesene spremembe in dopolnitve evropske Direktive o vračanju protipravno odstranjenih predmetov kulturne dediščine z ozemlja držav članic. Sprejeta je bila novela Zakona o varstvu kulturne dediščine – Zakon o spremembah in dopolnitvah Zakona o varstvu kulturne dediščine (Uradni list RS, št. 32/16), ki vsebuje nujne spremembe in dopolnitve, povezane z varstvom žive (nesnovne) dediščine, dodatno pa omejuje rok veljavnosti kulturnovarstvenih pogojev in soglasij za posege v dediščino, ukinja volontersko pripravništvo na področju varstva kulturne dediščine in ureja strokovno delo na področju varstva. V okviru medresorskega usklajevanja so bile podane pripombe na Zakon o urejanjuprostora (ZUreP-2) in novi Gradbeni zakon ter na druge predpise s področja ohranjanja narave, varstva okolja, razvoja podeželja, kmetijstva, obrambe ter varstva pred naravnimi in drugimi nesrečami itd.

MK je sodelovalo v postopkih priprave 46 državnih prostorskih načrtov in 453 občinskih prostorskih aktov. Ob vključevanju varstva dediščine v prostorsko in razvojno načrtovanje so bile na razvojnih območjih opravljene predhodne arheološke raziskave za oceno arheološkega potenciala. Takšne raziskave zagotavlja država za odkrivanje arheoloških ostalin, na podlagi česar se v postopkih prostorskega načrtovanja zagotovijo ustrezni ukrepi za preventivno varstvo arheoloških ostalin. Cilj sistematičnih predhodnih arheoloških raziskav na celotnem ozemlju Slovenije (zgodovinska analiza in metode daljinskega zaznavanja) je zagotoviti ustrezne informacije v zvezi z obstojem arheoloških ostalin, ki bodo pripomogle k razvojnim usmeritvam izven povečanega arheološkega potenciala, s čimer bo zagotovljeno njihovo ustrezno varstvo.

Veliko število predhodnih arheoloških raziskav je bilo opravljenih tudi ob individualnih gradbenih posegih (fizičnih ali pravnih oseb) na stavbnih zemljiščih. MK je v letu 2016 kot socialni popravek iz proračuna financiralo (skupaj 73.148,23 EUR ) predhodne arheološke raziskave fizičnim osebam, ki so gradile stanovanja za lastne potrebe na območju registriranih arheoloških najdišč. V letu 2016 je iz proračuna, namenjenega za kulturo, sofinanciralo (skupaj 63.486,93 EUR) tudi predhodne arheološke raziskave, ki so potrebne ob obnovi stavb, urejanju ali prenovi javnih površin na območjih naselbinske ali vrtno-arhitekturne dediščine, s ciljem spodbujanja investicij v stara mestna, trška in vaška jedra za osebe, ki rešujejo svoj stanovanjski problem ali vlagajo v oživljanje oziroma dejavnosti s področja tradicionalnih znanj in veščin ter premične dediščine. Cilj tovrstnega sofinanciranja je tudi delna razbremenitev občinskih investicij v revitalizacijo starih naselbinskih središč. Arheološko gradivo je vključeno v strokovna poročila, v mnogih primerih pa je arheološka stroka v sodelovanju s pristojnimi muzejskimi službami zagotovila predstavitev in širjenje novega znanja, pridobljenega z raziskavami in študijem novoodkritega gradiva. Vendar se gradivo prepočasi predaja pristojnim muzejem. Z izvedbo sklopa eArheologija v okviru investicijskega projekta *Celovita informacijska podpora procesom varstva nepremične kulturne dediščine* se bo povečala zdaj telo slaba javna dostopnost podatkov o arheoloških raziskavah, zlasti z vzpostavitvijo prostorskega prikaza podatkov in objavo poročil.

MK je nadaljevalo aktivnosti v zvezi z razglašanjem kulturnih spomenikov državnega pomena: sprejeti so bili novi akti o razglasitvi oziroma spremembe in dopolnitve aktov o razglasitvi za pet spomenikov državnega pomena (kenotaf žrtvam vojne za Slovenijo na Žalah, javni spomenik žrtvam v Dolenji vasi, samostan Križanke v Ljubljani, sprememba odloka o razglasitvi Plečnikovih spomenikov v Ljubljani – sprememba enote EŠD 22658 Ljubljana – Rimski zid na Mirju, sprememba odloka o razglasitvi parka Arboretum Volčji Potok) in nesnovna dediščina državnega pomena (Klekljanje čipk). Občine so razglasile oziroma prenovile razglasitve za 383 spomenikov lokalnega pomena. MK je nadaljevalo z vpisovanjem enot dediščine v register nepremične kulturne dediščine, kjer je bilo ob izteku leta 2016 evidentiranih 30.393 enot, in v register nesnovne kulturne dediščine (vpisanih je bilo 10 novih enot in evidentiranih 28 nosilcev nesnovne kulturne dediščine).

Ker je skupnih proračunskih sredstev za kulturno dediščino vedno manj in ker kulturna dediščina nima svoje prednostne naložbe v Operativnem programu za izvajanje evropske kohezijske politike 2014−2020, si je MK leta 2016 močno prizadevalo pridobiti del dodatnih evropskih sredstev iz čezmejnih in mednarodnih programov 2014−2020, kar bo v naslednjih letih vsaj delno ublažilo nastanek velike škode za varovanje kulturne dediščine in njeno vključevanja v kulturne in gospodarske tokove sodobne družbe. MK se je v letu 2016 intenzivneje vključilo v izvajanje 3. stebra strategije za Jadransko-jonsko makroregijo, ki je usmerjena v ohranjanje dobrega stanja okolja in s tem tudi podvodne kulturne dediščine. V okviru izvajanja prednostne naložbe 6.2 Operativnega programa za izvajanje evropske kohezijske politike 2014–2020 pa se vključuje s petimi projekti (Dvor pri Žužemberku, grad Borl in grad Snežnik, ki jih je že potrdila Vlade RS, ter Štanjel in Barje, ki sta še v pripravi). Vloga za projekt »Celovita informacijska podpora procesom varstva nepremične kulturne dediščine« je bila oddana v potrditev. Končani so bili vsi trije projekti, ki so jim bile odobrene nepovratne finančne spodbude finančnega mehanizma Evropskega gospodarskega prostora 2009−2014 v višini 4 milijone EUR, in sicer: projekt Obnova in oživitev območja Topilnica − 1. faza v Idriji, Arheologija za vse: oživljanje arheološkega parka Simonov zaliv in Doživljajsko razstavišče Ljubljanica na Vrhniki.

Za povečanje vloge kulturne dediščine Republike Slovenije v mednarodnem prostoru so muzeji aktivno sodelovali z institucijami v evropskem in širšem mednarodnem prostoru ter nekateri med njimi tudi uspeli s prijavami skupnih projektov na javnih razpisih za evropsko sofinanciranje v programskem obdobju 2014−2020 bodisi kot partnerji bodisi koordinatorji. Nekateri državni muzeji, in sicer Narodni muzej Slovenije, Slovenski etnografski muzej, Muzej novejše zgodovine, Narodna galerija, Moderna galerija in Muzej za arhitekturo in oblikovanje, so bili v letu 2016 vključeni tudi v izvajanje evropskih projektov. Vključevanje v mednarodna sodelovanja poteka s ciljem omogočanja večje dostopnosti muzejskega gradiva za dvig splošne prepoznavnosti pomembnih kulturnih vsebin premične kulturne dediščine v mednarodni javnosti. Iz letnih poročil je razvidno, da se zmanjšuje število sodelovanj z institucijami v tujini in vključevanji v projekte, ki so sofinancirani iz evropskih sredstev. V letu 2016 je bilo aktivnih šest projektov, kar je za dva projekta manj kot leta 2014. Med pooblaščenimi muzeji jih je več uspelo s kandidaturami na razpisih (Pomorski muzej Sergej Mašera Piran, Pokrajinski muzej Koper, Muzeji radovljiške občine itd.). Izvedenih je bilo več izmenjav razstav in drugih oblik izmenjav dobrih praks med institucijami na področju premične kulturne dediščine. V sklopu 100-letnice prve svetovne vojne sta v letu 2016 izstopali stota obletnica postavitve Ruske kapele na Vršiču in spominske cerkve sv. Duha na Javorci v dolini Tolminke. Obeležitev obeh stoletnic je bila mednarodno in medijsko zelo odmevna (na prvi je bil navzoč celo predsednik Ruske federacije, pokrovitelj druge pa je bil predsednik države) ter pomembna za spomeniškovarstveno stroko glede popularizacije, kakovostne konservatorske obnove in vzdrževanja obeh spomenikov državnega pomena.

Za večjo prepoznavnost kulturne dediščine Republike Slovenije v mednarodnem prostoruje bila v letu 2016 oddana nominacija obhodov kurentov za vpis na Unescov Reprezentativni seznam nesnovne kulturne dediščine človeštva, začela se je priprava nominacije klekljanje čipk v Sloveniji in večnacionalna nominacija suhozidna gradnja. Škofjeloški pasijon je bil kot prva enota iz Slovenije vpisan na Unescov reprezentativni seznam.

Konec januarja 2016 je Republika Slovenija Centru za svetovno dediščino v Parizu oddala nominacijo za vpis na poskusni Unescov seznam svetovne kulturne in naravne dediščine z naslovom »Poti miru od Alp do Jadrana – dediščina 1. svetovne vojne«.

Opis izvajanja nacionalnega programa v letu 2017

Pregled izvedenih aktivnosti na področju kulturne dediščine v letu 2017 kaže, da je Ministrstvo za kulturo skupaj z javnimi zavodi skušalo doseči cilje NPK in izvedlo več odmevnih dogodkov in aktivnosti. Zaradi vse nižjih proračunskih sredstev in slabšanja razmer za delovanje javne službe so cilji ponekod doseženi v manjšem obsegu od želenega. Nezadostno financiranje se kaže v slabem fizičnem stanju prostorov in opreme javnih zavodov (vključno z informacijsko-komunikacijsko tehnologijo), manj je celostnih promocijskih dogodkov ob posameznih razstavah, kronično primanjkuje depojev muzejev, ni celovitih obnov kulturnih spomenikov, pripravljenega je manj strokovnega gradiva za razglasitev kulturnih spomenikov in vključevanje celostnega ohranjanja v razvojne programe, zaradi nezmožnosti zagotovitve lastne finančne udeležbe in pomanjkanja ustreznih kadrov javni zavodi ne kandidirajo na evropskih razpisih, digitalizacija poteka počasi in nesistematično.

V letu 2017 je bilo na področju kulturne dediščine ter arhivske in knjižnične dejavnosti izvedenih 453 projektov in programov (76 programov na področju knjižnične dejavnosti, 8 na področju arhivske dejavnosti, 45 programov javne službe na področju kulturne dediščine, 240 podprtih programov/projektov varovanja kulturne dediščine v državnih in pooblaščenih muzejih, 22 programov in projektov na področju kulturne dediščine ter Unesca, 59 projektov v zvezi s spomeniki v lasti Republike Slovenije in v lasti drugih fizičnih in pravnih oseb, trije oddani spomeniki v lasti Republike Slovenije), kar je za 73 projektov oziroma 19 odstotkov več od izhodiščne vrednosti v letu 2014, ki je znašala 380 projektov in programov.

V državnih muzejih je glede na število izdanih vstopnic obisk ustaljen. V letu 2017 so v državnih muzejih evidentirali en odstotek manj obiska glede na preteklo leto. Ob tem je treba poudariti, da so v letu 2017 z novimi predmeti posodobili in dopolnili skupno 18 stalnih razstav (od 80 stalnih razstav) in javnosti predstavili 9 odstotkov več premetov iz muzejskih depojev. Obiskovalcem je bilo na voljo tudi 74 občasnih razstav, kar je 16 razstav več kot v preteklem letu. Razstavni program so dopolnjevale tudi spremljevalne (pedagoške) vsebine. V letu 2017je bilo pripravljenih in izvedenih 21 odstotkov več programov kot v letu 2016. Obisk programov se je povečal za 5,4 odstotka v primerjavi s preteklim letom. Skupno število obiskovalcev v pooblaščenih muzejih se je znižalo za 6,7 odstotka, zlasti je bilo manj evidentiranega obiska, hkrati pa se je za 7 odstotkov zvišal delež plačanih vstopov in predvsem delež otrok in mladine, ki se je zvišal kar za 20 odstotkov. Razlog za to je v tem, da skušajo muzeji oblikovati ustrezno politiko vstopa in cene vstopnic ter privabiti obiskovalce s pedagoškimi programi in drugimi dejavnostmi. V skladu z usmeritvami MK se muzeji postopoma usmerjajo v večje projekte oziroma razstave s spremljevalnimi dogodki. Obisk je velik zlasti ob dnevih, ko je vstop prost. Nekatere razstave in dogodki so privabili večje število obiskovalcev, hkrati pa so muzeji s širjenjem spremljevalnega programa, ponudbe in povečano promocijsko aktivnostjo pridobili tudi nove obiskovalce in ciljne skupine.

V Arboretumu Volčji Potok se je v letu 2017 povečalo število obiskovalcev, ki jih je bilo 192.409, kar je za 13 odstotkov več kot v 2016 in presega celo leto 2014 (191.095 obiskovalcev), ko je bil obisk zaradi zanimanja obiskovalcev za park po žledu in zaradi razstave dinozavrov izjemno velik in nad pričakovanji.

Če primerjamo skupno število obiskovalcev v muzejih (brez Muzeja za arhitekturo in oblikovanje ter Moderne galerije) in v Arboretumu Volčji Potok, se je število obiskovalcev glede na predhodno leto povečalo.

Na področju premične kulturne dediščine so muzeji nadaljevali strokovno delo v skladu z Zakonom o varstvu kulturne dediščine (Uradni list RS, št. [16/08](http://www.uradni-list.si/1/objava.jsp?sop=2008-01-0485), [123/08](http://www.uradni-list.si/1/objava.jsp?sop=2008-01-5551), [8/11](http://www.uradni-list.si/1/objava.jsp?sop=2011-01-0278) – ORZVKD39, [90/12](http://www.uradni-list.si/1/objava.jsp?sop=2012-01-3529), [111/13](http://www.uradni-list.si/1/objava.jsp?sop=2013-01-4131), [32/16](http://www.uradni-list.si/1/objava.jsp?sop=2016-01-1367) in [21/18](http://www.uradni-list.si/1/objava.jsp?sop=2018-01-0887) – ZNOrg, v nadaljevanju ZVKD-1). V letu 2017 so bili v sedmih državnih muzejih (Narodni muzej Slovenije, Prirodoslovni muzej Slovenije, Slovenskih etnografski muzej, Muzej novejše zgodovine Slovenije, Tehniški muzej Slovenije, Muzej krščanstva na Slovenskem in Narodni galeriji) izvedeni načrtovani razstavni projekti in spremljevalni programi za različne ciljne publike (odrasle, mlade, otroke in družine). Skupno je bilo v zgoraj navedenih državnih muzejih v skladu z izdanimi odločbami o financiranju izvedenih 74 financiranih razstavnih projektov. Državne muzeje je obiskalo 269.139 evidentiranih obiskovalcev in dodatno še okoli 144.020 obiskovalcev (ocenjeno število). V nadaljevanju poročila o doseganju neposrednega učinka izpostavljamo nekaj presežkov iz posameznih državnih muzejev. Največji obisk so zabeležili v Narodni galeriji (68.614 obiskovalcev). Tehniški muzej Slovenije je tudi v letu 2017 nadaljeval (poleg razstavnega programa) z zelo uspešnim izvajanjem spremljevalnega programa s področja predstavljanja dosežkov znanosti in tehnike (izpostavlja se tradicionalni projekt Dnevi znanosti in tehnike), muzej je v preteklem letu obiskalo 34.132 obiskovalcev. Slovenski etnografski muzej je nadaljeval z uspešnimi predstavitvami predmetov in zbirk etnološke dediščine. Med razstavnimi projekti je bila najbolj obiskana razstava Afganistan – slovenski pogledi, saj jo je obiskalo 27 odstotkov vseh obiskovalcev muzeja (7.346 obiskovalcev). V Muzeju novejše zgodovine Slovenije so nadaljevali s programom Izbrane podobe XX. stoletja. Muzej krščanstva na Slovenskem je v preteklem letu javnosti predstavil zgodovino urbarjev in odmevni projekt Baba wa Bambuti. V Prirodoslovnem muzeju Slovenije je občasna razstava z naslovom Naše malo morje dosegla izjemen obisk (36.486 obiskovalcev), saj so jo dopolnjevali odlični spremljevalni programi (ponovljenih je bilo 173 izvedb). Narodni muzej Slovenije je uspešno izvedel več odmevnih razstavnih projektov (Preteklost pod mikroskopom. Naravoslovne raziskave v muzeju, Umetnost za vsak dan. Slovensko modernistično steklo s pogledom v zgodovino, Archaeomusica. Raziskovanje glasov in glasbe stare Evrope).

V okviru izvajanja muzejske javne službe je MK v letu 2017 uspelo vsem državnim muzejem zagotoviti proračunska sredstva za nujno investicijsko vzdrževanje in nakup opreme za varovanje objektov in muzejskih zbirk, ureditev depojskih prostorov, opremo za konservatorsko-restavratorske delavnice in nakup računalniške opreme (več let teh sredstev ni bilo).

Pooblaščeni muzeji so v letu 2017 usmerili pozornost v povezovanje s turizmom in v privlačnost pedagoških programov. Izvedli so 23 novih stalnih razstav in 296 občasnih, povečuje se tudi število medinstitucionalnih projektov. Za namene koncertiranja v muzejskih prostorih so bila s podporo MK restavrirana tri glasbila. Muzeji, pristojni za področje arheologije, so nadaljevali z obdelavo arhivov arheoloških najdišč. Sodelovanje v projektih EU in obisk izkazujejo sposobnost prepoznavanja prednostnih nalog, potreb in priložnosti.

V letu 2017 so pooblaščeni muzeji sodelovali pri številnih pomembnih in odmevnih projektih. Najodmevnejši projekt je potekal v Novem mestu. Jantar, projekt v koordinaciji Dolenjskega muzeja, je trajal celo leto, obsegal je razstave in številne druge dogodke s sodelovanjem različnih deležnikov, uspel je pridobiti tudi finančno podporo sponzorjev iz gospodarstva in mednarodno udeležbo na konferenci in simpoziju. Osrednje razstave s spremljevalnim programom, publikacijami, gostovanja in projekte je v Plečnikovem letu izvedel Muzej in galerije mesta Ljubljane, ki upravlja tudi Plečnikovo hišo. Pokrajinski muzej Maribor je pritegnil širšo pozornost s projektom Debata o kuhinji z osrednjo razstavo, mednarodnim simpozijem in številnimi spremljevalnimi dogodki. Zelo odmevna je bila tudi razstava o Almi Karlin v koprodukciji Cankarjevega doma in Pokrajinskega muzeja Celje. V prestolnici je potekal 32. grafični bienale v organizaciji in izvedbi Mednarodnega grafičnega likovnega centra. Posebne prelomnice sta doživela Tolminski muzej, ki je za cerkvico sv. Duha na Javorci skupaj z občino postal nosilec znaka evropske dediščine, in Gornjesavski muzej Jesenice, ki je za Slovenski planinski muzej prejel nagrado ŽIVA. Pokrajinski muzej Celje je sodeloval pri odkritju edinstvenih antičnih fresk na trgu pred Staro grofijo, Mednarodni grafični likovni center je postal upravljavec obnovljene Švicarije, Tržiški muzej pa dokončal stalno postavitev tržiških obrti, ki so nosilec vsebine muzeja. Tematsko so leto reformacije v svoj program vključili Posavski muzej Brežice, Gorenjski muzej Kranj, Belokranjski muzej in Pomurski muzej. 90. obletnico delovanja Celjske Mohorjeve je obeležil Muzej novejše zgodovine Celje. Notranjski muzej je praznoval 70. obletnico obstoja. Z razstavo Muzej je vaš je aktualiziral vlogo muzejev v javnosti in lokalnem okolju. Muzej Velenje je praznoval 60-letnico obstoja. Koroška galerija je 60. jubilej obeležila širše, z osrednjo aktualno razstavo z naslovom Vojna in Otto Dix v slogu svoje tradicionalne usmerjenosti k angažirani umetnosti. Od leta 2014 se muzeji z razstavami in drugimi projekti spominjajo prve svetovne vojne. Tudi v letu 2017 so tisti, ki delujejo na območju in v zaledju tedanje soške fronte, tematiki posvetili razstavo, dogodek ali publikacijo. Nekaj muzejev (Mestni muzej Idrija, Gornjesavski muzej Jesenice, Koroški pokrajinski muzej itd.) je našlo privlačno temo v praznovanju 1. maja in zasnovalo skupni projekt. Gorenjski muzeji nadaljujejo gostovanja skupne razstave o industrijski dediščini Gorenjske. Del muzejev je izvedel obsežnejše pregledne ali tematske razstave: Posavski muzej Brežice je v ciklu razstav 4 elementi preteklo leto posvetil vodi, Pokrajinski muzej Celje steklu na Celjskem, Muzej novejše zgodovine Celje se je poglobil v obdobje džins generacije, Muzej in galerije mesta Ljubljane v srednji vek v Ljubljani, Loški muzej je zvesto tradiciji svojega mesta in meščanov osrednjo temo posvetil športu, ki bo postal tudi del stalne postavitve, Pokrajinski muzej Ptuj-Ormož pa nadaljuje tradicijo reprezentativnosti glasbene zbirke z orglarsko produkcijo J. F. Janečka. Razstava je tudi odličen primer aktualne postavitve za namen gostovanja. Pomorski muzej Sergej Mašera Piran je za osrednjo izbral privlačno temo plovbe na nepoznani Daljni vzhod. Retrospektivno razstavo del Dušana Tršarja sta kot medinstitucionalni projekt izvedli Galerija Božidar Jakac in Galerija Murska Sobota. Galerija Božidar Jakac je v sodelovanju z Obalnimi galerijami Piran izvedla mednarodni kiparski simpozij Forma viva. Umetnostna galerija Maribor je predstavila retrospektivo del Bojana Golije. Sodelovanje galerij je zgleden primer povezanosti, ki bistveno pripomore k pestrosti programa in spodbudi lokalne javnosti. Navedeni projekti in zasnova obeležitve 60-letnice Koroške galerije z medinstitucionalnim sodelovanjem in gostovanji pomenijo korak naprej k popularizaciji in uveljavljenosti predstavitev likovne dediščine in sodobne umetnosti.

Po naključnem odkritju izgubljenih slik Fortunata Berganta Ptičar in Prestar je bil izveden odkup za Narodno galerijo. Odkupi za dopolnitve muzejskih zbirk so bili izpeljani še za Narodni muzej Slovenije, Muzej novejše zgodovine Slovenije, Muzej krščanstva na Slovenskem, Tehniški muzej Slovenije, Muzej novejše zgodovine Celje, Muzej in galerije mesta Ljubljane, Pomorski muzej Sergej Mašera Piran, Pokrajinski muzej Ptuj-Ormož, Loški muzej, Pilonovo galerijo, Galerijo Božidar Jakac, Mednarodni grafični likovni center, Umetnostno galerijo Maribor in Koroško galerijo likovnih umetnosti. Izvedenih je bilo 32 odkupov v višini 237.500 EUR. Dve tretjini odkupov predstavljajo dela likovne umetnosti.

V letu 2017 so bila na kulturnih spomenikih v lasti Republike Slovenije izvedena različna gradbena obrtniška dela (GOI) za obnovo posameznih delov ali popravilo poškodb. Med večjimi GOI deli so namestitev in zagon klimatov v obnovljenih razstavnih prostorih gradu Kostanjevica s samostanom in obnova strehe na severnem grajskem traktu v kompleksu ptujskega gradu. Manjša investicijska vzdrževalna dela so bila izvedena na gradu Gradac, dvorcu Dornava, kulturnem domu Črnomelj. Na gradu Gradac je bila izvedena sanacija strehe, popravilo in namestitev žlebov, namestitev snegolovov, odstranitev porušenih stropov ter odstranitev rastlinja s fasade gradu. Na dvorcu Dornava je bila izvedena ureditev meteorne kanalizacije na zahodnem delu zahodnega trakta, izvedeno je bilo tudi popravilo ograje. V kulturnem domu v Črnomlju je bilo izvedeno popravilo centralne kurjave. Z izvedenimi deli sta bila ustavljena propadanje in izguba pomembnih spomeniških elementov kulturnih spomenikov.

Za objekte, obnova katerih bo financirana iz sredstev evropskega sklada za regionalni razvoj v obdobju 2014–2020, prednostne osi 6. 2, to je za grad Borl, Snežniška gozdarsko šolo in Auerspergovo železarno Dvor, je bila izdelana projektna dokumentacija PGD, PZI in investicijska dokumentacija za celovito obnovo (Auerspergova železarna Dvor, Snežniška gozdarska šola) ali obnovo posameznega dela (grad Borl). Arheološke raziskave so bile izvedene na gradu Borl (ob izvedbi GOI del za ureditev meteorne kanalizacije), gradu Negova (za potrebe ureditve meteorne kanalizacije v starem gradu), gradu Ptuj (ob sanaciji južnega dela podpornega zidu).

V letu 2017 je MK sofinanciralo 33 spomeniškovarstvenih projektov, ki so bili izbrani in odobreni na javnem razpisu za izbiro kulturnih projektov na področju nepremične kulturne dediščine, ki jih je (bo) v letih 2017–2018 sofinancirala Republika Slovenija iz dela proračuna, namenjenega za kulturo. Pretežno so bila na kulturnih spomenikih izvedena vzdrževalna dela, od obnove strehe in kritine (cerkev sv. Ane v Pamečah, cerkev Žalostne Matere božje v Stični, cerkev sv. Vida v Podnanosu, cerkev Device Marije v Polju v Bovcu, cerkev Žalostne Matere božje v Dolenji vasi pri Senožečah), do obnov notranjščin cerkva (oltarjev, poslikav, oltarnih slik in prezbiterijev; cerkev sv. Lenarta v Dolnjem Cerovem, sv. Martina v Slivjem, sv. Trojice v Ljubljani, Gospodovega oznanjenja Mariji na Kostanjevici v Novi Gorici, sv. Kancijana na Vrzdencu, sv. Martina v Vrhovem, sv. Treh kraljev v naselju Sveti Trije Kralji nad Radljami, sv. Blaža v Kopru, sv. Andreja v Makolah, sv. Lovrenca v Lovrencu na Pohorju, sv. Ožbolta v Leskovcu), do celovitih ali delnih obnov kulturnih spomenikov (Janševega čebelnjaka v Breznici, znamenja v Iljaševcih in Vučji vasi, Jurjeve domačije v Občinah, Bežanove domačije v Gornjih Slavečih, slamnate strehe na Dominkovi domačiji v Gorišnici, kamnite strešne kritine in stavbnega pohištva na Rodmanovem hramu v Lozicah, fasade oziroma pročelja kartuzijanskega samostana Pleterje in večstanovanjske hiše na Jadranski ulici na Ptuju, delne obnove zgornjega gospodarskega poslopja Žičke kartuzije in poslikav v notranjščini gostilne Pri vitezu v Ljubljani). Izvedena so bila gradbeno-obrtniška dela na nekaterih gradovih; obnovljen je bil atrij gradu Gewerkenegg v Idriji, streha severnega in vzhodnega trakta ter treh stolpov gradu Brežice, izvedena je bila prva faza obnove spodnjega palacija gradu Štanjel, izvedeni so bili konservatorsko restavratorski posegi na kamnitih elementih palače Besenghi v Izoli in na mavzoleju družine Hočevar v Krškem, delno je bila obnovljena notranjščina gradu Rakičan, obnovljen je bil vrtni paviljon Hudičev turn gradu Soteska. Večina navedenih spomeniškovarstvenih projektov je bila v preteklem letu končana, nekaj se jih nadaljuje. MK je sofinanciralo tudi dva interventna projekta, in sicer nujne posege na bolnišnici Franji v Dolenjih Novakih ter na strehi domačije Vešner v Planici nad Framom.

Izvedeni so bili tudi drugi programi in projekti, s katerimi se širita in krepita vedenje in zavest o pomenu kulturne dediščine. Potekajo v organizaciji MK, javnih zavodov, Javnega sklada Republike Slovenije za kulturne dejavnosti in drugih izvajalcev projektov, ki jih financira MK (dnevi evropske kulturne dediščine, teden kulturne dediščine, kulturni bazar, projekt Spoznaj, varuj, ohrani, muzejska noč, ta veseli dan kulture, prireditve ob slovenskem kulturnem prazniku 8. februarja). Izvedene so bile pripravljalne aktivnosti za evropsko leto kulturne dediščine (vzpostavitev spletne strani in dogodkovnika, promocijske aktivnosti), 3. 12. 2017 je bilo v Narodni galeriji slavnostno odprtje leta.

V letu 2017 sta bila sprejeta Pravilnik o strokovnih izpitih in pridobivanju strokovnih nazivov na področju varstva arhivskega gradiva ter nova Uredba o varstvu dokumentarnega in arhivskega gradiva. Ministrstvo je nadaljevalo s pripravo Strategije varstva kulturne dediščine, pripravo sprememb in dopolnitev Zakona o varstvu kulturne dediščine ter pripravo podzakonskih predpisov Zakona o knjižničarstvu. Sprejeta je bila arhitekturna politika 'Arhitektura za ljudi'.

MK je sodelovalo v postopkih priprave 41 državnih prostorskih načrtov in 522 občinskih prostorskih aktov. Ob vključevanju varstva dediščine v prostorsko in razvojno načrtovanje so bile na razvojnih območjih opravljene predhodne arheološke raziskave za oceno arheološkega potenciala. Te vrste raziskav zagotavlja država za odkrivanje arheoloških ostalin, na podlagi česar se v postopkih prostorskega načrtovanja zagotovijo ustrezni ukrepi za preventivno varstvo arheoloških ostalin. Cilj sistematičnih predhodnih arheoloških raziskav na celotnem ozemlju Slovenije (zgodovinska analiza in metode daljinskega zaznavanja) je zagotoviti ustrezne informacije v zvezi z obstojem arheoloških ostalin, ki bodo pripomogle k razvojnim usmeritvam izven povečanega arheološkega potenciala, s čimer bo zagotovljeno njihovo ustrezno varstvo.

Veliko število predhodnih arheoloških raziskav je bilo opravljeno ob individualnih gradbenih posegih (fizičnih ali pravnih oseb) na stavbnih zemljiščih. MK je v letu 2017 kot socialni popravek iz proračuna financiralo predhodne arheološke raziskave fizičnim osebam, ki so gradile stanovanja za lastne potrebe na območju registriranih arheoloških najdišč, in sicer v izvedbi državne javne službe v vrednosti 39.485,72 evra. V letu 2017 je iz proračuna, namenjenega za kulturo, sofinanciralo (skupaj 64.139,44 evra) tudi predhodne arheološke raziskave, ki so potrebne ob obnovi stavb, urejanju ali prenovi javnih površin na območjih naselbinske ali vrtno-arhitekturne dediščine, s ciljem spodbujanja investicij v stara mestna, trška in vaška jedra za osebe, ki rešujejo svoj stanovanjski problem ali vlagajo v oživljanje oziroma v dejavnosti s področja tradicionalnih znanj in veščin ter premične dediščine. Cilj tovrstnega sofinanciranja je tudi delna razbremenitev občinskih investicij v revitalizacijo starih naselbinskih središč. V letu 2017 so bile financirane tudi predhodne arheološke raziskave na podlagi izdane odločbe Zavoda za varstvo kulturne dediščine o arheoloških ostalinah ali novem arheološkem najdišču, in sicer v okviru izvedbe državne javne službe v vrednosti 9.589,64 evra. Tovrstna finančna spodbuda je izjemnega pomena za ohranjanje in varovanje še nedoločenih in torej neregistriranih arheoloških najdišč. Arheološko gradivo je vključeno v strokovna poročila, v mnogih primerih pa je arheološka stroka v sodelovanju s pristojnimi muzejskimi službami zagotovila prikaz in širjenje novega znanja, pridobljenega z raziskavami in študijem novoodkritega gradiva. Vendar se gradivo prepočasi predaja pristojnim muzejem. Z izvedbo sklopa eArheologija v okviru projekta Celovita informacijska podpora procesom varstva nepremične kulturne dediščine se bo povečala zdaj zelo slaba javna dostopnost podatkov o arheoloških raziskavah, zlasti z vzpostavitvijo prostorskega prikaza podatkov in objavo poročil.

MK je nadaljevalo aktivnosti v zvezi z razglašanjem kulturnih spomenikov državnega pomena: sprejeti so bili novi akti o razglasitvi oziroma spremembe in dopolnitve aktov o razglasitvi za pet spomenikov državnega pomena (ambient Visoške in Debeljakove domačije na Visokem pri Poljanah in štirje spomeniki v ambientu). V novem Zakonu o Kobilarni Lipica (Uradni list RS, št. 6/18), čigar predlagatelj je Ministrstvo za gospodarski razvoj in tehnologijo, je MK revidiralo tudi spomeniško območje kobilarne Lipice in osem spomenikov v kobilarni. Občine so razglasile oziroma prenovile razglasitve za 168 spomenikov lokalnega pomena. MK je nadaljevalo z vpisovanjem enot dediščine v register nepremične kulturne dediščine, kjer je bilo ob izteku leta 2017 evidentiranih 30.541 enot, ter v register nesnovne kulturne dediščine, kjer je bilo ob koncu leta evidentiranih 61 enot in 173 nosilcev. V obnovljenem postopku je bila izdana dokončna odločba o uvrstitvi likovne zbirke Factor banke v narodno bogastvo.

Vzpostavljen je bil projekt »Celovita informacijska podpora procesom varstva nepremične kulturne dediščine« (eDediščina), v okviru katerega bo posodobljen register nepremične in nesnovne kulturne dediščine, opredeljena bodo varstvena območja dediščine in vzpostavljen sistem za učinkovito evidentiranje in spremljanje izvajanja arheoloških raziskav. Cilj projekta je skrajšati postopke in povečati preglednost podatkov pri izdajanju smernic in mnenj za prostorske akte, pri presojah vplivov razvojnih načrtov na kulturno dediščino ter pri izdajanju kulturnovarstvenih soglasij za posege.

Ker je skupnih proračunskih sredstev za kulturno dediščino vedno manj in ker kulturna dediščina nima svoje prednostne naložbe v Operativnem programu za izvajanje evropske kohezijske politike 2014−2020, si je MK leta 2017 močno prizadevalo pridobiti del dodatnih evropskih sredstev iz čezmejnih in mednarodnih programov 2014−2020, kar bo v naslednjih letih vsaj delno ublažilo nastanek velike škode za varovanje kulturne dediščine in njeno vključevanja v kulturne in gospodarske tokove sodobne družbe. MK se je v letu 2017 intenzivneje vključilo v pripravo razpisa za strateške projekte Interreg IT-SLO 2014-2020 in v izvedbo 3. stebra strategije za Jadransko-jonsko makroregijo, ki je usmerjena v ohranjanje dobrega stanja okolja in s tem podvodne kulturne dediščine. V okviru izvajanja prednostne naložbe 6.2 Operativnega programa za izvajanje evropske kohezijske politike 2014–2020 pa se vključuje s petimi projekti, za katere se že izdelujejo vloge za potrditev: Dvor pri Žužemberku, grad Borl in grad Snežnik ter Štanjel in Barje.

MK na tem mestu opozarja na nujnost povišanja sredstev za obnovo kulturnih spomenikov, saj bodo zaradi nizkih proračunskih sredstev v naslednjih letih mnogi spomeniki močno ogroženi, morda bodo tudi uničeni. Ogroženo je tudi redno strokovno delo.

Za povečanje prepoznavnosti kulturne dediščine Republike Slovenije v mednarodnem prostoru so muzeji sodelovali z institucijami v evropskem in širšem mednarodnem prostoru ter nekateri med njimi tudi uspeli s prijavami skupnih projektov na javnih razpisih za evropsko sofinanciranje v programskem obdobju 2014−2020 bodisi kot partnerji bodisi koordinatorji. Opazna je sprememba pri projektnem povezovanju pooblaščenih muzejev in vsebinah prijav na projekte EU. Po pridobljenih izkušnjah imajo muzeji bolje opredeljene ciljne usmeritve in bolj izbrane strateške partnerje, nastopajo tudi kot vodilni partnerji. Iz EU so črpali sredstva za 19 projektov, kar je dva več kot v letu 2016.

V letu 2017 je bil velik dosežek vpis obhodov kurentov na Unescov Reprezentativni seznam nesnovne kulturne dediščine človeštva, kar je veliko priznanje za kurente in ohranjanje nesnovne kulturne dediščine v Sloveniji ter še en korak k boljši prepoznavnosti slovenske kulturne dediščine v mednarodnem prostoru. Nominacijo obhodov kurentov je Unescovo ocenjevalno telo ob vpisu izpostavilo kot eno izmed vzorčnih kandidatur v letu 2017. MK je lani za vpis na reprezentativni seznam oddalo nominacijo klekljanje čipk v Sloveniji, Republika Ciper pa večnacionalno nominacijo suhozidna gradnja, ki jo je skupaj pripravilo devet držav: Bolgarija, Ciper, Francija, Grčija, Hrvaška, Italija, Slovenija, Španija in Švica. Nominaciji bosta obravnavani v letu 2018. Intenzivno nadaljujemo tudi s pripravo nominacij arhitekturnih in urbanističnih del Jožeta Plečnika in Poti miru za vpis na Unescov seznam svetovne dediščine. Spominska cerkev sv. Duha na Javorci je prejela najvišje evropsko priznanje za skupno dediščino, tj. znak evropske dediščine. Od leta 2013 je bilo v ta izbor uvrščenih 38 krajev iz 15 držav; med njimi je poleg Javorce tudi partizanska bolnišnica Franja (od leta 2015).

Pregled izvajanja ukrepov v obdobju 2014–2017

| **Cilji in ukrepi** | **V kakšnem obsegu je bil ukrep izveden?****1 – v celoti; 2 – večinoma, 3 – deloma, 4 – ni izveden, 5 – namesto njega je bil izveden drug oziroma nadomestni ukrep, in sicer ..., 6 – drugo; kaj?** |
| --- | --- |
| 1. Kakovostno ohranjena ter sodobno prikazana kulturna dediščina za večje število obiskovalcev in večjo prepoznavnost dediščine |
| oblikovanje kakovostnih programov ozaveščanja o pomenu kulturne dediščine, prikaz in popularizacija kulturne dediščine za zagotavljanje njene dostopnosti vsem skupinam obiskovalcev | 1Neposredni poziv muzejem za predložitev programa dela za poudarek na pedagoškem in andragoškem delu, kakovostnih večjih projektih, kar vključuje tudi prilagoditev vsaj ene razstave za gibalno in senzorno ovirane osebe. Usmeritev upošteva večina muzejev.  |
| več kakovostnih pedagoških in andragoških programov v muzejih za pridobivanje ciljnega občinstva | 1Prednostna podpora financiranju večjih projektov/razstav s spremljevalnimi dogodki. |
| ciljna podpora dejavnostim za ohranjanje žive kulturne dediščine s poudarkom na nosilcih žive dediščine | 3V okviru financiranja programa dela Slovenskega etnografskega muzeja se financira koordinator nesnovne dediščine. Koordinatorju se namenjajo sredstva iz državnega proračuna za izvajanje nalog (ZVKD-1). Poseben razpis za ciljno podporo nosilcem ni bil izveden, financirani so bili posamezni nosilci (npr. škofjeloški pasijon, udeležba kurentov na OI v Seulu). |
| posodobljen strokovni, pravni in finančni okvir za celostno ohranjanje kulturne dediščine  | 3Sprejete so bile sistemske spremembe ZVKD-1 na področju nesnovne kulturne dediščine, pripravljena je Strategija kulturne dediščine; MK se ja aktivno vključevalo v spremembe druge zakonodaje, predvsem na področju graditve in urejanja prostora. Kljub sodelovanju MK v medresorski delovni skupini za pregled javnofinančnih izdatkov s predlogi možnih ukrepov na področju kulture in civilne družbe ter prepoznanju finančnih težav na področju kulturne dediščine dodatnih sredstev za ohranjanje kulturne dediščine ni bilo.  |
| krepitev znanstvenih ter tehnoloških raziskav in inovacij za izkoriščanje zmožnosti tradicionalnih tehnik in izdelkov ter ustvarjanje novih produktov in storitev | 3Raziskave na področju kulturne dediščine so vključene v Operativni program za izvajanje evropske kohezijske politike za obdobje 2014–2020 (OP), vendar jih ne izvaja MK. Ukrep izvajata Ministrstvo za gospodarski razvoj in tehnologijo (MGRT) ter Ministrstvo za izobraževanje, znanost, in šport (MIZŠ), zato bodo rezultati znani ob koncu finančnega obdobja (leta 2023).  |
| 2. Dejavna in privlačna mreža slovenskih muzejev, galerij in zavodov |
| s spremembami zakonodaje okrepiti muzejsko mrežo in preoblikovati strokovno svetovalno službo za področje varstva premične dediščine in muzejev | 4Pripravljena so bila izhodišča za reorganizacijo muzejske mreže.  |
| oblikovati ukrepe za stalno strokovno izpopolnjevanje in izobraževanje, povezano z varstvom kulturne dediščine in izvajanjem muzejske dejavnosti | 3Podpora programom stanovskih organizacij in institucij z izobraževalnimi vsebinami in tematikami izpopolnjevanj s področja muzejske dejavnosti in varstva kulturne dediščine.  |
| zagotoviti najnujnejše prostorske in tehnične pogoje za državne javne zavode: Narodna galerija, Tehniški muzej Republike Slovenije, Narodni muzej Republike Slovenije, Prirodoslovni muzej Republike Slovenije, Muzej za arhitekturo in oblikovanje, Muzej novejše zgodovine Republike Slovenije, Slovenski gledališki muzej, Slovenski šolski muzej, Zavod za varstvo kulturne dediščine Republike Slovenije (območne enote Ljubljana, Novo mesto, Piran, Murska Sobota, Center za preventivno arheologijo), Arboretum Volčji Potok, Kobilarna Lipica in za depojske prostore državno pomembnih zbirk | 3Arboretum VP: v uporabo je bil predan nov vstopni objekt, zaradi pomanjkanja sredstev vstopno območje in programska pot nista bila izvedena v celoti, prenova pristave in gradnja oranžerije nista bili izvedeni.RS je postala lastnica, CUDHg Idrija pa upravljavec likvidiranega premoženja RŽSI (deli rudnika in klavže, ki so bile delno obnovljene).Pridobljeni so bili prostori/zemljišča za delovanje javnih zavodov, in sicer za potrebe:1) PANG Gorica v stavbi Trg Edvarda Kardelja 3, tako da je RS postala izključna lastnica stavbe2) JSKD v stavbi Cankarjeva 7a, Ljubljana, in arhivski prostor v kleti Cankarjeva 5, Ljubljana3) Pokrajinskega arhiva MB, Enote za Prekmurje, objekt na Cvetkovi ulici 1 v Murski Soboti, skupaj s funkcionalnim zemljiščem 4) Slovenske kinoteke v stavbi Miklošičeva 26, 28, Ljubljana5) SNG Drama Ljubljana v stavbi Gradišče 6, 8, Ljubljana (Nemška hiša)6) funkcionalne zaokrožitve posameznih KSDP (dozidava in prenova nekdanje gozdarske šole v območju KSDP grad Snežnik, za gradnjo parkirišča za potrebe gradu Pišece, gradu Hmeljnik). |
| vzpostaviti učinkovito in sodobno informacijsko podporo varstva nepremične kulturne dediščine, vključno s prostorskim načrtovanjem, ter sodobno dokumentiranje premične in žive kulturne dediščine | 3 Izvaja se projekt »Celovita informacijska podpora procesom varstva nepremične kulturne dediščine«, ki bo zagotovil informacijsko podporo vodenju registra, opredelitvi varstvenih območij dediščine in spremljanju arheoloških raziskav. Za digitalizacijo v muzejih sredstva z namenske proračunske postavke niso bila zagotovljena. |
| ciljno podpreti urejanje in objavo starih arhivov arheoloških najdišč ter izboljšati javno dostopnost arheoloških zbirk | 3Zaradi razmeroma obsežnih arhivov najdišč so sredstva prednostno namenjena inventarizaciji. Pomanjkanje sredstev za digitalizacijo. Izsledki dela arheoloških najdišč so bili objavljeni tudi v publikacijah.  |
| 3. Oblikovanje destinacij, proizvodov in storitev kulturnega turizma za večjo prepoznavnost kulturne dediščine in prispevek h gospodarskemu razvoju območij |
| vzpostavitev učinkovitega sistema upravljanja spomenikov v državni lasti, skupaj s spremembami in dopolnitvami področne zakonodaje, ki bo določila način in olajšala postopke oddaje oziroma prodaje kulturnih spomenikov  | 3Izdelana je bila raziskovalna naloga »Vzpostavitev učinkovitega ravnanja s spomeniki, s posebnim poudarkom na podržavljenih kulturnih spomenikih na podlagi ZLKSDL\*« in pripravljena so bila izhodišča za spremembe in dopolnitve ZVKD-1, ki bo omogočila lažje ravnanje s spomeniki v državni lasti. |
| uvedba dopolnilnih finančnih instrumentov za pospešitev vlaganj v kulturno dediščino in razvijanje dejavnosti za njeno dolgoročnejše upravljanje | 4Pripravljen Zakon o zagotavljanju sredstev za nekatere nujne programe Republike Slovenije v kulturi – t. i. Zakon o kulturnem evru, ki pa ni bil sprejet. |
| vzpostavitev programa spodbujanja vzdrževanja nepremične kulturne dediščine s strokovno podporo njenim lastnikom skupaj z ZVKDS | 3V letu 2017 je bil prvič po letu 2013 izveden spomeniškovarstveni razpis. |
| izvajanje aktivnosti za prodajo in neodplačni prenos kulturnih spomenikov v lasti Republike Slovenije in upravljanju MK na podlagi letnih načrtov ravnanja: kompleksi gradov Otočec, Borl, Viltuš, Šrajbarski turn, Gradac, Bizeljsko in Kostel ter kompleks gradu in parka Turnišče, vrt ob vili Ferrari v Štanjelu, Kulturni dom Črnomelj | 3MK je neodplačno preneslo v občinsko last grad in del parka Turnišče in vrt ob vili Ferrari v Štanjelu. Kulturni dom v Črnomlju je bil dan v pogodbeno upravljanje občinskemu javnemu zavodu s področja kulture. Odtujevanje drugih gradov je bilo ustavljeno. |
| izvajanje aktivnosti za oddajo v najem kulturnih spomenikov v lasti Republike Slovenije in upravljanju MK: kompleksi gradov Jama – Predjama, Turjak, Negova, Pišece, Socerb in kompleks pristav gradu Snežnik | 3V najemu sta gradova Jama – Predjama in Socerb, Pristava in del novega gradu Negova sta v pogodbenem upravljanju. Obnovljeni del pristav gradu Snežnik je po odpovedi najema v brezplačni uporabi Narodnega muzeja Slovenije. |
| načrtovanje in spodbujanje celovite prenove, trajnostnega upravljanja in oživljanja kulturne dediščine s prepoznanim mednarodnim statusom: dediščina živega srebra Idrija, kulturna dediščina na območju parkov Ljubljansko barje in Škocjanske jame, dokončanje investicije v partizansko bolnišnico Franja ipd. | 1MK je financiralo delovanje upravljavcev Unescove dediščine in zagotovilo sredstva za dokončanje in izvedbo nekaterih najnujnejših investicij. |
| spodbujanje celovite prenove, trajnostnega upravljanja in oživljanja naselbinske, stavbne dediščine in kulturne krajine na območju Kobilarne Lipica | 2Kobilarna Lipica je bila prenesena v pristojnost Ministrstva za kmetijstvo, gozdarstvo in prehrano, nato pa MGRT. MK je sodelovalo pri pripravi Zakona o Kobilarni Lipica, ki podrobneje opredeljuje kulturne spomenike in njihove varstvene režime. |
| razvijanje kulturnega turizma in s tem prepoznavnih turističnih destinacij, proizvodov in storitev z namenom izrabe razvojnih možnosti kulturne dediščine in njenega aktivnega vključevanja v lokalni in trajnostni razvoj | 3MK je sodelovalo pri pripravi Strategije razvoja turizma in izdelavi Operativnega načrta trženja kulturnega turizma Slovenije 2018–2020. |
| 4. Večja vloga kulturne dediščine Republike Slovenije v mednarodnem prostoru |
| prednostna podpora projektom, ki slovensko kulturno dediščino umeščajo v kontekst evropske in svetovne dediščine | 1Podprti in uspešno izvedeni so bili projekti nominacij za vpis kulturne dediščine na mednarodne sezname. |
| ciljna podpora nosilcem in dejavnostim za trajnostno upravljanje spomenikov in spomeniških območij svetovne dediščine in drugih mednarodno in evropsko prepoznavnih programov | 1MK je financiralo delovanje upravljavcev Unescove dediščine. |

\* Zakon o lastninjenju kulturnih spomenikov v družbeni lastnini (Uradni list RS, št. 89/99 in 107/99 – popr.)

Pregled vrednosti kazalnikov v obdobju 2014–2017

| **Cilj** | **Kazalnik** | **Ciljna vrednost kazalnika v letu 2017** | **Vrednost kazalnika v letu 2014** | **Vrednost kazalnika v letu 2015** | **Vrednost kazalnika v letu 2016** | **Vrednost kazalnika v letu 2017** |
| --- | --- | --- | --- | --- | --- | --- |
| 1. Kakovostno ohranjena ter sodobno prikazana kulturna dediščina za večje število obiskovalcev in večjo prepoznavnost dediščine | število obiskovalcev v slovenskih muzejih  | povečanje za 3 %  | 932.651 | 1.223.025Obisk ocenjen po številu izdanih vstopnic v državnih in pooblaščenih muzejih | 927.485, od tega 556.712 v pooblaščenih muzejihin 271.534 v državnih muzejih | 321.112 v državnih muzejih in 716.380 v pooblaščenih muzejih. MK povzema podatke iz letnih poročil posameznih javnih zavodov.Niso všteti obiskovalci z gostovanj v tujini (samo na beneškem bienalu leta 2017 je bilo več kakor 615.000 obiskovalcev (MG in GLUSG), niti spletni obiski. |
| število obiskov pedagoških programov  | 100.000  | 398.645 | 486.848 | 290.337, od tega 156.219 v državnih muzejih in 134.118 v pooblaščenih muzejih | 171.232 obiskovalcev v državnih muzejih180.896 v pooblaščenih muzejih |
| število novih vpisov in sprememb vpisov enot v registru  | 200–300 sprememb letno  | 763 sprememb vpisov v letu 2014 | 505 sprememb vpisov v letu 2015 | 421 sprememb vpisov | 346 sprememb vpisov  |
| število novih in prenovljenih razglasitev za kulturne spomenike  | 70 letno  | 129 | 207 | 383 | 191Število je odvisno od aktivnosti Zavoda za varstvo kulturne dediščine Slovenije (ZVKDS), predvsem pa od pripravljenosti lokalnih skupnosti za razglasitev kulturnih spomenikov. |
| število označenih kulturnih spomenikov  | označitev vseh državnih nepremičnih spomenikov  | 90  | Izpeljane so pripravljalne aktivnosti za naslednjo fazo izdelovanja označevalnih tabel za spomenike državnega pomena s poskusnimi tablami in izdelavo aplikacije za dostop do podatkov o spomeniku z uporabo kode QR. Anketirane so bile vse občine v Sloveniji, vendar natančnih podatkov za leto 2015 še nimamo. | Izvedeno je bilo javno naročilo za izdelavo aplikacije za dostop do podatkov o spomeniku z uporabo kode QR. | Izdelana je bila aplikacija za dostop do podatkov o spomeniku z uporabo kode QR. |
| število obravnavanih prostorskih aktov  | 1.200 – ocena na podlagi preteklega obdobja, odvisno od pobud lokalnih skupnosti in drugih ministrstev  | 461 | 423 | 499 | 563Št. pobud lokalnih skupnosti in drugih ministrstev se z gospodarsko rastjo povečuje. |
| določitev varstvenih območij dediščine – v deležu ozemlja Slovenije  | določitev na območju, ki pokriva 25 % ozemlja Slovenije  | Aktivnosti za izvedbo tega cilja potekajo. | Opredelitev varstvenih območij dediščine je predvidena v projektu »Celovita informacijska podpora procesom varstva nepremične kulturne dediščine«, ki se bo izvajal v programskem obdobju 2014–2020 (ESRR). | Pripravljena je bila investicijska dokumentacija za projekt »Celovita informacijska podpora procesom varstva nepremične kulturne dediščine«; konec leta je bila vloga oddana na v potrditev na SVRK. | Aktivnosti za izvedbo tega cilja potekajo. Opredeljeni so vrste, splošne usmeritve ter merila za določitev varstvenih območij dediščine.Izvedba poteka v okviru projekta »Celovita informacijska podpora procesom varstva nepremične kulturne dediščine«. |
| število odločb o uvrstitvi v narodno bogastvo  | povečanje za 50 % letno  | 0Ni bilo pobude lastnikov ali upravljavcev. | 2  | 0Ni bilo pobude lastnikov ali upravljavcev. | 1Zbirka Factor banke – dokončna odločba v obnovljenem postopku. |
| delež ozemlja Slovenije, na katerem so bile izvedene sistematične preventivne arheološke raziskave razvojnih območij  | 25 % ozemlja Slovenije  | 3 % V okviru proračunskih možnosti so bile izvedene predhodne arheološke raziskave na 6.500 ha razvojnih območij. | 8 % | 21,5 % | 26,17 % |
| arheološki terenski pregled območij s povečanim arheološkim potencialom  | – | 1,6 % območij z arheološkim potencialom.V okviru proračunskih možnosti so bile izvedene predhodne arheološke raziskave na 64,8 ha območij z arheološkim potencialom. | 17,9 % območij z arheološkim potencialom.V okviru proračunskih možnosti so bile izvedene predhodne arheološke raziskave na 716 ha območij s povečanim arheološkim potencialom.Izvedba je odvisna od razvojnih pobud, ki so manjše od pričakovanih, zato se sredstva bolj intenzivno usmerjajo v sistematične preventivne arheološke raziskave iz prejšnjega kazalnika. | 22 % območij z arheološkim potencialom.V okviru proračunskih možnosti so bile izvedene predhodne arheološke raziskave na 798 ha območij s povečanim arheološkim potencialom.Izvedba je odvisna od razvojnih pobud, ki so manjše od pričakovanih, zato se sredstva bolj intenzivno usmerjajo v sistematične preventivne arheološke raziskave iz prejšnjega kazalnika. | 25,1 %območij z arheološkim potencialom.V okviru proračunskih možnosti so bile izvedene predhodne arheološke raziskave na 781 ha območij s povečanim arheološkim potencialom.Izvedba je odvisna od razvojnih pobud, ki so manjše od pričakovanih, zato se sredstva bolj intenzivno usmerjajo v sistematične preventivne arheološke raziskave iz prejšnjega kazalnika. |
| število registriranih in ovrednotenih enot žive kulturne dediščine\*  | – | V registru nesnovne dediščine je vpisanih 37 enot, za katere je evidentiranih 79 nosilcev. Od tega je bilo v letu 2014 na novo vpisanih 6 enot in evidentiranih 20 nosilcev. | V registru nesnovne dediščine je vpisanih 46 enot in evidentiranih 129 nosilcev. Od tega je bilo v letu 2015 na novo vpisanih 9 enot in evidentiranih 50 nosilcev. | V registru nesnovne dediščine je vpisanih 56 enot in evidentiranih 157 nosilcev. Od tega je bilo v letu 2016 na novo vpisanih 10 enot in evidentiranih 28 nosilcev. | V registru nesnovne dediščine je vpisanih 61 enot in evidentiranih 173 nosilcev. Od tega je bilo v letu 2017 na novo vpisanih 5 enot in evidentiranih 16 nosilcev. |
| število registriranih in ovrednotenih enot nepremične kulturne dediščine  | – | Skupno število vpisanih enot v registru nepremične kulturne dediščine je 29.642. Od tega je bilo v letu 2014 na novo vpisanih 198 enot. | Skupno število vpisanih enot v registru nepremične kulturne dediščine je 29.812. Od tega je bilo v letu 2015 na novo vpisanih 172 enot, 2 enoti sta bili izbrisani. | Skupno število vpisanih enot v registru nepremične kulturne dediščine je 29.950. Od tega je bilo v letu 2016 na novo vpisanih 138 enot. | Skupno število vpisanih enot v registru nepremične kulturne dediščine je 30.091. Od tega je bilo v letu 2017 na novo vpisanih 140 enot. |
| število prireditev, projektov in publikacij s področja žive dediščine\*  | 20  | Evidenca o številnih dogodkih s tega področja – večina jih je v organizaciji lokalnih skupnosti – se ne vodi. Kazalnik ni ustrezno oblikovan. | Evidenca o številnih dogodkih s tega področja – večina jih je v organizaciji lokalnih skupnosti – se ne vodi. Kazalnik ni ustrezno oblikovan. | Evidenca o številnih dogodkih s tega področja – večina jih je v organizaciji lokalnih skupnosti – se ne vodi. Kazalnik ni ustrezno oblikovan. | Evidenca o številnih dogodkih s tega področja – večina jih je v organizaciji lokalnih skupnosti – se ne vodi. Kazalnik ni ustrezno oblikovan. |
| število projektov aktivnih nosilcev žive dediščine\*, ki jih finančno podpira MK | – | Evidenca o številnih dogodkih s tega področja v organizaciji javnih zavodov, Javnega sklada Republike Slovenije za kulturne dejavnosti in drugih izvajalcev projektov, ki jih financira MK, se doslej ni natančno vodila. Kazalnik ni ustrezno oblikovan glede na načine financiranja teh projektov in spremljanja podatkov. | Evidenca o številnih dogodkih s tega področja v organizaciji javnih zavodov, Javnega sklada Republike Slovenije za kulturne dejavnosti in drugih izvajalcev projektov, ki jih financira MK, se doslej ni natančno vodila. Kazalnik ni ustrezno oblikovan glede na načine financiranja teh projektov in spremljanja podatkov. | Evidenca o številnih dogodkih s tega področja v organizaciji javnih zavodov, Javnega sklada Republike Slovenije za kulturne dejavnosti in drugih izvajalcev projektov, ki jih financira MK, se doslej ni natančno vodila. Kazalnik ni ustrezno oblikovan glede na načine financiranja teh projektov in spremljanja podatkov. | Evidenca o številnih dogodkih s tega področja v organizaciji javnih zavodov, Javnega sklada Republike Slovenije za kulturne dejavnosti in drugih izvajalcev projektov, ki jih financira MK, se doslej ni natančno vodila. Kazalnik ni ustrezno oblikovan glede na načine financiranja teh projektov in spremljanja podatkov. |
| sprejeta strategija varstva kulturne dediščine  | 2015 | Postopki za oblikovanje strategije potekajo.  | Postopki za oblikovanje strategije potekajo.  | Postopki za oblikovanje strategije potekajo. | Strategija je izdelana, postopek javne obravnave je končan.  |
| sprejet program za najpomembnejšo in najbolj ogroženo dediščino, skupaj s prednostnim seznamom posegov  | – | Postopki za sprejetje programa potekajo. | Predlog zakona je v vladni obravnavi. | Predlog zakona je poslan v usklajevanje ministrstvom. | Predlog Zakona o zagotavljanju sredstev za nekatere nujne programe Republike Slovenije v kulturi – t. i. Zakon o kulturnem evru je bil medresorsko usklajen, potrjen na Odboru za kulturo in poslan v Državni zbor. Obravnava v Državnem zboru je bila prekinjena. |
| delež sredstev, namenjen za raziskave in raziskovalne projekte s področja kulturne dediščine v proračunu za kulturno dediščino  | 2 %  | Raziskave na področju kulturne dediščine zajema Operativni program za izvajanje evropske kohezijske politike za obdobje 2014–2020 (OP). Izvajanje projektov se v letu 2014 še ni moglo začeti, ker je bil Operativni program za obdobje 2014–2020 Evropska komisija potrdila 16. 12. 2014 in je lahko Služba Vlade Republike Slovenije za razvoj in evropsko kohezijsko politiko kot organ upravljanja evropskih strukturnih in investicijskih sredstev uredila pravne podlage za to področje v letu 2015. Uredbo o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta je namreč Vlada Republike Slovenije sprejela 24. 4. 2015. | Raziskave na področju kulturne dediščine zajema Operativni programu za izvajanje evropske kohezijske politike za obdobje 2014–2020. Ukrep izvajata MGRT in MIZŠ. | Raziskave na področju kulturne dediščine zajema Operativni program za izvajanje evropske kohezijske politike za obdobje 2014–2020 (OP). Ukrep izvajata MGRT in MIZŠ. Rezultati bodo znani po koncu finančnega obdobja. | Raziskave na področju kulturne dediščine zajema Operativni program za izvajanje evropske kohezijske politike za obdobje 2014–2020 (OP), vendar niso v izvajanju MK. Ukrep izvajata MGRT in MIZŠ, zato bodo rezultati znani po koncu finančnega obdobja (leta 2023). |
| število programov in projektov, s katerimi se širita in krepita vedenje in zavest o pomenu kulturne dediščine  | 4 letno  | Programi in projekti, s katerimi se širita in krepita vedenje in zavest o pomenu kulturne dediščine, potekajo v organizaciji javnih zavodov, JSKD in drugih izvajalcev projektov, ki jih financira MK. Kazalnik ni ustrezno oblikovan glede na načine financiranja teh projektov in spremljanja podatkov. | Programi in projekti, s katerimi se širita in krepita vedenje in zavest o pomenu kulturne dediščine, potekajo v organizaciji MK, javnih zavodov, JSKD in drugih izvajalcev projektov, ki jih financira MK. Kazalnik ni ustrezno oblikovan glede na načine financiranja teh projektov in spremljanja podatkov.  | Programi in projekti, s katerimi se širita in krepita vedenje in zavest o pomenu kulturne dediščine, potekajo v organizaciji MK, javnih zavodov, JSKD in drugih izvajalcev projektov, ki jih financira MK. Kazalnik ni ustrezno oblikovan glede na načine financiranja teh projektov in spremljanja podatkov. | Programi in projekti, s katerimi se širita in krepita vedenje in zavest o pomenu kulturne dediščine, potekajo v organizaciji MK, javnih zavodov, JSKD in drugih izvajalcev projektov, ki jih financira MK (dnevi evropske kulturne dediščine, teden kulturne dediščine, kulturni bazar, projekt Spoznaj, varuj, ohrani, muzejska noč, ta veseli dan kulture, prireditve ob slovenskem kulturnem prazniku 8. februarja).Kazalnik ni ustrezno oblikovan glede na načine financiranja teh projektov in spremljanja podatkov, vendar število tovrstnih projektov presega 4-letno obdobje. |
| število projektov za izboljšanje dostopnosti do objektov in dediščinskih vsebin za ranljive skupine  | 5  | 3 | 3Ni bilo zagotovljenih sredstev za investicijsko vzdrževanje in digitalizacijo. | 3Ni bilo zagotovljenih sredstev za investicijsko vzdrževanje | 3Ni bilo zagotovljenih sredstev za investicijsko vzdrževanje in digitalizacijo.Pomanjkanje virov in spremenjeni pogoji za sofinanciranje projektov iz sredstev EU. |
| število državnih muzejev, ki imajo spletne strani, namenjene posamičnim skupinam senzorno oviranih oseb  | vsi državni muzeji  | 2 | 2 | 2 | 2Pomanjkanje finančnih virov za nakup potrebne opreme in dopolnitve spletnih strani za senzorno ovirane osebe. |
| število novih pedagoških in andragoških programov  | izvedba 10 novih programov v posameznem muzeju na letni ravni  | povprečno 24 novih programov  | povprečno 31 novih programov  | povprečno 35 novih programov | povprečno 74 v vsakem državnem muzeju,33,5 v pooblaščenih muzejih.Nerealno število (ni enotnega vpisovanja programov pri državnih muzejih). |
| 2. Dejavna in privlačna mreža slovenskih muzejev, galerij in zavodov. | število podprtih projektov nevladnih organizacij s področja varstva dediščine  | ohranitev števila, povečanje kakovosti  | V letu 2014 zaradi rebalansa državnega proračuna oziroma pomanjkanja sredstev projektni razpis ni bil izveden. | V letu 2015 zaradi omejenih proračunskih virov razpis ni bil izveden. Sredstva so bila dodeljena Narodni galeriji za ureditev komunikacijskega prostora. | 19 V okviru javnega razpisa JPR-KD 2016. | 9 v okviru javnega poziva (JP-KAM 2017-2018).Kakovost projektov ni merljiva. |
| število novih študijskih smeri in izobraževalnih programov s področja kulturne dediščine  | 2  | 1 smer | 0 | 0 | 0Ni v pristojnosti MK. |
| število podeljenih štipendij za izobrazbo na področjih dediščine, ki jih slovenski izobraževalni sistem ne zagotavlja  | 1 letno  | 0Neustrezne prijave na razpis. | 1 | 0 | 0 |
| izvedba predlaganih investicij z vidika načrtovanih/ porabljenih finančnih sredstev in uresničevanja ciljev – po posameznih investicijah  | večina predlaganih | V izvajanju je investicija za zagotovitev prostorov za Narodno galerijo. | V 2015 je bilo obnovljenih 4.724 m² starega dela Narodne galerije. Do leta 2020 se načrtuje povečanje obiskovalcev s 36.450 na 45.000. V tem času bosta ustvarjeni 2 novi delovni mesti. | Izvedla so se pripravljalna dela za ureditev vhodnega območja z vstopnim objektom v Arboretumu Volčji Potok. | Vstopni objekt v arboretum je bil predan v uporabo, zaradi pomanjkanja sredstev vstopno območje in programska pot nista bila izvedena v celoti, prenova pristave in gradnja oranžerije nista bili izvedeni.Končana je prenova depojev državnih muzejev v Pivki. |
| število informacijsko podprtih oziroma prenovljenih procesov  | 2 | Zaradi pomanjkanja sredstev ni bil na novo informacijsko podprt noben proces. | Pridobljena so bila sredstva v višini 2 mio EUR za projekt »Celovita informacijska podpora procesom varstva nepremične kulturne dediščine«, ki se bo izvajal v programskem obdobju 2014–2020 (ESRR). Projekt predvideva informacijsko podporo vsaj 4 procesov. Začetek izvedbe je predviden v letu 2016. | Pripravljena je bila investicijska dokumentacija za projekt »Celovita informacijska podpora procesom varstva nepremične kulturne dediščine«, konec leta je bila vloga oddana na v potrditev SVRK. | V izvajanju je projekt »Celovita informacijska podpora procesom varstva nepremične kulturne dediščine«, ki bo zagotovil 3 informacijsko podprte oziroma prenovljene procese varstva kulturne dediščine (eArheologija, VODI in nadgradnja RKD).  |
|  | število e-storitev  | 3  | Nadgradnja evidenc in postopkov na področju varstva kulturne dediščine za potrebe optimizacije procesov na področju prostorskega načrtovanja in graditve objektov je bila vključena v OP. Izdelani so bili dokumenti za vzpostavitev projekta e-arheologija, vendar je zaradi finančnih omejitev delo zastalo. | Glejte prejšnji kazalnik.Ciljni načrtovani kazalnik učinkov projekta »Celovita informacijska podpora procesom varstva nepremične kulturne dediščine« so 3 nove e-storitve. | Glejte prejšnji kazalnik. | Glejte prejšnji kazalnik. |
| delež digitaliziranih zbirk v državnih muzejih  | 80 %  | 95 % | 96,6 % | 97 % | 90 %Podatki so povzeti iz letnih poročil posameznih muzejev. |
| število na spletu dostopnih enot dediščine | povečanje števila novih enot za 10 % letno  | 13.500 enotPovečanja ni mogoče izračunati, ker programa za zbirnik zaradi omejenih finančnih možnosti ni bilo mogoče pridobiti.  | 200.735 Upošteva se portal, kjer imajo muzeji največ objavljenih enot.Zaradi aktivnosti Muzeja novejše zgodovine Slovenije, ki je na spletu objavil enote dediščine, ki se nanašajo na donacijo arhiva fotografij ČGP Delo, je povečanje števila enot zelo veliko. | 8.321 v državnih muzejih in12.680 v pooblaščenih muzejih | 41.595 v državnih muzejih in14.202 v pooblaščenih muzejihPodatki so povzeti iz letnih poročil posameznih muzejev. |
| število uporabnikov digitalnih vsebin državnih muzejev na spletu  | povečanje števila uporabnikov za 5 % letno | 1.325.153 | 1.597.105 | 3.946.105 | 1.389.092Podatki so povzeti iz letnih poročil posameznih muzejev. |
| število slovenskih digitalnih vsebin v Europeani  | 340.000  | 238.006Vir: Europeana statistics dashboard. | 530.261Vir: Commission Recommendation 2011/711/EU2nd Progress report 2013–2015. | 565.858 | 577.306Vir: <https://www.europeana.eu/portal/en/explore/sources.html>Storitve »Europeana statistics dashboard« ni več, zato so podatki pridobljeni s seštevanjem vsebin po seznamih oziroma podseznamih Europeane. |
| število konserviranih arheoloških predmetov  | povečanje za 10.000 enot letno | 2.000 | 2.868 | 3.758 | 3.586 v pooblaščenih muzejih.Za državne muzeje tega podatka ne zbiramo. |
| število objavljenih arhivov najdišč  | 40 letno  | 5 | 3 | 6 | 8Zaradi omejene višine sredstev se prednostno podpira financiranje priprave gradiva za inventarizacijo in inventariziranje gradiva v pooblaščenih muzejih. |
| število konservatorsko-restavratorskih del na poškodovanih predmetih  | 2.060 letno | 3.291 | 2.789 | 1.969595 pooblaščeni muzeji | 12.253 državni muzeji in 1.890 pooblaščeni muzeji |
| 3. Oblikovanje destinacij, proizvodov in storitev kulturnega turizma za večjo prepoznavnost kulturne dediščine in prispevek h gospodarskemu razvoju območij | število kulturnih spomenikov, oddanih v upravljanje, dolgoročni zakup ali prodanih  | 4 | 6 | V letu 2015 je bil dan v upravljanje 1 objekt (Narodna galerija), prodan ni bil nobeden. | 1 (pristave gradu Snežnik) | 3MK je v upravljanje oddalo tri spomenike, in sicer: del kompleksa gradu Negova, kulturni dom v Črnomlju, pristave gradu Snežnik (brezplačna uporaba). |
| izdelan program spodbujanja vzdrževanja stavbne dediščine  | 2015 | Program bo vključen v strategijo varstva kulturne dediščine. Spodbujanje lastnikov kulturne dediščine, da vzdržujejo svoje objekte, del rednega dela javne službe, ki jo opravlja Zavod za varstvo kulturne dediščine Slovenije (ZVKDS). V letu 2014 je ZVKDS izdelal 5 konservatorskih načrtov. | Program bo vključen v strategijo varstva kulturne dediščine. | Program bo vključen v strategijo varstva kulturne dediščine. | Izdelana je bila metodologija za izdelavo petletnega načrta programa dela za izvajanje zahtevnih konservatorsko-restavratorskih posegov na spomenikih v lasti države, ki bo podlaga za prednostno letno izvajanje posegov na ZVKDS. Pripravlja se prvi načrt. |
| število vzpostavljenih partnerstev programa spodbujanja vzdrževanja stavbne dediščine in število svetovanj  | – | V okviru dela javne službe, ki jo opravlja ZVKDS, ni bilo vzpostavljenih partnerstev, opravljenih pa je bilo 1.890 svetovanj lastnikom kulturne dediščine in izdanih 6.800 kulturnovarstvenih pogojev in kulturnovarstvenih soglasij. | V okviru dela javne službe, ki jo opravlja ZVKDS, ni bilo vzpostavljenih partnerstev, opravljenih pa je bilo 1.969 svetovanj lastnikom dediščine in izdanih 7.865 kulturnovarstvenih pogojev in kulturnovarstvenih soglasij.  | V okviru dela javne službe, ki jo opravlja ZVKDS, ni bilo vzpostavljenih partnerstev, opravljenih pa je bilo 2.049 svetovanj lastnikom dediščine in izdanih 7.747 kulturnovarstvenih pogojev in kulturnovarstvenih soglasij.  | V okviru dela javne službe, ki jo opravlja ZVKDS, ni bilo vzpostavljenih partnerstev, opravljenih pa je bilo 3.293 svetovanj lastnikom dediščine in izdanih 9.419 kulturnovarstvenih pogojev in kulturnovarstvenih soglasij.  |
| število obnovljenih in revitaliziranih kulturnih spomenikov, sofinanciranih z evropskimi sredstvi  | 7 | Obnova in revitalizacija kulturnih spomenikov, ki se sofinancirata z evropskimi sredstvi, še potekata. – Ljubljanski grad: v gradu so bili v letu 2014 urejeni prostori za muzej in prikaz lutk, poteka še nakup opreme;– muzej Plečnikova hiša v Ljubljani: začetek obnove v letu 2014;– Park vojaške zgodovine v Pivki: aktivnosti za izvedbo projekta so se začele v letu 2013 in bodo končane v letu 2015. Zgrajen je nov razstavni paviljon, delno sta obnovljena objekt 7 in objekt komande.– Lanthierijeva graščina v Vipavi: v letu 2014 se je začela obnova gospodarskega poslopja, ki bo končana v letu 2015.V letu 2015 je predvideno tudi dokončanje dveh projektov, ki sta se začela leta 2012: rekonstrukcija Narodne galerije ter obnova vile Vipolže. | 7Dokončani so bili vsi projekti, za katere je bilo to predvideno v letu 2015. Končan je bil tudi objekt 6 (v lasti RS) v Parku vojaške zgodovine v Pivki. | 0 | 0Izdelana je bila projektna in investicijska dokumentacija za tri kulturne spomenike (Borl, Snežnik, Aurespergove železarne). |
| delež novih finančnih spodbud glede na skupna sredstva za obnovo kulturnih spomenikov  | 25 %  | V izvajanju so trije projekti (obnova in oživitev območja topilnice − 1. faza v Idriji, arheologija za vse: oživljanje arheološkega parka Simonov zaliv in Doživljajsko razstavišče Ljubljanica na Vrhniki), ki so jim bile odobrene nepovratne finančne spodbude finančnega mehanizma Evropskega gospodarskega prostora 2009−2014 v višini 4 milijone EUR. | Zagotovljena sredstva FM EGP 2014–2019 v višini 4 milijone EUR – projekti, financirani 2014–2016: Idrija – topilnica, arheologija: oživljanje arheološkega parka Simonov zaliv – Univerza na Primorskem, Doživljajsko razstavišče Ljubljanica,občina Vrhnika. Letna skupna sredstva za spomenike so približno 2 milijona EUR, delež FM EGP glede na skupna sredstva bo v 2017: 50 %. | 69 %(izvedeni so trije projekti (projekt Obnova in oživitev območja Topilnica − 1. faza v Idriji, Arheologija za vse: oživljanje arheološkega parka Simonov zaliv in Doživljajsko razstavišče Ljubljanica na Vrhniki) v skupni vrednosti 4 mio EUR. Skupna višina skupnih proračunskih sredstev za spomenike v obdobju 2014–2016 znaša 5,9 mio EUR. Višina skupnih proračunskih sredstev za spomenike se drastično znižuje. | 50 % Sredstva FM EGP 2014–2019 v višini 4 mio EUR – projekti, financirani 2014–2016: Idrija – topilnica, arheologija: oživljanje arheološkega parka Simonov zaliv – Univerza na Primorskem, Doživljajsko razstavišče Ljubljanica,občina Vrhnika. Letna skupna sredstva za spomenike so približno 2 mio EUR, delež FM EGP glede na skupna sredstva v letu 2017 je 50 %. |
| število kulturno-turističnih destinacij oziroma posebnih kulturno-turističnih proizvodov in storitev  | 10 V letu 2017 bo delovanje desetih turističnih destinacij, ki vsebinsko temeljijo na dediščini, v celoti izpolnjeno. Skupaj s STO bodo izbrani projekti EDEN namenjeni prav kulturni dediščini kot nosilki turističnega razvoja. | 7 | 7Kazalnik se primarno nanaša na obnovljene in revitalizirane kulturne spomenike, sofinancirane z evropskimi sredstvi, katerih obnova/gradnja je bila končana v letu 2015 in so bili v naslednjem letu vključeni tudi v turistično ponudbo. Sem bi bilo mogoče uvrstiti tudi poti dediščine in kulturne poti, ki jih je registriranih že več kot 30; več kot polovica je aktivnih. Ob obletnicah leta 2015 sta bila posebej promovirana urejanje in popularizacija Poti miru v Posočju in Fabianijeva pot Štanjel–Kobdilj | 7Kazalniki potrjujejo medsebojne povezave kulturnih institucij in kakovostno dodatno spodbujenih projektov EDEN. Destinacije Idrija, Kolpa, Solčavsko, dolina Soče vključujejo in povezujejo naravne znamenitosti in kulturno dediščino. Ciljno se vključujejo tako projekti znaka evropske kulturne dediščine (Idrija, Javorca), nesnovna dediščina (izdelovanje čipk, Vuzem, izdelovanje pisanic) in pustni običaji. Vsi posebej revitalizirani centri, urejeni ob pomoči norveškega mehanizma (3), odlično delujejo (Idrija, Vrhnika, Simonov zaliv). Enako velja za nov Informacijski center v Celju, kjer so *in situ* prikazani antični mozaiki, in za informacijske točke v posameznih prenovljenih gradovih.  | 7Skupno število od leta 2014.Poti dediščine in kulturne poti niso natančno opredeljene; v Sloveniji je registriranih že več kot 30 tovrstnih poti, več kot polovica je aktivnih. Ob obletnicah leta 2015 sta bila posebej promovirana urejanje in popularizacija Poti miru v Posočju in Fabianijeva pot Štanjel–Kobdilj. |
| število obiskovalcev  | 4-odstotno povečanje na ravni podprtih projektov | Projekti so v končni fazi, uresničevanje ciljev se spremlja polletno, tako da bo prvo poročilo mogoče glede na stanje 31. 12. 2015. | 275.094Podatek se nanaša na 18 investicij oziroma projektov, financiranih iz kohezijskih sredstev, za katere pogodba še velja. | 558.751 | 425.458 |
| število novih delovnih mest  | 14 | Projekti so v končni fazi, uresničevanje ciljev se spremlja polletno, tako da bo prvo poročilo mogoče glede na stanje 31. 12. 2015. | 55Podatek se nanaša na 18 investicij oziroma projektov, financiranih iz kohezijskih sredstev, za katere pogodba s financerjem še velja (nimajo pa vsi od teh 18 projektov že novih zaposlenih, saj pogodbe ne zahtevajo oblikovanja novega delovnega mesta takoj po končani gradnji/obnovi). | 81,4 | 89,4 |
| 4. Večja vloga kulturne dediščine Slovenije v mednarodnem prostoru | število nominacij za vpise na Unescov seznam svetovne kulturne in naravne dediščine in reprezentativni seznam nesnovne kulturne dediščine človeštva ter v druge programe, projekte in pobude v okviru Unesca, SE in EU  | 10 2012: 6; 2017: 10 | 10 Oddane so bile 4 nominacije za pridobitev znaka evropske dediščine (bolnišnica Franja,cerkev na Javorci, Plečnikove Žale, Žička kartuzija).Ciljna vrednost kazalnika ni realna zaradi letnih omejitev na državo, ki veljajo pri nominacijah. | 12 Oddana je bila nominacija za vpis Škofjeloškega pasijona za vpis na Unescov reprezentativni seznam nesnovne dediščine in nominacija za vpis na Unescov poskusni seznam za Plečnikovo arhitekturo (skupaj s Češko). Bolnišnica Franja je dobila znak evropske dediščine. | 14Oddana je bila nominacija za vpis obhodov kurentov na Unescov reprezentativni seznam nesnovne kulturne dediščine človeštva in nominacija za vpis na Unescov poskusni seznam za »Poti miru od Alp do Jadrana – dediščina 1. svetovne vojne«. Škofjeloški pasijon je bil vpisan na Unescov reprezentativni seznam kot prva enota iz Slovenije. | 16Oddana je bila nominacija za klekljanje čipk in mednarodna nominacija suhozidna gradnja za vpis na Unescov reprezentativni seznam nesnovne kulturne dediščine človeštva.Znova je bila oddana nominacija za vpis spominske cerkvice na Javorci za pridobitev znaka evropske dediščine.Slovenija je bila zelo uspešna pri nominiranju in vključevanju na mednarodne sezname. |
| število mednarodnih in regionalnih programov in projektov s področja ohranjanja kulturne dediščine z aktivno slovensko udeležbo ali podporo  | 5  | 3 | 5OP IT-SLO, OP HU-SLO, OP HR-SLO, OP AT-SLO + mednarodni programi | 5OP IT-SLO, OP HU-SLO, OP HR-SLO, OP AT-SLO + mednarodni programi | 5OP IT-SLO, OP HU-SLO, OP HR-SLO, OP AT-SLO + mednarodni programi |
| število aktivnih članstev v mednarodnih organizacijah in njihovih telesih  | 5 | 6 | 6ICOM; ICOMOS ICROM, DOCOMOMO, NEMO, IHRA | 6ICOM; ICOMOS ICROM, DOCOMOMO, NEMO, IHRA | 6ICOM; ICOMOS ICROM, DOCOMOMO, NEMO, IHRA |

#

# 11. KNJIŽNIČNA DEJAVNOST

Na področju knjižnične dejavnosti nacionalni program za kulturo opredeljuje naslednje cilje:

1. Večja dostopnost storitev knjižnične javne službe za vse prebivalce Republike Slovenije
2. Boljši pogoji za zbiranje, dostopnost in trajno ohranjanje slovenske pisne kulturne dediščine v knjižnicah v klasični in digitalni obliki
3. Večja dostopnost specializiranih storitev knjižnične javne službe in njihova večja kakovost

Opis izvajanja nacionalnega programa v letu 2016

V NPK je bilo kot prednostna naloga za področje knjižnične dejavnosti opredeljeno optimiziranje pogojev za uresničevanje razvojnih možnosti tako narodne kot tudi splošnih knjižnic. Da bi knjižnice ohranile in utrdile svojo vlogo spodbujevalke demokratičnega mišljenja, dejavnika razvoja bralne kulture, nastajanja in prenosa znanja ter pomembnega nosilca informacijske družbe, je bilo poudarjeno, da je treba posodobiti področno zakonodajo, oblikovati dodatne strokovne smernice in predvsem izboljšati prostorske in tehnične razmere za delovanje knjižnic.

V letu 2016 sta bila na podlagi novele Zakona o knjižničarstvu iz leta 2015, tj. Zakona o spremembah in dopolnitvah Zakona o knjižničarstvu (Uradni list RS, št. 92/15), sprejeta dva podzakonska predpisa: Pravilnik o strokovnih nazivih v knjižnični dejavnosti (Uradni list RS, št. 65/16) in Pravilnik o bibliotekarskem izpitu (Uradni list RS, št. 75/16). Tako so bile opredeljene nekatere zakonske možnosti za izvedbo pomembnega dela načrtovanih ukrepov za optimiziranje izvajanja knjižnične javne službe, neizkoriščene pa ostajajo možnosti za ukrepe, ki bi omogočili boljše prostorske in tehnične razmere za delovanje knjižnic. Pregled vrednosti kazalnikov za leto 2016 kaže, da so bile načrtovane vrednosti dosežene le pri kazalnikih, kjer je bila izvedba odvisna predvsem od strokovnih aktivnosti zaposlenih v knjižnični dejavnosti. Zaradi nezadostne podpore ustanoviteljev in pomanjkanja finančnih sredstev za izvajanje knjižnične dejavnosti pa načrtovane aktivnosti za izvedbo ukrepov za izboljšanje razmer za izvajanje knjižnične javne službe tudi v letu 2016 niso bile izvedene.

Splošne knjižnice poročajo, da se število aktivnih članov ob nespremenjeni odprtosti knjižnic na potencialnega uporabnika znižuje, prav tako so si uporabniki izposodili nekoliko manj knjižničnega gradiva. Nižje vrednosti kazalnikov od pričakovanih so neposredno povezane z nižjimi sredstvi za nakup knjižničnega gradiva in za delovanje knjižnic. Delež državnih sredstev v sredstvih za delovanje splošnih knjižnic je ob enaki vrednosti nekoliko višji kot v lanskem letu zaradi zniževanja ustanoviteljskih sredstev. Krčenje javnofinančnih virov za delovanje knjižnic je vplivalo na obseg in aktualnost knjižničnih zbirk in povzročilo, da so bile tudi tiste knjižnice, ki članom niso zaračunavale članarin ali vpisnin, prisiljene te uvesti in s tem občanom omejiti dostop do knjižničnih storitev. Zniževanje vrednosti letnih kazalnikov je mogoče opaziti tudi pri vsebinah, povezanih z delovanjem narodne knjižnice. Tako ostaja neto tlorisna površina za knjižnično skladišče za Narodno in univerzitetno knjižnico (NUK) nespremenjena. Cilj 500 m2 dodatnega prostora do leta 2014 ni bil izpolnjen, prav tako tudi ni bilo rešeno vprašanje odkupa najetih skladiščnih prostorov, prav tako pa niso bila zagotovljena sredstva za nakup ustrezne opreme in skladiščnih polic. Knjižnica prav tako tudi nima zagotovljenih možnosti za izboljšanje pogojev za zbiranje in trajno hranjenje kulturne dediščine v digitalni obliki ter za dostop do njega. V knjižnici v skladu z možnostmi sicer razvijajo orodja za zajem in hranjenje elektronskih publikacij, vendar se srečujejo z velikimi omejitvami pri zagotavljanju zadostnih kadrovskih virov in vlaganju v tehnološko infrastrukturo.

Pomanjkanje finančnih sredstev za izvajanje knjižnične dejavnosti je vplivalo tudi na nižje vrednosti drugih kazalnikov. Na portal dLib.si je bilo dodanih le 40.137 novih zapisov; povečevanje števila dokumentov na portalu dLib je zavrlo pomanjkanje sredstev za digitalizacijo tako pri NUK kakor tudi pri partnerskih organizacijah. Po razpoložljivih podatkih se je tudi število obiskov portala dLib kljub lanskoletnemu povečanju ponovno zmanjšalo. Podatki o dejanskem številu obiskovalcev od uvedbe Direktive o piškotkih tudi niso več povsem zanesljivi, prav tako podatki o število obiskov portala dLib ne odražajo dejanske uporabe vsebin portala, saj uporabniki do vsebin dostopajo tudi prek drugih vstopnih kanalov. Zastavljenega cilja števila obiskov portala ne bo mogoče doseči. Kljub spodbujanju in aktivni podpori partnerskim organizacijam, ki se kaže tudi v povečanju števila organizacij in posameznikov, ki prispevajo vsebine na portal dLib, v NUK opažajo, da so bile aktivnosti na področju digitalizacije zaradi preslabe finančne podpore in vedno skromnejše kadrovske zasedbe znatno zmanjšane. Pomanjkanje finančnih sredstev vpliva tudi na obseg digitalizacije v splošnih knjižnicah, ki je manjši od pričakovanega, zlasti zaradi odsotnosti finančnih spodbud iz državnega proračuna. Zastavljenega cilja glede števila objektov, objavljenih na portalu KAMRA, kljub že preseženi ciljni vrednosti števila organizacij in posameznikov, ki prispevajo vsebine KAMRA, tako tudi ne bo mogoče doseči.

Tudi glede načrtovanega izboljšanja pogojev za zbiranje, dostopnost in trajno ohranjanje slovenske pisne kulturne dediščine v knjižnicah v klasični in digitalni obliki doseženo ne ustreza potrebam in načrtom. NUK si sicer prizadeva za sistematično restavriranje in konzerviranje slovenske pisne kulturne dediščine na klasičnih nosilcih zapisa in skrbno nadzoruje pogoje hranjenja arhivskih izvodov Slovenike ter skuša vsaj deloma izboljšati razmere za hranjenje celotne knjižnične zbirke, vendar se srečuje s številnimi omejitvami, ki onemogočajo izvedbo ukrepov za izboljšanje stanja. Delež sredstev za restavriranje in konzerviranje slovenske pisne kulturne dediščine v NUK ni dosegel niti polovice potrebnih letnih sredstev, prav tako je bila tudi manj kot polovična vrednost kazalnika o številu razkislinjenih enot knjižničnega gradiva.

V okviru cilja večja dostopnost specializiranih storitev knjižnične javne službe in njihova večja kakovost je Vlada RS poleti 2016 sprejela posebno uredbo o koncesiji, na podlagi katere je bila v oktobru 2016 podeljena koncesija za izvajanje knjižnične dejavnosti kot javne službe v posebnih prilagojenih tehnikah za slepe in slabovidne. Tako so bili izpolnjeni osnovni pogoji za izvajanje in koordiniranje knjižničnih storitev za slepe in slabovidne tudi širše, tj. v mreži oziroma s sodelovanjem slovenskih splošnih knjižnic za prihodnjih deset let. Knjižnica slepih in slabovidnih Minke Skaberne pri Zvezi društev slepih in slabovidnih Slovenije je v sklopu koncesionirane dejavnosti ob koncu leta 2016 začela urejati gradivo in postopno vzpostavljati specialne zbirke strokovnih publikacij ter tesnejše sodelovanje s knjižnicami v mreži javnih knjižnic. S tem bodo lahko zagotovili celovitejše programe in boljšo ponudbo knjižničnih storitev za uporabnike s posebnimi potrebami, in sicer za slepe in slabovidne ter osebe z motnjami branja. Ker so aktivnosti potekale ob koncu leta, so nizke vrednosti kazalnikov pričakovane, postopno intenziviranje aktivnosti pričakujemo v naslednjih letih.

Opis izvajanja nacionalnega programa v letu 2017

V NPK je bilo kot prednostna naloga za področje knjižnične dejavnosti opredeljeno optimiziranje pogojev za uresničevanje razvojnih možnosti tako narodne kot tudi splošnih knjižnic. Da bi knjižnice ohranile in utrdile svojo vlogo spodbujevalke demokratičnega mišljenja, dejavnika razvoja bralne kulture, nastajanja in prenosa znanja ter pomembnega nosilca informacijske družbe, je bilo poudarjeno, da je treba posodobiti področno zakonodajo, oblikovati dodatne strokovne smernice in predvsem izboljšati prostorske in tehnične razmere za delovanje knjižnic.

V letu 2017 je bil na podlagi novele Zakona o knjižničarstvu iz leta 2015, tj. Zakona o spremembah in dopolnitvah Zakona o knjižničarstvu (Uradni list RS, št. 92/15), sprejet Pravilnik o razvidu knjižnic (Uradni list RS, št. 74/17). Tako so bile opredeljene nekatere nove zakonske možnosti za izvedbo dela načrtovanih ukrepov za optimiziranje izvajanja knjižnične javne službe, neizvedeni pa še vedno ostajajo ukrepi, ki bi omogočili boljše prostorske in tehnične razmere za delovanje knjižnic. Pregled vrednosti kazalnikov za leto 2017 kaže, da so bile tudi v letu 2017 načrtovane vrednosti dosežene le pri kazalnikih, kjer je bila izvedba odvisna predvsem od strokovnih aktivnosti zaposlenih v knjižnični dejavnosti. Zaradi nezadostne podpore ustanoviteljev in pomanjkanja finančnih sredstev za izvajanje knjižnične dejavnosti pa načrtovane aktivnosti za izvedbo ukrepov za izboljšanje razmer za izvajanje knjižnične javne službe tudi v letu 2017 niso bile izvedene.

Splošne knjižnice poročajo, da se število aktivnih članov ob nespremenjeni odprtosti knjižnic na potencialnega uporabnika znižuje, prav tako so si uporabniki izposodili nekoliko manj knjižničnega gradiva. Nižje vrednosti kazalnikov od pričakovanih so neposredno povezane z nižjimi sredstvi za delovanje knjižnic in nakup knjižničnega gradiva. Delež državnih sredstev v sredstvih za delovanje splošnih knjižnic je enak kot v letu 2016 in znaša 7 odstotkov (kar je manj kot lastni prihodki knjižnic, ki predstavljajo 9 odstotkov). Krčenje javnofinančnih virov za delovanje knjižnic je vplivalo na obseg in aktualnost knjižničnih zbirk in povzročilo, da so bile tudi tiste knjižnice, ki članom niso zaračunavale članarin ali vpisnin, prisiljene te uvesti in s tem občanom omejiti za dostop do knjižničnih storitev. Zniževanje vrednosti letnih kazalnikov je mogoče opaziti tudi pri vsebinah, povezanih z delovanjem narodne knjižnice. Tako ostaja neto tlorisna površina za knjižnično skladišče za Narodno in univerzitetno knjižnico (NUK) nespremenjena. Cilj 500 m2 dodatnega prostora do leta 2014 ni bil dosežen, prav tako tudi še ni bilo rešeno vprašanje odkupa najetih skladiščnih prostorov in niso bila zagotovljena sredstva za nakup ustrezne opreme in skladiščnih polic. Knjižnica prav tako tudi nima zagotovljenih možnosti za izboljšanje pogojev za zbiranje in trajno hranjenje kulturne dediščine v digitalni obliki ter dostop do njega. V knjižnici v skladu z možnostmi sicer razvijajo orodja za zajem in hranjenje elektronskih publikacij, vendar se srečujejo z velikimi omejitvami pri zagotavljanju zadostnih kadrovskih virov in vlaganju v tehnološko infrastrukturo.

Pomanjkanje finančnih sredstev za izvajanje knjižnične dejavnosti je vplivalo tudi na nižje vrednosti drugih kazalnikov. Na portal dLib.si je bilo dodanih le 30.118 novih zapisov; povečevanje števila dokumentov na portalu dLib je zavrlo pomanjkanje sredstev za digitalizacijo tako pri NUK kakor tudi pri partnerskih organizacijah. Po razpoložljivih podatkih se je tudi število obiskov portala dLib kljub lanskoletnemu povečanju ponovno zmanjšalo. Podatki o dejanskem številu obiskovalcev od uvedbe Direktive o zasebnosti v elektronskih komunikacijah 2002/58/ES tudi niso več povsem zanesljivi, prav tako podatki o število obiskov portala dLib ne odražajo dejanske uporabe vsebin portala, saj uporabniki do vsebin dostopajo tudi prek drugih vstopnih kanalov. Zastavljenega cilja glede števila obiskov portala tako ne bo mogoče doseči. Kljub spodbujanju in aktivni podpori partnerskim organizacijam, ki se kaže tudi v povečanju števila organizacij in posameznikov, ki prispevajo vsebine na portal dLib, v NUK opažajo, da so bile aktivnosti na področju digitalizacije zaradi preslabe finančne podpore in vedno skromnejše kadrovske zasedbe znatno zmanjšane. Pomanjkanje finančnih sredstev vpliva tudi na obseg digitalizacije v splošnih knjižnicah, ki je manjši od pričakovanega, zlasti zaradi odsotnosti finančnih spodbud iz državnega proračuna. Zastavljenega cilja glede števila objektov, objavljenih na portalu Kamra, kljub že preseženi ciljni vrednosti števila organizacij in posameznikov, ki prispevajo vsebine za Kamro, ter doslej največjemu letnemu povečanju števila zapisov (v letu 2017 je bilo dodanih 80 novih digitalnih zbirk in 3.987 novih multimedijskih enot), zato tudi ni bilo mogoče doseči. Vendar rekordni obisk in največje povečanje števila zapisov v letu 2017 dokazujeta, da so uporabniki in ustvarjalci vsebin spoznali, da je portal Kamra pomembno mesto za zbiranje in prikazovanje digitalizirane kulturne dediščine slovenskih pokrajin.

Tudi glede načrtovanega izboljšanja pogojev za zbiranje, dostopnost in trajno ohranjanje slovenske pisne kulturne dediščine v knjižnicah v klasični in digitalni obliki doseženo ne ustreza potrebam in načrtom. NUK si sicer prizadeva za sistematično restavriranje in konzerviranje knjižničnega gradiva, ki je slovenska pisna kulturna dediščina, na klasičnih nosilcih zapisa in skrbno nadzoruje razmere za hranjenje arhivskih izvodov Slovenike ter skuša vsaj deloma izboljšati razmere za hranjenje za celotno knjižnično zbirko, vendar se srečuje s številnimi omejitvami, ki onemogočajo izvedbo ukrepov za izboljšanje stanja. Delež sredstev za restavriranje in konzerviranje knjižničnega gradiva, ki je slovenska pisna kulturna dediščina, v NUK ni dosegel niti polovice potrebnih letnih sredstev, prav tako je bila tudi manj kot polovična vrednost kazalnika o številu razkislinjenih enot knjižničnega gradiva.

V okviru cilja večja dostopnost specializiranih storitev knjižnične javne službe in njihova večja kakovost je Vlada RS poleti 2016 sprejela posebno uredbo o koncesiji, na podlagi katere je bila v oktobru 2016 podeljena koncesija za izvajanje knjižnične dejavnosti kot javne službe v prilagojenih tehnikah za slepe in slabovidne. Tako so bili izpolnjeni osnovni pogoji za izvajanje in koordiniranje knjižničnih storitev za slepe in slabovidne tudi širše, tj. v mreži oziroma s sodelovanjem slovenskih splošnih knjižnic za deset let. Knjižnica slepih in slabovidnih Minke Skaberne pri Zvezi društev slepih in slabovidnih Slovenije je v sklopu koncesionirane dejavnosti ob koncu leta 2016 začela, v letu 2017 pa nadaljevala z urejanjem gradiva in izvedbo postopne vzpostavitve specialne zbirke strokovnih publikacij ter tesnejšega sodelovanja s knjižnicami v mreži javnih knjižnic. S tem bodo lahko zagotovili celovitejše programe in boljšo ponudbo knjižničnih storitev za uporabnike s posebnimi potrebami, in sicer za slepe in slabovidne ter osebe z motnjami branja. Ker gre za velik razvojni zaostanek in zelo skromne kadrovske in finančne vire, so nizke vrednosti kazalnikov pričakovane, postopno intenziviranje aktivnosti lahko ob izboljšanih razmerah pričakujemo v naslednjih letih.

Pregled izvajanja ukrepov v obdobju 2014–2017

| **Cilji in ukrepi** | **V kakšnem obsegu je bil ukrep izveden?****1 – v celoti; 2 – večinoma, 3 – deloma, 4 – ni izveden, 5 – namesto njega je bil izveden drug oziroma nadomestni ukrep, in sicer ..., 6 – drugo; kaj?** |
| --- | --- |
| 1. Večja dostopnost storitev knjižnične javne službe za vse prebivalce Republike Slovenije |
| rešiti prostorsko problematiko NUK z izgradnjo nove knjižnične stavbe (NUK II) in v letu 2014 zagotoviti dodatne skladiščne prostore za knjižnično zbirko | 4Kljub prizadevanjem za zagotovitev sredstev za reševanje prostorske problematike NUK možnosti za izvedbo ukrepa za kratkoročno reševanje problematike (zagotovitev ustreznih prostorov za hranjenje knjižničnega gradiva) ali trajnejšo rešitev ni bilo. Ministrstvo za izobraževanje, znanost in šport (MIZŠ), ki je pristojno za izgradnjo NUK II, je zagotovilo, da je bil v letu 2014 dokončan idejni načrt za stavbo NUK II, v nadaljevanju je bila načrtovana priprava dokumentacije za pridobitev gradbenega dovoljenja, vendar potrebnih proračunskih finančnih sredstev kljub prizadevanjem Ministrstva za kulturo (MK), ki ves čas podpira prizadevanja za ustvarjanje pravnih, procesnih in finančnih pogojev za načrtovano novo stavbo NUK II, ni bilo. Zagotovitev arhitekturno, oblikovno, vsebinsko in funkcionalno ustreznih prostorov, ki bi zagotavljali ustrezno informacijsko in tehnološko podporo delu narodne knjižnice ter izvajanju nalog univerzitetne knjižnice, pomeni korak k družbi znanja in bi bil odraz razvojne naravnanosti Slovenije ter pomemben obet za boljše varovanje pisne kulturne dediščine. |
| podpreti izgradnjo novih sodobnih knjižnic v Republiki Sloveniji, v naslednjem obdobju zlasti novo knjižnico Rotovž v Mariboru in knjižnico v Radovljici, če bosta lokalni skupnosti izpolnili pogoje in merila za sofinanciranje | 3Konec aprila 2018 je bila otvoritev novih prostorov knjižnice Antona Tomaža Linharta Radovljica (investicija je bila izvedena s sredstvi občine, MK je že pred leti prispevalo le del sredstev za nakup opreme). Pereča prostorska problematika mariborske knjižnice na Rotovškem trgu ostaja nerešena, Mestna občina Maribor je sprejela odločitev, da ne bo izvedla projekta prenove knjižnice na Rotovškem trgu, ki ima veljavno gradbeno dovoljenje, in išče nove lokacije za preselitev knjižnice. |
| pospešiti usklajen razvoj dejavnosti splošnih knjižnic s spodbudami za okolja z nizkim prihodkom na prebivalca in slabše razvito knjižnično mrežo | 3MK za podporo usklajenemu razvoju knjižnične dejavnosti na celotnem območju države redno sofinancira nakup knjižničnega gradiva tudi za krajevne knjižnice (233) in nakup novih bibliobusov (v letu 2017 za knjižnico Bena Zupančiča Postojna). |
| povečati kakovost in dostopnost splošne knjižnične dejavnosti z izboljšanimi in novimi storitvami, prilagojenimi potrebam uporabnikov | 2–3MK je cilj povečevanja kakovosti in dostopnosti splošne knjižnične dejavnosti uporabnikom uresničevalo s sofinanciranjem dostopnosti e-knjig v slovenskem jeziku v vseh slovenskih splošnih knjižnicah (58), z nakupom novega bibliobusa za knjižnico Bena Zupančiča Postojna, z brezplačno medknjižnično izposojo za končnega uporabnika v okviru sofinanciranja programov osrednjih območnih knjižnic (10), s spletnim portalom dobreknjige.si za spodbujanje bralne kulture in dostopnost knjižničnega gradiva ter s storitvami za Slovence v zamejstvu v okviru sofinanciranja programov knjižnic, ki izvajajo dejavnost na obmejnem območju (5). |
| povečati dostopnost digitalnih kulturnih vsebin s tehnološko in vsebinsko nadgradnjo ter povečanjem števila sodelujočih organizacij ter nadaljnjim razvojem portalov dLib.si in KAMRA | 3Kamra: dodan interaktivni zemljevid, ki uporabniku omogoča prikaz lokacije objavljenih vsebin. Poleg tega lahko uporabnik portala filtrira in išče vsebine tudi po zemljevidu. Izboljšali so prikaz fotogalerije, iz katere lahko uporabnik neposredno predvaja video in avdio vsebine. dLib.si: v NUK so nadgradili orodje za zajem metapodatkov iz sistema COBISS, kar bo bistveno olajšalo postopke objave gradiva in dopolnjevanje metapodatkov na portalu, ter uvedli enostavnejši način posodabljanja povezav, ki iz COBISS-zapisov vodijo na portal dLib.si. Na portalu dLib.si so dopolnili ali popravili 9.628 metapodatkovnih zapisov. Nadaljevali so z razvojem aplikacije za digitalizacijo, v njeno uporabo uvedli dodatne sodelavce in pripravili pisna navodila za uporabo. Pripravili so postopkovni model in enotne zahteve za digitalizacijo v NUK. V knjižnici so z lastnimi viri ustvarili 63.014 skenogramov (19 odstotkov celotne letne produkcije). Na portalu dLib so vzpostavili predstavitveno stran za skupino gradiva rokopisi in nadaljevali z razvojem strani skupine periodika. Vzpostavili so tudi podstran portala, ki prikazuje sprotno statistiko obiska. Na portalu dLib.si so ustvarili tri nove zbirke in eno virtualno razstavo. Kot pilotni projekt učnega orodja so vzpostavili posebno stran, ki združuje raznoliko gradivo o življenju in delu Ivana Cankarja ter njegovem delu Hlapci. |
| 2. Boljši razmere za zbiranje, dostopnost in trajno ohranjanje slovenske pisne kulturne dediščine v knjižnicah v klasični in digitalni obliki |
| povečati število usposobljenih strokovnih delavcev, zadolženih za trajno ohranjanje pisne kulturne dediščine v NUK | 4Cilj zaradi nezadostnih finančnih in kadrovskih virov za delovanje NUK ni bil dosežen. |
| zagotoviti sistematično restavriranje in konzerviranje slovenske pisne kulturne dediščine na klasičnih nosilcih zapisa s kemijskimi, mehanskimi in tehnološkimi postopki | 3Projekt množičnega razkislinjenja se je nadaljeval tudi v letu 2017, prav tako digitalizacija ogroženega gradiva. Ob koncu leta 2017 cilj ni bil dosežen. NUK je tej dejavnosti lahko namenil 137.142,58 EUR (2016: 107.076,36 EUR; 2015: 81.548,84 EUR; 2014: 191.192,59 EUR). Strošek zajema tako redni program dejavnosti na področju restavriranja in konzerviranja kot tudi sredstva, namenjena zunanjemu izvajalcu postopkov množičnega razkislinjenja. Delež sredstev za restavriranje in konzerviranje pisne kulturne dediščine je bil v letu 2017 v primerjavi z letom 2012 manjši in v primerjavi s ciljno vrednostjo NPK bistveno nižji (dosegel je 55 odstotkov ciljne vrednosti kazalnika). Razpoložljiva finančna sredstva so omogočila razkislinjenje 8.500 enot gradiva (2016: 7.254; 2015: 5.623; 2014: 6.096; 2013: 8.662). Ob koncu leta 2017 cilj 15.000 ni bil dosežen. |
| zagotoviti primerno tehnološko infrastrukturo in njen nadaljnji razvoj za zbiranje, dostopnost in trajno ohranjanje slovenske elektronske pisne kulturne dediščine | 4Cilj zaradi nezadostnih finančnih in kadrovskih virov za delovanje NUK ni bil dosežen. |
| zagotoviti lokacijo za trajno hranjenje kopije digitalnega arhiva elektronskih publikacij Slovenike do leta 2014 | 4Ker ni državne strategije je podpora ustanovitelja nezadostna ter zaradi nezadostnih finančnih in kadrovskih virov za delovanje NUK cilj ni bil dosežen. |
| zagotoviti primerno opremo in ustrezne bioklimatske razmere za izvajanje arhivske vloge druge depozitarne knjižnice v Republiki Sloveniji z vlaganji v ustrezno tehnično in tehnološko opremo | 4Zaradi nezadostnih finančnih in kadrovskih virov za delovanje nismo uspeli uresničiti ciljev niti za NUK, ki je državna depozitarna organizacija.  |
| 3. Večja dostopnost specializiranih storitev knjižnične javne službe in njihova večja kakovost |
| vključitev knjižnice slepih in slabovidnih v mrežo javnih knjižnic z letom 2015 | 3Na podlagi koncesije, podeljene v letu 2016 za deset let, je Knjižnica slepih in slabovidnih Minke Skaberne pri Zvezi društev slepih in slabovidnih Slovenije v sklopu koncesionirane dejavnosti ob koncu leta 2016 začela, v letu 2017 pa nadaljevala z urejanjem gradiva in izvedbo postopne vzpostavitve posebne zbirke strokovnih publikacij ter tesnejšim sodelovanjem s knjižnicami v mreži javnih knjižnic. S tem bodo lahko zagotovili celovitejše programe in boljšo ponudbo knjižničnih storitev za uporabnike s posebnimi potrebami, in sicer za slepe in slabovidne ter osebe z motnjami branja. Ker gre za velik razvojni zaostanek in zelo skromne kadrovske in finančne vire, lahko bolj intenzivno delovanje v naslednjih letih pričakujemo le v primeru izboljšanih razmer za delovanje. |
| uveljavitev možnosti povezovanja knjižničnih delavcev v področnem zakonu | 4Ker spada povezovanje oziroma interesno združevanje na področje dejavnosti društev, želene spremembe v zakonu ni bilo mogoče uveljaviti. |

Pregled vrednosti kazalnikov v obdobju 2014–2017

| **Cilj** | **Kazalnik** | **Ciljna vrednost kazalnika v letu 2017** | **Vrednost kazalnika v letu 2014** | **Vrednost kazalnika v letu 2015** | **Vrednost kazalnika v letu 2016** | **Vrednost kazalnika v letu 2017** |
| --- | --- | --- | --- | --- | --- | --- |
| 1. Večja dostopnost storitev knjižnične javne službe za vse prebivalce Slovenije | delež včlanjenih prebivalcev v splošne knjižnice  | 27 %  | 24 % | 23 % | 24 % | 23 %Zaradi zniževanja finančnih sredstev za delovanje knjižnic so bile tudi tiste knjižnice, ki prej tega niso imele, prisiljene uvesti članarino, ki je ovira pri dostopnosti storitev; prav tako je pomemben razlog za nižjo vrednost kazalnika tudi manjše število novih knjig. |
| odprtost splošnih knjižnic na potencialnega uporabnika  | 700 sekund  | 661 sekund | 668 sekund | 668 sekund | 663 sekundZaradi nezadostnih virov za delovanje knjižnic ciljna vrednost ni bila dosežena. |
| število zaposlenih v knjižnicah  | – | 1.477 | 1.500 | 1.512 | 1.539 |
| neto uporabna površina NUK  | 31.000 m2  | 14.359 m2Novogradnja je obveznost Ministrstva za izobraževanje, znanost in šport. | 14.359 m2Novogradnja je obveznost Ministrstva za izobraževanje, znanost in šport. | 14.359 m2Novogradnja je obveznost Ministrstva za izobraževanje, znanost in šport. | 14.359 m2 |
| neto dodatna tlorisna površina za knjižnično skladišče NUK  | do leta 2014 500 m2 dodatnega prostora  | MK financira najemnino za 400 m2. | MK financira najemnino za 400 m2. | MK financira najemnino za 400 m2.Pri navedbi vrednosti je bila v poročilih za leti 2014 in 2015 pomotoma navedena večja površina, tj. 500 m2. | najem 400 m2Stanje ostaja nespremenjeno, dodatna tlorisna površina za knjižnično skladišče NUK ni bila zagotovljena. |
| neto uporabna površina splošnih knjižnic na 1000 potencialnih uporabnikov  | 0,6 m2  | 0,5 m2 | 0,5 m2 | 0,5 m2 | 0,5 m2 |
| delež državnih sredstev v sredstvih za delovanje splošnih knjižnic  | 10,0 %  | 5,70 % | 7 % | 8 % | 7,35 % |
| število objavljenih dokumentov na portalu dLib  | 1.018.718  | 680.676 | 714.198 | 749.642 | 779.760 |
| število obiskov portala dLib  | 1.000.000  | 515.979 | 562.151 | 537.085 | /Podatek ni več ustrezen.\* |
| število organizacij in posameznikov, ki prispevajo vsebine za portal dLib  | 500  | 237 | 413 | 437 | 479 |
| število objektov, objavljenih na portalu KAMRA  | 50.000  | 16.284 | 19.819 | 25.497 | 29.200 |
| število organizacij in posameznikov, ki prispevajo vsebine za postal KAMRA  | 250  | 192 | 214 | 265 | 302 |
| število obiskov portala KAMRA  | 800.000 | 506.074 | 527.686 | 1.095.519 | 1.765.221 |
| 2. Boljše razmere za zbiranje, dostopnost in trajno ohranjanje slovenske pisne kulturne dediščine v knjižnicah v klasični in digitalni obliki | letno število arhivskih izvodov gradiva NUK  | 40.000  | 51.696 | 51.590 | 45.836 | 44.506 |
| letno število arhivskih izvodov gradiva Univerzitetne knjižnice Maribor (UKM)  | 40.000  | 47.717 | 48.613 | 43.840 | 42.387 |
| delež sredstev za restavriranje in konzerviranje slovenske pisne kulturne dediščine v NUK  | 250.000 EUR letno  | 191.192 EUR | 81.549 EUR | 107.076 EUR | 137.142,58 EUR  |
| število razkislinjenih enot knjižničnega gradiva  | 15.000  | 6.047 | 5.237 | 7.254 | 8.500 |
| število enot zbirke knjižničnega gradiva NUK  | 2.795.000  | 2.749.593 | 2.779.981 | 2.807.513 | 2.837.066 |
| število enot zbirke knjižničnega gradiva UKM  | 1.010.000  | 950.679 | 971.604 | 1.072.350 | 1.099.718 |
| število tekočih metrov polic za arhivski izvod v NUK  | 10.000  | 7.575 | 7.575 | 7.575 | 7.575 |
| število tekočih metrov za arhivski izvod v UKM  | 7.000  | 5.500 | 5.500 | 5.500 | 5.500 |
| ocena izboljšanja pogojev | – | Zaradi pomanjkanja finančnih sredstev se razmere ne morejo izboljševati. | Zaradi pomanjkanja finančnih sredstev se razmere ne morejo izboljševati. | Zaradi pomanjkanja finančnih sredstev se razmere ne morejo izboljševati. | Zaradi pomanjkanja finančnih sredstev se razmere ne morejo izboljševati. |
| 3. Večja dostopnost specializiranih storitev knjižnične javne službe in njihova večja kakovost | število splošnih knjižnic, ki aktivno sodelujejo s knjižnico slepih in slabovidnih  | 58  | 5 | 7 | 14 | 12 |
| število izposojenih enot knjižničnega gradiva, prilagojenega slepim in slabovidnim, v mreži splošnih knjižnic  | 2.500  | 211 | 560 | 850 | 850 |
| število aktivnih strokovnih teles v nevladnih organizacijah s področja knjižnične dejavnosti  | 15 | 7 | 7 | 7 | 7 |

\*Uporabniki do vsebin na portalu vse pogosteje dostopajo tudi prek drugih vstopnih mest, in sicer spletnih iskalnikov, portala Europeane, kataloga COBISS idr. To potrjujejo podatki o naraščanju uporabe digitalnih vsebin, ki jih vključuje Digitalna knjižnica Slovenije, ni pa ta uporaba razvidna iz statistike obiska portala dLib.si. Portal dLib.si razvijajo v smeri široke in raznovrstne dostopnosti, s čimer postaja kazalnik neustrezen. Uporabo in uporabnost portala zato merijo z več med seboj dopolnjujočimi se kazalniki.

#

# 12. ARHIVSKA DEJAVNOST

Na področju arhivske dejavnosti nacionalni program za kulturo opredeljuje naslednja cilja:

1. Višja raven varstva in večja dostopnost arhivskega gradiva
2. Vzpostavitev okolja in storitev za hrambo elektronskega arhivskega gradiva

Opis izvajanja nacionalnega programa v letu 2016

V letu 2016 je Ministrstvo za kulturo za potrebe Pokrajinskega arhiva Maribor – Enote za Prekmurje v Murski Soboti zagotovilo del sredstev za pripravo dokumentacije za obnovo stavbe »Muralist« na lokaciji Cvetkova 1 v Murski Soboti. Zagotovljena so bila tudi sredstva za odpravo škode po vdoru meteorne vode v prostore enote Zgodovinskega arhiva Ljubljana v Škofji Loki. Nadaljevale so se tudi aktivnosti v zvezi s pripravo dokumentacije za obnovo in dozidavo severnega trakta nekdanje vojašnice na Roški oziroma Poljanski cesti, ki je namenjen za Arhiv Republike Slovenije (ARS). ARS je v letu 2016 uspešno izvedel selitev filmskega arhivskega gradiva iz Gotenice in lokacije na Zvezdarski v del I. nadstropja vzhodnega trakta nekdanje vojašnice na Roški. Za obnovo in dozidavo severnega trakta in ureditev dvorišča tega objekta je bila pripravljena projektna dokumentacija faze PGD. Konec leta 2016 je bila podana vloga za gradbeno dovoljenje. Začela se je izdelava PZI in revizija izdelane projektne dokumentacije. Pridobitev gradbenega dovoljenja se pričakuje v prvi polovici leta 2017. Izdelana je bila tudi projektna dokumentacija za tlakovanje dvorišča in postavitev dvigala na Zvezdarski 1 v Ljubljani. Ker je v prostorih »Kazine« na Kongresnem trgu prišlo do spremembe lastništva – novi najemodajalec je postala Univerza v Ljubljani – je moral ARS v letu 2016 zaradi statične obnove dvorane izprazniti skladišče pod njo.

Podatki arhivov kažejo, da je bilo v okviru materialnega varstva arhivskega gradiva narejenih 557.190 digitaliziranih posnetkov arhivskega gradiva. Center za konserviranje in restavriranje arhivskega gradiva, ki deluje v okviru ARS in je osrednja restavratorska delavnica za papir in pergament v državi, je leta 2016 opravil konservatorsko-restavratorska dela na 5400 enotah (kosih, listih, straneh) raznovrstnega arhivskega gradiva.

V okviru cilja vzpostavitev okolja in storitev za hrambo elektronskega arhivskega gradiva je bila prednostna naloga nadaljevanje vzpostavitve elektronskega arhiva in sprejem nove strategije. Vlada RS je s sklepom št. 62500-1/2016/5 dne 24. 3. 2016 na 81. redni seji potrdila strategijo in izvedbeni načrt razvoja slovenskega elektronskega arhiva za obdobje 2016–2020. Strategija je skupaj z izvedbenim načrtom do leta 2020 podlaga za vzpostavitev stabilnega in zaupanja vrednega slovenskega elektronskega arhiva, s čimer bosta omogočena uporaba in trajna ohranitev narodne arhivske kulturne dediščine v elektronski obliki. Projekt vzpostavitve slovenskega javnega elektronskega arhiva e- ARH.si je uvrščen v 11. prednostno os evropske kohezijske politike 2014–2020. Cilj projekta je do leta 2020 nadgraditi in poglobiti dosedanja prizadevanja na področju dolgoročnega ohranjanja elektronskega arhivskega gradiva kot dela slovenske, evropske in svetovne kulturne dediščine.

Na podlagi 1. alineje prvega odstavka 25. člena in četrtega odstavka 26. člena Uredbe o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta (Uradni list RS, št. 29/2015 in 36/16) je Služba Vlade Republike Slovenije za razvoj in evropsko kohezijsko politiko v vlogi organa upravljanja izdala ARS (upravičenec) odločitev o podpori za operacijo "Razvoj slovenskega javnega elektronskega arhiva e-ARH.si" (krajše e-ARH.si: ESS). V letu 2016 so bile izvedene naslednje aktivnosti: vzpostavitveni projektni sestanek (7. 9. 2016); imenovanje projektnega sveta in projektne skupine; izdelava krovnega operativnega načrta projekta do leta 2020 in podrobnejšega načrta za leto 2016; vzpostavitev pogodbenih odnosov med ARS in regionalnimi arhivi, ki imajo v skladu z ZJN-3 status zunanjega izvajalca; vzpostavitev sistema spremljanja projektnega dela, priprava navodil in obrazcev; prek javnega razpisa izbira projektne pisarne za administrativno tehnično pomoč vodji projekta; štirje redni mesečni sestanki (september–december 2016), ki jih je izvedel vsak kompetenčni center (KC); izvedba javnega razpisa in zaposlitev štirih oseb (zgodovinarjev/arhivistov); ogledi dobrih praks v Sloveniji s področij posameznih KC; izvedba prve dvodnevne mednarodne konference v okviru projekta v Ljubljani (november 2016).

Opis izvajanja nacionalnega programa v letu 2017

V letu 2017 je Ministrstvo za kulturo za potrebe Pokrajinskega arhiva v Novi Gorici skupaj z arhivom odkupilo preostali del prostorov v stavbi arhiva, ki še ni bil v lasti RS. Za prostore v prvem nadstropju stavbe arhiva je MK je zagotovilo sredstva v višini 125.000,00 evrov, preostanek v višini 121.330,00 evrov pa je zagotovil Pokrajinski arhiv v Novi Gorici.

Nadaljevale so se tudi aktivnosti v zvezi s pripravo dokumentacije za obnovo in dozidavo severnega trakta nekdanje vojašnice na Roški oziroma Poljanski cesti, ki je namenjen za Arhiv Republike Slovenije (ARS). Dokončana je bila projektna dokumentacija faze PGD[[2]](#footnote-2), ki je bila tudi revidirana, pridobljeno je bilo gradbeno dovoljenje (MK je zagotovilo sredstva za plačilo komunalnega prispevka), začela se je priprava PZI[[3]](#footnote-3).

Podatki arhivov kažejo, da je bilo v okviru materialnega varstva arhivskega gradiva v letu 2017 narejenih 363.968 digitalnih in mikrofilmskih posnetkov. Center za konserviranje in restavriranje arhivskega gradiva, ki deluje v okviru ARS in je osrednja restavratorska delavnica za papir in pergament v državi, je leta 2017 opravil konservatorsko-restavratorska dela na 10.858 enotah (kosih, listih, straneh) raznovrstnega arhivskega gradiva.

V okviru cilja vzpostavitev okolja in storitev za hrambo elektronskega arhivskega gradiva sta bili prednostni nalogi nadaljevanje vzpostavitve elektronskega arhiva in sprejem nove strategije. Vlada RS je s sklepom št. 62500-1/2016/5 dne 24. 3. 2016 na 81. redni seji potrdila strategijo in izvedbeni načrt razvoja slovenskega elektronskega arhiva za obdobje 2016–2020. Strategija je skupaj z izvedbenim načrtom do leta 2020 podlaga za vzpostavitev stabilnega in zaupanja vrednega slovenskega elektronskega arhiva, s čimer bosta omogočeni uporaba in trajna ohranitev narodne arhivske kulturne dediščine v elektronski obliki. Projekt razvoja slovenskega javnega elektronskega arhiva e-ARH.si je uvrščen v 11. prednostno os evropske kohezijske politike 2014–2020. Cilj projekta je do leta 2020 nadgraditi in poglobiti dosedanja prizadevanja na področju dolgoročnega ohranjanja elektronskega arhivskega gradiva kot dela slovenske, evropske in svetovne kulturne dediščine.

Na podlagi 1. alineje prvega odstavka 25. člena in četrtega odstavka 26. člena Uredbe o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta (Uradni list RS, št. 29/2015 in 36/16) je Služba Vlade Republike Slovenije za razvoj in evropsko kohezijsko politiko v vlogi organa upravljanja izdala ARS (upravičenec) odločitev o podpori za operacijo "Razvoj slovenskega javnega elektronskega arhiva e-ARH.si" (krajše e-ARH.si: ESS). Potem ko je bila v letu 2016 vzpostavljena organizacijska struktura projekta s projektnim svetom in projektno skupino z osmimi kompetenčnimi centri ter je bil pripravljen krovni operativni načrt do leta 2020, se je v letu 2017 projekt e-ARH.si tudi vsebinsko zelo resno začel. V projektni skupini, v kateri je bilo skoraj 80 članov, so sodelovali predstavniki vseh slovenskih javnih arhivov, največje breme in odgovornost pa sta bila na ARS. Največ energije je bilo v letu 2017 vložene v oglede dobrih praks ter pripravo funkcionalnih specifikacij za programsko in strojno opremo, pri čemer se je delo nanašalo na vsa področja e-arhiviranja: upravljanje e-arhivskega gradiva pri ustvarjalcih, zagotavljanje dolgoročne hrambe e-arhivskega gradiva v sistemu e-ARH.si, standardizacija arhivskega strokovnega dela, upravljanje dostopov do e-arhivskega gradiva, digitalizacija arhivskega gradiva, digitalni filmski arhiv, promocija in usposabljanje.

V okviru projekta e-ARH.si: ESS 2016–2020 je bila 22. in 23. novembra 2017 v Ljubljani druga mednarodna konferenca e-ARH.si. Na konferenci, ki je potekala pod sloganom Preteklost na dosegu klika ||The past is just a click away, se je predstavilo več kot 20 predavateljic in predavateljev iz Slovenije, Hrvaške, Italije in Kanade.

Pregled izvajanja ukrepov v obdobju 2014–2017

| **Cilji in ukrepi** | **V kakšnem obsegu je bil ukrep izveden?****1 – v celoti; 2 – večinoma, 3 – deloma, 4 – ni izveden, 5 – namesto njega je bil izveden drug oziroma nadomestni ukrep, in sicer ..., 6 – drugo; kaj?** |
| --- | --- |
| 1. Višja raven varstva in večja dostopnost arhivskega gradiva |
| arhivom zagotoviti ustrezne prostorske in tehnične razmere za mednarodno primerljivo in standardizirano izvajanje javne arhivske službe in hrambo arhivskega gradiva | 3Pri reševanju prostorske problematike arhivov je bilo v obdobju NPK glede na razpoložljiva sredstva sicer izvedenih nekaj aktivnosti, npr. odkup prostorov za potrebe Pokrajinskega arhiva v Novi Gorici in Pokrajinskega arhiva Maribor ter druge aktivnosti v zvezi s pripravo potrebne dokumentacije za obnovo objektov (npr. ARS, PAM), vendar je bil ukrep zaradi pomanjkanja finančnih sredstev izveden v minimalnem obsegu, zato ostaja reševanje prostorske problematike arhivov prednostna naloga tudi v prihodnje. |
| sanirati poškodovano arhivsko gradivo in odpraviti dejavnike tveganje za poškodbe gradiva | 3Delo je potekalo v okviru rednih programov arhivov, dodatnih sredstev za ta namen ni bilo.  |
| digitalizirati najbolj ogroženo in uporabljeno arhivsko gradivo, vključno z matičnimi in zemljiškimi knjigami, ter nadaljevanje mednarodnih projektov  | 3Delo je potekalo v okviru rednih programov arhivov, dodatnih sredstev (z manjšo izjemo pri ARS) za ta namen ni. |
| oblikovati sistem stalnega strokovnega izpopolnjevanja in vpeljati izobraževalne vsebine s področja arhivistike v učne programe izobraževalnega sistema | 3Strokovno izpopolnjevanje je potekalo v okviru rednih programov arhivov, dodatnih sredstev za ta namen ni bilo (razen za projekt e-ARH.si). |
| 2. Vzpostavitev okolja in storitev za hrambo elektronskega arhivskega gradiva |
| vzpostaviti slovenski javni e-arhiv (e-ARH.si) do leta 2017 | 2Aktivnosti potekajo.  |
| združitev podatkovnih zbirk – evidenc fondov in zbirk arhivskega gradiva slovenskih javnih arhivov | 4Aktivnosti potekajo, vendar do končne izvedbe še ni prišlo zaradi kompleksnosti problematike. |

Pregled vrednosti kazalnikov v obdobju 2014–2017

| **Cilj** | **Kazalnik** | **Ciljna vrednost kazalnika v letu 2017** | **Vrednost kazalnika v letu 2014** | **Vrednost kazalnika v letu 2015** | **Vrednost kazalnika v letu 2016** | **Vrednost kazalnika v letu 2017** |
| --- | --- | --- | --- | --- | --- | --- |
| 1. Višja raven varstva in večja dostopnost arhivskega gradiva. | površina novo pridobljenih prostorov v m2 | – | 512,3 | 1732,10nakup stavbe za potrebe Pokrajinskega arhiva Maribor – Enote za Prekmurje na Cvetkovi 1 v Murski Soboti | 0 | 273,7nakupza potrebe Pokrajinskega arhiva v Novi Gorici  |
| število pripravljenih izvedbenih projektov | – | 1 | 0 | 1 | 0 |
| število konservatorsko-restavratorskih del na poškodovanem gradivu – povečanje števila enot opravljenih del glede na stanje v letu 2012 za 3 %  | povečanje števila enot opravljenih del glede na stanje v letu 2012 za 3 %  | 6.856 povečanje za 27 % glede na leto 2012 | 4.374zmanjšanje za 19 % glede na leto 2012 zaradi zahtevnosti opravljenih del | 5.400 | 10.858 |
| število digitaliziranih posnetkov – povečanje števila posnetkov glede na stanje v letu 2012 za 3 %  | povečanje števila posnetkov glede na stanje v letu 2012 za 3 %  | 105.173zmanjšanje za 16 % glede na leto 2012 zaradi pomanjkanja finančnih sredstev | 364.604skoraj trikratno povečanje glede na leto 2012 | 557.190 | 363.968 |
| število dodatno usposobljenih arhivistov na letni ravni | – | 4 | 4 | 2 | 1 |
| 2. Vzpostavitev okolja in storitev za hrambo elektronskega arhivskega gradiva | število storitev in izdelkov v okviru e-arhiviranja  | – | 6 | 0 | 9 (4 specifikacije in 5 orodij v okviru projekta E-ARK) | 0(delo na specifikacijah za JN v 2018) |
| število prevzemov e-arhivskega gradiva | – | 64 | 42 | 55 (SFA) | 81 (SFA) |
| število objavljenih enot arhivskega gradiva v informacijskem sistemu | – | 3.707 ustvarjenih in dokončanih enot v Scope Archivu in 132.672 popisnih enot, objavljenih v EU-portalu APEX | 8.318 ustvarjenih in dokončanih enot v ScopeArchivu in 58.871 popisnih enot, objavljenih v EU-portalu APEX | 8.008 ustvarjenih in dokončanih enot v ScopeArchivu in 8.349 popisnih enot, objavljenih v EU-portalu APEX | 4.823 ustvarjenih in dokončanih enot v ScopeArchivu in 4.568 popisnih enot, objavljenih v arhivskem portalu Evrope |

#

# 13. SLOVENSKI JEZIK

Na področju slovenskega jezika nacionalni program za kulturo opredeljuje naslednje cilje:

1. Kakovostna umetniška in kulturna ustvarjalnost v slovenščini
2. Krepitev jezikovne zmožnosti vseh skupin govorcev s ciljem dviga ravni bralne pismenosti
3. Kakovostna in evropsko primerljiva jezikovna opremljenost govorcev
4. Razvoj in promocija slovenskega jezika v javni rabi

Opis izvajanja nacionalnega programa v letu 2016

Na področju slovenskega jezika nacionalni program za kulturo opredeljuje naslednje cilje:

1. Kakovostna umetniška in kulturna ustvarjalnost v slovenščini.
2. Krepitev jezikovne zmožnosti vseh skupin govorcev s ciljem dviga ravni bralne pismenosti.
3. Kakovostna in evropsko primerljiva jezikovna opremljenost govorcev.
4. Razvoj in promocija slovenskega jezika v javni rabi.

Za doseganje cilja kakovostna umetniška in kulturna ustvarjalnost v slovenščini je Javna agencija za knjigo Republike Slovenije podpirala javne kulturne programe in projekte na področjih knjige v okviru različnih razpisov. Med drugim je podprla programe in projekte bralne kulture, ki spodbujajo branje različnih ciljnih skupin na državni ali regionalni ravni ter oblikujejo vseživljenjske bralne navade, kakovostne in inovativne literarne prireditve, festivale, izdaje knjig, revij, sofinancirala kakovostna slovenska mladinska leposlovna dela, spodbujala založnike k večjemu vključevanju sodobnih slovenskih piscev v njihove založniške programe za mladino, spodbujala učence in dijake za obiskovanje splošnih knjižnic ter izvirno ustvarjalnost na področju mladinskega leposlovja ter razvoj knjigarn v kulturna središča.

V okviru ukrepov za doseganje cilja krepitev jezikovne zmožnosti vseh skupin govorcev s ciljem dviga ravni bralne pismenosti Ministrstvo za kulturo sodeluje v medresorski delovni skupini na Ministrstvu za izobraževanje, znanost in šport (MIZŠ), ki pripravlja dopolnitev državne strategije za razvoj bralne pismenosti. MK je nadaljevalo sodelovanje z MIZŠ (koordinacija na državni ravni) pri zagotavljanju državne promocije projekta PIAAC, ki je meril kompetence – tudi bralno pismenost – odrasle populacije. Rezultati te mednarodne raziskave (33 držav) so bili prikazani na MIZŠ na 20. andragoškem kolokviju, strokovno-znanstvenem srečanju priznanih slovenskih in tujih strokovnjakov na tem področju: Slovenija je pod povprečjem OECD v vseh treh pismenostih, bralna pismenost se je sicer v zadnjih dveh desetletjih izboljšala.

MK je prek javnega razpisa za financiranje projekta, namenjenega predstavitvi, uveljavljanju in razvoju slovenskega jezika ter uresničevanju nacionalnega programa za jezikovno politiko za leti 2016 in 2017 v letu 2016 sofinanciralo projekt V objemu besed, ki ga izvaja Univerza v Mariboru skupaj z Bralno značko Slovenije. Družinska pismenost je eden od temeljev bralne pismenosti, ta pa je nujni pogoj za delovanje v informacijski družbi. V predbralnem obdobju je otrok predvsem poslušalec, in ne bralec književnih besedil, zato potrebuje ob sebi ustrezno pismenega odraslega. Temelj družinske pismenosti je torej ozaveščanje staršev o pomenu branja. Posrednik otroku pripoveduje in bere, z njim pa se mora tudi nenehno pogovarjati o knjigah, ki jih bere. Šele pogovor bo namreč otroku pojasnil posamezne sestavine književnega dela, ki jih ob poslušanju posrednika ni razumel. Pogovor pa je hkrati že naslednja stopnja otrokovega urjenja v razvoju govora, ki ga pripelje do ustvarjanja lastnih izmišljij.

V letih 2017–2021 bosta izvedena javna razpisa, sofinancirana iz evropskega socialnega sklada. Letos se je začel izvajati razpis Spodbujanje prožnih in inovativnih oblik učenja z razvojem jezikovnih virov in tehnologij prednostne naložbe 10.1 Krepitev enake dostopnosti vseživljenjskega učenja za vse starostne skupine v formalnem, neformalnem in priložnostnem okolju, izpopolnjevanje znanj, spretnosti in kompetenc delovne sile ter spodbujanje prožnih možnosti učenja, vključno prek poklicnega usmerjanja in vrednotenja pridobljenih kompetenc (2.000.000,00 evrov); namenjen je učiteljem slovenskega jezika in njihovim učencem oziroma dijakom, cilji so izdelava učnih jezikovnih e-orodij ter priprava in izvedba strategij prožnih oblik učenja (oblikovanje, sprejetje in izvajanje strateškega dokumenta s področja prožnih oblik učenja v vzgojno-izobraževalnih zavodih, izvedba izobraževanj učiteljev za delo z učnimi jezikovnimi e-orodji in pripadajočimi metodami dela ter vključitev učnih jezikovnih e-orodij in inovativnih učnih pristopov v pouk slovenskega jezika s književnostjo) v vzgojno-izobraževalnih zavodih. Leta 2018 se bo začel izvajati razpis Jezikovna integracija ranljivih skupin govorcev v Republiki Sloveniji prednostne naložbe 9.1 Aktivno vključevanje, vključno s spodbujanjem enakih možnosti in dejavnega sodelovanja ter izboljšanje zaposljivosti (500.000,00 evrov), namenjen govorcem s posebnimi potrebami različne starosti, to so gluhi/naglušni, slepi/slabovidni, gluhoslepi, osebe s posebnimi motnjami, npr. disleksijo, in druge osebe z bralno-napisovalnimi težavami ter osebe z motnjami v duševnem razvoju; glavni cilj je podpreti projekte, ki bodo ciljnim skupinam omogočili dvig jezikovne zmožnosti in njihovo dejavnejše vključevanje v družbo.

Ob cilju kakovostna in evropsko primerljiva jezikovna opremljenost govorcev je treba poudariti, da je jezikovna opremljenost pomembna za suverenost in kakovost govorcev, zato je MK prek javnega ciljnega razpisa za izbiro izvajalcev projektov digitalizacije in informacijske dejavnosti na področju slovenskega jezika, ki jih bo v letih 2014–2017 sofinancirala Republika Slovenija iz proračuna, namenjenega za kulturo, tudi leta 2016 sofinanciralo večletna projekta Vzpostavitev in vzdrževanje spletnega portala Jezikovna Slovenija ter Wikivir, slovensko leposlovje na spletu. Njuni cilji so spletna dostopnost čim več podatkov o slovenščini, sodobnih priročnikov slovenskega standardnega jezika, učbenikov ter svetovalnih storitev, narečnih slovarjev in monografij o narečjih ter večjezičnih in terminoloških zbirk podatkov, dosegljivost podatkov o jezikovnih virih in tehnologijah, povečanje števila in večja dostopnost digitaliziranih del pisne kulturne dediščine, čim širša dostopnost dialektološke, zgodovinske in primerjalnozgodovinske ter druge znanstvene produkcije in enostaven dostop do strokovnega svetovanja prek portala pri vseh jezikovnih vprašanjih. Na podlagi javnega ciljnega razpisa za izbiro izvajalcev projektov digitalizacije in informacijske dejavnosti na področju slovenskega jezika, ki jih bo v letih 2015–2018 sofinancirala Republika Slovenija iz proračuna, namenjenega za kulturo, so se še naprej sofinancirali projekti: Dopolnitev, pregled in objava korpusa besedil slovenskih protestantskih piscev 16. stoletja, Gos Videolectures, nadgradnja korpusa Šolar ter nadgradnja korpusov Gigafida, Kres, ccGigafida in ccKres. Korpusi slovenščine so digitalne in digitalizirane zbirke avtentičnih besedil, na podlagi katerih sodobno jezikoslovje izvaja analize jezika, jezikovne opise ter gradi jezikovna orodja in tehnologije. Nujna je njihova sprotna nadgradnja, ki odraža spremembe v jeziku.

Za uresničevanja cilja razvoj in promocija slovenskega jezika v javni rabi je MK z Javno agencijo za raziskovalno dejavnost RS naročilo in sofinancira raziskavo Jezikovna politika Republike Slovenije in potrebe uporabnikov (2016–2017; izvajalec ZRC SAZU s soizvajalci). Njen cilj je pridobiti celovit vpogled v jezikovnopolitično stanje v Republiki Sloveniji, ki bo podlaga za novi državni program za jezikovno politiko, namen pa ocena stanja na vseh področjih javne rabe slovenščine (šolstvo od vrtcev do univerz, gospodarstvo, mediji, zdravstvo, javna uprava, kultura itd.), s poudarkom na prepoznavanju težav. Osredotočila se bo na javne sporazumevalne prakse, ki so z vidika jezikovnih pravic in/ali stališč govorcev problematične, ter evidentirala in na kratko povzela morebitne že opravljene delne študije sociolingvističnega stanja. Po temeljiti oceni stanja na posameznih sporazumevalnih področjih bo predlagala cilje in ukrepe za izboljšanje stanja.

Opis izvajanja nacionalnega programa v letu 2017

Za doseganje cilja kakovostna umetniška in kulturna ustvarjalnost v slovenščini je Javna agencija za knjigo Republike Slovenije podpirala javne kulturne programe in projekte na področjih knjige v okviru različnih razpisov. Med drugim je podprla programe in projekte bralne kulture, ki spodbujajo branje različnih ciljnih skupin na državni ali regionalni ravni ter oblikujejo vseživljenjske bralne navade, kakovostne in inovativne literarne prireditve, festivale, izdaje knjig, revij, sofinancirala kakovostna slovenska mladinska leposlovna dela ter založnike k večjemu vključevanju sodobnih slovenskih piscev v njihove založniške programe za mladino, spodbujala učence in dijake za obiskovanje splošnih knjižnic ter izvirno ustvarjalnost na področju mladinskega leposlovja ter razvoj knjigarn v kulturna središča.

V okviru ukrepov za doseganje cilja krepitev jezikovne zmožnosti vseh skupin govorcev s ciljem dviga ravni bralne pismenosti je Ministrstvo za kulturo za leti 2016 in 2017 razpisalo izvedbo projekta za spodbujanje družinske pismenosti. Kot najustreznejšega prijavitelja na zadevni javni razpis je strokovna komisija izbrala Univerzo v Mariboru in njen projekt V objemu besed, ki ga je izvedla skupaj z društvom Bralna značka Slovenije. Namen projekta je bil predvsem vzpostaviti ustrezne mehanizme za spodbujanje družinskega branja, zasnovan pa je bil tako, da so se najprej izobrazile osebe iz vseh 12 statističnih regij Slovenije, te pa so nato izobraževale starše predšolskih otrok, kako naj spodbujajo otroke k branju. V ta namen so bila izdelana strokovna gradiva, promocijsko gradivo, izvedeni so bili posvet in konference, otrokom so bile razdeljene kakovostne otroške knjige ipd. V projekt je bilo vključenih kar 332 otrok iz 325 družin. MK je poleg tega v preteklih letih sodelovalo v medresorski delovni skupini na Ministrstvu za izobraževanje, znanost in šport (MIZŠ), ki pripravlja dopolnitev državne strategije za krepitev bralne pismenosti. MK je tudi nadaljevalo sodelovanje z MIZŠ (koordinacija na državni ravni) pri zagotavljanju državne promocije projekta PIAAC, ki je meril kompetence – tudi bralno pismenost – odrasle populacije.

V letih 2017–2021 bosta izvedena javna razpisa, sofinancirana iz evropskega socialnega sklada, in sicer razpis Spodbujanje prožnih in inovativnih oblik učenja z razvojem jezikovnih virov in tehnologij prednostne naložbe 10.1 Krepitev enake dostopnosti vseživljenjskega učenja za vse starostne skupine v formalnem, neformalnem in priložnostnem okolju, izpopolnjevanje znanj, spretnosti in kompetenc delovne sile ter spodbujanje prožnih možnosti učenja, vključno prek poklicnega usmerjanja in vrednotenja pridobljenih kompetenc, namenjen učiteljem slovenskega jezika in njihovim učencem oziroma dijakom, katerega cilji so izdelava učnih jezikovnih e-orodij ter priprava in izvedba strategij prožnih oblik učenja (oblikovanje, sprejetje in izvajanje strateškega dokumenta s področja prožnih oblik učenja v vzgojno-izobraževalnih zavodih, izvedba izobraževanj učiteljev za delo z učnimi jezikovnimi e-orodji in pripadajočimi metodami dela ter vključitev učnih jezikovnih e-orodij in inovativnih učnih pristopov v pouk slovenskega jezika s književnostjo) v vzgojno-izobraževalnih zavodih. Drugi razpis, ki ga sofinancira EU, pa je razpis Jezikovna integracija ranljivih skupin govorcev v Republiki Sloveniji prednostne naložbe 9.1 Aktivno vključevanje, vključno s spodbujanjem enakih možnosti in dejavnega sodelovanja ter izboljšanje zaposljivosti, namenjen govorcem s posebnimi potrebami različne starosti, to so gluhi/naglušni, slepi/slabovidni, gluhoslepi, osebe s posebnimi motnjami, npr. disleksijo, in druge osebe z bralno-napisovalnimi težavami, in osebe z motnjami v duševnem razvoju; glavni cilj je podpreti projekte, ki bodo ciljnim skupinam omogočili dvig jezikovne zmožnosti in njihovo dejavnejše vključevanje v družbo.

Ob cilju kakovostna in evropsko primerljiva jezikovna opremljenost govorcev je treba poudariti, da je jezikovna opremljenost pomembna za suverenost in kakovost govorcev, zato je MK prek javnega ciljnega razpisa za izbiro izvajalcev projektov digitalizacije in informacijske dejavnosti na področju slovenskega jezika, ki jih bo v letih 2014–2017 sofinancirala Republika Slovenija iz proračuna, namenjenega za kulturo, tudi leta 2017 sofinanciralo večletna projekta Vzpostavitev in vzdrževanje spletnega portala Jezikovna Slovenija in Wikivir, slovensko leposlovje na spletu. Njuni cilji so spletna dostopnost čim več obstoječih podatkov o slovenščini, sodobnih priročnikov slovenskega standardnega jezika, učbenikov ter svetovalnih storitev, narečnih slovarjev in monografij o narečjih ter večjezičnih in terminoloških zbirk podatkov, dosegljivost podatkov o jezikovnih virih in tehnologijah, povečanje števila in večja dostopnost digitaliziranih del pisne kulturne dediščine, čim širša dostopnost dialektološke, zgodovinske in primerjalnozgodovinske ter druge znanstvene produkcije in enostaven dostop do strokovnega svetovanja prek portala pri vseh jezikovnih vprašanjih. Na podlagi javnega ciljnega razpisa za izbiro izvajalcev projektov digitalizacije in informacijske dejavnosti na področju slovenskega jezika, ki jih bo v letih 2015–2018 sofinancirala Republika Slovenija iz proračuna, namenjenega za kulturo, so bili še naprej sofinancirani projekti: dopolnitev, pregled in objava korpusa besedil slovenskih protestantskih piscev 16. stoletja, Gos Videolectures, nadgradnja korpusa Šolar ter korpusov Gigafida, Kres, ccGigafida in ccKres. Korpusi slovenščine so digitalne in digitalizirane zbirke avtentičnih besedil, na podlagi katerih sodobno jezikoslovje izvaja analize jezika, jezikovne opise ter gradi jezikovna orodja in tehnologije. Nujna je njihova sprotna nadgradnja, ki odraža spremembe v jeziku.

Za uresničevanja cilja razvoj in promocija slovenskega jezika v javni rabi je MK z Javno agencijo za raziskovalno dejavnost RS naročilo in sofinanciralo raziskavo Jezikovna politika Republike Slovenije in potrebe uporabnikov (2016–2017; izvajalec Znanstvenoraziskovalni center Slovenske akademije znanosti in umetnosti s soizvajalci). Njen cilj je bil pridobiti celovit vpogled v jezikovnopolitično stanje v Republiki Sloveniji, ki bo podlaga za novi državni program za jezikovno politiko, namen pa ocena stanja na vseh področjih javne rabe slovenščine (šolstvo od vrtcev do univerz, gospodarstvo, mediji, zdravstvo, javna uprava, kultura itd.), s poudarkom na prepoznavanju težav. Raziskava se je osredotočila na javne sporazumevalne prakse, ki so z vidika jezikovnih pravic in/ali stališč govorcev problematične, ter evidentirala in na kratko povzela že opravljene delne študije sociolingvističnega stanja. Po temeljiti oceni stanja na posameznih sporazumevalnih področjih je predlagala cilje in ukrepe za izboljšanje stanja.

Pregled izvajanja ukrepov v obdobju 2014–2017

| **Cilji in ukrepi** | **V kakšnem obsegu je bil ukrep izveden?****1 – v celoti; 2 – večinoma, 3 – deloma, 4 – ni izveden, 5 – namesto njega je bil izveden drug oziroma nadomestni ukrep, in sicer ..., 6 – drugo; kaj?** |
| --- | --- |
| 1. Kakovostna umetniška in kulturna ustvarjalnost v slovenščini |
| podpirati produkcijo umetnostnih besedil v slovenščini | 6Izvajanje ukrepa: • sofinanciranje knjig in revij,• knjižnično nadomestilo in delovne štipendije,• zagotavljanje večje dostopnosti knjige,• knjižni in revijalni portal,• spodbujanje elektronskega založništva. |
| podpirati prevajanje tujih umetnostnih besedil v slovenščino in različne tuje jezike | 2Izvajanje ukrepa: • sofinanciranje knjig in revij,• knjižnično nadomestilo in delovne štipendije,• zagotavljanje večje dostopnosti knjige,• knjižni in revijalni portal,• spodbujanje elektronskega založništva,• udeležba na mednarodnih knjižnih sejmih,• promocijska gradiva,• izidi del slovenskih avtorjev pri tujih založbah,• rezidenčne štipendije v tujini,• mednarodni seminar za prevajalce slovenske literature. |
| podpirati promocijo slovenske besedne umetnosti (knjiga, gledališče, film) v tujini | 2Izvajanje ukrepa:• udeležba na mednarodnih knjižnih sejmih,• promocijska gradiva,• izidi del slovenskih avtorjev pri tujih založbah,• ukrepi za večjo prepoznavnost slovenske kulture v mednarodnem prostoru,• ukrepi za večjo mobilnost umetnikov,* ukrepi za bolj aktivno vlogo Slovenije na področju kulture v mednarodnih in regionalnih organizacijah in povezavah,

• redne objave o mednarodnem sodelovanju v kulturi na spletnih straneh, družbenih omrežjih (Facebook in Twitter) in spletnem portalu www.culture.si,• sodelovanje v mednarodnih filmskih skladih in mrežah.  |
| 2. Krepitev jezikovne zmožnosti vseh skupin govorcev s ciljem dviga ravni bralne pismenosti |
| do leta 2016 prenoviti državno strategijo za krepitev pismenosti (vključno s pravnimi, organizacijskimi in finančnimi možnostmi za njeno uresničevanje) | 4Izvajanje ukrepa: Državna strategija za razvoj bralne pismenosti je v fazi predloga, in sicer je v medresorski obravnavi. |
| redno sodelovati v mednarodnih raziskavah bralne pismenosti otrok in odraslih | 2 Izvajanje ukrepa: Slovenija redno sodeluje v nekaterih mednarodnih raziskavah (npr. PISA, PIAC ipd.). |
| na novo določiti pravno podlago ter predpise in standarde za učinkovito krepitev jezikovne zmožnosti na vseh ravneh šolanja za vse skupine govorcev | 4Izvajanje ukrepa: Izvajanje ukrepa je v domeni MIZŠ. |
| redno usposabljati izobraževalce | 3Izvajanje ukrepa: • strokovno usposabljanje na področju knjige,• izobraževanje učiteljev slovenščine. |
| podpirati krepitev bralne kulture | 3Izvajanje ukrepa:• sofinanciranje literarnih prireditev in krepitve bralne kulture,• sofinanciranje kulturnih programov knjigarn,• kampanje za promocijo branja in knjige,• strokovno usposabljanje na področju knjige,• izvedba projekta za krepitev bralne pismenosti V objemu besed. |
| 3. Kakovostna in evropsko primerljiva jezikovna opremljenost govorcev |
| prenoviti jezikovni opis in jezikovno standardizacijo | 3Izvajanje ukrepa: Pravopisni priročnik in pripadajoči slovar v tem strateškem obdobju nista bila izdana, delo na tem področju, ki ga izvajata Pravopisna komisija pri Slovenski akademiji znanosti in umetnosti (SAZU) in Znanstvenoraziskovalnem centru Slovenske akademije znanosti in umetnosti (ZRC SAZU), pa poteka. |
| razvijati jezikovne tehnologije | 2Izvajanje ukrepa: Na podlagi posveta, ki ga je organiziralo MK, je bil ustanovljen Svet za spremljanje razvoja jezikovnih virov in tehnologij. Prim. še sofinancirane projekte v uvodu, 4. odstavek. |
| povečan obseg digitalizacije besedil slovenske kulturne dediščine | 1Izvajanje ukrepa: V tem strateškem obdobju je bilo digitaliziranih 473 enot kulturne dediščine. |
| ustanovitev konzorcija institucij za povezovanje, zbiranje, razvoj in distribucijo jezikovnih virov in tehnologij | 1Ukrep je v pristojnosti MIZŠ. |
| 4. Razvoj in promocija slovenskega jezika v javni rabi |
| redno ocenjevati in po potrebi na novo določiti formalnopravne vidike slovenske jezikovne politike (ZJRS, področni predpisi, podzakonski akti, strateški akti) | 2Izvajanje ukrepa: V letu 2017 je bil izveden ciljni raziskovalni projekt Jezikovna politika Republike Slovenije in potrebe uporabnikov, ki ga je vodil ZRC SAZU (prim. v uvodu, 4. odstavek). |
| vzpostavitev in delovanje vladnega medresorskega koordinacijskega telesa za usmerjanje in spremljanje slovenske jezikovne politike | 1Izvajanje ukrepa: S sklepom Vlade Republike Slovenije je bila 19. 3. 2014 ustanovljena Medresorska delovna skupina za spremljanje izvajanja jezikovne politike Republike Slovenije. Sestavljajo jo javni uslužbenci iz tistih organov izvršilne oblasti in nosilcev javnih pooblastil, katerih dejavnost je najbolj neposredno povezana z jezikovnopolitičnimi vprašanji. |
| zagotavljanje ustreznih razmer za razvoj slovenščine na ravni EU | 1Izvajanje ukrepa: V institucijah EU je 18 redno zaposlenih in 57 akreditiranih tolmačev. |

Pregled vrednosti kazalnikov v obdobju 2014–2017

| **Cilj** | **Kazalnik** | **Ciljna vrednost kazalnika v letu 2017** | **Vrednost kazalnika v letu 2014** | **Vrednost kazalnika v letu 2015** | **Vrednost kazalnika v letu 2016** | **Vrednost kazalnika v letu 2017** |
| --- | --- | --- | --- | --- | --- | --- |
| 1. Kakovostna umetniška in kulturna ustvarjalnost v slovenščini | ocena splošne kakovosti umetnostnih besedil v slovenščini | – | Kazalnik je presplošno zastavljen in bi bilo podatke zanj mogoče pridobivati le v primeru visokih finančnih vložkov, katerih učinek je vprašljiv. | Kazalnik je presplošno zastavljen in bi bilo podatke zanj mogoče pridobivati le v primeru visokih finančnih vložkov, katerih učinek je vprašljiv. | Kazalnik je presplošno zastavljen in bi bilo podatke zanj mogoče pridobivati le v primeru visokih finančnih vložkov, katerih učinek je vprašljiv. | Kazalnik je presplošno zastavljen in bi bilo podatke zanj mogoče pridobivati le v primeru visokih finančnih vložkov, katerih učinek je vprašljiv. |
| 2. Krepitev jezikovne zmožnosti vseh skupin govorcev s ciljem dviga ravni bralne pismenosti | mesto Republike Slovenije glede državnega povprečja bralne pismenosti med državami, ki sodelujejo v raziskavi pismenosti PISA in raziskavi pismenosti odraslih  | uvrstitev državnega povprečja bralne pismenosti v zgornjo tretjino držav, ki sodelujejo v raziskavi pismenosti PISA in raziskavi pismenosti odraslih  | 38. mesto med 65 sodelujočimi državami (raziskava PISA 2012). Podatki kažejo, da imajo slovenski 15-letniki podpovprečno stopnjo te temeljne kompetence. | PISA 2015: 14. mesto na lestvici povprečnih dosežkov bralne pismenosti med 72 sodelujočimi državami.Rezultati 15-letnikov so nad povprečjem OECD, 85 % učencev dosega temeljne bralne kompetence, 9 % pa najvišje. | PIAAC 2016: Četrtina prebivalcev je na najnižji ravni bralne pismenosti ali pod njo, najvišjo raven pa je doseglo 5,6 % Slovencev. | V letu 2017 nista bili izvedeni niti mednarodna raziskava PISA niti mednarodna raziskava PIAAC. |
| število raziskav s področja didaktike | – | 0Raziskave se financirajo v okviru MIZŠ oziroma Javne agencije za raziskovalno dejavnost Republike Slovenije. | 0Raziskave se financirajo v okviru MIZŠ oziroma Javne agencije za raziskovalno dejavnost Republike Slovenije. | 0Raziskave se financirajo v okviru MIZŠ oziroma Javne agencije za raziskovalno dejavnost Republike Slovenije. | 0Raziskave se financirajo v okviru MIZŠ oziroma Javne agencije za raziskovalno dejavnost Republike Slovenije. |
| število programov in projektov za usposabljanje izobraževalcev | – | 1 | 1 | 1 | 3 |
| število programov in projektov za krepitev bralne kulture | – | 75 | 77 | 62 | 65 |
| 3. Kakovostna in evropsko primerljiva jezikovna opremljenost govorcev | izdelava slovarja slovenskega jezika, znanstvene slovnice slovenskega jezika, pravopisa in drugih posebnih opisov slovenščine | – | NEIzvedba bi bila povezana z velikimi finančnimi sredstvi, ki jih MK nima. | NEIzvedba bi bila povezana z velikimi finančnimi sredstvi, ki jih MK nima. | NEIzvedba bi bila povezana z velikimi finančnimi sredstvi, ki jih MK nima. | NE Izvedba bi bila povezana z velikimi finančnimi sredstvi, ki jih MK nima. |
| število digitaliziranih enot slovenske besedilne dediščine  | – | 159 besedilnih enot | 118 besedilnih enot | 149 besedilnih enot | 47 besedilnih enot.Šlo je za daljše besedilne enote v skupnem obsegu 1.400.000 besed. |
| število novih jezikovnotehnoloških orodij | – | 2 | 0 | 0 | 0 |
| ustanovitev konzorcija za povezovanje, zbiranje, razvoj in distribucijo jezikovnih virov in orodij | – | DA. RS se je pridružila letos in je v pristojnosti MIZŠ. | V pristojnosti MIZŠ. | V pristojnosti MIZŠ. | V pristojnosti MIZŠ. |
| 4. Razvoj in promocija slovenskega jezika v javni rabi | število ocen jezikovnopolitičnega stanja | – | Ocena ni bila potrebna, ker se je Resolucija o nacionalnem programu za jezikovno politiko šele začela izvajati. | Ocena še ni bila potrebna. | 1 | 1Ciljni raziskovalni projekt Jezikovna politika Republike Slovenije in potrebe uporabnikov je vsebinsko zajel tako oceno jezikovnopolitičnega stanja kot tudi veljavne zakonodaje glede regulative statusa in rabe slovenščine in drugih jezikov. |
| število ocen ustreznosti veljavne zakonodaje glede statusa in rabe slovenščine in drugih jezikov | – | 1 | 0 | 0 | 1Ciljni raziskovalni projekt Jezikovna politika Republike Slovenije in potrebe uporabnikov je vsebinsko zajel tako evalvacijo jezikovnopolitične situacije kot tudi evalvacijo obstoječe zakonodaje glede regulative statusa in rabe slovenščine in drugih jezikov. |
| prilagoditev zakonodaje | – | Ni bilo v načrtu. | Ni bilo v načrtu. | Ni bilo v načrtu. | Ni bilo v načrtu. |
| število tolmačev za slovenščino v institucijah EU  | – | 20 redno zaposlenih tolmačev in 63 akreditiranih tolmačev. | 20 redno zaposlenih tolmačev in 63 akreditiranih tolmačev. | 19 redno zaposlenih tolmačev in 63 akreditiranih tolmačev. | 18 redno zaposlenih tolmačev in 57 akreditiranih tolmačev.V letu 2017 je kar nekaj tolmačev doseglo starost 65 oziroma 67 let, kar pomeni, da jih Evropska komisija ne more več zaposlovati. Pri Evropskem parlamentu pa starostnih omejitev ni.Akreditiranih je torej načeloma več kot 57 tolmačev, vendar pogoje za delo priv Evropski komisiji izpolnjuje 57 tolmačev. |

# 14. KULTURNO-UMETNOSTNA VZGOJA

Na področju kulturno-umetnostne vzgoje (KUV) nacionalni program za kulturo opredeljuje naslednje cilje:

1. Sistem kulturno-umetnostne vzgoje, ki ga bo mogoče načrtno dolgoročno izvajati in bo temeljil na kakovostni kulturni produkciji
2. Priporočene vsebine kakovostne, raznolike in dostopne ponudbe kulturno-umetnostne vzgoje na vseh področjih kulture za različne ciljne skupine
3. Izvajanje KUV kot vseživljenjski cilj s poudarkom na pripravi programov, ki vključujejo starejše oziroma katerih nosilci so starejši (organizacije za starejše v sodelovanju s kulturnimi ustanovami) ter zagotavljajo medgeneracijsko povezovanje na različnih področjih kulture
4. Strokovno usposabljanje na področju KUV za strokovne delavce v kulturi ter vzgoji in izobraževanju

Opis izvajanja nacionalnega programa v letu 2016

Ministrstvo za kulturo, Ministrstvo za izobraževanje, znanost in šport in Zavod Republike Slovenije za šolstvo (ZRSŠ) si v skladu z NPK že nekaj let na različne načine prizadevajo za načrtnejšo KUV v vzgoji in izobraževanju(formalnem in neformalnem) tako na državni kot lokalni ravni. V letu 2016 so nadaljevali z izvajanjem v letu 2014 zastavljenih ukrepov in jih tudi po fazah izvedli, nekateri ukrepi pa so odvisni od pridobivanja novih, zlasti evropskih finančnih virov, zato bodo izvedeni pozneje.

Eden od pomembnih ciljev je vzpostavitev državne mreže KUV, tj. sistema, ki bo omogočal načrtno, dostopno in kakovostno KUV v vzgoji in izobraževanju ter širši družbi. Odbor za KUV, imenovan januarja 2014, vključuje predstavnike MK, MIZŠ in ZRSŠ ter usmerja izvajanje ukrepov NPK na tem področju. Temeljne naloge odbora so zagotavljanje sistemskih podlag za načrtni razvoj KUV na državni ravni, spodbujanje mreženja vzgojno-izobraževalnih zavodov, kulturnih ustanov in lokalnih skupnosti ter strokovnih usposabljanj na področju KUV za strokovne delavce ter širšo strokovno javnost.

Tudi v 2016 je bila velika pozornost namenjena strokovnemu usposabljanju, v okviru katerega MK, MIZŠ in ZRSŠ s primeri dobrih praks seznanjajo s prednostmi partnerskega povezovanja ter povezovanja v mrežo KUV. Tako je bilo že osmič uspešno izvedeno državno strokovno usposabljanje kulturni bazar, ki se ga je udeležilo več kot 1.000 strokovnih delavcev iz vzgojno-izobraževalnih zavodov in kulturnih ustanov ter študentov iz vse Slovenije. Kulturni bazar 2016 je obiskalo tudi več kot 2.000 otrok, učencev in dijakov ter drugih obiskovalcev iz vse Slovenije. Prav posebej pomembno je partnersko sodelovanje drugih resorjev (zdravje, kmetijstvo, okolje in prostor itd.), s katerimi se kultura umešča v različna druga področja.

Leta 2016 so ZRSŠ, MIZŠ in MK v sodelovanju s kulturnimi ustanovami izvedli: državni posvet o gledališki vzgoji *Pismenost za gledališče* v Ljubljani (soorganizator Slovenski gledališki inštitut, partner Cankarjev dom); tradicionalni regionalni posvet o KUV v okviru *tedna kulturne dediščine* v Lendavi (soorganizator ZVKDS) in državni posvet *Animirajmo!* o animiranem filmu v Ljubljani (partner Cankarjev dom).

V 2016 je bil s finančno podporo Ministrstva za zdravje (MZ) pripravljen e-priročnik *Skozi umetnost o zdravju* (medresorsko zasnovan e-priročnik: MK, MIZŠ in MZ ter kulturne ustanove) ter priročnik *Zdravje skozi umetnost – smernice za pogovore o izbranih zdravstvenih temah za pedagoške delavce* (pripravil Nacionalni inštitut za javno zdravje).

Konec 2016 je ob finančni podpori MIZŠ, ZRSŠ in Slovenskega filmskega centra, javne agencije Republike Slovenije (SFC) izšel tiskani priročnik*Animirajmo! Priročnik za animirani film v vrtcih in šolah*(tretji priročnik iz zbirke priročnikov o KUV), ki so ga brezplačno prejeli vsi vzgojno-izobraževalni zavodi in vse splošne knjižnice, fakultete, ki izobražujejo prihodnje strokovne delavce v vzgoji in izobraževanju. Priročnik je brezplačno dostopen tudi v e-obliki.

Gradnjo mreže koordinatorjev KUV vzgojno-izobraževalnih zavodov, kulturnih ustanov in lokalnih skupnosti, ki so jo v 2014 intenzivno zastavili s ciljem načrtnejše in dostopnejše KUV, še vedno spodbujajo na različne načine, v letu 2016 so ta vidik izpostavili tudi v razpisih iz sredstev ESS na področju KUV (tako MK kot tudi MIZŠ).

K boljši informiranosti strokovne in širše javnosti o ponudbi in dogajanju na tem področju prispevajo poleg strokovnih usposabljanj tudi spletna stran [www.kulturnibazar.si](http://www.kulturnibazar.si), kjer je dostopen *e-Katalog ponudbe kulturno-umetnostne vzgoje kulturnih ustanov iz vse Slovenije* (na enem kraju predstavlja ponudbo kulturnih ustanov iz vse Slovenije) ter informacije o aktualnem dogajanju. Pomemben prispevek k informiranosti pa so tudi redna mesečna obvestila za registrirane koordinatorje KUV v vzgojno-izobraževalnih zavodih, kulturnih ustanovah in lokalnih skupnostih.

MK je v letu 2016 izvedlo javni razpis za izbiro operacij »Razvoj inovativnih učnih okolij in prožnih oblik učenja za dvig splošnih kompetenc na področju kulture (JR ESS RIUO 2016–2021)«. Predmet javnega razpisa je sofinanciranje projektov KUV, namenjenih vzpostavitvi inovativnih učnih okolij in prožnih oblik učenja za dvig splošnih in drugih kompetenc na področju kulture različnih ciljnih skupin, in sicer na dveh deficitarnih področjih v vzgojno-izobraževalnem prostoru – gledališču in filmu. Izvajanje projektov bo v prihodnjih letih pomembno prispevalo tudi k večji aktivnosti in udeleženosti mladih na tem področju.

Cilji in ukrepi kulturno-umetnostne vzgoje po posameznih področjih kulture

Posamezna področja kulture so na področju KUV zelo različno razvita. Kulturne ustanove na vseh področjih z različnimi ukrepi uresničujejo osnovne (splošne) cilje KUV. Zaradi posebnosti področja ali njegove slabše razvitosti so bili v NPK na nekaj področjih zastavljeni posebni dodatni področni cilji in ukrepi KUV.

1. Krepitev in spodbujanje bralne kulture

Na MIZŠ je bila leta 2014 imenovana medresorska delovna skupina za pregled in dopolnitev *Nacionalne strategije za razvoj bralne pismenosti*, ki povezuje vse deležnike, odgovorne za bralno pismenost in bralno kulturo.

Javna agencija za knjigo Republike Slovenije (JAK) je v letu 2016 izvedla medresorski državni projekt *Rastem s knjigo za OŠ in SŠ.* Cilji projekta so promocija vrhunskih domačih ustvarjalcev mladinskega leposlovja, spodbujanje šolarjev za branje in obiskovanje splošnih knjižnic ter založnikov za večje vključevanje sodobnih slovenskih piscev v založniške programe za mladino.

JAK je leta 2016 podprla tudi že uveljavljene projekte in programe dobre prakse bralne kulture.

Na kulturnem bazarju 2016 je bila osrednja tema bralna kultura, zato je JAK organizirala obsežno predstavitev z naslovom *Pot knjige* z deležniki na področju bralne kulture. *Pot knjige, od avtorja do bralca* je prikaz procesa nastanka knjige. Kratka zgodba, zapisana v stripu, avtorja Žige X. Gombača z ilustracijami Davida Krančana nas popelje v svet knjige z glavnim junakom, simpatičnim knjižnim moljem. JAK je v sodelovanju z Bralnim društvom Slovenije zasnovala brošuro in plakate, ki so pripravljeni kot razstava. V letu 2016 razstava ves čas (dve kopiji) potuje po Sloveniji, in sicer po šolah, knjižnicah in drugih zainteresiranih ustanovah.

Splošne knjižnice vedno bolj postajajo krajevna središča kulture, branja, srečevanja in druženja ter dostopa do različnih informacij, temu pa se pridružuje tudi njihova družbenorazvojna vloga za izenačevanje kulturnih, izobraževalnih in drugih socialnih možnosti. T. i. kompetenčni (specializirani) knjižnični centri ostajajo naloga za nadaljnje obdobje NPK, izvajajo pa se projekti, ki delujejo v tej smeri. Ukrep podeljevanja naziva *»branju prijazna občina*« želi spodbuditi občine k pripravi in izvajanju ukrepov za izboljšanje bralne pismenosti in bralne kulture v lokalni skupnosti oziroma jih spodbuditi, da obstoječe programe in dobre prakse nadgradijo in jih delijo z drugimi občinami. Javni natečaj za podelitev naziva je Združenje splošnih knjižnic objavilo 8. februarja 2017, prvi nazivi pa so bili podeljeni 4. decembra 2017.

1. V okviru formalnega izobraževanja se otrokom in mladim vsaj enkrat na leto zagotovi obisk programa filmske vzgoje v Art kino mreži ali Slovenski kinoteki

SFC izvaja javne razpise za sofinanciranje kulturno-vzgojnih filmskih projektov; leta 2016 je tako sofinanciral 31 projektov s celotnega območja države, ki omogočajo ustvarjalno spoznavanje kakovostnih filmov in filmsko ustvarjanje. Številne vsebine, namenjene medgeneracijskemu povezovanju, so že del drugih projektov, namenjenih prikazovanju kakovostnega filma. Pomembno nalogo izvaja Slovenska kinoteka s pedagoškimi in andragoškimi programi (kino katedra za pedagoge – v letu 2016 III. in IV. sezona), kar ob pomanjkanju filmske vzgoje v učnih načrtih zapolnjuje vrzel glede strokovnega usposabljanja. Posamezni izvajalci art kino programov oziroma prikazovalci omogočajo v okviru sofinanciranih programov abonmaje, namenjene šolski mladini, in brezplačne oglede filmov.

Vlada je na seji 1. 12. 2016 v skladu z NPK sprejela *Strategijo razvoja nacionalnega programa filmske vzgoje.* Cilj strategije, ki jo je pripravilo MK (medresorska strokovna skupina je bila ustanovljena 2015), je zagotoviti dostopnost, sistematičnost in dolgoročnost filmske vzgoje v okviru kurikula za vrtce in učnih načrtov šol ter v okviru kulturnih ustanov, pri čemer strategija izhaja iz posebnosti filmskega in avdiovizualnega področja. Tako strategija posebej opredeljuje filmsko vzgojo v okviru formalnega in neformalnega izobraževanja. Filmska vzgoja v okviru izvajanja kulturnih programov in projektov izhaja iz že uveljavljenih praks. Strategija priporoča večletne razpise, večjo dostopnost in več usposabljanja izvajalcev, pri čemer naj se upošteva povezovanje vzgojno-izobraževalnih zavodov in izvajalcev filmsko-vzgojnih programov in projektov. Nosilci so MK, MIZŠ, ZRSŠ, vzgojno-izobraževalni zavodi, javni zavodi s področja filmske in avdiovizualne dejavnosti in zlasti SFC ter izvajalci filmsko-vzgojnih programov.

Ukrepa izdelave priporočilnega seznama kakovostnih filmov različnih žanrov in tematik za različne ciljne skupine in vzpostavitev skupne ponudbe filmske vzgoje na državni ravni zaradi pomanjkanja finančnih sredstev v letu 2016 nista izvedena.

1. Kulturno-vzgojni koncertni cikli za študente

Ukrep se izvaja v okviru abonmajev sofinanciranih javnih zavodov (SNG Opera in balet Ljubljana, SNG Maribor, Slovenska filharmonija) in izvajalcev večletnih programov in projektov (Glasbena mladina Ljubljanska, Glasbena mladina Slovenije) v sodelovanju s Cankarjevim domom. Z lastnimi programi in projekti se v kulturno ponudbo za študente in mladino vključujejo tudi fakultete in študentske organizacije – Oddelek za muzikologijo Filozofske fakultete Univerze v Ljubljani, Akademija za glasbo Univerze v Ljubljani, ŠOU v Ljubljani, konservatorija za glasbo in balet Ljubljana in Maribor.

1. Državni medresorski projekt Teden kulturne dediščine

Nosilec projekta Zavod za varstvo kulturne dediščine Slovenije je s partnerji – člani medresorskega odbora (MK, MIZŠ, ZRSŠ, Slovenska nacionalna komisija za Unesco in Skupnost vrtcev Slovenije) – leta 2016 izvedel vse zastavljene ukrepe. Teden kulturne dediščine je tesno povezan z dnevi evropske kulturne dediščine (DEKD), ki imajo vzpostavljeno mrežno sodelovanje in so tematsko zasnovani. Tema *DedIŠČIna OKOli nas* je bila izjemno dobro sprejeta, saj je pri projektu sodelovalo 158 vzgojno-izobraževalnih zavodov. Poleg tega je pri DEKD sodelovalo še 124 zavodov s področja kulture, 38 občin, krajevnih in vaških skupnosti, 95 društev, 28 knjižnic in 30 turističnih organizacij. Najmanj sedemnajst osnovnih šol je izvedlo projektni teden, vezan na vsebine s področja kulturne, najmanj 68 šol je izvajalo dneve dejavnosti, najmanj 28 šol je dediščino obravnavalo v okviru rednega pouka. Po načrtih smo izvedli tudi širitev v zamejstvu, v Slovenskem gledališču v Trstu je zadonela prva himna, posvečena DEKD in TKD. Projektu so se pridružile tudi štirje vzgojno-izobraževalni zavodi italijanske narodnostne skupnosti na Obali. Izvedbo otvoritvenega dne 1. oktobra v Štanjelu uvrščamo med najuspešnejše otvoritvene dogodke, saj je pri celoviti predstavitvi različnih vidikov in zvrsti kulturne in naravne dediščine Štanjela in okolice sodelovala celotna lokalna skupnost, različne institucije in številna društva, z aktivno udeležbo šole ter vrtca (50 dogodkov in dejavnosti, 1.500 obiskovalcev).

1. Kakovostno izobraževanje o arhitekturi, oblikovanju, krajinski arhitekturi, urbanizmu, prostorski kulturi oziroma celovito grajenem prostoru

Leta 2016 zaradi pomanjkanja finančnih sredstev na ZRSŠ medresorska strokovna skupina na tem področju ni bila imenovana, naloga ostaja ena od prednostnih v novem obdobju NPK. Na predlog nacionalnega odbora za KUV bomo skušali najti možnost za vzpostavitev delovne skupine.

Promocijo vedenja o arhitekturi in oblikovanju kot za izobraževalne programe za otroke in mladino poleg Muzeja za arhitekturo in oblikovanje zagotavljajo tudi številni drugi izvajalci. Povezovanja s pristojnimi fakultetami še potekajo, o konkretnih projektih pa bo mogoče poročati v naslednjih letih. V letu 2016 sta se MK in MIZŠ kot partnerja pridružila državnemu projektu Ministrstva za okolje in prostor (MOP) *Mesec prostora*, MOP pa se je v letu 2016 kot partner pridružil Kulturnemu bazarju 2017. Vsi trije resorji v sodelovanju s kulturnimi ustanovami s tega področja iščejo skupne poti, kako izboljšati vključenost tovrstnih projektov in programov v vzgojno-izobraževalnem prostoru in kako tudi v širši javnosti spodbujati skrb za kakovosten prostor in ozaveščanje o njem.

1. Pet medresorskih mrežnih projektov KUV v okviru projekta Kulturna šola

Leta 2016 je Javni sklad Republike Slovenije za kulturne dejavnosti izvedel štiri medresorske projekte (dve oziroma tri ponovitve posameznih projektov) strokovnega usposabljanja za učitelje, ki bodo podlaga za povezovanje šol/učencev v medresorske projekte: 1. RIŠEMO GIB – plesna in likovna dejavnost, 2. USTVARI PRVI FILM – filmsko in instrumentalno področje, 3. ODER JE VAŠ (folklora in gledališče), 4. RITEM POEZIJE (glasba in literatura).

V projektu Kulturna šola, ki spodbuja zlasti vključevanje v obšolske dejavnosti v osnovnih šolah, sodeluje vsako leto več vzgojno-izobraževalnih zavodov ter več otrok in učencev. V letu 2016 smo nadaljevali s pripravo osnutka za spremembo meril za pridobitev naziva »kulturna šola«, ki bodo v letu 2017 usklajena z MIZŠ in MK, in osnutka spletne platforme kulturnih dejavnosti na OŠ.

Opis izvajanja nacionalnega programa v letu 2017

Ministrstvo za kulturo, Ministrstvo za izobraževanje, znanost in šport in Zavod Republike Slovenije za šolstvo si v skladu z NPK že nekaj let na različne načine prizadevajo za načrtnejšo KUV v vzgoji in izobraževanju(formalnem in neformalnem) tako na državni kakor tudi lokalni ravni. V letu 2017 so nadaljevali z izvajanjem v letu 2014 zastavljenih ukrepov in jih po fazah tudi izvedli, nekateri ukrepi pa so odvisni od pridobivanja novih, zlasti evropskih finančnih virov, zato bodo izvedeni pozneje.

Eden od pomembnih ciljev je vzpostavitev državne mreže KUV, tj. sistema, ki bo omogočal načrtno, dostopno in kakovostno KUV v vzgoji in izobraževanju ter širši družbi. Nacionalni odbor za KUV, imenovan januarja 2014, vključuje predstavnike MK, MIZŠ in ZRSŠ, ki usmerjajo izvajanje ukrepov NPK na tem področju. Temeljne naloge odbora so zagotavljanje sistemskih podlag za načrtni razvoj KUV na državni ravni, spodbujanje mreženja vzgojno-izobraževalnih zavodov (VIZ), kulturnih ustanov in lokalnih skupnosti ter strokovnih usposabljanj na področju KUV za strokovne delavce ter širšo strokovno javnost.

Tudi v 2017 je bila velika pozornost namenjena strokovnemu usposabljanju, v okviru katerega MK, MIZŠ in ZRSŠ s primeri dobrih praks seznanjajo o prednostih partnerskega povezovanja ter povezovanja v mrežo KUV. Tako je bilo že devetič uspešno izvedeno državno strokovno usposabljanje kulturni bazar, ki se ga je udeležilo skoraj 1.100 strokovnih delavcev iz VIZ iz vse Slovenije, študentov in predstavnikov kulturnih ustanov, dogodek pa je obiskalo več kot 1.500 otrok, učencev in drugih obiskovalcev. Kulturni bazar so obiskali tudi učitelji, ki poučujejo slovenščino v tujini (v organizaciji ZRSŠ v okviru njihovih rednih usposabljanj v Sloveniji). V letu 2017 so izvedli prvi regijski kulturni bazar v Mariboru, ki ga je obiskalo 400 strokovnih delavcev iz VIZ iz širše regije, študentov ter predstavnikov kulturnih ustanov, ki so se udeležili celodnevnega strokovnega usposabljanja. Pri pripravi in izvedbi je sodelovaloveč kot 150 kulturnih ustanov in samostojnih kulturnih ustvarjalcev iz vse Slovenije, ki so v programu strokovnega usposabljanja ter na razstavnih prostorih prikazali svojo bogato ponudbo za otroke in mladino.

V letu 2017 so uspešno sodelovali vnovem partnerskem državnem projektu *Umetnost, šport in dediščina*. V okviru evropskega tedna športa (od 23. do 30. septembra 2017) so 25. septembra pripravili državni strokovni posvet v Španskih borcih v Ljubljani, ki sta ga finančno podprla Olimpijski komite Slovenije in ZRSŠ. Posveta se je udeležilo 122 strokovnih delavcev iz VIZ in kulturnih ustanov. Ob posvetu so pripravili panojsko razstavo, na kateri so muzeji in galerije ter Fakulteta za šport predstavili športne zbirke in gradiva, ki povezujejo ta področja.

V letu 2017 je začel ob podpori MK in ZRSŠ na Zavodu za varstvo kulturne dediščine Slovenije (ZVKDS) nastajati priročnik kulturno-umetnostne vzgoje na področju kulturne dediščine (to bo četrti priročnik iz zbirke priročnikov KUV), ki ga ZVKDS pripravlja v sodelovanju s kulturnimi ustanovami s področja dediščine (Skupnost muzejev Slovenije, posamezni muzeji itd.). Priročnik o kulturni dediščini bo delavcem v vzgoji in izobraževanju celovito predstavil široko področje kulturne in z njo povezane naravne dediščine. Priročnik bodo vsi VIZ v Sloveniji prejeli brezplačno, brezplačno dostopen pa bo tudi kot e-priročnik.

Gradnjo mreže koordinatorjev KUV VIZ, kulturnih ustanov in lokalnih skupnosti, ki so jo v 2014 intenzivno zastavili s ciljem načrtnejše in dostopnejše KUV, še vedno spodbujajo na različne načine, Podpora gradnji mreže so tudi državni projekti na področju KUV, ki so bili izbrani na razpisu MK iz ESS Razvoj inovativnih učnih okolij in prožnih oblik učenja za dvig splošnih kompetenc na področju kulture (2016‒2023) ter na področju vzgoje in izobraževanja (2017‒2023). Septembra 2017 so v sodelovanju s Skupnostjo občin Slovenije pripravili skupni strokovni posvet za predstavnike lokalnih skupnosti, kjer so državni koordinatorji KUV MK, ZRSŠ in MIZŠ približno 50 udeležencem predstavili prizadevanja za načrtni razvoj KUV na državni ravni in jih povabili v mrežo koordinatorjev KUV. Na vseh strokovnih usposabljanjih izvajajo predstavitve primerov dobre prakse v lokalnih skupnostih, ki načrtno zagotavljajo KUV.

K boljši informiranosti strokovne in širše javnosti o ponudbi in dogajanju na tem področju prispevajo poleg strokovnih usposabljanj tudi spletna stran [www.kulturnibazar.si](http://www.kulturnibazar.si), kjer je dostopen *e-Katalog ponudbe kulturno-umetnostne vzgoje kulturnih ustanov iz vse Slovenije* (na enem kraju je prikazana ponudba kulturnih ustanov iz vse Slovenije), in informacije o aktualnem dogajanju. Pomemben prispevek k informiranosti so tudi redna mesečna obvestila za registrirane koordinatorje KUV v VIZ, kulturnih ustanovah in lokalnih skupnostih.

Na javnem razpisu, ki ga je MK v letu 2016 izvedlo za izbiro operacij »Razvoj inovativnih učnih okolij in prožnih oblik učenja za dvig splošnih kompetenc na področju kulture (JR ESS RIUO 2016–2021)« je bilo izbranih šest kulturno-vzgojnih državnih projektov, ki so letu 2017 vsi intenzivno začeli z delom (strokovna usposabljanja, priprava programske ponudbe za VIZ, priprava spletnih strani ipd.). Trije projekti so s področja gledališke vzgoje: *Prvi prizor* (Slovensko narodno gledališče Maribor), *Gleda(l)išče* (Slovenski gledališki inštitut), *Igrišče za gledališče 2.0* (Zavod Bunker), trije pa s področja filmske vzgoje: *Filmska osnovna šola* (Art kino mreža Slovenije), *Razumevanje filma* (Slovenska kinoteka) in *Filmski vlak* (Center za mladinsko kulturo Kočevje).

Avgusta 2017 je bil na MIZŠ objavljen »Javni razpis za sofinanciranje operacije razvoja in udejanjanja inovativnih učnih okolij in prožnih oblik učenja za dvig splošnih kompetenc – razvoj sporazumevalnih zmožnosti s kulturno-umetnostno vzgojo«, katerega namen je posodobiti učna okolja, uvajati nove pristope in pedagoške prakse tudi z vključevanjem novih tehnologij, ki bodo zagotavljali dvig splošnih kompetenc otrok, učencev in dijakov v vrtcih, osnovnih in srednjih šolah, še posebej na področju kulturne zavesti in izražanja. Izbran je bil projekt Razvijanje sporazumevalnih zmožnosti s kulturno umetnostno vzgojo – SKUM (prijaviteljica Pedagoška fakulteta Univerze na Primorskem).

MIZŠ financira projekte Študentski inovativni projekti za družbeno korist – ŠIPK (2016-2018), ki jih Javni štipendijski, razvojni, invalidski in preživninski sklad RS izvaja skupaj z visokošolskimi zavodi. Gre za projekte, v katerih pod mentorstvom pedagoga in strokovnega sodelavca iz lokalnega/regionalnega okolja skupina do desetih študentov z različnih študijskih stopenj in smeri proučuje različne ustvarjalne in inovativne rešitve za negospodarski in neprofitni sektor. Vzpostavljene aktivnosti so usmerjene v trajnostni razvoj lokalnega/regionalnega okolja na različnih področjih družbenega delovanja (npr. kulturnem, umetnostnem, v humanistiki, zdravju, varovanju, okolja, turizmu, razvoju podeželja ipd.) za različne ciljne skupine prebivalstva v lokalnem/regionalnem okolju (starostniki, mladi, ranljive družbene skupine ipd.). Konkretni projekti so nadgradnja projektov Po kreativni poti, kjer je vzpostavljena v glavnem povezava z gospodarstvom. Projekti, kjer prihaja do udejanjanja kulturno-umetnostne vzgoje in rešitev v lokalnem okolju z družbenih delovanjem, so pripoznani tudi širše kot primer dobre prakse, iz posameznih projektov pa nastanejo trajnostne rešitve v lokalnem okolju.

Cilji in ukrepi kulturno-umetnostne vzgoje po posameznih področjih kulture

Posamezna področja kulture so glede KUV zelo različno razvita. Kulturne ustanove na vseh področjih z različnimi ukrepi uresničujejo osnovne (splošne) cilje KUV. Zaradi posebnosti področja ali njegove slabše razvitosti so bili v NPK na nekaj področjih zastavljeni posebni dodatni področni cilji in ukrepi KUV.

1. Krepitev in spodbujanje bralne kulture

Na MIZŠ je bila leta 2014 imenovana medresorska delovna skupina za pregled in dopolnitev *Nacionalne strategije za razvoj bralne pismenosti*, ki povezuje vse deležnike, odgovorne za bralno pismenost in bralno kulturo. Medresorska skupina je pripravila predlog besedila nove strategije, ki je bil v letu 2017 dan v javno razpravo in nato leta 2018 poslan v medresorsko usklajevanje.

Javna agencija za knjigo Republike Slovenije je v letu 2017 izvedla medresorski državni projekt *Rastem s knjigo* za osnovne in srednje šole*.* Cilji projekta so promocija vrhunskih domačih ustvarjalcev mladinskega leposlovja, spodbujanje šolarjev za branje in obiskovanje splošnih knjižnic ter založnikov za večje vključevanje sodobnih slovenskih piscev v založniške programe za mladino.

JAK je leta 2017 podprla tudi že uveljavljene projekte in programe dobre prakse bralne kulture.

Na kulturnem bazarju 2017 je JAK skupaj z društvom Bralna značka – ZPMS organizirala predstavitev področja bralne kulture, med drugim tudi *Pot knjige, od avtorja do bralca,* ki je prikaz procesa nastanka knjige. Kratka zgodba, zapisana v stripu, avtorja Žige X. Gombača z ilustracijami Davida Krančana nas popelje v svet knjige z glavnim junakom, simpatičnim knjižnim moljem. JAK je v sodelovanju z Bralnim društvom Slovenije zasnovala brošuro in plakate, ki so pripravljeni kot razstava. V letu 2017 je razstava ves čas (dve kopiji) potovala po Sloveniji, in sicer po šolah, knjižnicah in drugih zainteresiranih ustanovah.

Splošne knjižnice vedno bolj postajajo krajevna središča kulture, branja, srečevanja in druženja ter dostopa do različnih informacij, temu pa se pridružuje tudi njihova družbenorazvojna vloga za izenačevanje kulturnih, izobraževalnih in drugih socialnih možnosti. T. i. kompetenčni (specializirani) knjižnični centri ostajajo naloga za nadaljnje obdobje NPK, izvajajo pa se projekti, ki delujejo v tej smeri. Ukrep podeljevanja naziva *branju prijazna občina* želi spodbuditi občine k pripravi in izvajanju ukrepov za izboljšanje bralne pismenosti in bralne kulture v lokalni skupnosti oziroma jih spodbuditi, da obstoječe programe in dobre prakse nadgradijo in jih delijo z drugimi občinami. Prvi javni natečaj za podelitev naziva je Združenje splošnih knjižnic objavilo 8. februarja 2017. Naziv je bil prvim 17-im občinam podeljen na slovesnem dogodku 4. decembra 2017. Podpornik projekta je bil tudi minister Anton Peršak. Namen projekta je poudariti/prepoznati aktivni prispevek občine k dvigu ravni bralne pismenosti občanov s krepitvijo bralne kulture. Podeljevanje naziva *branju prijazna občina* se bo nadaljevalo tudi v prihodnje. Nagrajene občine v letu 2017 so svoje dobre prakse že predstavile na posebnem informativnem dnevu 17. aprila 2018 na Ministrstvu za kulturo. Za natečaj je bilo namreč med občinami veliko zanimanja zaradi uvedbe dobrih praks v lokalnih skupnostih na področju bralne kulture in bralne pismenosti, kar je bil temeljni cilj projekta. Po prvem natečaju je bilo tudi ugotovljeno, da v številnih občinah v Sloveniji izvajajo različne dobre prakse in aktivnosti na področju spodbujanja branja in to kulturo bi želeli prenesti na še več občin. S tem želimo spodbujati sodelovanje in povezovanje s knjižicami, ki so osrednje kulturne ustanove na tem področju, pa tudi z drugimi kulturnimi, izobraževalnimi, socialnimi, mladinskimi in drugimi deležniki in ustanovami v lokalnih okoljih. Prepričani smo, da lahko na ta način skupaj veliko prispevamo h kakovosti bivanja v skupnosti in k večjemu zadovoljstvu vseh. Končni rezultat tega so tudi gospodarski razvoj družbe, socialna vključenost in blaginja.

1. V okviru formalnega izobraževanja se otrokom in mladim vsaj enkrat na leto zagotovi obisk programa filmske vzgoje v Art kino mreži ali Slovenski kinoteki

Slovenski filmski center izvaja javne razpise za sofinanciranje kulturno-vzgojnih filmskih projektov; leta 2017 je v sofinanciranje sprejel 14 projektov regijsko razpršenih projektov. V letu 2017 so potekali tudi projekti, sprejeti v sofinanciranje z razpisom iz leta 2016, saj razpisi SFC potekajo v skladu s trajanjem šolskega leta. SFC na podlagi meril iz razpisa posebej poudarja stalno izvajanje in kakovostno zasnovo projektov in kulturno vzgojnega delovanja prijavitelja ter strokovno utemeljenost prijavljenih projektov. Projekti omogočajo spoznavanje kakovostnih filmov, številni med njimi pa tudi samo filmsko ustvarjanje ter kritične in ustvarjalne pristope k filmski kulturi. V drugi polovici leta 2017 je SFC v svojih aktih pripravil podlago za objavo večletnih in programskih razpisov.

V letu 2017 je zavod za uveljavljanje vizualne kulture Vizo v sodelovanju z mednarodnimi partnerji začel izvajati izobraževalni program za srednje šole *Poučevanje evropske zgodovine s filmom*. Projekt sofinancira podprogram MEDIA Ustvarjalna Evropa. Projekt se izvaja v šolskem letu 2017/2018.

V letu 2017 je v okviru dveh državnih projektov filmske vzgoje (razpis iz ESS »Razvoj inovativnih učnih okolij in prožnih oblik učenja za dvig splošnih kompetenc na področju kulture (JR ESS RIUO 2016–2021)«) *Filmska osnovna šola* (Art kino mreža Slovenije) in *Razumevanje filma* (Slovenska kinoteka) vzpostavljeno novo informacijsko spletišče filmske vzgoje Šola filma ([www.solafilma.si](http://www.solafilma.si)), ki med drugim vključuje tudi zbirko učnih gradiv, priporočilne sezname filmov ter brskalnik po filmsko-vzgojnih ponudnikih.

1. Kulturno-vzgojni koncertni cikli za študente

Ukrep se izvaja v okviru abonmajev sofinanciranih javnih zavodov (SNG Opera in balet Ljubljana, SNG Maribor, Slovenska filharmonija) in izvajalcev večletnih programov in projektov (Glasbena mladina Ljubljanska, Glasbena mladina Slovenije) v sodelovanju s Cankarjevim domom. Z lastnimi programi in projekti se v kulturno ponudbo za študente in mladino vključujejo tudi fakultete in študentske organizacije – Oddelek za muzikologijo Filozofske fakultete Univerze v Ljubljani, Akademija za glasbo Univerze v Ljubljani, ŠOU v Ljubljani, Konservatorija za glasbo in balet Ljubljana in Maribor.

1. Državni medresorski projekt Teden kulturne dediščine (TKD)

Nosilec projekta ZVKDS je s partnerji – člani medresorskega odbora (MK, MIZŠ, ZRSŠ, Slovenska nacionalna komisija za Unesco in Skupnost vrtcev Slovenije) – leta 2017 izvedel vse zastavljene ukrepe.

ZVKDS je v februarju in marcu 2017 izvedel 12 regionalnih posvetov v Sloveniji in dva v zamejstvu. Posveti so neformalna oblika izobraževanja odraslih in so namenjeni zlasti strokovnim delavcem v VIZ. Posvetov se je udeležilo 400 delavcev VIZ. TKD, ki je zapisan v NPK in kjer je ZVKDS nosilec projekta, MK, MIZŠ, ZRSŠ, Slovenska nacionalna komisija za Unesco in Skupnost vrtcev Slovenije pa partnerji, se je v letu 2017 izjemno dobro uveljavil. Tema *Voda – od mita do arhitekture* je bila izjemno dobro izhodišče in spodbuda za uporabo celovitega pristopa pri obravnavi kulturne dediščine za 170 VIZ. Širitev v zamejstvu: poleg tržaške pokrajine in Benečije se je dejavnost šol razširila še na goriško pokrajino. Večina VIZ je upoštevala temeljnim vodilom TKD: teme so obravnavali vsebinsko celovito v okviru pouka ali projektnega dela (dni dejavnosti ali projektnega tedna), večina VIZ je v poročilih izkazala sodelovanje z zavodi ali drugimi organizacijami s področja dediščine in velika večina je dediščino spoznavala »*in situ*«.

Z inovativnimi pristopi in opaznimi dosežki na področju izobraževanja o dediščini je ZVKDS širil mednarodno prepoznavnost: na povabilo Sveta Evrope in Evropske komisije so TKD predstavili kot primer dobre prakse v okviru plenarnega zasedanja koordinatorjev v Strasbourgu in na mednarodni delavnici *Izobraževanje o dediščini: učenje skozi participacijo* v Bonnu. Na pobudo Sveta Evrope so TKD predstavili tudi kot študijo primera.

1. Kakovostno izobraževanje o arhitekturi, oblikovanju, krajinski arhitekturi, urbanizmu, prostorski kulturi oziroma celovito grajenem prostoru

MK, MIZŠ in ZRSŠ (nacionalni odbor za KUV) so zaradi pomanjkanja sredstev za to področje ugotovili, da bi bilo KUV na področju arhitekture in oblikovanja smiselno vključiti v vzgojo in izobraževanje za trajnostni razvoj (nosilec ZRSŠ).

Promocijo vedenja o arhitekturi in oblikovanju kot za izobraževalne programe za otroke in mladino poleg Muzeja za arhitekturo in oblikovanje zagotavljajo tudi številni drugi izvajalci. V letu 2017 sta bila MK in MIZŠ partnerja pri državnem projektu Ministrstva za okolje in prostor (MOP) *Mesec prostora*, MOP pa je bil znova partner kulturnega bazarja 2017 in v letu 2017 vključen v priprave za leto 2018. Vsi trije resorji v sodelovanju s kulturnimi ustanovami s tega področja iščejo skupne poti, kako izboljšati vključenost tovrstnih projektov in programov v vzgojno-izobraževalnem prostoru in kako tudi v širši javnosti spodbujati skrb za kakovosten prostor in ozaveščanje o njem.

1. Pet medresorskih mrežnih projektov KUV v okviru projekta Kulturna šola

Leta 2017 je Javni sklad Republike Slovenije za kulturne dejavnosti izvedel pet medresorskih projektov (dve oziroma tri ponovitve posameznih projektov) strokovnega usposabljanja za učitelje, ki bodo podlaga za povezovanje šol/učencev v medresorske projekte: 1. RIŠEMO GIB (plesna in likovna dejavnost), 2. USTVARI PRVI FILM (filmsko in instrumentalno področje), 3. ODER JE VAŠ (folklora in gledališče), 4. RITEM POEZIJE (glasba in literatura) in 5. PLESNO MUZICIRANJE (ples in instrumentalno področje).

V projektu Kulturna šola, ki spodbuja zlasti vključevanje v obšolske dejavnosti, sodeluje vsako leto več VIZ ter več otrok in učencev. V letu 2017 smo pripravili izhodišča za spremembo meril za pridobitev naziva »kulturna šola«, ki jih bomo začeli izvajati v šolskem letu 2018/2019, prav tako je bila izvedena in končana prva faza projekta SPLETNE PLATFORME Kulturna šola, ki bo vsem šolam omogočala uporabo in vpisovanje vseh aktivnosti in dejavnosti za lažji pregled vseh kulturnih aktivnosti. Na ta način bomo šole razbremenili administriranja ter omogočili lažjo in hitrejšo prijavo na razpise.

Pregled izvajanja ukrepov v obdobju 2014–2017

| **Cilji in ukrepi** | **V kakšnem obsegu je bil ukrep izveden?****1 – v celoti; 2 – večinoma, 3 – deloma, 4 – ni izveden, 5 – namesto njega je bil izveden drug oziroma nadomestni ukrep, in sicer ..., 6 – drugo; kaj?** |
| --- | --- |
| 1. Sistem KUV, ki ga bo mogoče načrtno dolgoročno izvajati in bo temeljil na kakovostni kulturni produkciji |
| imenovanje državnega odbora za KUV, ki zagotavlja akcijske načrte na tem področju: vsako področje kulture ima svojega nacionalnega koordinatorja za KUV, v odboru pa so tudi predstavniki MIZŠ, ZRSŠ, VIZ in Slovenske nacionalne komisije za Unesco | 1Nacionalni odbor KUV je bil imenovan leta 2014 in vključuje direktorje direktoratov na MIZŠ in MK, direktorja ZRSŠ ter nacionalne koordinatorje KUV na MIZŠ, ZRSŠ in MK. |
| VIZ spodbuditi k pripravi programa KUV v letnem delovnem načrtu in vzgojnem programu (na izvedbeni ravni so velike razlike v izvajanju in dostopnosti v posameznih VIZ; KUV naj bo vključena tudi v programe za nadarjene, ranljive ciljne skupine in osebe z različnimi invalidnostmi ipd.) | 3VIZ v letnih delovnih načrtih (LDN) opredelijo svoje aktivnosti in obseg dejavnosti v skladu z zakonodajo. VIZ različno vključujejo KUV kot medpredmetno razsežnost v svoje aktivnosti. Na različnih izobraževanjih ravnateljev in drugih strokovnih delavcev jim predstavimo različne možnosti in primere dobrih praks. |
| sodelovanje državne mreže koordinatorjev KUV v VIZ (predstavnik skupine, ki je v VIZ odgovoren za izvajanje načrtovanih kulturnih dejavnosti) in koordinatorjev v KU, kar bo na državni, regionalni in lokalni ravni prispevalo k načrtnejši in organizacijsko učinkovitejši izvedbi kakovostne KUV | 3Sodelovanje VIZ in kulturnih ustanov podpirajo MK, MIZŠ in ZRSŠ s strokovnimi usposabljanji in številnimi projekti. VIZ se na pobudo imenovanja koordinatorjev KUV različno odzivajo (koordinator KUV ni sistemizirano delovno mesto), zato je v državno mrežo koordinatorjev vključen le del vseh VIZ. Prav tako se na imenovanje koordinatorjev ne odzovejo vse kulturne ustanove in tudi ne vse lokalne skupnosti. V državah EU je sistem koordinatorjev različno urejen. Ključno bi bilo (praksa drugih držav EU) vzpostaviti mobilne koordinatorje KUV iz kulturnih ustanov, ki bi lahko VIZ pomagali pri načrtovanju dejavnosti KUV. |
| lokalne skupnosti z načrtnim izvajanjem programov na lokalni oziroma regionalni ravni in vključitvijo KUV v svoje lokalne kulturne programe zagotovijo vsem otrokom in mladim v okviru šolskih, obšolskih in izvenšolskih dejavnosti spoznavanje različnih področij kulture  | 3Lokalnim skupnostim lahko tak ukrep le priporočamo, kar dodatno izvajamo na različnih strokovnih usposabljanjih KUV. |
| izvajanje strokovnih državnih in regionalnih predstavitev ter promocije ponudbe KUV z vseh področij kulture različnim ciljnim skupinam (npr. kulturni bazar, državni jesenski posveti ravnateljev, predstavitve zdravstvenim delavcem) | 1MK, MIZŠ in ZRSŠ v sodelovanju s koordinatorji KUV v kulturnih ustanovah zagotavljajo izvedbo državnih in regionalnih strokovnih usposabljanj in predstavitev, tako splošnih kakor tudi po posameznih področjih kulture. |
| 2. Priporočene vsebine kakovostne, raznolike in dostopne ponudbe kulturno-umetnostne vzgoje na vseh področjih kulture za različne ciljne skupine |
| na državni ravni oblikovati merila za kakovostne projekte oziroma programe KUV na vseh področjih kulture, katerih rezultat bo predlog »priporočenih kakovostnih vsebin KUV« (po zgledu priporočilnega seznama kakovostne otroške in mladinske literature (dostopno na http://www.bralnaznacka.si/) in zlatih hrušk (dostopno na http://www.mklj.si/zlata-hruska) na področju knjige (Mestna knjižnica Ljubljana) ali priporočilnega seznama otroških in mladinskih filmov (Kinobalon, Kinodvor)) | 3V letu 2017 sta v okviru kulturno-vzgojnih projektov iz ESS nastala dva portala:<http://www.zlatapalicica.si/>državna spletna platforma Zlata paličica je referenčna zbirka za iskanje in prvo spoznavanje kakovostnih gledaliških predstav za otroke in mladino; <http://www.solafilma.si/sl> – državna spletna platforma za filmsko vzgojo. |
| podpora večletnim državnim projektom oziroma programom na vseh področjih kulture in za različne ciljne skupine, ki se izvajajo v KU oziroma VIZ (npr. MEGA kviz, DEKD\* ipd.), prednostno na področjih, ki v kurikulu niso ustrezno zastopana (KUV na področju uprizoritvenih umetnosti, filmska vzgoja itd.) | 1MK (posredno ali neposredno) zagotavlja finančno podporo državnim projektov KUV. Poleg obstoječih, že tradicionalnih državnih projektov KUV so se v letih 2016/2017 začeli izvajati trije državni projekti filmske vzgoje in trije državni projekti gledališke vzgoje. |
| VIZ spodbujati k trajnejšemu sodelovanju s KU – priprava pilotnega državnega projekta vključevanja umetnikov oziroma ustvarjalcev (ponudba po zgledu projekta »Artists in creative education – Umetniki v kreativnem izobraževanju«, izvedbeno primer dobre prakse v Republiki Sloveniji: projekt ESS »Kulturno žlahtenje najmlajših«, izvajalec vrtec Vodmat) | 3Zaradi finančnih omejitev se predvideni ukrep izvaja na MK v okviru zgoraj navedenih državnih projektov KUV na področju gledališke in filmske vzgoje (financirano iz sredstev ESS); na MIZŠ pa v okviru projekta Razvijanje sporazumevalnih zmožnosti s kulturno-umetnostno vzgojo (SKUM – nosilec Pedagoška fakulteta Univerze na Primorskem) za vsa področja umetnosti. Prav tako se sodelovanje s kulturnimi ustanovami spodbuja v okviru različnih usposabljanj, kakor so kultruni bazar, posveti ipd. Katalog kulturnega bazarja kaže, da se je na podlagi potreb VIZ v zadnjih letih ponudba obiskov umetnikov in ustvarjalcev z vseh področij umetnosti veliko bogatejša. Projekti in programi so zelo različni – npr. dolgoletni državni projekti (obiski pisateljev v okviru bralne značke, Povabimo besedo (DSP), uveljavljeni stalni projekti za VIZ (Koncert pride k vam ipd.).  |
| povečati ponudbo KUV za mlade od 15. leta starosti in krepiti njihovo sodelovanje v kulturi (primer dobre prakse: Najstfest, GM oder, Transgeneracije, KUL abonma), posebno pozornost nameniti tudi programom, ki jih pripravljajo mladi (npr. v mladinskih centrih, NVO in podobno) | 1Pregled ponudbe kulturnih ustanov za to ciljno skupino v e-Katalogu ponudbe kulturno-umetnostne vzgoje za šolsko leto 2017/2018 kaže na bogato in raznoliko ponudbo na vseh področjih kulture. Številni že tradicionalni projekti so namenjeni mladim od 15. leta in jih izvajajo kulturne ustanove z vseh področij umetnosti, npr: festival Transgeneracije (Cankarjev dom v Ljubljani), Rastem s knjigo za dijake 1. letnikov srednjih šol (JAK), kino-katedra za srednješolce (Slovenska kinoteka), Koncert, ki pride k vam (Zveza glasbene mladine Slovenije); Petkova akademija (zavod Kersnikova); Drugajanje (zavod Bunker), ŽIVA (JSKD) ipd.Izpostaviti velja novejše projekte, pri katerih je poudarek na sodelovanju mladih, ki sooblikujejo program: Kinotrip (Kinodvor), Ostrenje pogleda (društvo KINO!), Fejstbukerji (založba Mladinska knjiga), Festival Itn. (Vodnikova domačija Ljubljana), Muzej v malem (MGML), ŠtudentTeater (Gledališče Glej) ipd.Na MK je vseh šest projektov, financiranih iz ESS, zasnovanih tako, da učencem in dijakom omogočajo vključevanje v kakovostne dejavnosti KUV na področju gledališča in filma in da podpirajo njihovo ustvarjalnost. V vse projekte so vključene tudi visokošolske organizacije s področja filma in gledališča ter njihovi študentje. |
| v sodelovanju s pristojnimi resorji na medresorski ravni (državni in lokalni) podpirati ponudbo KUV za kakovostno preživljanje prostega časa otrok in mladih ter družin tudi kot obliko zagotavljanja zdravega življenjskega sloga (npr. okoljska vzgoja prek umetnost, socialna razsežnost KUV v preventivnih programih na različnih področjih življenja, trajnostni način življenja in odnos do prostora in okolja, zdrava prehrana; KUV in prometna vzgoja) | 3V okviru državnega projekta Kulturni bazar (organizatorji MK, MIZŠ in ZRSŠ) je že več let vzpostavljeno medresorsko sodelovanje, vendar na izvedbeni ravni ukrep še ni zaživel, beležimo pa primere dobrih praks tovrstnega sodelovanja, npr. tudi strokovno usposabljanje Umetnost, šport in dediščina ipd. |
| posebno pozornost nameniti otrokom in mladim iz socialno ogroženih oziroma deprivilegiranih družin (ukrepi na področju sociale na lokalni in državni ravni) | 3Na sistemski ravni ukrep ni izveden, številne kulturne ustanove pa z različnimi ukrepi (tudi v okviru projektov, ki jih sofinancirajo MK in ESS) otrokom in mladim ter deprivilegiranim družinam skušajo omogočiti brezplačni oziroma ugodnejši dostop do kulturnih vsebin. |
| v sodelovanju s pristojnimi resorji na državni in lokalni ravni zagotoviti večjo ponudbo programov KUV, ki vključujejo tudi starejše, invalide, še posebej slepe in slabovidne | 3Na sistemski ravni ukrep ni izveden, številne kulturne ustanove pa z različnimi ukrepi (tudi v okviru projektov, ki jih sofinancirajo MK in ESS) skušajo zagotoviti KUV ponudbo tudi za starejše, invalide, še posebej slepe in slabovidne. |
| 3. Izvajanje KUV kot vseživljenjske dejavnosti s poudarkom na pripravi programov, ki vključujejo starejše oziroma katerih nosilci so starejši (organizacije za starejše v sodelovanju s kulturnimi ustanovami) in ki zagotavljajo medgeneracijsko povezovanje na različnih področjih kulture |
| zagotoviti večjo dostopnost KUV tudi v programih vseživljenjskega izobraževanja in različnih programih aktivnega staranja od nacionalne do lokalne ravni (primer dobre prakse: kulturni mediatorji v SEM; abonma za starejša leta in filmska srečanja ob kavi v Kinodvoru; Biti siv in modro brati, Mestna knjižnica Kranj) | 3 Zaradi pomanjkanja finančnih sredstev ukrep ni izveden na sistemski ravni, številne kulturne ustanove pa z različnimi ukrepi (tudi v okviru projektov, ki jih sofinancira MK) skušajo zagotoviti KUV ponudbo tudi za starejše (vseživljenjsko izobraževanje). |
| spodbujati promocijo kulture (nastajanje in prenos kulturnih stvaritev) kot pomembne dejavnosti kakovostnega aktivnega staranja, zlasti njen pomen pri spodbujanju sodelovanja generacij (primer: Z menoj po mojem mestu ali Personal Town Tours Slovenske univerze za tretje življenjsko obdobje; bienalni Mednarodni festival znanja in kulture starejših) | 3V letu 2017 smo v sklopu projekta Kulturni bazar začeli povezovati kulturne in vzgojno-izobraževalne ustanove, ki pripravljajo medgeneracijske/večgeneracijske projekte na področju kulture ter v okviru Kulturnega bazarja 2018 to temo vključili kot osrednjo temo strokovnega usposabljanja. |
| spodbujati medresorske projekte oziroma programe (od državnih do lokalnih), ki zagotavljajo medgeneracijsko sodelovanje na področju kulture (s kulturo, prek kulture in o kulturi – primer dobre prakse: Mix@ges, ZDUS; kulturni mediatorji v bolnišnici, UKC in Univerza za tretje življenjsko obdobje) | 3Zaradi pomanjkanja finančnih sredstev ukrep ni izveden na sistemski ravni, številne kulturne ustanove pa z različnimi ukrepi (tudi v okviru projektov, ki jih sofinancira MK) skušajo zagotoviti KUV ponudbo tudi za starejše (vseživljenjsko izobraževanje). |
| 4. Strokovno usposabljanje na področju KUV za strokovne delavce v kulturi ter vzgoji in izobraževanju |
| MIZŠ in MK zagotovita podporo kakovostnemu dodatnemu strokovnemu usposabljanju strokovnih delavcev VIZ in KU za izvajanje programov KUV s poudarkom tudi na usposabljanju za skupno projektno delo | 2Ukrep se izvaja na MK v okviru zgoraj navedenih državnih projektov KUV na področju gledališke in filmske vzgoje (financirano iz sredstev ESS); na MIZŠ pa v okviru projekta Razvijanje sporazumevalnih zmožnosti s kulturno-umetnostno vzgojo (SKUM – nosilec Pedagoška fakulteta Univerze na Primorskem) za vsa področja umetnosti. Vsa državna strokovna usposabljanja s področja KUV prav tako podpirajo ta ukrep.  |
| v študijskih programih prihodnjih strokovnih delavcev v vzgoji, izobraževanju in kulturi omogočiti pridobitev temeljnih znanj s tega področja (zastopanost in spoznavanje vseh področij umetnosti, omogočiti spoznavanje pomena vključevanja kulture v kurikule ipd.) | 3Univerze/fakultete so pri oblikovanju programov avtonomne, zato na realizacijo tega ukrepa ni moč vplivati sistemsko. Delno pa se ukrep izvaja v okviru zgoraj naštetih nacionalnih projektov KUV na področju gledališke in filmske vzgoje (financirano iz MK in ESS sredstev) ter projekta SKUM (financirata MIZŠ in ESS - nosilec Pedagoška fakulteta Univerze na Primorskem). |
| v okviru študijskega procesa vključiti študente v kulturno-vzgojne projekte v VIZ in KU ter jim omogočiti obiske kulturnih prireditev in oglede KU | 3Na sistemski ravni zaradi avtonomnosti fakultet/univerz tega ukrepa ni mogoče zagotoviti za vse študente. Delno pa se ukrep izvaja v okviru zgoraj navedenih državnih projektov KUV s področja gledališke in filmske vzgoje (financirata MK in ESS) ter projekta SKUM (financirata MIZŠ in ESS. nosilec Pedagoška fakulteta Univerze na Primorskem). Študente vabimo tudi na vsa državna strokovna usposabljanja s področja KUV. |
| v okviru mreže koordinatorjev zagotoviti brezplačne strokovno-promocijske oglede oziroma obiske za koordinatorje KUV iz VIZ | 3Ponudba brezplačnih oziroma promocijskih obiskov za koordinatorje KUV je vedno bogatejša, vendar se zaradi pomanjkanja sredstev nekatere kulturne ustanove ne morejo odzvati. Koordinatorjem zagotavljamo brezplačne obiske državnih strokovnih posvetov KUV, katerih organizatorji so MK, MIZŠ in ZRSŠ. |
| zagotoviti pripravo kakovostnega strokovnega gradiva, ki bo prispevalo h kakovosti dodatnega strokovnega usposabljanja in izvajanja KUV | 2V letu 2016 sta bila s finančno podporo MZ pripravljena e-priročnik Skozi umetnost o zdravju (medresorsko zasnovan e-priročnik: MK, MIZŠ in MZ ter kulturne ustanove) in priročnik Zdravje skozi umetnost – smernice za pogovore o izbranih zdravstvenih temah za pedagoške delavce (pripravil Nacionalni inštitut za javno zdravje). Konec letu 2016 je ob finančni podpori MIZŠ, ZRSŠ in SFC izšel tiskani priročnik Animirajmo! Priročnik za animirani film v vrtcih in šolah (tretji priročnik iz zbirke priročnikov o KUV), ki so ga brezplačno prejeli vsi vzgojno-izobraževalni zavodi in vse splošne knjižnice, fakultete, ki izobražujejo prihodnje strokovne delavce v vzgoji in izobraževanju. Priročnik je brezplačno dostopen tudi v e-obliki.V letu 2017 je začel ob podpori MK in ZRSŠ na ZVKDS nastajati priročnik kulturno-umetnostne vzgoje na področju kulturne dediščine, ki ga ZVKDS pripravlja v sodelovanju s kulturnimi ustanovami s področja dediščine (Skupnost muzejev Slovenije, posamezni muzeji ipd.). Priročnik o kulturni dediščini bo delavcem v vzgoji in izobraževanju celovito predstavil široko področje kulturne in z njo povezane naravne dediščine. Priročnik bodo vse VIZ v Sloveniji prejele brezplačno, brezplačno dostopen pa bo tudi kot e-priročnik. K temu ukrepu prispeva tudi izbira kakovostnih gledaliških in filmskih predstav ter literature (glej 2. ukrep). |
| izvesti študije, ki preučujejo učinke načrtne KUV na področju kulture v vzgojno-izobraževalnem sistemu in družbi kot celoti | 4Zaradi pomanjkanja finančnih sredstev ukrep ni izveden. |

\*Dnevi evropske kulturne dediščine

Pregled vrednosti kazalnikov v obdobju 2014–2017

| **Cilj** | **Kazalnik** | **Ciljna vrednost kazalnika v letu 2017** | **Vrednost kazalnika v letu 2014** | **Vrednost kazalnika v letu 2015** | **Vrednost kazalnika v letu 2016** | **Vrednost kazalnika v letu 2017** |
| --- | --- | --- | --- | --- | --- | --- |
| 1. Sistem kulturno-umetnostne vzgoje, ki ga bo mogoče načrtno dolgoročno izvajati in bo temeljil na kakovostni kulturni produkciji | delež vzgojno-izobraževalnih zavodov, ki so vzpostavili koordinatorja  | vsaj 50 % vzgojno-izobraževalnih zavodov | 11 % | 16 %Registrirane koordinatorje spodbujamo z različnimi ugodnostmi, ki jih ponujajo kulturne ustanove (npr. brezplačni ogledi razstav). | 17 %Registrirane koordinatorje spodbujamo z različnimi ugodnostmi, ki jih ponujajo kulturne ustanove (npr. brezplačni ogledi razstav). | 20 %Registrirane koordinatorje spodbujamo z različnimi ugodnostmi, ki jih ponujajo kulturne ustanove (npr. brezplačni ogledi razstav). |
| vzpostavljena mreža koordinatorjev v vzgojno-izobraževalnih zavodih in kulturnih ustanovah na regionalni in državni ravni | DA | Mreža koordinatorjev je delno vzpostavljena. | Mreža koordinatorjev je delno vzpostavljena.MK, MIZŠ in ZRSŠ spodbujajo vključevanje v mrežo, o čemer ozaveščajo na državnih in regionalnih posvetih strokovnih delavcev in ravnateljev. | Mreža koordinatorjev je delno vzpostavljena.MK, MIZŠ in ZRSŠ spodbujajo vključevanje v mrežo, o čemer ozaveščajo na državnih in regionalnih posvetih strokovnih delavcev in ravnateljev. | Mreža koordinatorjev je delno vzpostavljena.MK, MIZŠ in ZRSŠ spodbujajo vključevanje v mrežo, o čemer tem ozaveščajo na državnih in regionalnih posvetih strokovnih delavcev in ravnateljev. Ključno bi bilo (po zgledu prakse drugih držav EU) vzpostaviti mobilne koordinatorje KUV iz kulturnih ustanov, ki bi lahko VIZ pomagali pri načrtovanju dejavnosti KUV. |
| število izvedenih strokovnih predstavitev KUV na državnih in regionalnih strokovnih posvetih z različnih področij in za različne ciljne skupine  | povečano število izvedenih strokovnih predstavitev KUV na državnih in regionalnih strokovnih posvetih z različnih področij in za različne ciljne skupine  | Kazalnika ni mogoče spremljati, ker ni celovitih evidenc. | Kazalnika ni mogoče spremljati, ker ni celovitih evidenc. | Kazalnika ni mogoče spremljati, ker ni celovitih evidenc. | Kazalnika ni mogoče spremljati, ker ni celovitih evidenc. |
| delež lokalnih skupnosti z vzpostavljenim razvojnim programom  | vsaj 30 % lokalnih skupnosti z vzpostavljenim razvojnim programom (strategijo) KUV | Kazalnika ni mogoče spremljati, ker ni celovitih evidenc. | Kazalnika ni mogoče spremljati, ker ni celovitih evidenc. | Kazalnika ni mogoče spremljati, ker ni celovitih evidenc. | Kazalnika ni mogoče spremljati, ker ni celovitih evidenc. |
| 2. Priporočene vsebine kakovostne, raznolike in dostopne ponudbe kulturno-umetnostne vzgoje z vseh področij kulture za različne ciljne skupine | izdelani priporočilni seznami vsebin KUV na posameznih kulturnih področjih  | 2014: 3 – film in gledališče, 2015: 6 – glasbena in likovna umetnost ter muzeji | 1 seznamSredstva za ta namen niso bila zagotovljena niti iz proračunskih niti evropskih sredstev.  | 2 seznama – v 2015 je pripravljen še izbor gledaliških predstav Zlata paličica; sicer pa niso bila zagotovljena sredstev za ta namen niti iz proračunskih niti evropskih sredstev. | V letu 2016 ostaja število 2, vendar smo z razpisom KUV iz evropskih sredstev, ki se je končal konec 2016, podprli še izbiro na področju filma ter širitev izbire na področju gledališča, vendar je izvedba predvidena v letih 2017 in 2018. Za druga področja za ta namen ni sredstev niti iz proračunskih niti evropskih virov. | V letu 2017 se je število povečalo na 4 (1 literatura, 2 filmska, 1 gledališče).Za druga področja za ta namen ni sredstev niti iz proračunskih niti evropskih virov. |
| število novih večletnih državnih projektov/programov na posameznem področju kulture do leta 2017  | vsaj en nov večletni državni projekt/program na posameznem področju kulture do leta 2017  | Zaradi pomanjkanja državnih sredstev za KUV v letu 2014 ni bilo novih večletnih programov, na letni ravni pa je bilo na državni ali regionalni ravni izvedena več kakovostnih projektov KUV z vseh področij kulture. Iz evropskih sredstev sta vzpostavljena dva nova pilotna državna projekta s področja filma in gledališča, ki sta zaenkrat dveletna. | Zaradi pomanjkanja državnih sredstev za KUV v letu 2015 ni bilo novih večletnih programov, na letni ravni pa je bilo na državni ali regionalni ravni izvedena več kakovostnih projektov KUV z vseh področij kulture. Iz evropskih sredstev sta se v letu 2015 končala dva pilotna državna projekta s področja filma in gledališča. | Z evropskimi sredstvi za KUV je bilo v letu 2016 podprtih šest novih državnih projektov: trije s področju filma in trije s področja gledališča. | Z evropskimi sredstvi za KUV je bilo v letu 2017 podprtih sedem državnih projektov: šest (trije s področju filma in trije s področja gledališča) na MK od leta 2016 ter 1 nov na MIZŠ (ta pokriva vsa področja KUV) v letu 2017. |
| število programov/projektov KUV na državni ravni, ki povezujejo različna področja kulture  | povečano število programov/projektov KUV na državni ravni, ki povezujejo različna področja kulture  | Zaradi pomanjkanja državnih sredstev za KUV v letu 2014 tovrstnih novih programov oziroma projektov ni bilo. | Zaradi pomanjkanja državnih sredstev za KUV v letu 2015 tovrstnih novih programov oziroma projektov ni bilo. | Zaradi pomanjkanja državnih sredstev za KUV v letu 2016 tovrstnih novih programov oziroma projektov ni bilo. | V letu 2017na MIZŠ nov državni projekt Razvijanje sporazumevalnih zmožnosti s kulturno-umetnostno vzgojo (SKUM – nosilec Pedagoška fakulteta Univerze na Primorskem), ki povezuje različna področja umetnosti.  |
| priprava in izvedba pilotnega državnega projekta, ki bo otrokom in mladim v vzgojno-izobraževalnih zavodih omogočil projektno delo s kulturnimi ustanovami (npr. projekt po zgledu »Artists in creative education – Umetniki v kreativnem izobraževanju«) | vsaj 30 % vzgojno-izobraževalnih zavodov | 5 % | 5 %V letu 2015 sta se pilotna projekta KUV, ki sta bila zastavljena na državni ravni, končala, sredstva tako niso dopuščala dodatne širitve. | 5 %V letu 2016 se novo izbrani projekti iz evropskih sredstev še niso začeli izvajati (začetek decembra 2016 – priprava projektov). | Približno 20 % VIZ vključenih v državne projekte KUV iz ESS (šest projektov je financiralo MK in enega MIZŠ – glejte zgoraj). |
| delež programov/projektov, ki aktivno vključujejo mlade od 15. leta starosti – vzpostavljena medresorska ponudba KUV, ki vključuje tudi ranljive družbene skupine (medgeneracijsko povezovanje in vključevanje, ponudba, namenjena ljudem z različnimi invalidnostmi)  |  | Glejte spodaj. | Glejte spodaj. | Glejte spodaj. | Glejte spodaj. |
| delež programov/projektov, ki aktivno vključujejo mlade od 15. leta starosti  | – | Podatkov za kazalnik ni mogoče pridobiti, ker ni celovite evidence. | Podatkov za kazalnik ni mogoče pridobiti, ker ni celovite evidence. | Podatkov za kazalnik ni mogoče pridobiti, ker ni celovite evidence | Podatkov za kazalnik ni mogoče pridobiti, ker ni celovite evidence. |
| vzpostavljena medresorska ponudba KUV, ki vključuje tudi ranljive družbene skupine (medgeneracijsko povezovanje in vključevanje, ponudba, namenjena ljudem z različnimi invalidnostmi)  | povečan delež teh programov/projektov | Podatkov za kazalnik ni mogoče pridobiti, ker ni celovite evidence. | Podatkov za kazalnik ni mogoče pridobiti, ker ni celovite evidence. | Podatkov za kazalnik ni mogoče pridobiti, ker ni celovite evidence. | Podatkov za kazalnik ni mogoče pridobiti, ker ni celovite evidence. |
| 3. Vseživljenjska kulturno-umetnostna vzgoja s poudarkom na pripravi programov, ki vključujejo starejše oziroma katerih nosilci so starejši (organizacije za starejše v sodelovanju s kulturnimi ustanovami) in ki zagotavljajo medgeneracijsko povezovanje na različnih področjih kulture | število kulturno-vzgojnih modulov v programih vseživljenjskega usposabljanja  | povečano število kulturno-vzgojnih modulov v programih vseživljenjskega usposabljanja  | Zaradi pomanjkanja proračunskih in evropskih sredstev se ta cilj ni mogel začeti uresničevati. | Zaradi pomanjkanja proračunskih in evropskih sredstev se ta cilj ni mogel začeti uresničevati. | Zaradi pomanjkanja proračunskih in evropskih sredstev se ta cilj ni mogel začeti uresničevati. | Zaradi pomanjkanja proračunskih in evropskih sredstev se ta cilj ni mogel začeti uresničevati. |
| število projektov/programov KUV, namenjenih tudi starejšim in medgeneracijskemu sožitju  | povečano število projektov/programov KUV, namenjenih tudi starejšim in medgeneracijskemu sožitju) | Zaradi pomanjkanja proračunskih in evropskih sredstev se ta cilj ni mogel začeti uresničevati. | Zaradi pomanjkanja proračunskih in evropskih sredstev se ta cilj ni mogel začeti uresničevati. | Zaradi pomanjkanja proračunskih in evropskih sredstev se ta cilj ni mogel začeti uresničevati. | Zaradi pomanjkanja proračunskih in evropskih sredstev se ta cilj ni mogel začeti uresničevati. |
| 4. Strokovno usposabljanje na področju kulturno-umetnostne vzgoje za strokovne delavce v kulturi ter vzgoji in izobraževanju | število programov/modulov KUV v univerzitetnih študijskih programih ter programov, ki vključujejo vsebine KUV  | povečano število programov/modulov KUV v univerzitetnih študijskih programih ter programov, ki vključujejo vsebine KUV  | Ker ukrepu niso bila namenjena dodatna sredstva, se programi izvajajo v prvotnem obsegu. | Ker ukrepu niso bila namenjena dodatna sredstva, se programi izvajajo v prvotnem obsegu. | Ker ukrepu niso bila namenjena dodatna sredstva, se programi izvajajo v prvotnem obsegu. | Ker ukrepu niso bila namenjena dodatna sredstva, se programi izvajajo v prvotnem obsegu. |
| število programov stalnega strokovnega usposabljanja za strokovne delavce v vzgojno-izobraževalnih zavodih in kulturnih ustanovah, število udeležencev, število sodelujočih kulturnih ustanov  | povečano število programov stalnega strokovnega usposabljanja za strokovne delavce v vzgojno-izobraževalnih zavodih in kulturnih ustanovah, število udeležencev, število sodelujočih kulturnih ustanov  | Glejte spodaj. | Glejte spodaj. | Glejte spodaj. | Glejte spodaj. |
| število programov stalnega strokovnega usposabljanja za strokovne delavce v vzgojno-izobraževalnih zavodih in kulturnih ustanovah | – | V primerjavi s preteklim obdobjem državni koordinatorji KUV sicer poročajo o povečanem številu strokovnih usposabljanj za strokovne delavce v vzgojno-izobraževalnih zavodih in kulturnih ustanovah, vendar nimamo zagotovljenega sistema, ki bi omogočal spremljanje po vseh področjih kulture, zato tudi primerjava števila udeležencev s preteklim obdobjem ni mogoča.  | Nimamo zagotovljenega sistema, ki bi omogočal spremljanje po vseh področjih kulture, zato tudi primerjava števila udeležencev s preteklim obdobjem ni mogoča, se pa število usposabljanj zaradi pomanjkanja finančnih sredstev ne povečuje. | Nimamo zagotovljenega sistema, ki bi omogočal spremljanje po vseh področjih kulture, zato tudi primerjava števila udeležencev s preteklim obdobjem ni mogoča, se pa število usposabljanj zaradi pomanjkanja finančnih sredstev ne povečuje. | Nimamo zagotovljenega sistema, ki bi omogočal spremljanje po vseh področjih kulture, zato tudi primerjava števila udeležencev s preteklim obdobjem ni mogoča, se pa število usposabljanj zaradi pomanjkanja finančnih sredstev ne povečuje. |
| število udeležencev stalnega strokovnega usposabljanja za strokovne delavce v vzgojno-izobraževalnih zavodih in kulturnih ustanovah | – | Na strokovnih posvetih, ki so jih organizirali MK, MIZŠ in ZRSŠ (kulturni bazar, regionalni posveti), je sodelovalo okrog 1.500 strokovnih delavcev iz vzgojno-izobraževalnih zavodov in kulturnih ustanov. | Nimamo vzpostavljenega sistema evidence na državni ravni. Na strokovnih posvetih, ki so jih organizirali MK, MIZŠ in ZRSŠ (kulturni bazar, dva državna posveta), je sodelovalo okrog 1.300 strokovnih delavcev iz vzgojno-izobraževalnih zavodov, kulturnih ustanov in lokalnih skupnosti. | Nimamo vzpostavljenega sistema evidence na državni ravni. Na strokovnih posvetih, ki so jih organizirali MK, MIZŠ in ZRSŠ (kulturni bazar, dva državna in en regionalni posvet), je sodelovalo več kot 1.300 strokovnih delavcev iz vzgojno-izobraževalnih zavodov, kulturnih ustanov in lokalnih skupnosti. | Nimamo vzpostavljenega sistema evidence na državni ravni. Na državnih strokovnih posvetih, ki so jih organizirali MK, MIZŠ in ZRSŠ, je v letu 2017 sodelovalo več kot 1.600 strokovnih delavcev iz vzgojno-izobraževalnih zavodov, kulturnih ustanov in lokalnih skupnosti. |
| število sodelujočih kulturnih ustanov | – | 300 (ocena) | 300 (ocena) | 300 (ocena) | 350 (ocena) |
| število študijskih programov in število študentov, ki se v okviru študija vključujejo v programe/projekte KUV v kulturnih ustanovah | – | Glejte spodaj. | Glejte spodaj. | Glejte spodaj. | Glejte spodaj. |
| število študijskih programov | – | Na pedagoških fakultetah v Ljubljani, Mariboru in Kopru ter filozofskih fakultetah v Ljubljani in Mariboru v zadnjem obdobju namenjajo večjo pozornost KUV na različnih študijskih smereh, vendar ni na voljo podatkov, ali so pripravljeni za študente novi programi oziroma moduli in koliko študentov jih izbira. | Na pedagoških fakultetah v Ljubljani, Mariboru in Kopru ter filozofskih fakultetah v Ljubljani in Mariboru v zadnjem obdobju namenjajo večjo pozornost KUV na različnih študijskih smereh, vendar ni na voljo podatkov, ali so pripravljeni za študente novi programi oziroma moduli in koliko študentov jih izbira. | Na pedagoških fakultetah v Ljubljani, Mariboru in Kopru ter filozofskih fakultetah v Ljubljani in Mariboru v zadnjem obdobju namenjajo večjo pozornost KUV na različnih študijskih smereh, vendar ni na voljo podatkov, ali so pripravljeni za študente novi programi oziroma moduli in koliko študentov jih izbira. | Na pedagoških fakultetah v Ljubljani, Mariboru in Kopru ter filozofskih fakultetah v Ljubljani in Mariboru v zadnjem obdobju namenjajo večjo pozornost KUV na različnih študijskih smereh, vendar ni na voljo podatkov, ali so pripravljeni za študente novi programi oziroma moduli in koliko študentov jih izbira. |
| število študentov, ki se v okviru študija vključujejo v programe/projekte KUV v kulturnih ustanovah | – | Ni vzpostavljenih evidenc in tudi ne predvidenih sredstev, da bi se evidence lahko vzpostavile. | Ni vzpostavljenih evidenc in tudi ne predvidenih sredstev, da bi se evidence lahko vzpostavile. | Ni vzpostavljenih evidenc in tudi ne predvidenih sredstev, da bi se evidence lahko vzpostavile. | Ni vzpostavljenih evidenc in tudi ne predvidenih sredstev, da bi se evidence lahko vzpostavile. |
| število strokovnih gradiv za kakovostno izvajanje KUV na letni ravni  | priprava vsaj enega strokovnega gradiva za kakovostno izvajanje KUV na letni ravni  | Zaradi pomanjkanja sredstev se je cilj sicer začel izvajati, a ni uresničen v celoti. | V letu 2015 je potekala priprava priročnika Animirajmo!, zaradi pomanjkanja sredstev bo predvidoma izdan v letu 2016. V letu 2015 smo pripravljali tudi medresorska priročnika Skozi umetnost o zdravju in Zdravje skozi umetnost – projektno sodelovanje MK, MZ, MIZŠ in NIJZ. | V letu 2016 je bil izdan tiskani in e- priročnik Animirajmo! Priročnik za animirani film v vrtcih in šola.Pripravljena sta tudi dva medresorska e-priročnika Skozi umetnost o zdravju in Zdravje skozi umetnost. | V letu 2017 je začel ob podpori MK in ZRSŠ na ZVKDS nastajati priročnik KUV na področju kulturne dediščine, ki ga ZVKDS pripravlja v sodelovanju s kulturnimi ustanovami s področja dediščine (Skupnost muzejev Slovenije, posamezni muzeji ipd.). Izid priročnika je načrtovan decembra 2018 (ob koncu evropskega leta kulturne dediščine). |
| število izvedenih raziskav (študij), ki preučujejo učinke načrtne KUV  | vsaj 2 | Zaradi pomanjkanja finančnih sredstev v letu 2014 se ni izvedla nobena raziskava (študija) na tem področju. | Zaradi pomanjkanja finančnih sredstev v letu 2015 se ni izvedla nobena raziskava (študija) na tem področju. | Zaradi pomanjkanja finančnih sredstev v letu 2016 ni izvedla nobena raziskava (študija) na tem področju. | Zaradi pomanjkanja finančnih sredstev v letu 2017 ni izvedla nobena raziskava (študija) na tem področju. |

Pregled izvajanja ukrepov v obdobju 2014–2017 po posameznih področjih kulture

|  |  |
| --- | --- |
| **Cilji in ukrepi** | **V kakšnem obsegu je bil ukrep izveden?****1 – v celoti; 2 – večinoma, 3 – deloma, 4 – ni izveden, 5 – namesto njega je bil izveden drug oziroma nadomestni ukrep, in sicer ..., 6 – drugo; kaj?** |
| 1. Krepitev in spodbujanje bralne kulture (BK) |
| na MIZŠ vzpostavitev državnega koordinacijskega telesa, ki povezuje vse deležnike, odgovorne za bralno pismenost, vključno s spodbujanjem branja in načrtnim razvojem bralne kulture (MIZŠ, ZRSŠ, ACS, PI, MK, JAK, NUK, Združenje splošnih knjižnic itd.) | 1Na MIZŠ je bila 2014 imenovana medresorska delovna skupina za bralno pismenost. Spomladi 2017 je delovna skupina pripravila predlog *Nacionalne strategije za razvoj bralne pismenosti*, aprila 2017 je bil v javni razpravi, do konca 2017 pa pripravljen za medresorsko obravnavo po pristojnih ministrstvih. |
| izvajanje večletnih državnih medresorskih projektov, ki spodbujajo BK pri različnih ciljnih skupinah (interes za branje kakovostne literature, obiskovanje knjižnic, razvoj kulture kupovanja knjig ipd.), tako v vzgojno-izobraževalnem sistemu kot širše (npr. Rastem s knjigo, MEGA kviz) | 1V letu 2017 je bil ponovno izveden javni razpis Rastem s knjigo OŠ in SŠ 2017, ki ga v šolskem letu 2017/18 izvaja JAK. Izbrani sta bili dve knjigi (za sedmošolce M. Mazzini: Zvezde vabijo; za dijake prvih letnikov: L. Kajfež Bogataj, I. Lunaček: Planet, ki ne raste), ki sta obe izšli v nakladi 22.000 izvodov bosta podarjeni učencem oziroma dijakom. V letu 2017 je v šolah in knjižnicah po Sloveniji potekal projekt Rastem s knjigo 2016/17. Na JAK prihajajo poročila o njegovi izvedbi in dodatnih aktivnostih posameznih šol in knjižnic (srečanja z avtorji, literarni dogodki idr.). Več o projektu: http://www.jakrs.si/bralna-kultura/rastem-s-knjigo/ |
| uvesti in oblikovati merila za naziv »branju prijazno mesto«, s katerim bomo lokalne skupnosti po vsej Sloveniji spodbujali k sprejetju lokalnih programov oziroma strategij BK ter k povzemanju primerov dobrih praks BK, prepoznanih na regionalni oziroma lokalni ravni (npr. Ljubljana bere, Bralnice pod slamnikom, Knjižnica pod krošnjami) | 1Naziv »branju prijazna občina« je priznanje občinam, ki uspešno izvajajo ukrepe s področja širjenja bralne kulture in dviga bralne pismenosti občanov. Z oblikovanjem in uvedbo meril za podelitev omenjenega naziva želimo lokalne skupnosti po vsej Sloveniji spodbuditi k sprejetju lokalnih programov oziroma strategij bralne kulture ter k povezovanju primerov dobrih praks, prepoznanih na lokalni oziroma regionalni ravni. Bralna pismenost je namreč pomemben del človeškega kapitala, ki je povezan s socialno in ekonomsko uspešnostjo posameznika in družbe. Naziv je bil prvim 17-im občinam podeljen na slovesnem dogodku 4. decembra 2017. |
| razvoj in mreženje dobrih praks na državni in regionalni ravni, ki jih izvajajo splošne knjižnice in KU s področja BK, namenjenih družinam, zlasti socialno ogroženim oziroma deprivilegiranim, starejšim in medgeneracijskemu povezovanju (npr. Primorci beremo, Beremo v naročju staršev in podobno); posebno pozornost nameniti udeležbi mladih ter ranljivim družbenim skupinam, s posebnim poudarkom na otrocih in mladih (Romi povabljeni v knjižnico, Vstopimo skupaj v svet tišine ipd.) | 4Zaradi pomanjkanja finančnih sredstev za ta namen ukrep ni bil izveden. |
| izvedba ciljnega razpisa za večletno podporo državnim projektom, ki jih pripravljajo slovenske splošne in specializirane knjižnice za posamezne vidike razvoja BK (npr. Center za mladinsko književnost – Pionirska knjižnica, Mestna knjižnica Ljubljana, priporočilni seznami kakovostne otroške in mladinske literature, strokovne srede; Mariborska knjižnica – revija Otrok in knjiga, knjižnica Mirana Jarca Novo mesto: knjižnična zbirka za osebe z motnjami vida, knjižnica slepih in slabovidnih pri ZDSSS) | 4Zaradi pomanjkanja finančnih sredstev za ta namen ukrep ni bil zasnovan. |
| 2. V okviru formalnega izobraževanja se otrokom in mladim vsaj enkrat na leto zagotovi obisk programa filmske vzgoje v Art kino mreži ali Slovenski kinoteki |
| ustanovitev medresorske strokovne skupine na SFC (MIZŠ, MK, ZRSŠ, SFC, Art kino mreža, Slovenska kinoteka), ki bo pripravila strategijo razvoja državnega programa filmske vzgoje; skupina bo pregledala kurikule na vseh ravneh vzgoje in izobraževanja ter predlagala umestitev filmske vzgoje v vzgojno-izobraževalne kurikule | 1Decembra 2016 je bila sprejeta *Strategija razvoja nacionalnega programa filmske vzgoje*. ZRSŠ je Strokovnemu svetu RS za splošno izobraževanje predlagal splošni in posebni del novega/posodobljenega izobraževalnega programa umetniške gimnazije – smer gledališče in film ter šest učnih načrtov: zgodovina in teorija gledališča in filma, gledališke in filmske delavnice, gledališko ustvarjanje, gledališke delavnice, filmsko ustvarjanje, filmske delavnice. Posodobljene učne načrte je potrdil ustrezni strokovni svet leta 2017. Posodobljeni programi se že izvajajo v Ljubljani, Novi Gorici in Ljutomeru. |
| priprava programa dodatnega strokovnega usposabljanja za strokovne delavce VIZ, ki vključuje tudi ozaveščanje o ustreznosti predvajanja filmov (kakovost predvajanj, upoštevanje avtorskih pravic ipd.) | 2Ukrep se izvaja v okviru treh projektov filmske vzgoje, izbranih na MK iz sredstev ESS na javnem razpisu Razvoj inovativnih učnih okolij in prožnih oblik učenja za dvig splošnih kompetenc na področju kulture 2016–2021 (JR ESS RIUO 2016–2021) in v okviru drugih projektov filmske vzgoje, ki jih financira SFC, Mestna občina Ljubljana (zavodu Kinodvor ) ali iz podprograma MEDIA Ustvarjalna Evropa (zavod VIZO: izobraževalni program za srednje šole *Poučevanje evropske zgodovine s filmom*).  |
| izdelava priporočilnega seznama kakovostnih filmov različnih žanrov in tematik za različne ciljne skupine, ki poleg sodobnih filmov vključuje tudi filmsko klasiko; seznam je dostopen v e-obliki na spletni strani SFC in se vsako leto posodablja; dopolnjujejo ga pedagoško-didaktična gradiva za strokovne delavce ter otroke in mladino (primer dobre prakse je projekt Kinobalon, Kinodvor) | 2Ukrep se izvaja v okviru dveh projektov filmske vzgoje: *Filmska osnovna šola* (Art kino mreža Slovenije), *Razumevanje filma* (Slovenska kinoteka), izbranih na javnem razpisu MK iz sredstev ESS Razvoj inovativnih učnih okolij in prožnih oblik učenja za dvig splošnih kompetenc na področju kulture 2016-2021 (JR ESS RIUO 2016–2021) – Šola filma : [www.solafilma.si](http://www.solafilma.si), in v okviru projekta Kinobalon in Šolski kinobalon (Kinodvor).  |
| vzpostavitev skupne ponudbe filmske vzgoje na državni ravni (SFC, Art kino mreža in Slovenska kinoteka); zagotovitev dodatnega usposabljanja predstavnikov Art kino mreže za izvajanje kakovostne filmske vzgoje; zagotovitev skupne promocije v VIZ | 2Ukrep se izvaja v okviru dveh projektov filmske vzgoje: *Filmska osnovna šola* (Art kino mreža Slovenije), *Razumevanje filma* (Slovenska kinoteka), izbranih na javnem razpisu MK iz sredstev ESS Razvoj inovativnih učnih okolij in prožnih oblik učenja za dvig splošnih kompetenc na področju kulture 2016–2021 (JR ESS RIUO 2016–2021) – Šola filma : [www.solafilma.si](http://www.solafilma.si); ter v okviru projekta Kinobalon in Šolski kinobalon (Kinodvor). |
| 3. Kulturno-vzgojni koncertni cikli za študente |
| podpora kulturno-vzgojnim programom za aktivnejšo udeležbo študentskega občinstva na kakovostnih koncertnih dogodkih | 3Ukrep se izvaja v okviru abonmajev sofinanciranih javnih zavodov (SNG Opera in balet Ljubljana, SNG Maribor, Slovenska filharmonija) in izvajalcev večletnih programov in projektov (Glasbena mladina Ljubljanska, Glasbena mladina Slovenije) v sodelovanju s Cankarjevim domom.  |
| sodelovanje s fakultetami in drugimi študentskimi institucijami za intenzivnejše usmerjanje študentskega občinstva k poslušanju in nakupu kakovostne glasbe | 3Z lastnimi programi in projekti se v kulturno ponudbo za študente in mladino vključujejo tudi fakultete in študentske organizacije – Oddelek za muzikologijo Filozofske fakultete Univerze v Ljubljani, Akademija za glasbo Univerze v Ljubljani, ŠOU v Ljubljani, konservatorija za glasbo in balet Ljubljana in Maribor.  |
| 4. Do leta 2017 bo četrtina slovenskih VIZ aktivno sodelovala v državnem medresorskem projektu Teden kulturne dediščine |
| oblikovanje medresorskega odbora, ki bo usmerjal pripravo in izvedbo projekta v organizaciji ZVKDS: MK, MIZŠ, ZRSŠ, MGRT, MKO in Slovenska nacionalna komisija za Unesco; vsebinsko se TKD navezuje na vseevropsko akcijo DEKD, ki praviloma poteka konec septembra o izbrani temi | 1Medresorski odbor deluje utečeno že nekaj let: skupne aktivnosti se načrtujejo na letnih sestankih (posveti, kulturni bazar, komunikacija z VIZ, izid priročnika za kulturno dediščino ipd.). |
| vzpostavitev mreže sodelujočih izvajalcev programov in pedagoških delavcev v KU ter strokovnih delavcev v VIZ; izvedba projekta vključuje različne oblike (od ciljnih delavnic o DEKD do celoletnih projektov KD) s poudarkom na izmenjavi dobrih praks tako med KU kot tudi VIZ | 1Mreža sodelujočih izvajalcev programov nudi brezplačne dogodke v okviru TKD. |
| priprava pedagoško-didaktičnih orodij, ki bodo zagotovila umeščanje vsebin s področja KD v kurikule in njihovo izvajanje v okviru kurikulov | 1ZVKDS z zunanjimi sodelavci oblikuje pedagoško-didaktična orodja. |
| s projektom spodbujati inovativne in sodobne pristope vključevanja dediščinskih vsebin v vzgojno-izobraževalnem procesu ter širše (npr. vključevanje v model za usposabljanje mladih s področja ustvarjalnosti, podjetnosti in inovativnosti –UPI) | 1Inovativnost pristopov k izobraževanju o dediščini v okviru DEKD in TKD je prepoznal tudi Svet Evrope. |
| 5. V okviru formalnega in neformalnega izobraževanja se otrokom in mladim zagotovi kakovostno izobraževanje o arhitekturi (opredelitev glej v poglavju Arhitektura), oblikovanju, krajinski arhitekturi, urbanizmu, prostorski kulturi oziroma celovito grajenem prostoru |
| ustanovitev medresorske strokovne skupine (predstavniki strokovnih ustanov s področja arhitekture in oblikovanja, ki se ukvarjajo s KUV, ter predstavnike MIZŠ, MK, MZIP in ZRSŠ), ki bo pregledala kurikule na vseh ravneh vzgoje in izobraževanja ter predlagala možnosti umestitve vzgoje o arhitekturi in oblikovanju | 4MK, MIZŠ in ZRSŠ (nacionalni odbor za KUV) so glede na pomanjkanje sredstev za to področje ugotovili, da bi bilo KUV na področju arhitekture in oblikovanja smiselno vključiti v vzgojo in izobraževanje za trajnostni razvoj (nosilec ZRSŠ). |
| priprava programa dodatnega strokovnega usposabljanja za vzgojo o arhitekturi in oblikovanju za strokovne delavce VIZ ter zagotovitev dodatnega usposabljanja arhitektov in oblikovalcev za izvajanje kakovostne vzgoje na tem področju | 4Zaradi pomanjkanja finančnih sredstev in neizvedenega prvega ukrepa tudi ta ukrep ni bil izveden. |
| podpora projektom KUV, ki zagotavljajo kakovostno vzgojo in izobraževanje otrok in mladih o arhitekturi in oblikovanju (primeri dobre prakse so na primer: Mala šola arhitekture v MAO, Igriva arhitektura Centra arhitekture, delavnice KD ProstoRož in KUD Obrat) | 3MK in MOP le delno sofinancirata kakovostne projekte KUV na tem področju, za uresničitev ukrepa bi bilo treba zagotoviti dodatna sredstva. |
| v okviru študijskega procesa vključiti študente pristojnih fakultet oziroma akademij v projekte v VIZ in KU | 4Zaradi pomanjkanja finančnih sredstev in neizvedenega prvega ukrepa tudi ta ukrep ni bil izveden. |
| 6. Pet medresorskih mrežnih projektov KUV v okviru projekta Kulturna šola |
| zagotoviti nadaljevanje projekta Kulturna šola v sodelovanju s kulturnimi ustanovami na vseh področjih kulture  | 2JSKD je s projektom Kulturna šola prek različnih aktivnosti začel spodbujati šole za sodelovanje s kulturnimi ustanovami. Tako so se na zaključni prireditvi kulturna šola kot del predstavitvenih aktivnosti predstavile strokovne institucije. Eno izmed pomembnih meril, ki vpliva na pridobitev naziva »kulturna šola«, je tudi »sodelovanje s kulturnimi ustanovami«, ki lahko prinese 20 % točk. |
| v sodelovanju z MIZŠ dodelati merila za naziv kulturna šola in zagotoviti sistem, ki bo OŠ spodbujal za pridobitev in ohranitev naziva kulturna šola | 3Zaradi priprave spletne platforme »kulturna šola«, ki je podlaga za uspešno vključitev meril v sistem, se je dodelava meril upočasnila. |
| med OŠ, ki prejmejo naziv kulturna šola, zagotoviti izvedbo skupnih mrežnih projektov KUV, ki bodo prispevali k dvigu ravni kakovosti obšolskih kulturnih dejavnosti, večjemu vključevanju kulture v program podaljšanega bivanja ipd. | 2S skupnimi mrežnimi projekti so začele sodelovati in se povezovati kulturne šole savinjske regije. |
| zagotoviti dodatno strokovno usposabljanje projektnih vodij za izvajanje mrežnih projektov in dodatno usposabljanje mentorjev (od delavnic in seminarjev do daljših oblik poglobljenega usposabljanja) | 2V letu 2017 je bil v okviru ESS vzpostavljen nov modul »kulturni organizator« in so bila pripravljena izhodišča za razpis izvajanja izobraževalnega modula v obsegu 80 ur.V okviru neobveznega izbirnega predmeta (NIP)umetnost je bilo oblikovanih 5 interdisciplinarnih modulov v 3 ponovitvah za dodatno usposabljanje mentorjev. |

Pregled vrednosti kazalnikov v obdobju 2014–2017 po posameznih področjih kulture

| **Cilj** | **Kazalnik** | **Ciljna vrednost kazalnika v letu 2017** | **Vrednost kazalnika v letu 2014** | **Vrednost kazalnika v letu 2015** | **Vrednost kazalnika v letu 2016** | **Vrednost kazalnika v letu 2017** |
| --- | --- | --- | --- | --- | --- | --- |
| 1. Krepitev in spodbujanje bralne kulture | delež udeležbe otrok in mladih ter družin v projektih/programih bralne kulture  | povečati udeležbo otrok in mladih ter družin v projektih/programih bralne kulture za 20 % do leta 2017  | 67 % financiranih programov bralne kulture na JAK je namenjenih otrokom, mladim in družinam.Po podatkih Narodne in univerzitetne knjižnice se v letih 2012 in 2013 število mladih članov v splošnih knjižnicah ni spremenilo (155.000), se je pa pri mladih uporabnikih knjižnic za 3 % povečala izposoja knjižničnega gradiva (9,3 milijona enot). | 75 % financiranih programov in projektov bralne kulture na JAK je namenjenih otrokom, mladim in družinam.Po podatkih NUK za leto 2014 se število mladih članov ohranja, število izposojenega gradiva pa se je zmanjšalo (8.707.521 enot). | Po podatkih Narodne in univerzitetne knjižnice je v letu 2016 trend rahlega upadanja števila včlanjenih mladih bralcev (146.014), tudi izposoja knjižničnega gradiva mladim bralcem se je zmanjšala, in sicer za 2,3 % (8.485.013 enot). | Po podatkih Narodne in univerzitetne knjižnice je v letu 2017 nekoliko naraslo število včlanjenih mladih bralcev glede na preteklo leto (147.483), pri izposoji knjižničnega gradiva mladim bralcem pa se kaže trend rahlega upada glede na preteklo leto (7.912.353 enot).Posledice nezadostnega financiranja se kažejo v neaktualnih knjižničnih zbirkah, ki ne izpolnjujejo več meril vsebinske in količinske primernosti, kar vpliva tudi na manjše število članov in izposojenih enot knjižničnega gradiva. |
| število večletnih medresorskih državnih projektov bralne kulture za različne ciljne skupine  | povečati število večletnih medresorskih državnih projektov bralne kulture za različne ciljne skupine  | Število večletnih medresorskih državnih projektov bralne kulture se zaradi pomanjkanja finančnih sredstev ni povečalo. | Število večletnih medresorskih državnih projektov bralne kulture se zaradi pomanjkanja finančnih sredstev ni povečalo. | Število večletnih medresorskih državnih projektov bralne kulture ostaja enako in se ne povečuje zaradi nezagotavljanja dodatnih finančnih sredstev v proračunu. | Število večletnih medresorskih državnih projektov bralne kulture ostaja enako in se ne povečuje zaradi nezagotavljanja dodatnih finančnih sredstev v proračunu. |
| število dobrih praks na državni in regionalni ravni za posamezne ciljne skupine  | povečati število dobrih praks na državni in regionalni ravni za posamezne ciljne skupine za 10 % do leta 2017  | Število dobrih praks se zaradi pomanjkanja finančnih sredstev ni povečalo. | Število dobrih praks se zaradi pomanjkanja finančnih sredstev ni povečalo. | Število dobrih praks se zaradi pomanjkanja finančnih sredstev ne povečuje in ostaja v okvirih financiranja prek javnih razpisov. Kljub temu pa je JAK začela s prvo fazo izvajanja novega projekta *Pot knjige*, ki je namenjen prvi in drugi triadi OŠ. Gre za potujočo razstavo plakatov in poučne vsebine v obliki stripa – kako nastane knjiga, slovenskih avtorjev (Žiga X Gombač, David Krančan). Finančna sredstva za zagon prve faze projekta je JAK zagotovila v okviru programsko-materialnih sredstev z racionalizacijo v okviru odobrenih sredstev za leto 2016, čeprav se ta niso povečala zaradi novega projekta. | Število dobrih praks se zaradi pomanjkanja finančnih sredstev ne povečuje in ostaja v okvirih financiranja prek javnih razpisov. Kljub temu pa je JAK nadaljevala z izvajanjem projekta *Pot knjige*, ki je namenjen prvi in drugi triadi OŠ. Gre za potujočo razstavo plakatov in poučne vsebine v obliki stripa – kako nastane knjiga, slovenskih avtorjev (Žiga X Gombač, David Krančan). Finančna sredstva za zagon prve faze projekta je JAK zagotovila v okviru programsko-materialnih sredstev z racionalizacijo v okviru odobrenih sredstev za leto 2017, čeprav se ta niso povečala zaradi novega projekta. |
| število lokalnih skupnosti z nazivom »branju prijazno mesto« | 20 | Zaradi pomanjkanja finančnih sredstev za ta namen projekt še ni zasnovan. | V letu 2015 so se začeli uvodni pogovori med deležniki projekta– Združenjem splošnih knjižnic in Skupnostjo slovenskih občin. Projekt bo izveden letos. | V letu 2016 so v okviru posebne delovne skupine potekale aktivnosti za izvedbo natečaja. Natečaj za podelitev naziva branju prijazna občina je bil objavljen 8. 2. 2017.  | 17Naziv je bil prvim 17-im občinam podeljen na slovesnem dogodku 4. decembra 2017. |
| število sofinanciranih državnih projektov, ki jih pripravljajo kompetenčni centri v slovenskih splošnih knjižnicah za krepitev bralne kulture | 5 | Zaradi pomanjkanja finančnih sredstev za ta namen projekt še ni zasnovan. | Zaradi pomanjkanja finančnih sredstev za ta namen projekt še ni zasnovan. | Zaradi pomanjkanja finančnih sredstev za ta namen projekt ni bil zasnovan. | Zaradi pomanjkanja finančnih sredstev za ta namen projekt ni bil zasnovan. |
| 2. V okviru formalnega izobraževanja se otrokom in mladim vsaj enkrat na leto zagotovi obisk programa filmske vzgoje v Art kino mreži ali Slovenski kinoteki | izdelan priporočilni seznam za filmsko vzgojo, ki se posodablja na letni ravni | DA | NENaloga se še ne izvaja, ker za to ni predvidenih finančnih sredstev.Kinobalonov katalog (Kinodvor) vključuje kakovostno produkcijo za otroke in mladino in upošteva merila kakovostne filmske vzgoje. Katalog uporabljajo tudi drugi predstavniki Art kino mreže Slovenije. Izdelana je publikacija Osnove filmske ustvarjalnosti (Slovenska kinoteka), ki vključuje seznam filmov s komentarjem in razlago pojmov. | Priporočilne sezname pripravijo izvajalci art kino programov.  | Kinodvor (Ljubljana) v okviru filmsko-vzgojnega programa Kinobalon vključuje kakovostno produkcijo za otroke in mladino in upošteva merila kakovostne filmske vzgoje. Kinobalonov katalog uporabljajo tudi drugi predstavniki Art kino mreže Slovenije v kombinaciji z lastnimi seznami, ki jih pripravijo programerji art kinematografov. | Kinodvor (Ljubljana) v okviru filmsko-vzgojnih programov Kinobalon in Šolski kinobalon vključuje kakovostno produkcijo za otroke in mladino in upošteva merila kakovostne filmske vzgoje. Kinobalonov katalog uporabljajo tudi drugi predstavniki Art kino mreže Slovenije v kombinaciji z lastnimi seznami, ki jih pripravijo programerji art kinematografov. V letu 2017 *Filmska osnovna šola* (Art kino mreža Slovenije) in *Razumevanje filma* (Slovenska kinoteka) vzpostavita novo informacijsko spletišče filmske vzgoje Šola filma ([www.solafilma.si](http://www.solafilma.si)) |
| število izvedenih strokovnih usposabljanj za filmsko vzgojo ter število strokovnih delavcev v vzgojno-izobraževalnih zavodih, ki se udeležijo usposabljanj  | povečanje števila izvedenih strokovnih usposabljanj za filmsko vzgojo in strokovnih delavcev v vzgojno-izobraževalnih zavodih, ki se udeležijo usposabljanj, za 30 % do leta 2017  | Glejte spodaj. | Glejte spodaj. | Glejte spodaj. | Glej spodaj. |
| število izvedenih strokovnih usposabljanj za filmsko vzgojo (FV) | – | 100 izvedenih usposabljanjNi mogoče izračunati odstotka povečanja, ker pred določitvijo ciljne vrednosti ni bila ugotovljena izhodiščna vrednost. | SFC je podprl sofinanciranje za skupaj 5 projektov strokovnega usposabljanja za mentorje oziroma pedagoge FV.Slovenska kinoteka je v okviru Kino katedre in drugih andragoških programov Slovenske kinoteke izvedla 31 usposabljanj. | SFC je z razpisom sofinanciral projekt usposabljanja za učitelje mentorje pri tekmovanju Slovenščina ima dolg jezik in Književnost na filmu 5, ki se ju je udeležilo 25 učiteljev. Pomembno nalogo izvaja Slovenska kinoteka s pedagoškimi in andragoškimi programi (Kino katedra za pedagoge – v letu 2016 III. in IV. sezona), kar ob pomanjkanju filmske vzgoje v učnih načrtih zapolnjuje vrzel glede strokovnega usposabljanja. Izvedenih je bilo 39 ponovitev Kinokatedre.Ob izidu priročnika Animirajmo! je bilo izvedeno državno strokovno usposabljanje (ZRSŠ, MIZŠ in MK). | Slovenska kinoteka s pedagoškimi in andragoškimi programi (Kino katedra za pedagoge – v letu 2017 III. in IV. sezona), kar glede na pomanjkanje filmske vzgoje v učnih načrtih zapolnjuje vrzel glede strokovnega usposabljanja. Izvedenih je bilo 7 ponovitev Kinokatedre.V sklopu projekta FOŠ je bilo v 2017 izvedenih 10 usposabljanj za strokovne delavce VIZ, v okviru Razumevanja filma pa 31 strokovnih usposabljanj.Projekt zavoda Vizo Poučevanje evropske zgodovine s filmom je vključil dve izobraževanji za srednješolske učitelje.V letu 2017 se projekt usposabljanja za učitelje mentorje pri tekmovanju z naslovom Slovenščina ima dolg jezik in Književnost na film ni sodeloval na razpisu SFC. V sklopu nekaterih drugih projektov potekajo tudi izobraževanja za pedagoge. |
| število strokovnih delavcev v vzgojno-izobraževalnih zavodih, ki se udeležijo strokovnih usposabljanj za filmsko vzgojo  | – | 3.114Ni mogoče izračunati odstotka povečanja, ker pred določitvijo ciljne vrednosti ni bila ugotovljena izhodiščna vrednost. | Projektov, ki jih sofinancira SFC, se je udeležilo 1516 oseb (podatek Art kino mreže). Usposabljanj v okviru Kino katedre se je udeležilo 487 strokovnih delavcev. Skupaj je bilo udeležencev v okviru Kino katedre in drugih andragoških programov Slovenske kinoteke 1276. | Ker se je državni program filmske vzgoje, ki ga je izvajala AKMS, v letu 2015 končal, je število znatno nižje.V okviru Slovenske kinoteke (Kino katedra za pedagoge – v letu 2016 III. in IV. sezona) se je usposabljalo 2087 udeležencev.Državnega strokovnega posveta (ZRSŠ, MIZŠ in MK) Animirajmo! se je udeležilo 106 udeležencev. | V okviru Slovenske kinoteke (Kino katedra za pedagoge – v letu 2017 III. in IV. sezona) se je usposabljalo 337 udeležencev.V sklopu projekta FOŠ se je v letu 2017 usposabljalo 258 strokovnih delavcev v VIZ, v okviru Razumevanja filma pa 227.V sklopu projekta Poučevanje evropske zgodovine s filmom zavoda Vizo se je na dveh seminarjih v letu 2017 usposabljalo 17 učiteljev. |
| število vzgojno-izobraževalnih zavodov, ki se udeležijo vsaj enega filmskega dogodka na letni ravni  | povečanje števila vzgojno-izobraževalnih zavodov, ki se udeležijo vsaj enega filmskega dogodka, na letni ravni za 30 % do leta 2017 | Podatkov za kazalnik ni mogoče pridobiti, ker v proračunu ni bilo zagotovljenih sredstev za vzpostavitev sistema evidenc. Poleg tega ne bi bilo mogoče izračunati odstotka rasti, ker pred določitvijo ciljne vrednosti ni bila ugotovljena izhodiščna vrednost. | Podatkov za kazalnik ni mogoče pridobiti, ker v proračunu ni bilo zagotovljenih sredstev za vzpostavitev sistema evidenc. Poleg tega ne bi bilo mogoče izračunati odstotka rasti, ker pred določitvijo ciljne vrednosti ni bila ugotovljena izhodiščna vrednost. | Podatkov za kazalnik ni mogoče pridobiti, ker v proračunu ni bilo zagotovljenih sredstev za vzpostavitev sistema evidenc. Poleg tega ne bi bilo mogoče izračunati odstotka rasti, ker pred določitvijo ciljne vrednosti ni bila ugotovljena izhodiščna vrednost. | V letu 2017 se je število VIZ, ki so se udeležili vsaj enega filmskega dogodka zaradi projektov Filmska osnovna šola, Razumevanje filma ter Poučevanje evropske zgodovine s filmom znatno povečalo, vendar zaradi pomanjkanja primerljivih evidenc v preteklosti kazalnika ni mogoče ovrednotiti v %.  |
| 3. Kulturno-vzgojni koncertni cikli za študente | število kulturno-vzgojnih programov za aktivnejšo udeležbo študentskega občinstva na kakovostnih koncertnih dogodkih  | 5  | 4 | 5 | 5 | 5 |
| število fakultet in drugih študentskih institucij, ki sodelujejo z izvajalci glasbenih kulturno-vzgojnih programov za študente  | 5 | 3 | 4 | 5 | 5 |
| 4. Do leta 2017 bo četrtina slovenskih vzgojno-izobraževalnih zavodov aktivno sodelovala v državnem medresorskem projektu Teden kulturne dediščine | število vzgojno-izobraževalnih zavodov v mreži aktivnih vzgojno-izobraževalnih zavodov  | 200  | 13 %(100 % predstavlja 661 vzgojno-izobraževalnih zavodov, in sicer osnovnih šol, osnovnih šol s prilagojenim programom, srednjih šol in vrtcev).2014: 85 ustanov2012: 30 ustanov | 26 %(170 zavodov) | 24 %(158 zavodov) | 26 % (170 zavodov) |
| število partnerstev projekta  | 7  | 52012: 3 | 5 | 5 | 5 |
| število ciljnih delavnic in število strokovnih delavcev v vzgojno-izobraževalnih zavodih, ki se jih udeležijo  | 100  | Glejte spodaj. | Glejte spodaj. | Glejte spodaj. | Glejte spodaj. |
| število ciljnih delavnic | – | 232013: 5 delavnicIzhodiščna vrednost v NPK je nejasna. | 15 | 15 | 15 |
| število strokovnih delavcev v vzgojno-izobraževalnih zavodih, ki se udeležijo ciljnih delavnic | – | 500 2013: 30 strokovnih delavcev.Izhodiščna vrednost je nejasna. | 550 | 480 | 400 |
| število pedagoško-didaktičnih orodij  | 14  | 62012: 5 | 15 | 14 | 14 |
| število izvajalcev programov, sodelujočih otrok in mladine ter pedagoških delavcev na letni ravni  | povečanje števila izvajalcev programov, sodelujočih otrok in mladine ter pedagoških delavcev na letni ravni za 25 % | Glejte spodaj. | Glejte spodaj. | Glejte spodaj. | Glejte spodaj. |
| število izvajalcev programov na letni ravni | 25-odstotno povečanje letno | 7,1 %2014: 150 2013: 140 | 27 %2014: 1502015: 190 | –5 %2015: 1902016: 180 | 0 %2016: 1802017: 180 |
| število sodelujočih otrok in mladine na letni ravni | 25-odstotno povečanje letno | 13-kratno povečanje2014: 20.0002013: 1.500 | 55 %2014: 20.0002015: 31.000 | –6 %2015: 31.0002016: 29.000 | 0 %2016: 29.0002017: 29.000 |
| število sodelujočih pedagoških delavcev na letni ravni  | 25-odstotno povečanje letno | 25-kratno povečanje2014: 5002013: 20 | 76 %2014: 5002015: 880 | –7 %2015: 8802016: 820 | 19 %2016: 8202017: 980 |
| 5. V okviru formalnega in neformalnega izobraževanja se otrokom in mladim zagotovi kakovostno izobraževanje o arhitekturi (opredelitev glejte v poglavju Arhitektura), oblikovanju, krajinski arhitekturi, urbanizmu, prostorski kulturi oziroma celovito grajenem prostoru | število strokovnih delavcev v vzgojno-izobraževalnih zavodih ter število arhitektov in oblikovalcev, ki se udeležijo strokovnega usposabljanja na tem področju  | vsaj 50 % vzgojno-izobraževalnih zavodov iz vse Slovenije  | Na področju arhitekture in oblikovanja delujejo številne nevladne ustanove in zavodi, katerih dejavnost na področju KUV MK zaradi pomanjkanja finančnih sredstev ne financira, zato o tem ni ustrezne evidence. | Na področju arhitekture in oblikovanja delujejo številne nevladne ustanove in zavodi, katerih dejavnost na področju KUV MK zaradi pomanjkanja finančnih sredstev ne financira, zato o tem ni ustrezne evidence. | Na področju arhitekture in oblikovanja delujejo številne nevladne ustanove in zavodi, katerih dejavnost na področju KUV MK zaradi pomanjkanja finančnih sredstev ne financira, zato o tem ni ustrezne evidence. | Na področju arhitekture in oblikovanja delujejo številne nevladne ustanove in zavodi, katerih dejavnost na področju KUV MK zaradi pomanjkanja finančnih sredstev ne financira, zato o tem ni ustrezne evidence. |
| število strokovnih delavcev v vzgojno-izobraževalnih zavodih, ki se udeležijo strokovnega usposabljanja na tem področju  | v usposabljanje vključeni predstavniki vsaj 50 % vzgojno-izobraževalnih zavodov iz vse Slovenije  | Na področju arhitekture in oblikovanja delujejo številne nevladne ustanove in zavodi, katerih dejavnost na področju KUV MK zaradi pomanjkanja finančnih sredstev ne financira, zato o tem ni ustrezne evidence. | Na področju arhitekture in oblikovanja delujejo številne nevladne ustanove in zavodi, katerih dejavnost na področju KUV MK zaradi pomanjkanja finančnih sredstev ne financira, zato o tem ni ustrezne evidence. | Na področju arhitekture in oblikovanja delujejo številne nevladne ustanove in zavodi, katerih dejavnost na področju KUV MK zaradi pomanjkanja finančnih sredstev ne financira, zato o tem ni ustrezne evidence. | Na področju arhitekture in oblikovanja delujejo številne nevladne ustanove in zavodi, katerih dejavnost na področju KUV MK zaradi pomanjkanja finančnih sredstev ne financira, zato o tem ni ustrezne evidence. |
| število arhitektov in oblikovalcev, ki se udeležijo strokovnega usposabljanja na tem področju  | – | Na področju arhitekture in oblikovanja delujejo številne nevladne ustanove in zavodi, katerih dejavnost na področju KUV MK zaradi pomanjkanja finančnih sredstev ne financira, zato o tem ni ustrezne evidence. | Na področju arhitekture in oblikovanja delujejo številne nevladne ustanove in zavodi, katerih dejavnost na področju KUV MK zaradi pomanjkanja finančnih sredstev ne financira, zato o tem ni ustrezne evidence. | Na področju arhitekture in oblikovanja delujejo številne nevladne ustanove in zavodi, katerih dejavnost na področju KUV MK zaradi pomanjkanja finančnih sredstev ne financira, zato o tem ni ustrezne evidence. | Na področju arhitekture in oblikovanja delujejo številne nevladne ustanove in zavodi, katerih dejavnost na področju KUV MK zaradi pomanjkanja finančnih sredstev ne financira, zato o tem ni ustrezne evidence. |
| delež študentov pristojnih fakultet, vključenih v projekte v vzgojno-izobraževalnih zavodih in kulturnih ustanovah  | vsaj 30 % študentov pristojnih fakultet, vključenih v projekte v vzgojno-izobraževalnih zavodih in kulturnih ustanovah  | Na področju arhitekture in oblikovanja delujejo številne nevladne ustanove in zavodi, katerih dejavnost na področju KUV MK zaradi pomanjkanja finančnih sredstev ne financira, zato o tem ni ustrezne evidence. | Na področju arhitekture in oblikovanja delujejo številne nevladne ustanove in zavodi, katerih dejavnost na področju KUV MK zaradi pomanjkanja finančnih sredstev ne financira, zato o tem ni ustrezne evidence. | Na področju arhitekture in oblikovanja delujejo številne nevladne ustanove in zavodi, katerih dejavnost na področju KUV MK zaradi pomanjkanja finančnih sredstev ne financira, zato o tem ni ustrezne evidence. | Na področju arhitekture in oblikovanja delujejo številne nevladne ustanove in zavodi, katerih dejavnost na področju KUV MK zaradi pomanjkanja finančnih sredstev ne financira, zato o tem ni ustrezne evidence. |
| število otrok in mladih, vključenih v projekte vzgoje in izobraževanja o arhitekturi in oblikovanju, povečati za 50 % | povečati za 50 % | Na področju arhitekture in oblikovanja delujejo številne nevladne ustanove in zavodi, katerih dejavnost na področju KUV MK zaradi pomanjkanja finančnih sredstev ne financira, zato o tem ni ustrezne evidence. | Na področju arhitekture in oblikovanja delujejo številne nevladne ustanove in zavodi, katerih dejavnost na področju KUV MK zaradi pomanjkanja finančnih sredstev ne financira, zato o tem ni ustrezne evidence. | Na področju arhitekture in oblikovanja delujejo številne nevladne ustanove in zavodi, katerih dejavnost na področju KUV MK zaradi pomanjkanja finančnih sredstev ne financira, zato o tem ni ustrezne evidence. | Na področju arhitekture in oblikovanja delujejo številne nevladne ustanove in zavodi, katerih dejavnost na področju KUV MK zaradi pomanjkanja finančnih sredstev ne financira, zato o tem ni ustrezne evidence. |
| 6. Pet medresorskih mrežnih projektov kulturno-umetnostne vzgoje v okviru projekta Kulturna šola | število mrežnih projektov za učence OŠ  | 5  | 3 | 2 | 4 | 5 |
| število usposobljenih projektnih vodij v vzgojno-izobraževalnih zavodih  | 50  | 76 | 25 | 173 | 186 |
| število vključenih učencev povečati do leta 2017 za 10 % | povečati za 10 % | 0,91 %Zaradi pomanjkanja ustreznih finančnih sredstev več ni bilo mogoče doseči. | 4 %Opaziti je bilo napredek v šolah, ki so učence začele spodbujati v vključevanje v več obšolskih kulturnih dejavnosti. | 7 %V zadnjem letu opazen napredek pri vključevanju učencev v obšolske dejavnosti. | 9 %V letu 2017 je naraščal trend števila vključenih učencev v obšolske dejavnosti, več učencev sodeluje v več aktivnostih. V nekaterih šolah s pridobljenim nazivom povprečno vsak učenec obiskuje 1,3 dejavnosti s področja umetnosti in kulture. |
| število vključenih šol v projekt Kulturna šola do leta 2017 povečati za 50 % | povečati za 50 % | 25,11 % več kot v letu 20132014: 2742013: 219 | 50 %več kot leta 20132015: 3282014: 2742013: 219 | 52 % več kot leta 20132016: 3332015: 3282014: 2742013: 219 | 55,7 % več kot leta 20132017: 3412016: 3332015: 3282014: 2742013: 219 |

#

# 15. ČLOVEKOVE PRAVICE IN VAROVANJE KULTURNIH RAZNOLIKOSTI

Na področju človekovih pravic in varovanja kulturnih raznolikosti nacionalni program za kulturo opredeljuje naslednje cilje:

1. Višja raven varovanja kulturnih pravic v okviru deklariranih človekovih pravic
2. Višja raven področne in območne kulturne integracije manjšin
3. Raznolika kulturna dejavnost pripadnikov različnih ranljivih skupin

Opis izvajanja nacionalnega programa v letu 2016

Cilj višja raven varovanja kulturnih pravic v okviru deklariranih človekovih pravic je delno uresničen. V okviru kulturnih programov italijanske in madžarske narodne skupnosti so bili sicer financirani različni projekti in aktivnosti (npr. različna tekmovanja iz poznavanja jezika, seminarji, srečanja s strokovnim ocenjevanjem različnih skupin), vendar pa so se zaradi pomanjkanja dodatnih sredstev, ki bi bila namenjena razvojno naravnanim aktivnostim, izvajale v minimalnem obsegu. Zaradi pomanjkanja finančnih sredstev tudi ni bilo mogoče okrepiti kadrovskih zmogljivosti. Višja raven varovanja kulturnih pravic je bila dosežena s tem, da je Ministrstvo za kulturo izvajalo posebne ukrepe za narodni skupnosti in romsko skupnost, in sicer tako, da je poleg vsakoletnih usklajevalnih sestankov izvedlo tudi delavnici za pomoč pri prijavi na razpise ter od predstavnikov teh skupnosti pridobivalo mnenja o zadevah, ki so se nanašale nanje, in izvajalo svetovanje z namenom boljšega uresničevanja projektov in programov.

Cilj višja raven področne in območne kulturne integracije manjšin se uresničuje. Leta 2016 sicer ni bil ratificiran noben nov meddržavni sporazum, ki bi se nanašal na majhne avtohtone skupnosti, se je pa uresničeval že veljavni meddržavni sporazum med Slovenijo in Avstrijo, tako da se je s posebnim letnim javnim razpisom za izbiro kulturnih projektov programa, namenjenega pripadnikom nemško govoreče etnične skupine, sofinanciralo 21 različnih projektov za ohranjanje, razvoj in promocijo njihove kulturne raznolikosti in dediščine. Posebnega ukrepa za spodbujanje območne kulturne integracije sicer ni bilo, vendar pa je bila uresničena finančna integracija, saj so bili podprti projekti za ohranjanje kulturne identitete nemško govoreče skupine in drugih majhnih avtohtonih skupin tudi na drugih področjih kulture, in sicer na področju medijev, kulturne dediščine ter na razpisu Javnega sklada Republike Slovenije za kulturne dejavnosti.

Svet Vlade Republike Slovenije za vprašanja narodnih skupnosti pripadnikov narodov nekdanje SFRJ v Republiki Sloveniji se je v letu 2016 sestal enkrat. Na seji dne 26. 3. 2016 je med drugim obravnaval medijske vsebine v jezikih narodnih skupnosti nekdanje SFRJ. Pri tej točki dnevnega reda so sodelovali tudi predstavniki RTV Slovenije, predstavniki Mirovnega inštituta in Direktorata za medije pri Ministrstvu za kulturo. Svet je na seji seznanil z aktivnostmi na podlagi sklepa št. 3 (tj, da se pobuda in memorandum predstavnikov narodnih skupnosti pošljeta v nadaljnjo obravnavo Vladi RS), sprejetega na 1. seji sveta. Vlada RS se še ni opredelila do pobude. Projekti pripadnikov teh narodnih skupnosti so se financirali na različnih področjih MK (medijev in knjižnic) in prek razpisa JSKD.

V okviru javnega razpisa za izbiro operacij za večjo socialno vključenost pripadnikov ranljivih družbenih skupin na področju kulture v okviru evropskega socialnega sklada v letih 2016–2017, ki je bil objavljen 4. marca 2016, je bilo za sofinanciranje izbranih 12 operacij. Javni razpis se izvaja v okviru Operativnega programa za izvajanje evropske kohezijske politike v obdobju 2014–2020, prednostne osi 09 Socialna vključenost in zmanjševanje tveganja revščine, prednostne naložbe 9i Aktivno vključevanje, tudi za spodbujanje enakih možnosti in aktivne udeležbe ter povečanje zaposljivosti, posebnega cilja 3 za preprečevanje zdrsa v revščino oziroma socialno izključenost in zmanjševanje neenakosti v zdravju. Na podlagi izbranih operacij so bili zaposleni koordinatorji operacij, ki so predstavniki ranljivih skupin in izvajajo se aktivnosti za krepitev zaposljivosti in socialne vključenosti pripadnikov ranljivih skupin na področju kulture z usposabljanjem. Aktivnosti operacij so se začele izvajati v letu 2016 in se končale 31. 8. 2017. Ukrep, ki je predvideval povečanje kadrovskih zmogljivosti za promocijo kulturnih raznolikosti v javni infrastrukturi za potrebe pripadnikov manjšin in ranljivih skupin na področju kulture pa ni bil sprejet in potrjen za sofinanciranje s sredstvi Evropske unije iz evropskega socialnega sklada.

Cilj raznolika kulturna dejavnost pripadnikov različnih ranljivih skupin se uresničuje. V okviru neposrednih pozivov in javnih razpisov na področjih MK (manjšinski programi, kulturna dediščina, slovenski jezik, sklad za kulturno dejavnost in knjiga) so bili podprti programi in projekti, ki so vključevali te skupine (otroke, mlade, starejše, ženske, ki so pripadniki etničnih manjšin, in invalide). Nekateri letni razpisi in pozivi MK že vključujejo prednostna merila glede ranljivih skupin (predvsem razpisna besedila manjšinskih programov).

Opis izvajanja nacionalnega programa v letu 2017

Cilj višja raven varovanja kulturnih pravic v okviru deklariranih človekovih pravic je delno uresničen. V okviru kulturnih programov italijanske in madžarske narodne skupnosti so bile sicer financirani različni projekti in aktivnosti (npr. različna tekmovanja iz poznavanja jezika, seminarji, srečanja s strokovnim ocenjevanjem različnih skupin), vendar pa so se zaradi pomanjkanja dodatnih sredstev, ki bi bila namenjena razvojno naravnanim aktivnostim, izvajale v minimalnem obsegu. Zaradi pomanjkanja finančnih sredstev tudi ni bilo mogoče okrepiti kadrovskih zmogljivosti. Višja raven varovanja kulturnih pravic je bila dosežena s tem, da je Ministrstvo za kulturo izvajalo posebne ukrepe za narodni skupnosti in romsko skupnost, in sicer tako, da je poleg vsakoletnih usklajevalnih sestankov izvedlo tudi delavnico za pomoč pri prijavi na razpis, posvetovalni sestanek predstavnikov romske skupnosti s strokovno komisijo ter od predstavnikov teh skupnosti pridobivalo mnenja o zadevah, ki so se nanašale nanje, in izvajalo svetovanje z namenom boljšega uresničevanja projektov in programov.

Cilj višja raven področne in območne kulturne integracije manjšin se uresničuje. Leta 2017 sicer ni bil ratificiran noben nov meddržavni sporazum, ki bi se nanašal na majhne avtohtone skupnosti, se je pa uresničeval že veljavni meddržavni sporazum med Slovenijo in Avstrijo, tako da se je s posebnim letnim javnim razpisom za izbiro kulturnih projektov programa, namenjenega pripadnikom nemško govoreče etnične skupine, sofinanciralo 21 različnih projektov za ohranjanje, razvoj in promocijo njihove kulturne raznolikosti in dediščine. Posebnega ukrepa za spodbujanje območne kulturne integracije sicer ni bilo, vendar pa je bila uresničena finančna integracija, saj so bili podprti projekti za ohranjanje kulturne identitete nemško govoreče skupine in drugih majhnih avtohtonih skupin tudi na drugih področjih kulture, in sicer kulturne dediščine in na razpisu Javnega sklada Republike Slovenije za kulturne dejavnosti (JSKD).

Svet Vlade Republike Slovenije za vprašanja narodnih skupnosti pripadnikov narodov nekdanje SFRJ v Republiki Sloveniji se je v letu 2017 sestal enkrat. Na seji 29. 9. 2017 se je med drugim seznanil s pobudo za ureditev pravnega položaja hrvaške skupnosti v Republiki Sloveniji, ki jo je predložil predsednik Zveze hrvaških društev v RS. Svet je na seji sklenil, da se o pobudi seznanita tudi predsednik vlade in predsednik državnega sveta. Obravnaval je tudi možnost učenja jezikov narodnih skupnosti pripadnikov narodov nekdanje SFRJ v RS, za kar je gradivo predložilo Ministrstvo za izobraževanje, znanost in šport, in je bila na koncu razprave oblikovana pobuda, da se albanski, bosanski in črnogorski jezik vključijo v katalog možnih jezikov, ki se jih lahko poučuje v osnovnih šolah. Projekti pripadnikov teh narodnih skupnosti so bili financirani na različnih področjih MK (medijev, muzejev in knjižnic) ter prek razpisa JSKD.

V okviru javnega razpisa za izbiro operacij za večjo socialno vključenost pripadnikov ranljivih družbenih skupin na področju kulture v okviru evropskega socialnega sklada v letih 2016–2017, ki je bil objavljen 4. marca 2016, je bilo za sofinanciranje izbranih 12 operacij. Na podlagi izbranih operacij so bili zaposleni koordinatorji operacij, ki so bili predstavniki ranljivih skupin, in so se izvajale aktivnosti za krepitev zaposljivosti in socialne vključenosti pripadnikov ranljivih skupin na področju kulture z usposabljanjem. Aktivnosti operacij so se začele izvajati v letu 2016 in se končale 31. 8. 2017. Ob koncu operacij je bilo v sofinancirane operacije aktivno vključenih 996 udeležencev, opredeljenih kot pripadniki manjšinskih etničnih skupnosti ali invalidi, razpis pa je bil izveden v višini 97 %. Ukrep, ki je predvideval povečanje kadrovskih zmogljivosti za promocijo kulturnih raznolikosti v javni infrastrukturi za potrebe pripadnikov manjšin in ranljivih skupin na področju kulture ni bil sprejet in potrjen za sofinanciranje s sredstvi Evropske unije iz evropskega socialnega sklada.

Cilj raznolika kulturna dejavnost pripadnikov različnih ranljivih skupin se uresničuje. V okviru neposrednih pozivov in javnih razpisov na področjih MK (manjšinski programi, knjižnice, galerije, muzeji, mediji in sklad za kulturno dejavnost) so bili podprti programi in projekti, ki so vključevali te skupine (otroke, mlade, starejše, ženske, ki so pripadniki etničnih manjšin, ali invalide). Nekateri letni razpisi in pozivi MK že vključujejo prednostna merila glede ranljivih skupin (predvsem razpisna besedila manjšinskih programov).

Pregled izvajanja ukrepov v obdobju 2014–2017

|  |  |
| --- | --- |
| **Cilji in ukrepi** | **V kakšnem obsegu je bil ukrep izveden?****1 – v celoti; 2 – večinoma, 3 – deloma, 4 – ni izveden, 5 – namesto njega je bil izveden drug oziroma nadomestni ukrep, in sicer ..., 6 – drugo; kaj?** |
| 1. Višja raven varovanja kulturnih pravic v okviru deklariranih človekovih pravic |
| izvedba razvojno naravnanih kulturnih programov in projektov za ustavno priznane manjšinske skupnosti | 3Zaradi pomanjkanja finančnih sredstev ni bilo mogoče okrepiti kadrovskih zmogljivosti, zato je bila višja raven varovanja kulturnih pravic le delno uresničena. Z nadomestnim ukrepom pa so se izvajala posvetovanja, svetovanja in usklajevanja s pripadniki manjšinskih etničnih skupnosti. |
| 2. Višja raven področne in območne kulturne integracije manjšin |
| podpora kulturni raznolikosti in dediščini pripadnikov nemško govoreče etnične skupine na območju Republike Slovenije, zlasti Kočevarjev staroselcev in majhnih avtohtonih skupnosti | 1Uresničeval se je že veljavni meddržavni sporazum med Slovenijo in Avstrijo, tako da je bilo s posebnim letnim javnim razpisom za izbiro kulturnih projektov programa, namenjenega pripadnikom nemško govoreče etnične skupine, sofinanciranih 21 raznolikih projektov za ohranjanje, razvoj in promocijo njihove kulture, jezika in dediščine. Podprti so bili tudi projekti za ohranjanje kulturne identitete nemško govoreče skupine in drugih majhnih avtohtonih skupin tudi na drugih področjih kulture, in sicer kulturne dediščine ter razpisu JSKD. |
| podpora izraženim kulturnim potrebam pripadnikov narodnih skupnosti, ki so opredeljene v deklaraciji, ter priseljencev | 2Vseh prijavljenih vlog v okviru JSKD in na drugih področjih kulture ni bilo mogoče financirati, zaradi omejenih sredstev proračuna. |
| povečati zaposljivost pripadnikov ranljivih družbenih skupin na področju kulture in podpirati njihovo socialno vključenost kot dejavnika kakovostne integracije | 1Izveden je bil javni razpis za izbiro operacij za večjo socialno vključenost pripadnikov ranljivih družbenih skupin na področju kulture v okviru Evropskega socialnega sklada v letih 2016–2017 in sofinanciranih je bilo 12 operacij. |
| dvigniti medkulturne kadrovske kompetence v javni infrastrukturi in državni upravi na narodnostno mešanem območju | 4Ukrep ni bil sprejet in potrjen za sofinanciranje s sredstvi Evropske unije iz evropskega socialnega sklada. |
| usposabljanje zaposlenih v kulturi za pomoč ljudem z različnimi invalidnostmi  | 4Ukrep ni bil sprejet in potrjen za sofinanciranje s sredstvi Evropske unije iz evropskega socialnega sklada. |
| 3. Raznolika kulturna dejavnost pripadnikov različnih ranljivih skupin |
| podpora posebnim kulturnim potrebam pripadnikov različnih ranljivih skupin ter spodbujanje vključevanja njihovih kulturnih dejavnosti na različna področja kulture | 2V okviru neposrednih pozivov in javnih razpisov na področjih MK (manjšinski programi, kulturna dediščina, mediji in javni sklad za kulturno dejavnost) so bili podprti programi in projekti, ki so vključevali otroke, mlade, starejše, ženske, ki so pripadniki etničnih manjšin, ali invalide. Nekateri letni razpisi in pozivi MK pa že vključujejo prednostna merila glede ranljivih skupin (predvsem razpisna besedila manjšinskih programov). |

Pregled vrednosti kazalnikov v obdobju 2014–2017

| **Cilj** | **Kazalnik** | **Ciljna vrednost kazalnika v letu 2017** | **Vrednost kazalnika v letu 2014** | **Vrednost kazalnika v letu 2015** | **Vrednost kazalnika v letu 2016** | **Vrednost kazalnika v letu 2017** |
| --- | --- | --- | --- | --- | --- | --- |
| 1. Višja raven varovanja kulturnih pravic v okviru deklariranih človekovih pravic | raznolikost financiranih razvojnih aktivnosti v okviru kulturnih programov narodnih skupnosti | – | DAProjekti so bili raznoliki: aktivnosti za ohranjanje jezika, založniška in knjižnična dejavnost, prireditve, predstavitve po Sloveniji ipd. | DAProjekti so bili raznoliki: aktivnosti za ohranjanje jezika, založniška in knjižnična dejavnost, prireditve, predstavitve po Sloveniji ipd. | DAProjekti so bili raznoliki: aktivnosti za ohranjanje jezika, založniška in knjižnična dejavnost, prireditve, predstavitve po Sloveniji ipd. | DAProjekti so bili raznoliki: aktivnosti za ohranjanje jezika, založniška in knjižnična dejavnost, prireditve, predstavitve po Sloveniji ipd. |
| število in raznolikost posebnih pristopov v okviru posebnega programa | – | 3 | 4Izvedena sta bila 2 usklajevalna sestanka in 2 delavnici za pomoč pri prijavi na razpis. | 4Izvedena sta bila 2 usklajevalna sestanka in 2 delavnici za pomoč pri prijavi na razpis. | 5Izvedena sta bila 2 usklajevalna sestanka, 1 delavnica za pomoč pri prijavi na razpis in 2 sestanka s predstavniki romske skupnosti v RS. |
| 2. Višja raven področne in območne kulturne integracije manjšin | število in raznolikost sofinanciranih kulturnih projektov, prijavljenih na javni razpis, namenjen pripadnikom nemško govoreče etnične skupine v Republiki Sloveniji na podlagi meddržavnega sporazuma | – | 20Projekti so bili raznoliki: razstave, izdajateljska dejavnost, ohranjanje jezika, gostovanja, delavnice ipd. | 17Projekti so bili raznoliki: razstave, izdajateljska dejavnost, ohranjanje jezika, gostovanja, delavnice ipd. | 21Projekti so bili raznoliki: razstave, izdajateljska dejavnost, ohranjanje jezika, gostovanja, delavnice ipd. | 21Projekti so bili raznoliki: razstave, izdajateljska dejavnost, ohranjanje jezika, gostovanja, delavnice ipd. |
| število in raznolikost sofinanciranih kulturnih projektov, prijavljenih na javne razpise za pripadnike različnih manjšinskih skupnosti oziroma skupin | – | 6 | 75 projektov, izbranih na razpisu JSKD, in 2 na področju medijev. | 64 projekti izbrani na razpisu JSKD, 1 na področju kulturne dediščine in 1 na področju medijev. | 54 projekti izbrani na razpisu JSKD in 1 na področju kulturne dediščine. |
| število in raznolikost kulturnih projektov pripadnikov različnih manjšinskih etničnih skupnosti oziroma skupin, vključenih v ratificirane meddržavne sporazume | – | 20Projekti so bili raznoliki: razstave, izdajateljska dejavnost, ohranjanje jezika, gostovanja, delavnice ipd. | 17Projekti so bili raznoliki: razstave, izdajateljska dejavnost, ohranjanje jezika, gostovanja, delavnice ipd. | 21Projekti so bili raznoliki: razstave, izdajateljska dejavnost, ohranjanje jezika, gostovanja, delavnice ipd. | 21Projekti so bili raznoliki: razstave, izdajateljska dejavnost, ohranjanje jezika, gostovanja, delavnice ipd. |
| ocena vključevanja projektov, ki se nanašajo na majhne avtohtone skupnosti, v programe na področju varstva kulturne dediščine in JSKD | – | 1 | 1 | 1 | 1Vsako leto je bila narejena delna ocena, ki je del končne ocene za obdobje 2014–2017 |
|   | število in raznolikost sofinanciranih kulturnih projektov manjšinskih etničnih skupnosti v programu JSKD | – | 204Projekti so bili raznoliki: glasbeno, gledališko, folklorno, filmsko, plesno, likovno in literarno področje. | 226Projekti so bili raznoliki: glasbeno, gledališko, folklorno, filmsko, plesno, likovno in literarno področje. | 229Projekti so bili raznoliki: glasbeno, gledališko, folklorno, filmsko, plesno, likovno in literarno področje. | 220Projekti so bili raznoliki: glasbeno, gledališko, folklorno, filmsko, plesno, likovno in literarno področje. |
| število in raznolikost projektov imenovanih skupnosti na različnih področjih kulture | – | 8Projekti so bili raznoliki. Potekali so na področjih medijev, kulturne dediščine in slovenskega jezika. | 8Projekti so bili raznoliki. Potekali so na področju medijev in slovenskega jezika. | 17Projekti so bili raznoliki. Potekali so na področju medijev, knjižnic in kulturne dediščine. | 6Projekti so bili raznoliki. Potekali so na področju medijev, muzejev in knjižnic. |
| ocena upoštevanja deklaracije | – | 1 | 1 | 1 | 1Vsako leto je bila narejena delna ocena, ki je del končne ocene za obdobje 2014–2017. |
|   | število novo ustvarjenih delovnih mest v nevladnih organizacijah | –  | 22 | Razpisa ESS za ranljive skupin v letu 2015 ni bilo, ker se je finančno obdobje 2007–2013 končalo. Novo finančno obdobje 2014–2020 pa še ni bilo potrjeno. | 12Zaposleni predstavniki ranljivih skupin za koordinacijo aktivnosti operacije. | 1212 zaposlitev iz leta 2016 se je nadaljevalo v letu 2017 (do 31. 8. 2017). |
| število projektov nevladnih organizacij na področju kulture, ki vključujejo nove zaposlitve oziroma usposabljanje zanje  | – | V letu 2013 je bilo za sofinanciranje izbranih 28 projektov, ki so se končali 31. 8. 2014. Razpisa v letu 2014 ni bilo, ker se je končalo finančno obdobje 2007–2013. | Razpisa ESS za ranljive skupin v letu 2015 ni bilo, ker se je finančno obdobje 2007–2013 končalo.  | 12 | 1212 projektov, ki so bili izbrani za sofinanciranje v letu 2016, se je izvajalo do 31. 8. 2017. |
| število novih oziroma usposobljenih kadrov, ki bi bili jedro za širjenje posebnih znanj za spodbujanje kulturnih raznolikosti v javni infrastrukturi | – | Izvajanje projektov se v letu 2014 še ni moglo začeti, ker je Evropska komisija operativni program za obdobje 2014–2020 potrdila 16. 12. 2014 in je lahko Služba Vlade Republike Slovenije za razvoj in evropsko kohezijsko politiko kot organ upravljanja evropskih strukturnih in investicijskih sredstev uredila pravne podlage za to področje v letu 2015. Uredbo o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta je Vlada Republike Slovenije sprejela 24. 4. 2015. | Ukrepa ne bo mogoče izvesti v trajanju NPK 2014–2017, saj je bilo predvideno, da bo financiran z evropskimi sredstvi v okviru operativnega programa 2014–2020, ki pa ni bil potrjen za financiranje. | Ukrepa ne bo mogoče izvesti v času NPK 2014–2017, saj je bilo predvideno, da bo financiran z evropskimi sredstvi v okviru operativnega programa 2014–2020, ki pa ni bil potrjen za financiranje. | Ukrepa ne bo mogoče izvesti v času NPK 2014–2017, saj je bilo predvideno, da bo financiran z evropskimi sredstvi v okviru operativnega programa 2014–2020, ki pa ni bil potrjen za financiranje. |
| število novih oziroma usposobljenih kadrov, ki bi bili jedro za širjenje posebnih znanj za spodbujanje kulturnih raznolikosti v državni upravi na narodnostno mešanih območjih | – | Izvajanje projektov se v letu 2014 še ni moglo začeti, ker je Evropska komisija operativni program za obdobje 2014–2020 potrdila 16. 12. 2014 in je lahko Služba Vlade Republike Slovenije za razvoj in evropsko kohezijsko politiko kot organ upravljanja evropskih strukturnih in investicijskih sredstev uredila pravne podlage za to področje v letu 2015. Uredbo o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta je Vlada Republike Slovenije sprejela 24. 4. 2015. | Ukrepa ne bo mogoče izvesti v času NPK 2014–2017, saj je bilo predvideno, da bo financiran z evropskimi sredstvi v okviru operativnega programa 2014–2020, ki pa ni bil potrjen za financiranje. | Ukrepa ne bo mogoče izvesti v času NPK 2014–2017, saj je bilo predvideno, da bo financiran z evropskimi sredstvi v okviru operativnega programa 2014–2020, ki pa ni bil potrjen za financiranje. | Ukrepa ne bo mogoče izvesti v času NPK 2014–2017, saj je bilo predvideno, da bo financiran z evropskimi sredstvi v okviru operativnega programa 2014–2020, ki pa ni bil potrjen za financiranje. |
| 3. Raznolika kulturna dejavnost pripadnikov različnih ranljivih skupin | število programov in projektov za multiplo ranljive na področjih MK | – | 2 programa in 84 projektov za otroke, mlade, starejše, ženske, ki so pripadniki etničnih manjšin, ali invalide; na področju manjšin, dediščine, umetnosti, medijev, slovenskega jezika in knjige. | 7 programov in 104 projekti za otroke, mlade, starejše, ženske, ki so pripadniki etničnih manjšin, ali invalide; na področju manjšin, dediščine, medijev, slovenskega jezika in knjige. | 15 programov in 84 projektov za otroke, mlade, starejše, ženske, ki so pripadniki etničnih manjšin, ali invalidi; na področju manjšin, kulturne dediščine, slovenskega jezika, sklada za kulturno dejavnost in knjige. | 17 programov in 110 projektov za otroke, mlade, starejše, ženske, ki so pripadniki etničnih manjšin, ali invalide; na področju manjšin, knjižnic, galerij, muzejev, medijev in sklada za kulturno dejavnost. |
| ocena vključenosti prednostnih meril v letnih razpisih in pozivih MK glede različnih ranljivih skupin | – | 1 | 1 | 1 | 1Vsako leto je bila narejena delna ocena, ki je del končne ocene za obdobje 2014–2017. |

#

# 16. KULTURNE INDUSTRIJE

Na področju kulturnih industrij nacionalni program za kulturo opredeljuje naslednja cilja:

1. Povečanje trga kulturnih industrij
2. Večja mednarodna prepoznavnost slovenskih kulturnih industrij

Opis izvajanja nacionalnega programa v letih 2016 in 2017

Kulturne industrije, ki so ključne za razvoj trga na vseh umetniških področjih, so v poročilu, kot je zapisano že v NPK, vključene v posamezna umetniška področja: film, vizualne umetnosti, medije in knjigo. Ukrep, ki napoveduje povezovanje glasbene produkcije, se povezuje tudi z ukrepi v poglavju Glasbene umetnosti in se v določenih segmentih že izvaja z obstoječimi razpisi. Podrobnejše poročilo o izvedbi prvega cilja s področja knjige je v poglavju Knjiga.

Večja mednarodna prepoznavnost slovenskih kulturnih industrij se kaže s slovensko produkcijo na sejmih, in sicer na knjižnih sejmih (Bologna, Frankfurt, Leipzig, Beograd, Pula, Moskva, Praga), likovnih sejmih in filmskih festivalih. Na področju glasbene umetnosti mednarodna prepoznavnost poteka prek t. i. »*showcase* festivalov«, platform in kulturnih centrov (festival MENT, platforma MENT, European Jazz Network, WOMEX, Tallin Music Week, SKICA, SKC Berlin itn.), ki potekajo v različnih evropskih mestih (Talin, Dunaj, Berlin, Budimpešta, Liverpool, Hamburg itn.).

Pregled izvajanja ukrepov v obdobju 2014–2017

| **Cilji in ukrepi** | **V kakšnem obsegu je bil ukrep izveden?****1 – v celoti; 2 – večinoma, 3 – deloma, 4 – ni izveden, 5 – namesto njega je bil izveden drug oziroma nadomestni ukrep, in sicer ..., 6 – drugo; kaj?** |
| --- | --- |
| 1. Povečanje trga kulturnih industrij |
| spodbude za delovanje vseh umetniških trgov (področni ukrepi) | 2 Vsakoletni ciljni poziv za popularizacijo vizualnih umetnosti v Sloveniji, tj. s sejmi, dražbami, posebnimi izobraževalnimi programi (cenitve in vrednotenja umetniških del, predavanja strokovnjakov ipd.). Ker se v Sloveniji umetniški trg šele vzpostavlja, takojšnjih učinkov ni mogoče pričakovati. |
| sprejeti predpis o knjigi, s katerim se uvede enotna cena knjige in poveča dostopnost knjig v knjigarnah | 1 Zakon o enotni ceni knjige je bil sprejet leta 2014 (Uradni list RS, št. 11/14). |
| s ciljnim razpisom povezati glasbeno produkcijo (ustvarjalci, izvajalci, producenti, studii in podobno), koncertne agencije, založbe in prodajalne plošč | 5 Ministrstvo za kulturo je skupaj z Televizijo Slovenija, Radiom Slovenija, Prvim programom in Valom 202 v sodelovanju z Založbo kaset in plošč RTV izvedlo javni poziv za produkcijo novih skladb »IMAMO NOVO GLASBO«. |
| 2. Večja mednarodna prepoznavnost slovenskih kulturnih industrij |
| sodelovanje na najpomembnejših sejmih likovnih del, sejmih oblikovanja, glasbenega založništva, filma in knjige | 1Vsakoletni ciljni poziv za sofinanciranje sodelovanja slovenskih galeristov in umetnikov na izbranih, v mednarodnem prostoru najuglednejših umetniških sejmih. |

Pregled vrednosti kazalnikov v obdobju 2014–2017

| **Cilj** | **Kazalnik** | **Ciljna vrednost kazalnika v letu 2017** | **Vrednost kazalnika v letu 2014** | **Vrednost kazalnika v letu 2015** | **Vrednost kazalnika v letu 2016** | **Vrednost kazalnika v letu 2017** |
| --- | --- | --- | --- | --- | --- | --- |
| 1. Povečanje trga kulturnih industrij | število novih javnih prodajnih predstavitev produktov na letni ravni  | vsaj 2 na letni ravni  | MK ne sofinancira prodajnih predstavitev, lahko pa določi ukrep za popularizacijo izdelkov kulturnega in kreativnega sektorja. Zato bodo v javnem razpisu za leto 2015 namenjena tudi sredstva za popularizacijo kreativnih industrij, katerih cilji so uveljavljanje produktov v domačem in mednarodnem prostoru, povezovanje s podjetji in uveljavljanje blagovnih znamk. S tem želi ministrstvo spodbuditi tudi k tržni uspešnosti projektov, ki so plod umetniške ustvarjalnosti. Kazalo bi razmisliti o spremembi kazalnika. | 3Javni razpis za leto 2015 je namenil tudi sredstva za popularizacijo kreativnih industrij, katerih cilji so uveljavljanje produktov v domačem in mednarodnem prostoru, povezovanje s podjetji in uveljavljanje blagovnih znamk. S tem želi ministrstvo spodbuditi tudi k tržni uspešnosti projektov, ki so plod umetniške ustvarjalnosti. Kazalo bi razmisliti o spremembi kazalnika, saj MK ne sofinancira prodajnih predstavitev, lahko pa določi ukrep za popularizacijo izdelkov kulturnega in kreativnega sektorja. | 1Potrjen je bil sklep o neposredni potrditvi operacije Center za kreativnost, ki ga vodi Muzej za arhitekturo in oblikovanje. Pripravljena je bila vloga za potrditev operacije in določena okvirna višina sredstev za neposredno potrditev operacije CzK Platforma v višini 5.628.094,28 EUR. Naložbo sofinancirata Evropska unija iz evropskega socialnega sklada in Republika Slovenija. CzK Platforma bo zavezana ciljem, ki bodo spodbujali podjetništvo, z omogočanjem uresničevanja novih idej in spodbujanjem ustanavljanja novih podjetij. Platforma CzK bo prva državna interdisciplinarna platforma, namenjena razvoju podpornega okolja za kulturni in kreativni sektor ter njegove izjemne posameznike in skupine doma in v tujini. Zajema ključne tematske cilje, ki bodo pripomogli k družbenogospodarskemu razvoju zajetega območja vzhodne in zahodne regije.  | 3Potrjena je bila operacija Platforma CzK\*, ki je začela z aktivnostmi v zadnji tretjini leta. Finančna podpora CzK oziroma javni razpisi, ki bodo omogočili povečanje trga kreativnih industrij, bodo izvedeni v letu 2018. |
| število prodanih nosilcev zvoka na letni ravni  | povečanje za 20 % | 325.011Uradne statistike o prodaji nosilcev zvoka v Sloveniji ni, zato o povečanju ne moremo poročati.Določen del prodaje namreč poteka neposredno med izvajalcem in uporabnikom. Večji trgovci podatkov o prodaji ne želijo razkriti. Ocena temelji na podatkih SAZAS-a in pomeni število prodanih fonogramov v letu 2014, ne glede na vrsto projekta ali prodaje, vendar le za založbe, s katerimi je SAZAS v pogodbenem razmerju. | 312.852Uradne statistike o prodaji nosilcev zvoka v Sloveniji ni. Določen del prodaje (več kot 50 %) poteka na koncertih. Večji trgovci podatkov o prodaji ne želijo razkriti. Ocena temelji na podatkih SAZAS-a in pomeni število prodanih fonogramov v letu 2015, ne glede na vrsto projekta ali prodaje, vendar le za založbe, s katerimi je SAZAS v pogodbenem razmerju. | 244.905 Uradne statistike o prodaji nosilcev zvoka v Sloveniji ni. Določen del prodaje (več kot 50 %) poteka na koncertih. Večji trgovci podatkov o prodaji ne želijo razkriti. Ocena temelji na podatkih SAZAS-a in pomeni število prodanih fonogramov v letu 2016, ne glede na vrsto projekta ali prodaje, vendar le za založbe, s katerimi je SAZAS v pogodbenem razmerju. | 212.529Uradne statistike o prodaji nosilcev zvoka v Sloveniji ni. Določen del prodaje (več kot 50 %) poteka na koncertih. Večji trgovci podatkov o prodaji ne želijo razkriti. Ocena temelji na podatkih SAZAS-a in pomeni število prodanih fonogramov v letu 2017, ne glede na vrsto projekta ali prodaje, vendar le za založbe, s katerimi je SAZAS v pogodbenem razmerju. |
| delež prihodka od prodanih vstopnic na koncertnih ciklih in glasbenih festivalih  | zvišanje  | 18 %Vrednost kazalnika, dobljena na podlagi analize končnih statističnih in poslovnih poročil sofinanciranih izvajalcev večletnih programov in javnih zavodov. Pri javnih zavodih je upoštevan le kulturno-umetniški program (izvzet je kongresno-komercialni program).  | 14,3 %Vrednost kazalnika, izračunana na podlagi analize končnih statističnih in poslovnih poročil sofinanciranih izvajalcev večletnih programov in javnih zavodov. Pri javnih zavodih je upoštevan le kulturno-umetniški program (izvzet je kongresno-komercialni program). | 13 % Vrednost kazalnika, izračunana na podlagi analize končnih statističnih in poslovnih poročil sofinanciranih izvajalcev večletnih programov in javnih zavodov. Pri javnih zavodih je upoštevan le kulturno-umetniški program (izvzet je kongresno-komercialni program). | 13,1 %Vrednost kazalnika, izračunana na podlagi analize končnih statističnih in poslovnih poročil sofinanciranih izvajalcev večletnih programov in javnih zavodov. Pri javnih zavodih je upoštevan le kulturno-umetniški program (izvzet je kongresno-komercialni program). |
| obseg prometa v knjižnem založništvu | – | Podatke o prometu v založništvu vsako leto maja Gospodarska zbornica Slovenije pošlje Javni agenciji za knjigo. Vendar pa so podatki združeni tudi s podatki o prodaji učbenikov, zato kazalnika ni mogoče spremljati. | Podatke o prometu v založništvu vsako leto maja Gospodarska zbornica Slovenije pošlje Javni agenciji za knjigo. Vendar pa so podatki združeni tudi s podatki o prodaji učbenikov, zato kazalnika ni mogoče spremljati. | Podatke o prometu v založništvu vsako leto maja Gospodarska zbornica Slovenije pošlje Javni agenciji za knjigo. Vendar pa so podatki združeni tudi s podatki o prodaji učbenikov, zato kazalnika ni mogoče spremljati. | 62,5 milijonov EURpodatek GZS, objavljen na kongresu založnikov in knjigotržcev 7. junija 2018. |
| 2. Večja mednarodna prepoznavnost slovenskih kulturnih industrij | število pripravljenih »potujočih« razstav za predstavitev v tujini in število predstavitev na referenčnih mestih in dogodkih v mednarodnem prostoru  |  | Glejte spodaj. | Glejte spodaj. | Glejte spodaj. | Glejte spodaj. |
| *število pripravljenih »potujočih« razstav za predstavitev v tujini*  | vsaj 3 | Ukrep bo mogoče izvajati po pridobitvi dodatnih sredstev. | 3 | 1 | 0 |
| *število predstavitev na referenčnih mestih in dogodkih v mednarodnem prostoru*  | vsaj 2 | 5 | 8 | 8 | 9 |
| število podprtih udeležb na mednarodnih sejmih, festivalih in referenčnih dogodkih  | 10 oziroma vsaj 2 na vsakem posameznem področju na letni ravni | 55 | 21 | 21 | 23 |

\*Center za kreativnost

# 17. OBLIKOVANJE – KREATIVNA INDUSTRIJA

Na področju oblikovanja – kreativna industrija nacionalni program za kulturo opredeljuje naslednji cilj:

1. Vzpostavitev trga kreativnih industrij

Opis izvajanja nacionalnega programa v letih 2016 in 2017

Ukrepi, ki so bili usmerjeni v krepitev kreativnih sektorjev, so se na Ministrstvu za kulturo začeli izvajati leta 2013. V ta namen so bili v letih 2013, 2014 in 2015 izvedeni javni projektni razpisi, s katerim so bili sofinancirani partnerski projekti med (mlajšimi) oblikovalci in podjetji − naročniki, ki so izkazovali potrebo za razvoj novih izdelkov, storitev in komunikacij ter drugih izdelkov za prodajo. Partnersko sodelovanje je imelo za minimalni cilj izdelavo funkcionalnega prototipa. Zaradi zmanjšanja postavke tega razpisa v letih 2016 in 2017 ni bilo.

Drugi ukrepi so se izvajali v sodelovanju z Ministrstvom za gospodarski razvoj in tehnologijo pri uvrstitvi kulturnih in kreativnih sektorjev v pametno specializacijo in pri pripravi operativnega programa za črpanje evropskih sredstev. V evropski sklad za regionalni razvoj je tako bila uvrščena vzpostavitev Centra za kreativnost (CzK) leta 2016, ki ima naloge povezovanja kreativnega sektorja z gospodarstvom, nadaljnjega izobraževanja na teh področjih, uvajanja dizajnerskega upravljanja, internacionalizacije ipd. Pod okriljem projekta se bodo tako izvajali tudi nekateri ukrepi, predvideni v NPK.

V letu 2018 bo izveden prvi javni razpis. Predmet javnega razpisa je vzpostavitev učinkovitega podpornega okolja za razvoj kreativnega kulturnega sektorja(KKS). Operacija CzK javni razpisi podpira projekte in področja KKS, ki nastajajo na presečišču umetnosti, kulture, trga, podjetništva in gospodarstva, ki združujejo ustvarjalnost, proizvodnjo in distribucijo dobrin in storitev in proizvajajo ter razširjajo dobrine ali storitve, ki vsebujejo ali izražajo kulturne vsebine, ne glede na njihovo morebitno tržno vrednost. Javni razpis je smiselna nadgradnja platforme CzK. Rezultati projektov so na koncu tudi poslovno uresničljivi oziroma finančno merljivi, povečujejo dodano vrednost ali pa so usmerjeni v reševanje posebnih družbenih problemov, prispevajo k družbenemu napredku in blaginji.

Opozoriti kaže na problematičnost prvega kazalnika, saj samo povečanje števila gospodarskih družb in samostojnih podjetnikov ne more biti realna ocena uspešnosti izvajanja ukrepov. Namen ukrepov ni množenje navedenih subjektov, temveč uspešnejši, bolj prodorni proizvodi, to pa je mogoče le ob pomoči kreativnega sektorja, kar pričakujemo po izvedbi javnih razpisov v letih 2018–2022.

MK je v letu 2017 končalo priprave za strategijo s področja oblikovanja. Dokument Strategija razvoja področja oblikovanja v Sloveniji je bil pred poletjem 2017 po neproblematični javni razpravi poslan v medresorsko usklajevanje, ki pa je zahtevala precejšnje posege. Po zamenjavi strokovne skupine je do tega prišlo v januarju 2018 in dokument je bil nato vložen v nov krog medresorskega usklajevanja, ki ni bilo v celoti končano zaradi odstopa predsednika vlade.

Pregled izvajanja ukrepov v obdobju 2014–2017

| **Cilji in ukrepi** | **V kakšnem obsegu je bil ukrep izveden?****1 – v celoti; 2 – večinoma, 3 – deloma, 4 – ni izveden, 5 – namesto njega je bil izveden drug oziroma nadomestni ukrep, in sicer ..., 6 – drugo; kaj?** |
| --- | --- |
| 1. Vzpostavitev trga kreativnih industrij |
| oblikovanje medresorske delovne skupine za pripravo strategije s področja oblikovanja  | 3Medresorska delovna skupina za pripravo strategije s področja oblikovanja je v letu 2017 pripravila osnutek z vsebinskimi izhodišči za pripravo državne strategije, nato sta potekali javna predstavitev in obravnava. Uspešno je bilo končano koalicijsko usklajevanje. Medresorsko usklajevanje je pokazalo, da imajo različni resorji (npr. Ministrstvo za javno upravo (MJU), Služba Vlade Republike Slovenije za razvoj in evropsko kohezijsko politiko (SVRK), Ministrstvo za okolje in prostor) izrazito različne poglede na to področje in da bo potrebno še dodatno usklajevanje za dosego poenotenega stališča. |
| prednostna podpora projektom, ki vključujejo kreativne industrije v tradicionalne gospodarske panoge, zlasti v lesnopredelovalno, tekstilno in steklarsko industrijo, ter povezovanje kreativnih industrij in tradicionalnih obrti | 3Platforma CzK vpeljuje osnove razvoja področja, ciljna podpora bodo finančne podpore CzK, tj. javni razpisi. |
| ciljna podpora projektom povezovanja deležnikov razvoja na področju kreativnih industrij, projektom prenosa dobrih praks, podpora izobraževalnim projektom itd. | 3Platforma CzK vpeljuje osnove razvoja področja, ciljna podpora bodo finančne podpore CzK, tj. javni razpisi. |
| prednostna podpora kreativnim procesom podjetij z možnostjo pridobivanja lastnega trga, torej podjetjem, ki imajo lastni razvoj, ki proizvajajo visoko diferencirane izdelke za končne kupce, prodajane pod lastno blagovno znamko | 3 Platforma CzK vpeljuje osnove razvoja področja, ciljna podpora bodo finančne podpore CzK, tj. javni razpisi. |
| podpora uvajanju projektov dizajnerskega upravljanja v institucijah javnega sektorja  | 3 Ta projekt večinoma že poteka na MJU, strategija predvideva poenotenje s prizadevanji drugih ministrstev. |
| z načrtnim uvajanjem sodobnih metod preoblikovati storitve v javni upravi (»*service design«*) na podlagi analize uporabniških izkušenj in učinkovite uporabe informacijskih tehnologij | 3Ta projekt večinoma že poteka na MJU, strategija predvideva poenotenje s prizadevanji drugih ministrstev. |
| vzpostavitev centra za kreativnost, ki bo izvajal prednostno podporo inovativnim oblikam nove ekonomije, ki izhaja iz kreativnih industrij (»startup«, »coworking«, »service jam«), povezoval produkte s podjetji ter izvajal podporo razvoju projektov socialnih inovacij in socialnega podjetništva | 3Uspešno je bila vzpostavljena platforma CzK kot podlaga projekta, MK bo v povezavi s Slovenskim podjetniškim skladom omogočilo izvajanje razpisov za finančno podporo CzK, kar bo tvorilo celovit projekt. |
| priprava paketov razstav (npr. Slovenska arhitektura v lesu, Mladi slovenski oblikovalci in podobno) za promocijo oblikovanja, arhitekture, mode in kot platforma za sodelovanje s tujimi podjetji, posamezniki, turizmom, gospodarsko diplomacijo, združenji | 4Ukrep ni bil izveden zaradi pomanjkanja sredstev. |
| prednostna podpora trajnostno in okoljsko naravnanim projektom, uveljavljanje načela ”namesto omejenih naravnih virov izrabljati neomejene intelektualne” | 4Ukrep ni bil izveden. |

Pregled vrednosti kazalnikov v obdobju 2014–2017

|  |  |  |  |  |  |  |
| --- | --- | --- | --- | --- | --- | --- |
| **Cilj** | **Kazalnik** | **Ciljna vrednost kazalnika v letu 2017** | **Vrednost kazalnika v letu 2014** | **Vrednost kazalnika v letu 2015** | **Vrednost kazalnika v letu 2016** | **Vrednost kazalnika v letu 2017** |
| 1. Razvoj trga kreativnih industrij | število gospodarskih družb in samostojnih podjetnikov na področju kulturnih in kreativnih industrij  | 9.500 | 13.3806.897 samostojnih podjetnikov in 6.483 gospodarskih družb(Vir: AJPES)Kazalnik ni ustrezen. Množenje gospodarskih subjektov na področju kreativnih industrij ni ustrezen podatek, pomembna je uspešnost tovrstnih subjektov.  | 12.7176.077 samostojnih podjetnikov in 6.640 gospodarskih družb(Vir: AJPES) | 12.1155.410 samostojnih podjetnikov in 6.705 gospodarskih družb(Vir: AJPES) | 11.7954.973 samostojnih podjetnikov in 6.822 gospodarskih družb (Vir: AJPES) |
| število zaposlenih v kreativnih in kulturnih industrijah  | 25.000 | 19.561(Vir: AJPES)  | 19.916(Vir: AJPES) | 20.260(Vir: AJPES) | 21.341(Vir: AJPES) |

# 18. DIGITALIZACIJA

Na področju digitalizacije nacionalni program za kulturo opredeljuje naslednja cilja:

1. Stalno večanje obsega in spletne dostopnosti digitalnih vsebin s področja kulture
2. Digitalna hramba in javna spletna dostopnost sodobnih avtorskih del

Opis izvajanja nacionalnega programa v letu 2016

V okviru cilja stalno večanje obsega in spletne dostopnosti digitalnih vsebin s področja kulture je treba poudariti, da sta glavni namen digitalizacije kulturnega gradiva njegova hramba in spletna dostopnost. Podatki, pridobljeni od institucij na področju kulture, kažejo, da se je celotna količina digitaliziranega gradiva v letu 2016 povečala za približno 40 odstotkov v primerjavi s predhodnim letom. Vrednost iz leta 2015, ki je znašala 1.158.929 različnih enot, je v letu 2016 dosegla 1.628.591 različnih enot kulturnega gradiva. Zbirka slovenskih digitalnih vsebin v evropski digitalni knjižnici je dosegla 565.858 enot. To pomeni, da se je v primerjavi z letom 2015 (530.261 enot) povečala za slabih 7 odstotkov. Po številu enot je zbirka slovenskih del primerljiva z Estonijo (528.134) in Grčijo (559.234).

V letu 2016 je bil sofinanciran projekt Wikivir, ki ga izvaja Slavistično društvo Slovenije. Cilj projekta je uresničevanje ukrepov iz Resolucije o nacionalnem programu za jezikovno politiko 2014–2018, predvsem povečanje števila in večja dostopnost digitaliziranih del pisne kulturne dediščine. Wikivir je spletišče, odprto za sodelovanje vsakogar. Vzdržuje ga neprofitna organizacija Wikimedia, temelji pa na prostovoljnem delu kompetentnih zainteresiranih posameznikov. Večina sodelavcev v omenjenem projektu so študentje Filozofske fakultete. Lotevajo se samo besedil v javni lasti, ki jih lahko takoj postavijo v prosti dostop na splet, zato njihov načrt ne vsebuje »popravljenih, vendar še nedostopnih že digitaliziranih besedil«, ampak samo »spletno dostopna strojno prebrana leposlovna besedila, ki zahtevajo konverzijo v besedilni format, ročno branje in korekturo«. Dolgoročni cilj projekta je omogočiti na spletu ogled celotne slovenske literarne dediščine in jo na ta način oživiti.

Za zagotavljanje enakih možnosti za spletno dostopnosti digitalnih vsebin s področja kulture, ki so namenjene slepim, slabovidnim ter osebam z motnjami branja, sta bila v letu 2016 sofinancirana dva projekta, ki sta dostopna na spletu, in sicer televizijska oddaja Prisluhnimo tišini – izobraževalna oddaja ter Spletna TV za gluhe in naglušne.

Na področju kulturnih vsebin, ki so namenjene romski skupnosti, je bilo leta 2016 izvedenih sedem projektov, ki jih je sofinanciralo Ministrstvo za kulturo. Za druge manjšinske skupnosti in ranljive skupine v letu 2016 ni bilo sofinanciranih projektov.

V letu 2016 je bilo z digitalnimi projektorji opremljenih skupno 33 kinematografov (v letu 2015 je bilo z digitalnimi projektorji opremljenih 23 kinematografov), ki večinsko prikazujejo slovenska in evropska avdiovizualna dela in filme.

Skupna obiskanost ključnih spletnih portalov s področja kulture (Culture.si, Kulturnik, SiGledal, SIGIC, Odzven.si) je bila v letu 2016 naslednja:[[4]](#footnote-4)

* število sej: 462.465,
* število uporabnikov: 339.472,
* število ogledov: 801.937.

Število obiskov spletnih portalov se je v primerjavi z letom 2015, ko je znašalo 393.378 (merjeno po sejah), povečalo za približno 17 odstotkov. Primerjava obiska s predhodnim letom je nekoliko težavnejša zaradi opravljenega prehoda na nov metodološki koncept beleženja obiska spletnih strani. Obisk spletnih portalov se bo v prihodnje meril tako, da bodo podatki prikazani ločeno: seje, uporabniki in ogledi. Obiskanost spletnih portalov je verjetno še nekoliko višja, saj niso vključeni obiskovalci, ki dostopajo prek posredniških strežnikov (angl. proxy), ki uporabnikom iz istega okolja (npr. ustanove) dodelijo enako identifikacijo za zunanji internetni promet.

Portal za predstavljanje vseh knjig in področja književnosti v Sloveniji pripravlja Javna agencija za knjigo Republike Slovenije (JAK), za kar je pridobila sredstva iz evropskega socialnega sklada. Do začetka avgusta 2017 je bilo na portal uvrščenih 13.656 knjig, 7.875 avtorjev, 1.584 prevajalcev, 882 ilustratorjev, 601 fotograf, 1.014 urednikov, 115 kritikov, 1.334 založb, 129 tiskarn, 55 knjigarn, 442 knjižnic in 18 antikvariatov. Portal je v letu 2017 objavil 7 uvodnikov priznanih ustvarjalcev, večinoma prejemnikov najvišjih nagrad s področja knjige, mdr. Lijane Dejak, Simone Hamer, Boštjana Gorenca – Pižame, ter med 484 doslej objavljenimi recenzijami knjižnih del tudi 36 recenzij, ki jih pripravljajo za JAK kritiki v dogovoru z Društvom slovenskih literarnih kritikov, v letu 2017 je bilo objavljenih 11 novih recenzij del slovenskih avtorjev. Osrednji portal za prodajo vseh elektronskih knjig pa ni v pristojnosti MK.

Od vseh subvencioniranih knjig na razpisih JAK je 47,6 odstotka izdanih tudi v obliki e-knjige, ki so hkrati vključene na portal Biblos za izposojo in prodajo knjig in/ali na druge knjižne prodajne portale. Na največjem portalu e-knjig »Emka« je v prodaji 1094, za izposojo na Biblosu pa je na voljo okoli 3400 enot.

JAK vodi evidenco le za knjige, ki jih sofinancira. Se pa ocenjuje, da je bilo leta 2016 v elektronski obliki dostopnih dobrih 1.300 naslovov oziroma približno 10 odstotkov več kot v predhodnem letu.

V okviru ukrepa sofinanciranje izdelave podatkovnih zbirk in interaktivnih informacijskih platform sta bila v letu 2016 sofinancirana projekta:

1. »Dopolnitev, pregled in objava korpusa besedil slovenskih protestantskih piscev 16. stoletja«, ki ga izvaja Znanstvenoraziskovalni center SAZU, Inštitut za slovenski jezik Frana Ramovša.Korpus besedil slovenskih protestantskih piscev 16. stoletja bo najpopolnejši zgodovinski korpus slovenščine pred 19. stoletjem. Vseboval bo ustrezno strukturirane prepise vseh del slovenskih protestantskih piscev. V okviru projekta bodo korpus dopolnili z manjkajočimi prepisi, pregledali še nepregledana dela in zagotovili objavo korpusa na spletni strani v obliki, ki bo primerna za jezikoslovne in literarnovedne raziskave. Druge aktivnosti za objavo korpusa so že izvedene ali pa so financirane iz drugih virov, kar je v besedilu projekta tudi jasno opredeljeno. Namen projekta je opraviti pregled prepisov 11 del slovenskih protestantskih piscev 16. stoletja, pripraviti prepis še neprepisanih delov Dalmatinove Biblije (1584), priprava spletne strani, ki bo omogočala iskanje po korpusu, prenos korpusa v druge iskalnike in druge korpuse ter postavitev posameznih del v obliki elektronskih knjig, primernih za literarnovedne raziskave.

2. »Gos Videolectures« izvaja Univerza v Mariboru, Fakulteta za elektrotehniko, računalništvo in informatiko. Za izvedbo projekta je sklenjen dogovor o sodelovanju z Institutom Jožef Stefan.Korpus GOS je korpus govorjene slovenščine. Obsega transkripcije okrog 120 ur posnetkov (po)govora v najrazličnejših položajih: od radijskih in televizijskih oddaj, šolskih ur in predavanj do zasebnih pogovorov med prijatelji ali v krogu družine ter raznih delovnih sestankov, svetovanj, pogovora ob prodaji, storitvah ipd. Zapis govora na posnetkih je narejen v dveh različicah, standardizirani in pogovorni, ter obsega več kot milijon besed. Po korpusu lahko iščemo prek spletnega vmesnika, za vsak izpis iz korpusa pa je mogoče tudi slišati pripadajoči del posnetka. Projekt »Gos Videolectures« je širitev korpusa Gos na področje javnih predavanj. Pomembna je tako za jezikoslovne raziskave kot samodejno prepoznavanje govora. Izdelani dodatek h govornemu korpusu Gos, Gos Videolectures, bo obsegal najmanj 250.000 besed transkribiranega govora za izbrane posnetke s portala Videolectures oziroma približno 28 ur govora. Transkripcijam bodo dodane samodejno pripisane leme in oblikoskladenjske oznake. Bo podkorpus korpusa Gos, po katerem bo lahko uporabnik iskal ali ločeno ali pa ga bo vključil v iskanje po celotnem korpusu Gos. Dodan bo tako v obstoječi konkordančnik korpusa Gos na www.korpus-gos.net kot v konkordančnik noSketchEngine (http://nl.ijs.si/noske). Skupaj z zvočnimi posnetki bodo transkripcije urejene v govorno zbirko za prepoznavanje tekočega govora, ki se bo hranila v repozitoriju konzorcija CLARIN.SI. Najmanj 9 % te govorne zbirke ali več bo na voljo pod pogoji, kot jih določa licenca CC BY 4.0.

Opis izvajanja nacionalnega programa v letu 2017

V okviru cilja stalno večanje obsega in spletne dostopnosti digitalnih vsebin s področja kulture je treba poudariti, da sta glavni namen digitalizacije kulturnega gradiva njegova trajna hramba in spletna dostopnost. Podatki, pridobljeni od institucij na področju kulture, kažejo, da je celotna količina digitaliziranega gradiva v letu 2017 dosegla 1.628.591 različnih enot kulturnega gradiva. Zbirka slovenskih digitalnih vsebin v evropski digitalni knjižnici je v letu 2017 dosegla 577.306 enot. To pomeni, da se je v primerjavi z letom 2016 (565.858 enot) povečala za dva odstotka.

V letu 2017 je bil sofinanciran projekt Wikivir, ki ga izvaja Slavistično društvo Slovenije. Cilj projekta je uresničevanje ukrepov iz Resolucije o nacionalnem programu za jezikovno politiko 2014–2018, predvsem povečanje števila in večja dostopnost digitaliziranih del pisne kulturne dediščine. Wikivir je spletišče, odprto za sodelovanje vsakogar. Vzdržuje ga neprofitna organizacija Wikimedia, temelji pa na prostovoljnem delu kompetentnih zainteresiranih posameznikov. Večina sodelavcev v omenjenem projektu so študentje Filozofske fakultete. Lotevajo se samo besedil v javni lasti, ki jih lahko takoj postavijo v prosti dostop na splet, zato njihov načrt ne vsebuje »popravljenih, vendar še nedostopnih že digitaliziranih besedil«, ampak samo »spletno dostopna strojno prebrana leposlovna besedila, ki zahtevajo konverzijo v besedilni format, ročno branje in korekturo«. Dolgoročni cilj projekta je omogočiti na spletu ogled celotne slovenske literarne dediščine in jo na ta način oživiti.

V okviru zagotavljanja enakih možnosti za spletno dostopnost digitalnih vsebin s področja kulture, ki so namenjene slepim, slabovidnim in osebam z motnjami branja, sta bila v letu 2017 sofinancirana dva projekta, ki sta dostopna na spletu, in sicer televizijska oddaja Prisluhnimo tišini – izobraževalna oddaja ter Spletna TV za gluhe in naglušne.

Na področju kulturnih vsebin, ki so namenjene romski skupnosti, je bilo skupno (v celotnem obdobju izvajanja NPK) izvedenih sedem projektov, ki jih je sofinanciralo Ministrstvo za kulturo. Na področju nemško govoreče etnične skupnosti pa je bil izveden in sofinanciran en projekt. V zavodu za kulturo madžarske skupnosti je bilo v letih izvajanja NPK skupno digitaliziranih 100 enot lastnih publikacij.

Skupno je bilo v času izvajanja NPK z digitalnimi projektorji opremljenih 33 kinematografov, ki večinsko prikazujejo domača in evropska avdiovizualna dela in filme.

Obiskanost ključnih spletnih portalov s področja kulture (Culture.si, Kulturnik, SIGIC, Odzven.si, SiGledal) je bila v letu 2017 naslednja: portal Culture.si beleži skoraj 20-odstotno, Kulturnik pa kar 95-odstotno povečanje dosega. Culture.si je mednarodno uveljavljen portal, ki na spletu deluje že od leta 2010. Širjenje dosega je stalno in zložno. Kulturnik pa je svež portal, ki se pri uporabnikih šele utrjuje, kar se izraža v skokoviti rasti obiska med letoma 2016 in 2017.

|  |  |  |
| --- | --- | --- |
| **CULTURE.SI** | **2016** | **2017** |
| Število posameznih obiskovalcev (posamezni IP) | 82.025 | 98.202 |

|  |  |  |
| --- | --- | --- |
| **KULTURNIK** | **2016** | **2017** |
| Število posameznih obiskovalcev (posamezni IP) | 54.219 | 106.264 |

**Skupna obiskanost portalov SIGIC in Odzven ter SiGledal v letu 2017**

Obisk spletnega portala Sigic.si je manj obiskana kakor v prejšnja leta. Eden izmed razlogov je, da sistem spremljanja dogodkov, vnesenih na spletno stran, deluje drugače kot v prejšnji različici portala. Na prejšnji različici je bilo mogoče do podatkov o posameznih dogodkih dostopati s klikom na dogodek, zdaj pa je mogoče do vseh podatkov dostopati brez dodatnega klikanja. Drugi pomembni razlog za nižjo statistiko je možnost, da spletni piškotki uporabnikovega obiska ne zabeležijo.

|  |  |  |
| --- | --- | --- |
| **SIGIC in Odzven** | **2016** | **2017** |
| Uporabniki (posamezni IP) | 71.013 | 54.796 |
| Seje | 102.950 | 93.552 |
| Ogledi strani | 200.659 | 178.099 |

|  |  |  |
| --- | --- | --- |
| **SiGledal** | **2016** | **2017** |
| Uporabniki (posamezni IP) | 143.921 | 172.118 |
| Seje | 229.327 | 275.788 |
| Ogledi strani | 497.807 | 530.142 |

**Dostopnost e-knjig**

Do konca leta 2017 je bilo na portal Bližjiknjigi.si, ki ga je vzpostavila Javna agencija za knjigo Republike Slovenije s sredstvi iz evropskega socialnega sklada, uvrščenih 16.521 knjig, 9.151 avtorjev, 1.768 prevajalcev, 967 ilustratorjev, 646 fotografov, 1.182 urednikov, 146 kritikov, 1.538 založb, 129 tiskarn, 57 knjigarn, 442 knjižnic in 18 antikvariatov. Portal je v letu 2017 objavil 12 uvodnikov priznanih ustvarjalcev. Med 685 doslej objavljenimi recenzijami knjižnih del je tudi 50 recenzij, ki jih pripravljajo za JAK literarni kritiki v dogovoru z Društvom slovenskih literarnih kritikov, v letu 2017 je bilo objavljenih 24 novih recenzij del slovenskih avtorjev. V letu 2017 je bilo na portalu objavljenih 12 uvodnikov priznanih ustvarjalcev, večinoma prejemnikov najvišjih nagrad s področja knjige. V letu 2017 so bili skupaj na portal vneseni in objavljeni podatki, napovedi in obvestila o 1.269 literarnih prireditvah in dogodkih.

Osrednji portal za prodajo knjig in e-knjig ni v pristojnosti/upravljanju JAK ali MK.

Od vseh subvencioniranih knjig na razpisih JAK je 78 odstotkov izdanih tudi v obliki e-knjige, ki so hkrati vključene na portal Biblos za izposojo in prodajo knjig in/ali na druge knjižne prodajne portale. Na portalu »E-Emka« je trenutno v prodaji 1.178 e-knjig, vključno s hrvaškimi, Biblos pa ima prek 14.000 uporabnikov, ki si trenutno lahko izposodijo 2.448 knjig. JAK vodi evidenco le za sofinancirane e-knjige, v letu 2017 je sofinancirala pretvorbo oziroma izdajo 216 e-knjig.

V okviru ukrepa sofinanciranje izdelave podatkovnih zbirk in interaktivnih informacijskih platform sta bila v letu 2017 sofinancirana dva projekta. Korpusi, financirani iz sredstev javnega ciljnega razpisa za izbiro izvajalcev projektov digitalizacije in informacijske dejavnosti na področju slovenskega jezika, ki jih bo v letih 2015–2018 sofinancirala Republika Slovenija iz proračuna, namenjenega za kulturo:

* Projekt »Dopolnitev, pregled in objava Korpusa besedil slovenskih protestantskih piscev 16. stoletja«, ki ga izvaja Znanstvenoraziskovalni center Slovenske akademije znanosti in umetnosti, Inštitut za slovenski jezik Frana Ramovša.Korpus besedil slovenskih protestantskih piscev 16. stoletja bo najpopolnejši zgodovinski korpus slovenščine pred 19. stoletjem. Vseboval bo ustrezno strukturirane prepise vseh del slovenskih protestantskih piscev. V okviru projekta bodo korpus dopolnili z manjkajočimi prepisi, pregledali še nepregledana dela in zagotovili objavo korpusa na spletni strani v obliki, ki bo primerna za jezikoslovne in literarnovedne raziskave. Druge aktivnosti za objavo korpusa so že izvedene ali pa so financirane iz drugih virov, kar je v besedilu projekta tudi jasno opredeljeno. Namen projekta je opraviti pregled prepisov 11 del slovenskih protestantskih piscev 16. stoletja, pripraviti prepis še neprepisanih delov Dalmatinove Biblije (1584), priprava spletne strani, ki bo omogočala iskanje po korpusu, prenos korpusa v druge iskalnike in druge korpuse ter postavitev posameznih del v obliki elektronskih knjig, primernih za literarnovedne raziskave.
* Projekt »Gos Videolectures« izvaja Univerza v Mariboru, Fakulteta za elektrotehniko, računalništvo in informatiko. Za izvedbo projekta je sklenjen dogovor o sodelovanju z Institutom Jožef Stefan.Korpus GOS je korpus govorjene slovenščine. Obsega transkripcije okrog 120 ur posnetkov (po)govora v najrazličnejših položajih: od radijskih in televizijskih oddaj prek šolskih ur in predavanj do zasebnih pogovorov med prijatelji ali v krogu družine ter raznih delovnih sestankov, svetovanj, pogovora ob prodaji, storitvah ipd. Zapis govora na posnetkih je narejen v dveh različicah, standardizirani in pogovorni, ter obsega več kot milijon besed. Po korpusu lahko iščemo prek spletnega vmesnika, za vsak izpis iz korpusa pa je mogoče tudi slišati pripadajoči del posnetka. Projekt »Gos Videolectures« je širitev korpusa Gos na področje javnih predavanj. Pomembna je tako za jezikoslovne raziskave kakor tudi samodejno prepoznavanje govora.

Pregled izvajanja ukrepov v obdobju 2014–2017

|  |  |
| --- | --- |
| **Cilji in ukrepi** | **V kakšnem obsegu je bil ukrep izveden?****1 – v celoti; 2 – večinoma, 3 – deloma, 4 – ni izveden, 5 – namesto njega je bil izveden drug oziroma nadomestni ukrep, in sicer ..., 6 – drugo; kaj?** |
| 1. Stalno večanje obsega in spletne dostopnosti digitalnih vsebin s področja kulture |
| stalno sofinanciranje digitalizacije in digitalne hrambe za širitev slovenske digitalne zbirke z muzejskimi predmeti, nepremično in živo kulturno dediščino ter deli s področij literarne, glasbene, likovne, filmske, uprizoritvene in intermedijske umetnosti | 1Glavni namen digitalizacije kulturnega gradiva sta njegova trajna hramba in spletna dostopnost. V letu 2017 je celotna količina digitaliziranega gradiva dosegla 1.628.591 enot kulturnega gradiva. |
| sodelovanje pri vzpostavitvi evropske digitalne knjižnice Europeana | 1Stalno se veča število enot slovenskih digitalnih vsebin v Europeani. |
| sofinanciranje izdelave podatkovnih zbirk in interaktivnih informacijskih platform kot del širšega strateškega načrta varovanja, ohranjanja in predstavitve kulturne dediščine | 3Projekt e-dediščina poteka. |
| sofinanciranje digitalnih vsebin, ki so prilagojene kulturnim potrebam avtohtone italijanske in madžarske narodne skupnosti, romske skupnosti, narodnih skupnosti iz deklaracije, drugih različnih etničnih skupnosti in skupin ter drugih ranljivih skupin | 3V celotnem obdobju izvajanja NPK so bili digitalizirani nekatere vsebine romske skupnosti, publikacije za madžarsko narodno skupnosti in en projekt za nemško govorečo skupnost.  |
| 2. Digitalna hramba in javna spletna dostopnost sodobnih avtorskih del |
| zakonska ureditev hrambe, spletne dostopnosti, ponovne uporabe in razširjanja avtorskih del v digitalni obliki, ki so zaščitena z avtorskimi pravicami | 2Področje so deloma uredile spremembe Zakona o avtorskih in sorodnih pravicah ter Zakona o dostopu do informacij javnega značaja.  |
| sofinanciranje repozitorijev sodobnih avtorskih del | 4Ukrep ni bil izveden. |
| digitalizacija kinematografov, ki prikazujejo večinsko domača in evropska avdiovizualna dela ob sodelovanju lokalnih skupnosti, sofinanciranje pretvorbe subvencioniranih knjig v digitalni format (epub) | 2Končna število digitaliziranih kinematografov (33) je bilo doseženo v letu 2016 in se v letu 2017 ni spremenilo. |
| sofinanciranje osrednjega portala za prodajo elektronskih publikacij vseh slovenskih založnikov | 4Osrednji portal za prodajo vseh knjig ni v pristojnosti MK.  |
| sofinanciranje informacijskih spletnih portalov s področja kulture, npr. culture.si | 1Se izvaja.  |

Pregled vrednosti kazalnikov v obdobju 2014–2017

| **Cilj** | **Kazalnik** | **Ciljna vrednost kazalnika v letu 2017** | **Vrednost kazalnika v letu 2014** | **Vrednost kazalnika v letu 2015** | **Vrednost kazalnika v letu 2016** | **Vrednost kazalnika v letu 2017** |
| --- | --- | --- | --- | --- | --- | --- |
| 1. Stalno večanje obsega in spletne dostopnosti digitalnih vsebin s področja kulture | število digitalnih vsebin, ki jih hranijo javni zavodi s področja kulture in drugi subjekti  | 1.000.000 | 792.351 | 1.158.929 | 1.628.591 | 1.628.591Gre za oceno števila digitaliziranih vsebin. |
| število slovenskih digitalnih vsebin v Europeani se poveča za 23.000 letno | 23.000 letno | 73.076 več enot kot v letu 2013Vir: Europeana statistics dashboard. | Ni mogoče poročati o letnem povečanju, saj Europeana nenehno spreminja podatke o statistiki po državah. Zaenkrat je najzanesljivejši podatek 530.261 enot, ki je stanje konec januarja 2016 in je naveden v poročilu EK (Commission Recommendation 2011/711/EU2nd Progress report 2013–2015). | 565.858 enot, kar je 35.597 enot več kot leta 2015. | 577.306 |
| število vzpostavljenih informacijskih platform s področja upravljanja kulturne dediščine  | najmanj 1 | 1 platforma | 0 | 0 | 0 |
| število digitaliziranih in spletno dostopnih digitalnih vsebin, ki so prilagojene posebnim kulturnim potrebam etničnih manjšin in drugih ranljivih skupin | – | 390 | Za vsebine, namenjene avtohtoni italijanski in madžarski narodni skupnosti ter romski skupnosti, je bilo leta 2015 izvedenih 94 projektov, ki jih je sofinanciralo MK. Za nemško govorečo skupnost ter druge manjšinske etnične skupnosti in priseljence pa je bilo lani sofinanciranih 7 projektov. | 7 (romska skupnost; za druge manjšinske skupnosti in ranljive skupine v letu 2016 ni bilo sofinanciranih projektov). | 7 (romska skupnost, 1 projekt za nemško govorečo skupnost ter digitalizacija publikacij za madžarsko narodno skupnost).Podatek je kumulativen. |
| 2. Digitalna hramba in javna spletna dostopnost sodobnih avtorskih del | število digitaliziranih kinematografov, ki prikazujejo večinsko domača in evropska avdiovizualna dela | 2014: 21  | 18 | 23  | 33 | 33Končno število digitaliziranih kinematografov je bilo doseženo v letu 2016 in se v letu 2017 ni spremenilo. |
| obiskanost ključnih spletnih portalov s področja kulture – število obiskov  | povečanje za 10 % letno | 11,4 %2014: 302.9272013: 271.860(merjeno po IP-naslovu) | 29,85 %2015: 393.3782014: 302.927 (merjeno po IP-naslovu) | Število sej: 462.465Število uporabnikov: 339.472Število ogledov: 801.937(nova metodologija beleženja obiska) | 431.380 (merjeno po IP-naslovu)Obiskanost spletnih portalov je za leto 2017 prikazana ločeno, pred tem pa kumulativno za vse portale skupaj. |
| delovanje osrednjega portala za prodajo elektronskih publikacij vseh slovenskih založnikov |  | NEGre za gospodarsko dejavnost, na katero MK nima vpliva. | NEGre za gospodarsko dejavnost, na katero MK nima vpliva. | NEGre za gospodarsko dejavnost, na katero MK nima vpliva. | NEGre za gospodarsko dejavnost, na katero MK nima vpliva. |
| odstotek izdanih subvencioniranih knjig v e-obliki  | 100 %  | 46 % | 46 % | 47,6 % | 78 % |
| ponudba elektronskih knjig v slovenščini  | povečanje za 10 % | JAK vodi evidenco le za knjige, ki jih sofinancira. Se pa ocenjuje, da je bilo leta 2014 v elektronski obliki dostopnih 1.200 naslovov. | 10 % glede na leto 2014 | 10 % glede na leto 2015 | 10 % glede na 2016 |
| število shranjenih digitalnih enot sodobnih avtorskih del | – | Kazalnik ni ustrezen zaradi ohlapnosti pojma *sodobno avtorsko delo.* | Kazalnik ni ustrezen zaradi ohlapnosti pojma *sodobno avtorsko delo*. | Kazalnik ni ustrezen zaradi ohlapnosti pojma *sodobno avtorsko delo*. | Kazalnik ni ustrezen zaradi ohlapnosti pojma *sodobno avtorsko delo*. |

#

# 19. MEDNARODNO SODELOVANJE

Na področju mednarodnega sodelovanja nacionalni program za kulturo opredeljuje naslednje cilje:

1. Večja prepoznavnost slovenske kulture v mednarodnem prostoru
2. Večja mobilnost umetnikov
3. Aktivnejša vloga Republike Slovenije na področju kulture v mednarodnih in regionalnih organizacijah in povezavah

Opis izvajanja nacionalnega programa v letih 2016 in 2017

V zvezi z v NPK navedenimi ukrepi v okviru cilja večja prepoznavnost slovenske kulture v mednarodnem prostoru je smiselno poudariti, da lahko Ministrstvo za kulturo evidentira le tiste kulturne aktivnosti in projekte v tujini, ki jih financirajo, Slovenski kulturno-informacijski center v Avstriji (SKICA), Slovenski kulturni center v Berlinu Ministrstva za zunanje zadeve ali kulturni sklad Ministrstva za kulturo. S temi podatki se evidentirajo projekti v javnem interesu, zato se ukrep izvaja. Vseh številnih aktivnosti in projektov brez neposredne podpore MK, ki jih sicer v tujini izvajajo slovenske organizacije in ustvarjalci, ter njihove odmevnosti ni mogoče sistematično spremljati, saj MK z njimi ni seznanjeno (organizacija dogodkov v lastni režiji). MK sicer poziva ustvarjalce, naj obveščajo ministrstvo, slovenska diplomatsko-konzularna predstavništva v tujini in spletni portal Culture.si o svojih predstavitvah v tujini. Odmevnosti projektov v tujini ni mogoče predstaviti na metodološko ustrezen način. Osnovne informacije o dogodkih slovenskih ustvarjalcev so sicer dosegljive na spletnem portal Culture.si, ne omogočajo pa metodološko ustreznega pregleda, saj vsi ustvarjalci o svojih dogodkih v tujini ne obveščajo uredništva portala.

V okviru cilja večja mobilnost umetnikov MK ohranja rezidence v New Yorku, Berlinu, Londonu in na Dunaju, saj rezidence prispevajo k intenzivnejši navzočnosti in prepoznavnosti slovenske kulture v tujini ter k mednarodni uveljavitvi slovenskih umetnikov. Glede spremljanja števila projektov slovenskih umetnikov v tujini velja enaka ocena (in omejitve) kakor pri opisu prvega cilja.

Zaradi pomanjkanja sredstev mreže rezidenc v Sloveniji ni bilo mogoče začeti vzpostavljati.

V okviru cilja Aktivnejša vloga Republike Slovenije na področju kulture v mednarodnih in regionalnih organizacijah in povezavah je treba poudariti, da so slovenski prijavitelji še vedno med najuspešnejšimi na razpisih programa Evropske unije Ustvarjalna Evropa, na katere se prijavljajo neposredno na Evropsko komisijo. MK ima vzpostavljen mehanizem sofinanciranja projektov, ki so uspešno pridobili sredstva v okviru programa Ustvarjalna Evropa, in si stalno prizadeva izboljševati omenjeni mehanizem.

Pregled izvajanja ukrepov v obdobju 2014–2017

|  |  |
| --- | --- |
| **Cilji in ukrepi** | **V kakšnem obsegu je bil ukrep izveden?****1 – v celoti; 2 – večinoma, 3 – deloma, 4 – ni izveden, 5 – namesto njega je bil izveden drugi oziroma nadomestni ukrep, in sicer ..., 6 – drugo; kaj?** |
| 1. Večja prepoznavnost slovenske kulture v mednarodnem prostoru |
| vzpostavitev kulturnih atašejev v kulturno-diplomatskih predstavništvih ali vsaj zagotovitev ustrezne kulturne opremljenosti diplomatskih predstavnikov, da bodo lahko opravljali vlogo ambasadorjev slovenske kulture | 3Vzpostavitev Slovenskega kulturnega centra v Berlinu leta 2016; redna srečevanja predstavnikov MK s slovenskimi diplomati, v okviru njihovih priprav na odhod v tujino, kjer jih seznanjajo z vsebinami s področja dela MK.Ministrstvo si je sicer v prejšnjih letih aktivno prizadevalo za vzpostavitev novih kulturno-informacijskih centrov oziroma vsaj kulturnih atašejev na slovenskih diplomatsko-konzularnih predstavništvih, vendar je bila in ostaja glavna ovira pomanjkanje potrebnih finančnih sredstev zanje. |
| izvedba zaokrožene promocijske predstavitve slovenske kulture v svetovnih prestolnicah | 5Sprva predvideni finančno zahtevnejši ukrep ni bil izveden zaradi pomanjkanja finančnih sredstev, je pa MK v sodelovanju z Ministrstvom za zunanje zadeve (MZZ), Uradom Vlade Republike Slovenije za komuniciranje (UKOM) in javnimi zavodi v letih 2016 in 2017 (tudi za leto 2018) pripravilo več tematskih potujočih razstav (Plečnik, Nesnovna kulturna dediščina v luči Unescove konvencije itd.), kar se je izkazalo kot zelo dobra praksa in jo MK namerava izvajati tudi v prihodnje.  |
| podpora uspešnim projektom v programu Ustvarjalna Evropa | 1MK sofinancira uspešne slovenske projekte. |
| razpis za podporo mobilnosti | 2Mobilnost se spodbuja prek razpisov, ki vključujejo gostovanja ustvarjalcev, javnih zavodov in nevladnih organizacij v tujini, predstavitve na sejmih, bivanje v rezidencah ter štipendije za dodiplomske in podiplomske študije v tujini za specializirane poklice v kulturi. |
| 2. Večja mobilnost umetnikov |
| ohranitev slovenskih rezidenc za umetnike in podpora umeščanju ustvarjalcev v tamkajšnji kulturni prostor | 1Izvajanje javnega razpisa za izbiro kulturnih projektov bivanja in ustvarjanja v umetniških rezidencah v Berlinu, Londonu, New Yorku in na Dunaju. Slovenske umetnike pri »odpiranju vrat« v tuje kulturne prostore so podpirala slovenska diplomatsko-konzularna predstavništva in oba slovenska kulturno-informacijska centra v tujini. |
| vzpostavitev in nadgradnja mreže rezidenc v Republiki Sloveniji | 4Zaradi pomanjkanja sredstev mreže rezidenc v Sloveniji ni bilo mogoče začeti vzpostavljati. |
| 3. Aktivnejša vloga Republike Slovenije na področju kulture v mednarodnih in regionalnih organizacijah in povezavah |
| spodbujanje aktivnega sodelovanja Republike Slovenije pri projektih in programih v okviru SE, Unesca, Sveta ministrov za kulturo JV Evrope, Eunica, Unije za Sredozemlje, Srednjeevropske pobude, IFACCE, Efnila, Eurimagesa | 3MK je strokovno angažirano pri številnih projektih v mednarodnem prostoru (npr. projektih Sveta Evrope, Unesca, EUNIC – mreže evropskih kulturnih inštitutov), ki pa jih pogosto ne more finančno podpreti zaradi pomanjkanja sredstev. |
| ciljna podpora možnosti za sodelovanje in financiranje slovenskih projektov in programov na področju kulture in dediščine (npr. skladi Unesca za kulturno raznolikost, dediščino in nesnovno dediščino; IHR-Organizacije za holokavst, v okviru SE uspešno podprt projekt Kulturni potenciali za vključevanje romske skupnosti – primer prekmurskega naselja Kamenci idr.) | 3MK je strokovno angažirano pri številnih projektih v mednarodnem prostoru (npr. projektih Sveta Evrope, Unesca, EUNIC – mreže evropskih kulturnih inštitutov), ki pa jih pogosto ne more finančno podpreti zaradi pomanjkanja sredstev. |
| podpora prepoznavnim projektom s sinergičnimi učinki na področju kulture in dediščine v regiji (npr. Ljubljanski proces – obnova naše skupne dediščine) | 3MK je strokovno angažirano pri različnih projektih v mednarodnem prostoru, tudi v regiji, aktivnejše vloge pa zaradi pomanjkanja finančnih sredstev žal ni moglo prevzemati.  |
| uveljavljanje tehnične pomoči slovenskih strokovnjakov in modelov dobrih praks (pilotni projekti SE) na področju kulture in dediščine v mednarodnem prostoru | 3Nekateri strokovnjaki so sodelovali v tovrstnih projektih. |
| zagotavljanje uresničevanja mednarodnih obvez Republike Slovenije na področju kulture, človekovih pravic, kulturnih pravic in kulturne raznolikosti | 1Izvajanje javnih razpisov in medresorsko sodelovanje na teh področjih.  |

Pregled vrednosti kazalnikov v obdobju 2014–2017

| **Cilj** | **Kazalnik** | **Ciljna vrednost kazalnika v letu 2017** | **Vrednost kazalnika v letu 2014** | **Vrednost kazalnika v letu 2015** | **Vrednost kazalnika v letu 2016** | **Vrednost kazalnika v letu 2017** |
| --- | --- | --- | --- | --- | --- | --- |
| 1. Večja prepoznavnost slovenske kulture v mednarodnem prostoru | število projektov slovenskih umetnikov v tujini | – | 127 (kulturni sklad 2014) + 9 (umetniške rezidence MK v tujini) | 123 (kulturni sklad 2015) + 59(umetniške rezidence MK v tujini) | 160 (kulturni sklad 2016) + 63 (umetniške rezidence MK v tujini) | 123 (kulturni sklad 2017) + 60(umetniške rezidence MK v tujini) |
| odmevnost projektov (število tujih obiskovalcev, število objav v tujih medijih, doseg projekta) | – | Odmevnosti projektov ni mogoče meriti na metodološko ustrezen način. Tudi sicer MK nima na voljo finančnih sredstev, da bi lahko pripravljalo tovrstne raziskave. | Odmevnosti projektov ni mogoče meriti na metodološko ustrezen način. Tudi sicer MK nima na voljo finančnih sredstev, da bi lahko pripravljalo tovrstne raziskave. | Odmevnosti projektov ni mogoče meriti na metodološko ustrezen način. Tudi sicer MK nima na voljo finančnih sredstev, da bi lahko pripravljalo tovrstne raziskave. | Odmevnosti projektov ni mogoče meriti na metodološko ustrezen način. Tudi sicer MK nima na voljo finančnih sredstev, da bi lahko pripravljalo tovrstne raziskave. |
| število izvedenih promocijskih predstavitev slovenske kulture v tujini | 1 | 2 | 1 + 36 (projekti SKICA) + 123 (kulturni sklad 2015) | 89 (projekti SKICA) + 23 (projekti SKC Berlin – ustanovljen junija 2016) + 160 (kulturni sklad 2016) | 95 (projekti SKICA) + 45 (projekti SKC Berlin) + 123 (kulturni sklad 2017) |
| 2. Večja mobilnost umetnikov | število projektov slovenskih umetnikov v tujih institucijah | – | 9Podatek se nanaša na projekte, ki so jih v tujih institucijah izvedli slovenski umetniki, ki so bili izbrani na razpisu MK za umetniške rezidence. Leta 2014 jih je v umetniških rezidencah bivalo 48, od tega jih je 9 izvedlo projekte v tujih inštitucijah ali v sodelovanju z njimi.Kazalnik je neustrezen, saj MK lahko evidentira le tiste aktivnosti in projekte v tujini, ki potekajo z védenjem MK. | Kazalnik je neustrezen, saj MK lahko evidentira le tiste aktivnosti in projekte v tujini, ki potekajo z védenjem MK. | Kazalnik je neustrezen, saj MK lahko evidentira le tiste aktivnosti in projekte v tujini, ki potekajo z védenjem MK. | Kazalnik je neustrezen, saj MK lahko evidentira le tiste aktivnosti in projekte v tujini, ki potekajo z védenjem MK. |
| vzpostavljena mreža rezidenc v Sloveniji | – | Ukrep ni bil izveden, saj za njegovo izvedbo ni bilo zagotovljenih finančnih sredstev. | Zaradi pomanjkanja sredstev mreže rezidenc v Sloveniji ni bilo mogoče začeti vzpostavljati. | Zaradi pomanjkanja sredstev mreže rezidenc v Sloveniji ni bilo mogoče začeti vzpostavljati. | Zaradi pomanjkanja sredstev mreže rezidenc v Sloveniji ni bilo mogoče začeti vzpostavljati. |
| 3. Aktivnejša vloga Slovenije na področju kulture v mednarodnih in regionalnih organizacijah in povezavah | število uspešnih slovenskih projektov in programov na področju kulture in dediščine z mednarodnimi povezavami in viri financiranja | – | 65Podatek se nanaša na projekte, na katere se prijavitelji prijavljajo brez neposredne podpore MK, nekateri so sicer prejemniki sredstev MK, ne pa vsi. | 61Podatek se nanaša na projekte, na katere se prijavitelji prijavljajo brez neposredne podpore MK, nekateri so sicer prejemniki sredstev MK, ne pa vsi. | 31Podatek se nanaša na projekte, na katere se prijavitelji prijavljajo brez neposredne podpore MK, nekateri so sicer prejemniki sredstev MK, ne pa vsi. | 21Podatek se nanaša na projekte, na katere se prijavitelji prijavljajo brez neposredne podpore MK, nekateri so sicer prejemniki sredstev MK, ne pa vsi. Projekte s področja knjige je sofinancirala **Javna agencija za knjigo Republike Slovenije.** |
| število sodelujočih slovenskih organizacij in strokovnjakov s področja kulture in dediščine v mednarodnih in regionalnih organizacijah in mrežah |  | Glejte spodaj. | Glejte spodaj. | Glejte spodaj. | Glejte spodaj. |
| *število sodelujočih slovenskih organizacij s področja kulture in dediščine v mednarodnih in regionalnih organizacijah in mrežah* | *–* | Kazalnik ni ustrezen, ker so organizacije pri mednarodnem povezovanju avtonomne in o tem ni celovite evidence. | Kazalnik ni ustrezen, ker so organizacije pri mednarodnem povezovanju avtonomne in o tem ni celovite evidence. | Kazalnik ni ustrezen, ker so organizacije pri mednarodnem povezovanju avtonomne in o tem ni celovite evidence. | Kazalnik ni ustrezen, ker so organizacije pri mednarodnem povezovanju avtonomne in o tem ni celovite evidence. |
| *število sodelujočih strokovnjakov s področja kulture in dediščine v mednarodnih in regionalnih organizacijah in mrežah* | *–* | Kazalnik ni ustrezen, ker so posamezniki pri mednarodnem povezovanju avtonomni in o tem ni celovite evidence. | Kazalnik ni ustrezen, ker so posamezniki pri mednarodnem povezovanju avtonomni in o tem ni celovite evidence. | Kazalnik ni ustrezen, ker so posamezniki pri mednarodnem povezovanju avtonomni in o tem ni celovite evidence. | Kazalnik ni ustrezen, ker so posamezniki pri mednarodnem povezovanju avtonomni in o tem ni celovite evidence. |
| število nosilnih projektov in programov na področju kulture in dediščine v regiji in mednarodnem prostoru s prepoznavnim vložkom in angažiranostjo MK  | vsaj 3 | MK je strokovno angažirano pri številnih projektih v mednarodnem prostoru (npr. Sveta Evrope, Unesca, EUNIC – mreže evropskih kulturnih inštitutov), ki pa jih pogosto ne more finančno podpreti zaradi pomanjkanja sredstev. | MK je strokovno angažirano pri številnih projektih v mednarodnem prostoru (npr. Sveta Evrope, Unesca, EUNIC – mreže evropskih kulturnih inštitutov), ki pa jih pogosto ne more finančno podpreti zaradi pomanjkanja sredstev. | MK je strokovno angažirano pri številnih projektih v mednarodnem prostoru (npr. Sveta Evrope, Unesca, EUNIC – mreže evropskih kulturnih inštitutov), ki pa jih pogosto ne more finančno podpreti zaradi pomanjkanja sredstev. | MK je strokovno angažirano pri številnih projektih v mednarodnem prostoru (npr. Sveta Evrope, Unesca, EUNIC – mreže evropskih kulturnih inštitutov), ki pa jih pogosto ne more finančno podpreti zaradi pomanjkanja sredstev. |

# 20. IZOBRAŽEVANJE IN USPOSABLJANJE V KULTURI

Na področju izobraževanja in usposabljanja v kulturi nacionalni program za kulturo opredeljuje naslednji cilj:

1. Povečanje usposobljenosti, znanja, spretnosti in kompetenc ter mobilnosti posameznikov, krepitev enakih možnosti in socialne povezanosti

Opis izvajanja nacionalnega programa v letih 2016 in 2017

Na področju izobraževanja in usposabljanja v kulturi so bili ukrepi izvedeni v okviru proračunskih možnosti. V letih 2016 in 2017 sta bila izvedena po dva razpisa, namenjena štipendijam. Štipendije so bile namenjene dodiplomskim študijem v tujini ter podiplomskim študijem in izpopolnjevanju v tujini in Republiki Sloveniji. Leta 2016 je bilo podeljenih 32 novih štipendij na področju kulture, leta 2017 pa 35, kar je nekaj manj kot leta 2012, ko je bilo novih štipendistov 39.

Leta 2016 je bilo vseh štipendistov 97, leta 2017 pa 93. Število novih štipendistov je odvisno od razpoložljivih proračunskih sredstev. Ker so omejena, nanj vpliva število štipendistov, ki v tekočem letu prenehajo prejemati štipendijo (in se zato sprostijo sredstva za nove), in tudi razmerje med podeljenimi štipendijami za študij v RS in v tujini. Če na primer v določenem letu strokovna komisija podeli več štipendij za študij v tujini kakor v Sloveniji, je zato tisto leto manj novih štipendistov, ker je štipendija za tujino višja od štipendije za študij v Sloveniji. Predvideno večanje števila štipendistov je bilo vezano na dodatna finančna sredstva iz novega finančnega obdobja. Ker dodatnih finančnih sredstev v letih 2016 in 2017 ni bilo, Ministrstvo za kulturo ni moglo doseči želenih vrednosti kazalnikov.

Leta 2017 je bil v okviru Operativnega programa za izvajanje evropske kohezijske politike v obdobju 2014–2020 izveden prvi razpis »Podporno okolje za delovanje na področju kulture«, ki se izvaja v okviru prednostne naložbe 8.1 Dostop do delovnih mest za iskalce zaposlitve in neaktivne osebe. Ciljna skupina so brezposelni in neaktivni (tudi mladi), še posebej starejši od 50 let, dolgotrajno brezposelni in tisti z izobrazbo pod ISCED 3, ter osebe v postopku izgubljanja zaposlitve. Namen razpisa je višanje kompetenc, krepitev usposobljenosti z vključevanjem v kulturne programe in kulturne projekte izvajalcev na področju kulture. Usposabljanje je potekalo s prenosom znanj predvsem v okviru zaposlitve za eno leto oziroma usposabljanja v trajanju 174 ur z namenom povečanja in spodbujanju večjih zaposlitvenih možnosti.

Ukrep vzpostavitve instrumentov prekvalifikacij in dokvalifikacij zaposlenih pri delodajalcu − namenska sredstva za sofinanciranje stroškov prekvalifikacije in dokvalifikacije, ki bi jih namenili delodajalcem – ni bil izveden, saj za to ni bilo zagotovljenih javnih sredstev (predvsem iz novega finančnega obdobja), kot tudi ni bilo drugih sistemskih sprememb na tem področju. Podatkov o morebitnih prekvalifikacijah, ki se pri delodajalcih na področju kulture izvajajo iz drugih virov, ni na voljo.

Pregled izvajanja ukrepov v obdobju 2014–2017

| **Cilji in ukrepi** | **V kakšnem obsegu je bil ukrep izveden?****1 – v celoti; 2 – večinoma, 3 – deloma, 4 – ni izveden, 5 – namesto njega je bil izveden drug oziroma nadomestni ukrep, in sicer ..., 6 – drugo; kaj?** |
| --- | --- |
| 1. Povečanje usposobljenosti, znanja, spretnosti in kompetenc ter mobilnosti posameznikov, krepitev enakih možnosti in socialne kohezije |
| štipendiranje izobraževanj na umetniških in kulturnih področjih ter podpora poklicnemu usposabljanju | 1Izvedena sta bila po dva razpisa na leto za štipendiranje dodiplomskega in podiplomskega študija za specializirane poklice v kulturi. |
| ciljna podpora za usposabljanje s prenosom znanja na mlade | 2Javni razpis Podporno okolje na področju kulture je bil namenjen tudi usposabljanju v okviru prvih projektov in zaposlovanju pod mentorstvom, vendar pa ni bil namenjen izključno mladim. |
| vzpostavitev instrumentov prekvalifikacij in dokvalifikacij zaposlenih pri delodajalcu – namenska sredstva za sofinanciranje stroškov prekvalifikacije in dokvalifikacije delodajalcev | 4Ukrep ni bil izveden, saj za to ni bilo zagotovljenih javnih sredstev, prav tako ni bilo drugih sistemskih sprememb na tem področju.  |

Pregled vrednosti kazalnikov v obdobju 2014–2017

| **Cilj** | **Kazalnik** | **Ciljna vrednost kazalnika v letu 2017** | **Vrednost kazalnika v letu 2014** | **Vrednost kazalnika v letu 2015** | **Vrednost kazalnika v letu 2016** | **Vrednost kazalnika v letu 2017** |
| --- | --- | --- | --- | --- | --- | --- |
| 1. Povečanje usposobljenosti, znanja, spretnosti in kompetenc ter mobilnosti posameznikov, krepitev enakih možnosti in socialnega povezovanja | število vključenih v izobraževanje (število novih štipendistov)  | vsaj 10-odstotna rast na letni ravni  | 375 % manj glede na leto 2012.Število podeljenih štipendij je v okviru proračunskih možnosti. | 3023 % manj kot leta 2012.Število podeljenih štipendij je v okviru proračunskih možnosti. | 3218 % manj kot leta 2012.Število podeljenih štipendij je v okviru proračunskih možnosti. | 35Približno 10 % manj kot leta 2012. Število podeljenih štipendij je v okviru proračunskih možnosti. |
| delež samozaposlitev posameznikov, vključenih v izobraževanje  | vsaj 10 % | Kazalnik ni ustrezen (večletno izobraževanje). | Kazalnik ni ustrezen (večletno izobraževanje). | Kazalnik ni ustrezen (večletno izobraževanje). | Kazalnik ni ustrezen (večletno izobraževanje). |
| število podprtih projektov in vključenih mladih  | 4 projekti na letni ravni, vključenih približno 40 mladih  | Glejte spodaj. | Glejte spodaj. | Glejte spodaj. | Glejte spodaj. |
| število podprtih projektov | 4 projekti na letni ravni | 9 | 6 projektov na področju umetnosti,1 projekt na področju dediščine | 0 | 40 podprtih operacij (28 zaposlitev in 46 usposabljanj) |
| število vključenih mladih  | vključenih približno 40 mladih  | 66,5 (bruto zaposlitve) | 37, 5 (bruto zaposlitve) na področju umetnosti,11 (oseb) na področju dediščine  | 0 | Vključeni so tudi mladi, a o številu ni podatka. |
| število delovnih mest v KKI | povečanje za 3 % | 1,7 %2014: 19.5612012: 19.229Kazalnik ni ustrezen. Poročamo o številu zaposlenih v kulturnih in kreativnih industrijah.Vir: AJPES. | 3,6 %2015: 19.9162012: 19.229 | 5,36 %2016: 20.2602012: 19.229 | 10,98 %2017: 21.3412012: 19.229 |
| postavitev sistema do 2015 | postavitev sistema do 2015 | NPK ne določa vsebine tega kazalnika. | NPK ne določa vsebine tega kazalnika. | NPK ne določa vsebine tega kazalnika. | NPK ne določa vsebine tega kazalnika. |
| število prekvalifikacij in dokvalifikacij in delež zaposlitev oseb, vključenih v instrumente | 2016: 10, delež zaposlitev oseb, vključenih v instrumente: 80 % | Glejte spodaj. | Glejte spodaj. | Glejte spodaj. | Glejte spodaj. |
|   | število prekvalifikacij in dokvalifikacij  | 2016: 10 | Za leto 2014 ni bilo zagotovljenih finančnih sredstev za ta namen. | Za leto 2015 ni bilo zagotovljenih finančnih sredstev za ta namen. | Za leto 2016 ni bilo zagotovljenih finančnih sredstev za ta namen. | Za leto 2017 ni bilo zagotovljenih finančnih sredstev za ta namen. |
|   | delež zaposlitev oseb, vključenih v instrumente prekvalifikacij in dokvalifikacij | 80 % | Za leto 2014 ni bilo zagotovljenih finančnih sredstev za ta namen. | Za leto 2015 ni bilo zagotovljenih finančnih sredstev za ta namen. | Za leto 2016 ni bilo zagotovljenih finančnih sredstev za ta namen. | Za leto 2017 ni bilo zagotovljenih finančnih sredstev za ta namen. |

##

# 21. SAMOZAPOSLENI V KULTURI

Na področju samozaposlenih v kulturi nacionalni program za kulturo opredeljuje naslednji cilj:

1. Boljše samozaposlitvene in zaposlitvene možnosti na vseh področjih kulture, s poudarkom na mladih ustvarjalcih

Opis izvajanja nacionalnega programa v letih 2016 in 2017

Stabilen položaj samozaposlenih ustvarjalcev v kulturi je pogoj za vrhunsko kulturno produkcijo. Število samozaposlenih v kulturi je v letu 2017 v primerjavi z letom 2016 večje; število samozaposlenih se je v letu 2017 povečalo za 138 vpisov (s 2673 v letu 2016 na 2811 v letu 2017). Povečalo se je število samozaposlenih, ki imajo pravico do plačila prispevkov za socialno varnost, in sicer s 1.824 v letu 2016 na 1.957 v letu 2017. Nekoliko se je povečalo tudi število mladih samozaposlenih (mlajših od 36 let), in sicer s 742 v letu 2014 na 764 v letu 2015; v letu 2016 jih je bilo 739; v letu 2017 pa 757 (vir: razvid samozaposlenih v kulturi na dan 31. 12. 2015 in na dan 31. 12. 2016; na dan 31. 12. 2017).

Za spodbujanje ustvarjalnosti samozaposlenih je bilo leta 2016 podeljenih 66 kulturnih žepnin za samozaposlene v kulturi, leta 2017 pa 46. S svojimi aktivnostmi so dopolnjevali lastne mednarodne stike (sodelovanje in udeležba na mednarodnih razstavah in festivalih) in si s tem zagotavljali dodatno delo ali razvijali druge kompetence. Leto 2017 je bilo četrto leto, ko se je izvajala pravica do dnevnega nadomestila za čas odsotnosti od dela zaradi bolezni za samozaposlene v kulturi; leta 2016 je bilo izplačanih 30 nadomestil, leta 2017 pa 48. Sredstva za izvajanje računovodstva za samozaposlene v kulturi niso bila zagotovljena niti iz proračuna niti iz evropskih sredstev, zato tega ukrepa ni bilo mogoče izvesti.

Iz evropskih sredstev je bila predvidena vzpostavitev ustreznega podpornega okolja: spletnega portala, usposabljanja in izobraževanja, prekvalifikacije in mobilnosti delovne sile med sektorji (kultura, izobraževanje, turizem, gospodarstvo) ter svetovanja za samozaposlene, zaposlene in nevladne organizacije v kulturi (socialno-varnostne pravice, davčno pravo, računovodstvo, avtorsko pravo in podobno). Ker pa niso bila zagotovljena ustrezna finančna sredstva, ukrepov ni bilo mogoče izpeljati. Tudi v letih 2016–2017 se je potekalo obveščanje samozaposlenih prek mesečnih novic na spletni strani MK, ki jih samozaposleni prejemajo tudi po elektronski pošti.

Na področju umetnosti se podpora prvim projektom mladih samozaposlenih in povezovanje samozaposlenih z nevladnimi organizacijami izvajata z javnimi razpisi, tako v okviru večletnega programskega kot v okviru večletnega projektnega in enoletnih projektnih razpisov. V vseh teh razpisih ima vključevanje mladih samozaposlenih na določenih področjih prednostno vsebino, medtem ko so v okviru nekaterih razpisov temu namenjeni tudi posebni sklopi.

V okviru javnega razpisa za izbiro večletnih kulturnih projektov na področju umetnosti 2014−2017 je bil npr. na podpodročju uprizoritvene umetnosti razpisan dveletni projektni sklop Avtorski opus, na katerem so lahko kandidirali le samozaposleni. Tudi na letnem javnem razpisu za izbiro kulturnih projektov na področjih umetnosti v letih 2015, 2016 in 2017 so bila nekatera podpodročja namenjena izključno samozaposlenim: prvi avtorski projekti na področju uprizoritvenih in intermedijskih umetnosti, avtorski projekti na področju glasbenih umetnosti ter delovne štipendije za vizualne, intermedijske in glasbene ustvarjalce. Poleg tega so pravne osebe, ki so prijavile vizualni umetniški projekt v okviru odprtih ateljejev ali mednarodnega sodelovanja, dobile dodatne točke, če so v projekt vključile samozaposlene, s čimer so si povečale možnost, da bodo izbrane. Status samozaposlenega v kulturi in status samostojnega novinarja prinašata dodatne točke tudi na javnem razpisu za izbiro kulturnih projektov bivanja in ustvarjanja v umetniških rezidencah v Berlinu, Londonu, New Yorku in na Dunaju.

Sodelovanje poteka tudi z nevladnimi organizacijami pri izvajanju vsebin, namenjenih dostopnosti do informacij o kulturni dediščini različnim ciljnim skupinam.

Na področju kulture je v letu 2016 delovalo 11, leta 2017 pa 16 socialnih podjetij.

Po podatkih Statističnega urada Republike Slovenije oziroma statističnega registra delovno aktivnega prebivalstva je bilo leta 2012 v kulturnih dejavnostih 24.493[[5]](#footnote-5) delovno aktivnih oseb. Leta 2013 se je število zmanjšalo za 57 oseb (na 24.436), leta 2014se je njihovo število povečalo na 24.894. Naraščanje se je nadaljevalo v letu 2015, ko je bilo v kulturi delovno aktivnih 25.282[[6]](#footnote-6) oseb, in tudi v letu 2016, ko se je število povečalo na 26.149 oseb (kar 867 oseb več kot v letu 2015). V letu 2017 je bilo delovno aktivnih oseb v kulturnih dejavnostih 26.900. V letih 2012–2017 je bila torej ugotovljena 9,83-odstotna rast števila delovno aktivnih oseb v kulturi.

Pregled izvajanja ukrepov v obdobju 2014–2017

|  |  |
| --- | --- |
| **Cilji in ukrepi** | **V kakšnem obsegu je bil ukrep izveden?****1 – v celoti; 2 – večinoma, 3 – deloma, 4 – ni izveden, 5 – namesto njega je bil izveden drug oziroma nadomestni ukrep, in sicer ... 6 – drugo, kaj …?** |
| 1. Boljše samozaposlitvene in zaposlitvene možnosti na vseh področjih kulture, s poudarkom na mladih ustvarjalcih |
| prednostna podpora kulturnim programom in projektom (javni zavodi, NVO in zasebni sektor v kulturi), ki v kakovostne vsebine vključujejo ustvarjanje novih (samo)zaposlitvenih možnosti v kulturi | 2Ukrep je deloma izveden v okviru javnega razpisa za izbiro operacij »Podporno okolje za delovanje na področju kulture 2018«, katerega cilj je med drugim tudi povečanje zaposlitvenih možnosti ter spodbujanje ustvarjanja novih zaposlitvenih možnosti in višanja kompetenc na področju kulture. |
| prednostna podpora programom usposabljanja mladih s prenosom znanja starejših na mlade (mentorstvo), ki prvič vstopajo na trg dela | 2Ukrep je deloma izveden v okviru javnega razpisa za izbiro operacij »Podporno okolje za delovanje na področju kulture 2018«, katerega cilj je med drugim tudi povečanje zaposlitvenih možnosti ter spodbujanje ustvarjanja novih zaposlitvenih možnosti in višanja kompetenc na področju kulture. |
| ciljna podpora prvim projektom mladih samozaposlenih | 2Ukrep je deloma izveden v okviru javnega razpisa za izbiro operacij »Podporno okolje za delovanje na področju kulture 2018«, katerega cilj je med drugim tudi povečanje zaposlitvenih možnosti ter spodbujanje ustvarjanja novih zaposlitvenih možnosti in višanja kompetenc na področju kulture. |
| prekvalifikacija kot možnost nove zaposlitve | 4Poseben program v okviru MK za to ni bil izveden.  |
| zagotovitev pravnega in računovodskega svetovanja samozaposlenim in NVO | 4Sredstva za izvajanje računovodstva za samozaposlene v kulturi niso bila zagotovljena niti iz proračuna niti iz evropskih sredstev. |
| vzpostavitev spletnega portala z informacijami o mobilnosti in socialni varnosti v slovenskem in angleškem jeziku (povezljiv s portalom culture.si) | 4Ob pripravi ukrepa smo upali na evropska sredstva. Žal pa ta ukrep nato ni bil uvrščen v financiranje.  |
| spodbujanje usposabljanj in izobraževanje za (samo)zaposljivost | 3Ukrep je deloma izveden v okviru javnega razpisa za izbiro operacij »Podporno okolje za delovanje na področju kulture 2018«, katerega cilj je med drugim tudi povečanje zaposlitvenih možnosti ter spodbujanje ustvarjanja novih zaposlitvenih možnosti in višanja kompetenc na področju kulture. Gre sicer za usposabljanje brezposelnih oseb, a v projektih usposabljanja, financiranih iz tega razpisa, lahko samozaposleni sodelujejo kot mentorji.Podeljene so tudi delovne štipendije za mlajše samozaposlene v kulturi. |
| povečanje zaposlitvenih možnosti, vključno s spodbujanjem socialnega podjetništva v kulturi | 3Ukrep je deloma izveden v okviru javnega razpisa za izbiro operacij »Podporno okolje za delovanje na področju kulture 2018«, katerega cilj je med drugim tudi povečanje zaposlitvenih možnosti ter spodbujanje ustvarjanja novih zaposlitvenih možnosti in višanja kompetenc na področju kulture. |
| povezovanje samozaposlenih, javnega in zasebnega sektorja (NVO, majhna in srednje velika podjetja) | 3Ukrep je bil deloma izveden v okviru enoletnih projektnih razpisov na področju umetnosti za leti 2016 in 2017, kjer so imeli prednost prijavitelji, ki so sodelovali z večjim številom samozaposlenih. |
| v celovitih spremembah ZUJIK se sistemsko uredi položaj samozaposlenih | 4Pripravljena so bila izhodišča, vendar do priprave predloga zakonske ureditve ni prišlo.  |

Pregled vrednosti kazalnikov v obdobju 2014–2017

| **Cilj** | **Kazalnik** | **Ciljna vrednost kazalnika v letu 2017** | **Vrednost kazalnika v letu 2014** | **Vrednost kazalnika v letu 2015** | **Vrednost kazalnika v letu 2016** | **Vrednost kazalnika v letu 2017** |
| --- | --- | --- | --- | --- | --- | --- |
| 1. Boljše samozaposlitvene in zaposlitvene možnosti na vseh področjih kulture, s poudarkom na mladih ustvarjalcih | število samozaposlenih  | najmanj 10-odstotno povečanje  | 2.331Stanje 31. 12. 2014  | 14-odstotno povečanje glede na leto 201331. 12. 2015: 2.66031. 12. 2014: 2.33131. 12. 2013: 2.330 | 2.673 (15 % povečanje glede na 2013) | 2.811 (21 % povečanje glede na 2013)  |
| število samostojnih novinarjev, vpisanih v razvid | – | 243 | 216 | 243 | 193 |
| število samozaposlenih, mlajših od 36 let  | 1.000  | 742 | 764 | 739 | 757 |
| število vključenih posameznikov v programe oziroma ukrepe  | 100 Ciljna vrednost kazalnika ni ustrezno določena. | V sistem nadomestil zaradi bolezni in kulturnih žepnin so vključeni vsi samozaposleni v kulturi, vpisani v razvid samozaposlenih. | V sistem nadomestil zaradi bolezni in kulturnih žepnin so vključeni vsi samozaposleni v kulturi, vpisani v razvid samozaposlenih. | V sistem nadomestil zaradi bolezni in kulturnih žepnin so vključeni vsi samozaposleni v kulturi, vpisani v razvid samozaposlenih. | *V sistem nadomestil zaradi bolezni in delovnih štipendij so vključeni vsi samozaposleni v kulturi, vpisani v razvid samozaposlenih.* |
| število socialnih podjetij na področju kulture  | 5 | 3Podatek je iz evidence socialnih podjetij. | 6Podatek je iz evidence socialnih podjetij. | 11Podatek je iz evidence socialnih podjetij. | 16Podatek je iz evidence socialnih podjetij. |
| število zaposlenih v nevladnih organizacijah, ki so izvajalci kulturnih programov v javnem interesu (enak podatek kot v poglavju Nevladne organizacije) | 90 | 128 | 94,5 zaposlitve | 81,5 zaposlitve | 71,2 zaposlitve |
| število delovnih mest v kulturi | povečanje za 3 % | Podatkov za kazalnik ni. Zato navajamo podatek o delovno aktivnih osebah: 24.894 oseb, kar pomeni 1,6-odstotno rast glede na leto 2012 (24.493). | Podatkov za kazalnik ni. Zato navajamo podatek o delovno aktivnih osebah: 25.282 oseb, kar pomeni 3,22-odstotno rast glede na leto 2012 (24.493).\* | Podatkov za kazalnik ni. Zato navajamo podatek o delovno aktivnih osebah: 26.149 oseb, kar pomeni 6,76-odstotno rast glede na leto 2012 (24.493).\* | Podatkov za kazalnik ni. Zato navajamo podatek o delovno aktivnih osebah: 26.900 oseb, kar pomeni 9,83-odstotno rast glede na leto 2012 (24.493).\* |

# 22. NEVLADNE ORGANIZACIJE

Na področju nevladnih organizacij nacionalni program za kulturo opredeljuje naslednja cilja:

1. Več zaposlitev v nevladnih organizacijah na področju kulture
2. Povečana vlaganja v kulturo iz sredstev donatorstva

Opis izvajanja nacionalnega programa v letu 2017

Kakovost in obseg izvedenega programa NVO, torej hkrati tudi javnega interesa in ciljev na področju nevladnega sektorja, sta odvisni od izbire izvajalcev javnih programov. MK je v letih 2016–2017 na podlagi javnih razpisov ter javnih in neposrednih pozivov podpiralo kulturne projekte in programe NVO na področju ljubiteljske kulture, umetnosti, kulturne dediščine in medijev.

V okviru večletnega javnega programskega razpisa za izbiro javnih kulturnih programov na področju umetnosti v letih 2014−2017 so bili sofinancirani tudi stroški dela zaposlenih (stroški, nastali z izplačilom dohodka osebam, zaposlenim pri izvajalcu, in so v sorazmerju z obsegom programa, podprtim v okviru razpisa). V letih 2016 in 2017 je potekala tudi izbira za sofinanciranje izvajalcev v okviru javnega poziva za izbiro javnih kulturnih programov na področjih kulturne dediščine, arhivske dejavnosti in knjižnične dejavnosti (JP-KAM 2017–2018). Programi NVO, ki so bili sofinancirani na področju kulturne dediščine, niso vključevali rednih zaposlitev v okviru NVO (sredstva so bila namenjena materialnim stroškom, ki so vključevali tudi avtorske honorarje in pogodbene zaposlitve), so pa bili v okviru projekta »Vzpostavitev infrastrukture za zagotavljanje enakih možnosti dostopa do publikacij slepim, slabovidnim ter osebam z motnjami branja«, ki ga je MK financiralo z evropskimi in proračunskimi sredstvi, vzpostavljeni minimalni pogoji za povezovanje oziroma vključitev Knjižnice slepih in slabovidnih Minke Skaberne, ki je društvena knjižnica reprezentativne Zveze društev slepih in slabovidnih Slovenije, v mrežo javnih knjižnic. Na podlagi posebne uredbe o koncesiji je bila v oktobru 2016 knjižnici podeljena koncesija za izvajanje knjižnične dejavnosti kot javne službe v prilagojenih tehnikah za slepe in slabovidne. Tako so bili izpolnjeni osnovni pogoji za izvajanje in koordiniranje knjižničnih storitev za slepe in slabovidne tudi širše, tj. v mreži oziroma s sodelovanjem slovenskih splošnih knjižnic za prihodnjih deset let. Cilj večje zaposlitve v NVO na področju kulture se je v okviru filmske dejavnosti izvajal z novim ukrepom oziroma razpisom večletnega programskega financiranja filmskih festivalov in dejavnosti, v okviru katerega je bilo izvajalcem (NVO) filmskih festivalov in drugih dejavnosti, vezanih na promocijo kakovostnih filmskih vsebin, omogočeno delno uveljavljanje stroškov dela.

Leta 2016 in 2017 se niso podeljevala javna pooblastila za opravljanje določenih nalog države, saj se te izvajajo v okviru ministrstva, pristojnega za kulturo, oziroma javnih agencij in skladov s področja kulture. Vendar pa NVO pomembno dopolnjujejo mrežo javnih zavodov kot izvajalci javnih kulturnih programov v skladu z Zakonom o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17 in 21/18 – ZNOrg) in Zakonom o varstvu kulturne dediščine (Uradni list RS, št. 16/08, 123/08, 8/11 – ORZVKD39, 90/12, 111/13, 32/16 in 21/18 – ZNOrg).

Leta 2016 in 2017 ni bilo izvedenih posebnih ukrepov za povečanje donacij. Kaže pa omeniti podatke o donacijah dohodnine, ki so jih davčni zavezanci namenili za financiranje splošno-kulturnih namenov (v skladu s 142. členom Zakona o dohodnini (Uradni list RS, št. 13/11 – uradno prečiščeno besedilo, 9/12 – odl. US, 24/12, 30/12, 40/12 – ZUJF, 75/12, 94/12, 52/13 – odl. US, 96/13, 29/14 – odl. US, 50/14, 23/15, 55/15, 63/16 in 69/17)). Znesek donacij za financiranje splošno-kulturnih namenov je leta 2012[[7]](#footnote-7) znašal 150.833,86 evra, leta 2013 134.014,01 evra, leta 2014 158.724,25 evra, leta 2015 pa 166.562,52 evra. Zadnji dosegljivi podatki so za leto 2016, ko znesek, ki so ga davčni zavezanci namenili za financiranje splošno-kulturnih namenov, znaša 198.798,12 evra.

Leta 2017 je bil objavljen prvi razpis »Podporno okolje za delovanje na področju kulture«, ki se izvaja v okviru Operativnega programa za izvajanje evropske kohezijske politike v obdobju 2014–2020 z naslednjimi cilji:

* povečanje zaposlitvenih možnosti ter spodbujanje ustvarjanja novih zaposlitvenih možnosti in višanja kompetenc na področju kulture;
* zagotavljanje socialne vključenosti in spodbujanje enakih možnosti oseb iz ciljne skupine na vseh področjih kulture in ustvarjanje pogojev za njihovo socialno integracijo ter spodbujanje ustvarjalnih in drugih izraznih možnosti v kulturi;
* vzpostavitev delovnega okolja na področju kulture;
* zagotavljanje spodbudnega okolja za obstoj, razvoj in populariziranje ustvarjalnosti;
* povečanje dostopnosti kakovostnih kulturnih vsebin in ozaveščenosti o pomenu kulture za razvoj posameznika in družbe in
* usposabljanje s prenosom znanj prek sodelovanja oseb iz ciljne skupine.

Predmet javnega razpisa je sofinanciranje projektov za vzpostavitev podpornega okolja za delovanje na področju kulture, usmerjenih k dvigu zaposljivosti, krepitvi usposobljenosti in podpori socialni vključenosti brezposelnih in neaktivnih, še posebej starejših od 50 let, dolgotrajno brezposelnih in tistih z izobrazbo pod ISCED 3, ter oseb v postopku izgubljanja zaposlitve*.* Javni razpis je bil namenjen sofinanciranju zaposlitev za eno lete in vključevanju v kulturne projekte NVO, javnih zavodov in javnih agencij, ki so registrirani za opravljanje kulturno-umetniških dejavnosti in zagotavljanje kulturnih dobrin v Sloveniji. Delodajalce (NVO-je) je treba še naprej spodbujati, da te osebe zaposlujejo na novih ali obstoječih delovnih mestih. V okviru tega ukrepa bodo podprta tudi usposabljanja oseb iz ciljne skupine.

Pregled izvajanja ukrepov v obdobju 2014–2017

|  |  |
| --- | --- |
| **Cilji in ukrepi** | **V kakšnem obsegu je bil ukrep izveden?****1 – v celoti; 2 – večinoma, 3 – deloma, 4 – ni izveden, 5 – namesto njega je bil izveden drug oziroma nadomestni ukrep, in sicer ..., 6 – drugo; kaj?** |
| 1. Več zaposlitev v NVO na področju kulture  |
| v celovitih spremembah ZUJIK se sistemsko uredi položaj nevladnih organizacij v kulturi | 4Ni bilo sprejetih sistemskih sprememb na področju kulture. |
| prednostna podpora kakovostnim projektom in programom, ki vključujejo nove zaposlitve v NVO na področju kulture | 2Vključenih 40 upravičencev v letu 2017 in 37 v letu 2018.Zavod RS za zaposlovanje je v letih 2017–2018 izvajal program “Priložnost zame – prva zaposlitev v NVO” – v okviru javnega povabila so lahko za subvencijo za zaposlitev iskalca prve zaposlitev kandidirale NVO, tudi tiste, ki delujejo na področju kulture. |
| izvedba konkretnih projektov prenosa javnih storitev in večje javne infrastrukture v izvajanje ali upravljanje NVO | 4Ni bilo sprejetih sistemskih sprememb. |
| 2. Povečana vlaganja v kulturo iz sredstev donatorstva  |
| zagotavljanje spodbudnejšega davčnega okolja | 4Ni bilo sprejetih sistemskih sprememb. |
| spodbujanje gospodarstva za donatorstvo in namenitve dela dohodnine za NVO | 5Zakon o spremembah in dopolnitvah Zakona o uresničevanju javnega interesa za kulturo – ZUJIK-G (Uradni list RS, št. 61/17 z dne 2. 11. 2017) je uvedel umetniški delež v javnih investicijskih projektih. |

Pregled vrednosti kazalnikov v obdobju 2014–2017

|  |  |  |  |  |  |  |
| --- | --- | --- | --- | --- | --- | --- |
| **Cilj** | **Kazalnik** | **Ciljna vrednost kazalnika v letu 2017** | **Vrednost kazalnika v letu 2014** | **Vrednost kazalnika v letu 2015** | **Vrednost kazalnika v letu 2016** | **Vrednost kazalnika v letu 2017** |
| 1. Več zaposlitev v nevladnih organizacijah na področju kulture | delež zaposlenih v NVO glede na delovno aktivne prebivalce | 1,2 % | 2,3 % (365 oseb)(Vir: AJPES)Kazalnik ni jasen. Poročamo o odstotku zaposlenih v društvih in pravnih osebah zasebnega prava glede na vse zaposlene v poslovnih subjektih v dejavnostih na področju kulture. Isti vir poroča, da je bilo leta 2013 v njih zaposlenih 319 oseb (1,9 % zaposlenih). | 2,42 % (386 oseb)(Vir: AJPES)Kazalnik ni jasen. Poročamo o odstotku zaposlenih v društvih in pravnih osebah zasebnega prava glede na vse zaposlene v poslovnih subjektih v dejavnostih na področju kulture. Isti vir poroča, da je bilo leta 2013 v njih zaposlenih 319 oseb (1,9 % zaposlenih), leta 2014 pa 365 oseb (2,3 %). | 2,49 % (404 osebe)(Vir: AJPES)Kazalnik ni jasen. Poročamo o odstotku zaposlenih v društvih in pravnih osebah zasebnega prava glede na vse zaposlene v poslovnih subjektih v dejavnostih na področju kulture. Isti vir poroča, da je bilo leta 2013 v njih zaposlenih 319 oseb (1,9 % zaposlenih), leta 2014 365 oseb (2,3 %), leta 2015 pa 386 oseb (2,42 %). | 2,42 % (400 oseb)(Vir: AJPES)Kazalnik ni jasen. Poročamo o odstotku zaposlenih v društvih in pravnih osebah zasebnega prava glede na vse zaposlene v poslovnih subjektih v dejavnostih na področju kulture. Isti vir poroča, da je bilo leta 2013 v njih zaposlenih 319 oseb (1,9 % zaposlenih), leta 2014 365 oseb (2,3 %), leta 2015 386 oseb (2,42 %), leta 2016 pa 404 osebe (2,49 %). |
| število zaposlenih v nevladnih organizacijah, ki so izvajalke kulturnih programov v javnem interesu  | 90 | 128 | 94,5 | 81,5 | 71,2 |
| 2. Povečana vlaganja v kulturo iz sredstev donatorstva | obseg vlaganj v kulturo | – | 134.014,01\*Kazalnik ni ustrezen. Poročati je mogoče le o znesku donacij dohodnine.Zadnji podatki so na voljo za leto 2013. Gre za donacije dohodnine, ki so jih davčni zavezanci namenili za financiranje splošno-kulturnih namenov (v skladu s 142. členom Zakona o dohodnini). | 158.724,25 EUR\*Kazalnik ni ustrezen. Poročati je mogoče le o znesku donacij dohodnine.Zadnji podatki so na voljo za leto 2014. Gre za donacije dohodnine, ki so jih davčni zavezanci namenili za financiranje splošno-kulturnih namenov (v skladu s 142. členom Zakona o dohodnini). | 166.562,52Kazalnik ni ustrezen. Poročati je mogoče le o znesku donacij dohodnine.Zadnji podatki so na voljo za leto 2015. Gre za donacije dohodnine, ki so jih davčni zavezanci namenili za financiranje splošno-kulturnih namenov (v skladu s 142. členom Zakona o dohodnini). | 198.798,12 Kazalnik ni ustrezen. Poročati je mogoče le o znesku donacij dohodnine.Zadnji podatki so na voljo za leto 2016. Gre za donacije dohodnine, ki so jih davčni zavezanci namenili za financiranje splošno-kulturnih namenov (v skladu s 142. členom Zakona o dohodnini). |

\* Podatki za leta 2012, 2013, 2014 so bili glede na poročila o izvajanju NPK za leti 2014 in 2015 spremenjeni v skladu z novimi podatki Finančne uprave RS.

#

# 23. JAVNI ZAVODI

Na področju javnih zavodov nacionalni program za kulturo opredeljuje naslednje cilje:

1. Vsaj ohraniti kakovost javnega sektorja v kulturi ob postopnem zmanjševanju števila zaposlenih v javnem sektorju v kulturi (za 1 odstotek na letni ravni)
2. Večja pretočnost zaposlovanja med javnim in zasebnim sektorjem ter nevladnimi organizacijami

Opis izvajanja nacionalnega programa v letih 2016 in 2017

V zvezi z izvajanjem cilja vsaj ohraniti kakovost javnega sektorja v kulturi ob postopnem zmanjševanju števila zaposlenih v javnem sektorju v kulturi (za 1 odstotek na letni ravni) je treba izpostaviti, da je bil v letih 2016–2017 na področju javnih zavodov upoštevan Zakona o izvrševanju proračunov Republike Slovenije za leti 2016 in 2017 (Uradni list RS, št. [96/15](http://www.uradni-list.si/1/objava.jsp?sop=2015-01-3772), [46/16](http://www.uradni-list.si/1/objava.jsp?sop=2016-01-1995) in [80/16](http://www.uradni-list.si/1/objava.jsp?sop=2016-01-3386) – ZIPRS1718). Ta ne predpisuje več znižanja števila zaposlenih, pač pa določa omejitev, in sicer tako, da opredeli, da pri neposrednih uporabnikih proračuna države in posrednih uporabnikih proračuna države in občin število zaposlenih ne sme presegati števila zaposlenih iz kadrovskih načrtov za leto 2015.

Za povečevanje načrtnega in dolgoročnega sodelovanja javnih zavodov z nevladnimi organizacijami pri posameznih programskih sklopih ali nalogah so bili javni zavodi ob neposrednem pozivu za pripravo programa pozvani, da sodelujejo z NVO. To so upoštevali in v svoje programe za leti 2016 in 2017 vključili številne oblike sodelovanja z izvajalci iz nevladnega sektorja.

Delež zaposlenih za določen čas je bil leta 2017 v javnih zavodih, financiranih na podlagi neposrednih pozivov Ministrstva za kulturo, nižji kakor leta 2016, in sicer je leta 2016 znašal 14,75 odstotka, leta 2017 pa 10,87 odstotka.

Zaradi omejenih proračunskih sredstev državnega proračuna si v javnih zavodih prizadevajo pridobiti tudi druge prihodke za izvajanje dejavnosti javne službe. Viri tovrstnih prihodkov so prihodki od prodaje blaga in storitev pri izvajanju javne službe in sponzorstva. Delež teh sredstev je leta 2017 znašal 18,29 odstotka, nekoliko manj kakor leta 2016, ko je bil 18,5 odstotka. Javni zavodi na nekaterih področjih kulture imajo omejene možnosti za pridobivanje drugih virov sredstev za izvajanje javne službe. Prav tako so v zadnjih letih zelo omejena sponzorska in donatorska sredstva.

MK prek svojih razpisov in pozivov spodbuja načrtno sodelovanje javnih zavodov z NVO in samozaposlenimi ter zasebnim sektorjem v kulturi pri določenih projektih in nalogah.

Pregled izvajanja ukrepov v obdobju 2014–2017

| **Cilji in ukrepi** | **V kakšnem obsegu je bil ukrep izveden?****1 – v celoti; 2 – večinoma, 3 – deloma, 4 – ni izveden, 5 – namesto njega je bil izveden drug oziroma nadomestni ukrep, in sicer ..., 6 – drugo; kaj?** |
| --- | --- |
| Vsaj ohraniti kakovost javnega sektorja v kulturi ob postopnem zmanjševanju števila zaposlenih v javnem sektorju v kulturi (za 1 % na letni ravni) |
| uresničevanje dogovora med Vlado Republike Slovenije in sindikati z dne 20. 5. 2013 | 2Omenjeni dogovor se glede zmanjševanja števila zaposlenih nanaša na leti 2013 in 2014 (do januarja 2015). Število zaposlenih v javnem sektorju v kulturi\* se je od leta 2014 do leta 2015 zmanjšalo za 0,8 %.  |
| celovite spremembe ZUJIK, ki bo vpeljal nov model upravljanja in organiziranja javnega sektorja z večjo udeležbo stroke in dolgoročnim financiranjem ter večjo avtonomijo javnih zavodov. Nov model bo omogočal večletno načrtovanje programov, povečevanje števila kadrov, katerih zaposlitve so vezane na čas izvajanja projektov, ki so financirani iz drugih virov ali sredstev EU | 4Celovitih sprememb ZUJIK v tem obdobju ni bilo. |
| povečevanje načrtnega in dolgoročnega sodelovanja javnih zavodov z NVO pri posameznih programskih sklopih ali nalogah | 2Priporočilo v okviru neposrednega poziva za sofinanciranje javnih zavodov v tekočem proračunskem letu. |
| 2. Večja pretočnost zaposlovanja med javnim in zasebnim sektorjem ter nevladnimi organizacijami |
| uvajanje prožnih oblik zaposlovanja v javnih zavodih (projektno delo, zaposlovanje za določen čas ipd.) | 4Sistemske ureditve tega področja v tem obdobju ni bilo. |
| načrtno sodelovanje javnih zavodov z NVO in samozaposlenimi ter zasebnim sektorjem v kulturi pri določenih projektih ali nalogah | 2Priporočilo v okviru neposrednega poziva za sofinanciranje javnih zavodov v tekočem proračunskem letu. |
| umestitev konkretnih sprememb delovanja javnih zavodov, ki se nanašajo na zgornja dva ukrepa, v njihove srednjeročne strategije razvoja in ustrezna sprememba ustanovitvenih aktov | 4Ustanoviteljice pooblaščenih muzejev so lokalne skupnosti. |
| udejanjanje nacionalnih poklicnih kvalifikacij in prekvalifikacij | 2Opravlja se revizija nacionalnih poklicnih kvalifikacij in se po potrebi spreminja.  |

\* Število zaposlenih, ki so prejeli plačo na podlagi opravljenih ur v polnem ali krajšem delovnem času, za nadurno delo in delo za čas dežurstva. V število zaposlenih niso vključeni zaposleni: ki so odsotni zaradi bolniškega dopusta, za kar prejemajo refundirana nadomestila, ki so vključeni v javna dela, in ki opravljajo delo v tujini.

Pregled vrednosti kazalnikov v obdobju 2014–2017

| **Cilj** | **Kazalnik** | **Ciljna vrednost kazalnika v letu 2017** | **Vrednost kazalnika v letu 2014** | **Vrednost kazalnika v letu 2015** | **Vrednost kazalnika v letu 2016** | **Vrednost kazalnika v letu 2017** |
| --- | --- | --- | --- | --- | --- | --- |
| 1. Vsaj ohraniti kakovost javnega sektorja v kulturi ob postopnem zmanjševanju števila zaposlenih v javnem sektorju v kulturi (za 1 % na letni ravni). | število redno zaposlenih v javnem sektorju v kulturi | 6.048  | 6.213\*\*\*\*Tega podatka ni na voljo. Zato navajamoštevilo zaposlenih, izračunano na podlagi ur v decembru, za katere je bila obračunana plača oziroma nadomestilo v breme delodajalca.Vir: AJPES https://www.ajpes.si/Statistike/Place\_v\_javnem\_sektorju/Porocila#b291  | 6.166,54\*\*\*\*Tega podatka ni na voljo.Zato navajamo število zaposlenih v decembru 2015, ki so prejeli plačo na podlagi opravljenih ur v polnem ali krajšem delovnem času, za nadurno delo in delo za čas dežurstva. V število zaposlenih niso vključeni zaposleni:- ki so odsotni zaradi bolniškega dopusta, za kar prejemajo refundirana nadomestila,- ki so vključeni v javna dela,- ki opravljajo delo v tujini.Vir: portal Odprti podatki Slovenije | 6.414,07\*\*\*\*Tega podatka ni na voljo.Zato navajamo število zaposlenih v decembru 2016, ki so prejeli plačo na podlagi opravljenih ur v polnem ali krajšem delovnem času, za nadurno delo in delo za čas dežurstva. V število zaposlenih niso vključeni zaposleni:- ki so odsotni zaradi bolniškega dopusta, za kar prejemajo refundirana nadomestila,- ki so vključeni v javna dela,- ki opravljajo delo v tujini.Vir: portal Odprti podatki Slovenije | 6.622\*\*\*\*Tega podatka ni na voljo.Zato navajamo število zaposlenih v decembru 2017, ki so prejeli plačo na podlagi opravljenih ur v polnem ali krajšem delovnem času, za nadurno delo in delo za čas dežurstva. V število zaposlenih niso vključeni zaposleni:- ki so odsotni zaradi bolniškega dopusta, za kar prejemajo refundirana nadomestila,- ki so vključeni v javna dela,- ki opravljajo delo v tujini.Vir: portal Odprti podatki Slovenije |
| delež sredstev, pridobljenih iz drugih virov  | povečanje za 20 % | 18,52 %Podatek se nanaša na javne zavode, ki so večinsko financirani iz proračuna MK. Prihodki iz drugih virov so: drugi prihodki za izvajanje javne službe in prihodki, pridobljeni na trgu. | 18, 35 %Podatek se nanaša na javne zavode, ki so večinsko financirani iz proračuna MK. Prihodki iz drugih virov so: drugi prihodki za izvajanje javne službe in prihodki, pridobljeni na trgu. | 18,5 %Podatek se nanaša na javne zavode, ki so večinsko financirani iz proračuna MK. Prihodki iz drugih virov so: drugi prihodki za izvajanje javne službe in prihodki, pridobljeni na trgu. | 18,29 %Podatek se nanaša na javne zavode, ki so večinsko financirani iz proračuna MK. Prihodki iz drugih virov so: drugi prihodki za izvajanje javne službe in prihodki, pridobljeni na trgu |
| delež prožnih zaposlitev  | povečanje za 30 % | 8,06 %\*Odstotek zaposlitev za določen čas v javnih zavodih, financiranih na podlagi neposrednih pozivov MK. | 11,43 %\*Odstotek zaposlitev za določen čas v javnih zavodih, financiranih na podlagi neposrednih pozivov MK. | 14,75 %Odstotek zaposlitev za določen čas v javnih zavodih, financiranih na podlagi neposrednih pozivov MK. | 10,78 %Odstotek zaposlitev za določen čas v javnih zavodih, financiranih na podlagi neposrednih pozivov MK. |
| 2. Večja pretočnost zaposlovanja med javnim in zasebnim sektorjem ter nevladnimi organizacijami | število vključenih v javno financirane programe oziroma projekte (zaposleni, samozaposleni, druge pogodbene vključenosti) | – | Kazalnik ni razumljiv. | Kazalnik ni razumljiv. | Kazalnik ni razumljiv. | Kazalnik ni razumljiv. |
| delež prožnih zaposlitev | povečanje za 30 % | 8,06 %\*Odstotek zaposlitev za določen čas v javnih zavodih, financiranih na podlagi neposrednih pozivov MK. | 11,43 %\*Odstotek zaposlitev za določen čas v javnih zavodih, financiranih na podlagi neposrednih pozivov MK. | 14,75 %Odstotek zaposlitev za določen čas v javnih zavodih, financiranih na podlagi neposrednih pozivov MK. | 10,87 %Odstotek zaposlitev za določen čas v javnih zavodih, financiranih na podlagi neposrednih pozivov MK. |
| število nacionalnih poklicnih kvalifikacij in prekvalifikacij |   | Za leto 2014 ni bilo zagotovljenih finančnih sredstev za ta namen. | Za leto 2015 ni bilo zagotovljenih finančnih sredstev za ta namen. | Za leto 2016 ni bilo zagotovljenih finančnih sredstev za ta namen. | Za leto 2017 ni bilo zagotovljenih finančnih sredstev za ta namen. |
| število delovnih mest v kulturi | 5 % | Podatkov za kazalnik ni. Zato navajamo podatek o delovno aktivnih osebah: 24.894 oseb, kar pomeni 1,6-odstotno rast glede na leto 2012 (24.493)\*\*. | Podatkov za kazalnik ni. Zato navajamo podatek o delovno aktivnih osebah: 25.282\*\*\* oseb, kar pomeni 3,22-odstotno rast glede na leto 2012 (24.493).\*\*  | Podatkov za kazalnik ni. Zato navajamo podatek o delovno aktivnih osebah: 26.149 oseb, kar pomeni 6,76-odstotno rast glede na leto 2012 (24.493).\*\* | Podatkov za kazalnik ni. Zato navajamo podatek o delovno aktivnih osebah: 26.900 oseb, kar pomeni 9,83-odstotno rast glede na leto 2012 (24.493).\*\* |

\*V poročilih o izvajanju NPK za leti 2014 in 2015 je bilo navedeno, da gre za podatek, ki vključuje zavode, večinsko financirane iz proračuna MK. Podatek pa vsebuje vse zavode, financirane na podlagi neposrednih pozivov.

\*\* Izhodiščna vrednost v NPK pri tem kazalniku je napačna. Pravilna je 24.493, in ne 23.503 (Vir: Lipovšek, Brigita. 2014. Kadri v kulturi v Sloveniji. Statistične informacije Ministrstva za kulturo, str. 6.).

\*\*\* S Statističnega urada Republike Slovenije so sporočili, da je pravilni podatek za leto 2015 25.282, in ne 25.300, zato tudi 3,2-odstotna rast, in ne 3,3-odstotna, kakor je navedeno v lanskoletnem poročilu.

\*\*\*\* Za leta 2015, 2016 in 2017 so na voljo podatki s portala Odprti podatki Slovenije (https://podatki.gov.si/dataset/stevilo-zaposlenih-na-podlagi-opravljenih-ur), podatki za leto 2014 pa so dostopni na spletni strani Agencije RA za javnopravne evidence in storitve: https://www.ajpes.si/Statistike/Place\_v\_javnem\_sektorju/Porocila#b291. Podatki za vsa leta izhajajo iz poročil javnih zavodov, ki jih pošiljajo omenjeni agenciji, a metodologija prikaza podatkov je za leto 2014 drugačna kot za leta 2015, 2016 in 2017, zato so primerljivi le podatki za zadnja tri leta.

#

# 24. ZASEBNI SEKTOR

Na področju zasebnega sektorja nacionalni program za kulturo opredeljuje naslednji cilj:

1. Večja zaposljivost v zasebnem sektorju v kulturi

Opis izvajanja nacionalnega programa v letih 2016 in 2017

Sofinanciranje produkcije prek javnih razpisov Ministrstva za kulturo, Slovenskega filmskega centra, javne agencije Republike Slovenije in Javne agencije za knjigo Republike Slovenije je glede na sheme državnih pomoči ali sheme *de minimis* usmerjeno v določeno produkcijo kakovostnih del v skladu s kulturno izjemo, zato merila in pogoji ne vključujejo posebnih ukrepov pri najemanju ali zaposlovanju osebja, saj je izvedba v pristojnosti izvajalcev. Vendar pa posredno s sofinanciranjem dejavnosti (filmske in televizijske produkcije, prikazovanja in distribucije, knjižne produkcije) ukrepi bistveno vplivajo tudi na razvoj dejavnosti kot take in njihovih nosilcev (zasebnih podjetij, zavodov, društev), ker omogočajo zaposlovanje.

Na področju medijev, predvsem radijske in televizijske dejavnosti, je MK posredno na podlagi merila medijskega razpisa »zagotavljanje večjega zaposlovanja ali sklepanja pogodbenih razmerij zaposlovanja novinarjev oziroma programskih delavcev, ki medij ustvarjajo« spodbudilo večje zaposlovanje tudi v zasebnem sektorju.

Republika Slovenija prek JAK sofinancira številne kulturne programe na širšem področju knjige, ki jih večinoma izvajajo subjekti zasebnega prava, saj na področju založništva v Republiki Sloveniji nimamo javnih zavodov. Založbe in knjigarne so organizirane kot gospodarske ali delniške družbe, nekatere tudi kot zasebni neprofitni zavodi. V letih 2016–2017 so se tem subjektom sofinancirali knjižni in revijalni projekti in programi, kulturni projekti na področju krepitve bralne kulture in literarnih prireditev, mednarodne aktivnosti na področju uveljavljanja slovenske literature v tujini, večletni zahtevni knjižni projekti, kampanje za promocijo branja in knjige ter kulturni programi, ki potekajo v knjigarnah. S temi sredstvi se je neposredno omogočilo tudi ohranjanje delovnih mest oziroma dejavnosti s posebnim pomenom za razvoj kulture v Republiki Sloveniji.

Pregled izvajanja ukrepov v obdobju 2014–2017

|  |  |
| --- | --- |
| **Cilji in ukrepi** | **V kakšnem obsegu je bil ukrep izveden?****1 – v celoti; 2 – večinoma, 3 – deloma, 4 – ni izveden, 5 – namesto njega je bil izveden drug oziroma nadomestni ukrep, in sicer ..., 6 – drugo; kaj?** |
| 1. Večja zaposljivost v zasebnem sektorju v kulturi |
| prednostna podpora kakovostnim programom in projektom, ki bodo povečali zaposljivost v kulturi | 3S sofinanciranjem dejavnosti (filmska in televizijska produkcija, prikazovanje in distribucija, knjižna produkcija) ukrepi posredno vplivajo tudi na razvoj dejavnosti in njihovih nosilcev (zasebnih podjetij, zavodov, društev) ter omogočajo zaposlovanje.Področje medijev: strokovno delovanje medijev je težko zagotavljati ob visoki stopnji prekarnega dela. V tem smislu je še toliko bolj bistveno, da se na tem področju zagotovi čim večji delež redno zaposlenih novinarjev in drugih programskih sodelavcev. Medijski razpis je predvsem spodbujal množično vključevanje različnih sodelavcev pri pripravi medijskih projektov in imel v zadnjem letu celo blago pozitiven učinek na redno zaposlovanje sodelavcev. |
| pri razvojnih projektih, vezanih na razvoj kulturnega turizma ali kreativnih industrij kot enega ključnih meril, uveljaviti število novih delovnih mest | 4Ukrep s tovrstnim poudarkom ni bil izveden. |

Pregled vrednosti kazalnikov v obdobju 2014–2017

| **Cilj** | **Kazalnik** | **Ciljna vrednost kazalnika v letu 2017** | **Vrednost kazalnika v letu 2014** | **Vrednost kazalnika v letu 2015** | **Vrednost kazalnika v letu 2016** | **Vrednost kazalnika v letu 2017** |
| --- | --- | --- | --- | --- | --- | --- |
| 1. Večja zaposljivost v zasebnem sektorju v kulturi | število delovnih mest v kulturi\* | povečanje za 5 %  | 3,7 % glede na leto 20122014: 16.1152013: 15.6642012: 15.533Podatkov za kazalnik Statistični urad Republike Slovenije ne zbira. Zato navajamo število delovno aktivnih v zasebnem sektorju v kulturi. | 6 % glede na leto 20122015: 16.4622014: 16.1152013: 15.6642012: 15.533Podatkov za kazalnik Statistični urad Republike Slovenije ne zbira. Zato navajamo število delovno aktivnih v zasebnem sektorju v kulturi. | 5,2 % glede na leto 20122016: 16.3392015: 16.4622014: 16.1152013: 15.6642012: 15.533Podatkov za kazalnik Statistični urad Republike Slovenije ne zbira. Zato navajamo število delovno aktivnih v zasebnem sektorju v kulturi. | 8,5 % glede na leto 20122017:16.8582016: 16.3392015: 16.4622014: 16.1152013: 15.6642012: 15.533Podatkov za kazalnik Statistični urad Republike Slovenije ne zbira. Zato navajamo število delovno aktivnih v zasebnem sektorju v kulturi. |
| število delovno aktivnih na področju umetniškega uprizarjanja\* | – | 536 | 622 | 686 | 789 |
| število delovno aktivnih na področju umetniškega ustvarjanja\*  | – | 2.521 | 2.637 | 2.599 | 2.622 |
| število delovno aktivnih na področju izdajanja knjig, revij in druge periodike\*  | – | 1.243 | 1.179 | 776 | 770 |
| število delovno aktivnih na področju trgovine na drobno v specializiranih prodajalnah s knjigami, časopisi, revijami, papirjem, pisalnimi potrebščinami\* | – | 962 | 1.050[[8]](#footnote-8) | 622 | 566 |
| število delovno aktivnih na področju arhitekturne in urbanistične dejavnosti\*  | – | 2.374 | 2.360 | 2.382 | 2.465 |
| število delovno aktivnih na področju radijske dejavnosti\*  | – | 351 | 337 | 331 | 346 |
| število delovno aktivnih na področju televizijske dejavnosti\* | – | 319 | 326 | 301 | 240 |
| število delovno aktivnih na področju fotografske dejavnosti\*  | – | 494 | 542 | 604 | 638 |
| število delovno aktivnih na področju produkcije in postprodukcije filmov, video filmov, televizijskih oddaj\*  | – | 1.051 | 1.084 | 1.159 | 1.258 |
| število delovno aktivnih na področju distribucije filmov, video filmov, televizijskih oddaj\*  | – | statistično zaupni podatek | 29 | 52 | 52 |
| število delovno aktivnih na področju snemanja in izdajanja zvočnih zapisov in muzikalij\* | –  | 123 | 113 | 120 | 128 |

\* NPK pri tem cilju navaja izhodiščne vrednosti kazalnikov za leto 2012 za vse sektorje, in ne le zasebnega, kakor bi bilo smiselno glede na vsebino poglavja. Napako popravljamo in poročamo o številu delovno aktivnih v zasebnem sektorju.

#

# 25. INVESTICIJE NA PODROČJU KULTURE

Pregled stanja ključnih investicij v javno kulturno infrastrukturo v državni lasti

V obdobju 2014–2017 je bilo za obnovo in vzdrževanje javne kulturne infrastrukture v državni lasti in v upravljanju Ministrstva za kulturo iz proračuna MK namenjenih skupaj 5.267.782 evrov, po letih pa:

2014: 884.813 evrov

2015: 1.108.186 evrov

2016: 1.597.652 evrov

2017: 1.677.131 evrov

izvedeno v obsegu, kolikor je bilo glede na investicijska sredstva mogoče.

Pregled stanja investicij v javno kulturno infrastrukturo, ki so bile predvidene v Nacionalnem programu za kulturo 2014–2017

| **Objekt** | **Namen**  | **Stanje investicije** | **Razlogi za neuresničitev oziroma izvedbo investicije v zmanjšanem obsegu** |
| --- | --- | --- | --- |
| NUK II | Gradnja novega objekta | Stanje glede projekta NUK II je nespremenjeno od leta 2014, ko je bila končana idejna faza projekta. Projektantom je bilo za idejni del izplačano 348.486,09 EUR. Treba bi bilo izdelati nadaljnjo projektno dokumentacijo za NUK II (PGD, PZI), a dokler finančna konstrukcija projekta ni zaprta, to ni smiselno.Projekt vodi MIZŠ.  | Če bi želeli izvesti projekt NUK II, bi morala država ta investicijski projekt glede na njegovo vrednost (približno 50 mio EUR ) prepoznati kot projekt državnega pomena in zagotoviti vire financiranja. |
| Umetniške akademije | Izboljšati prostorske, materialne in organizacijske razmere za izobraževanje za umetniške poklice na umetniških akademijah | Določene so bile nove lokacije in odprti novi projekti v NRP, in sicer:**AGRFT:** Investicija predvideva rekonstrukcijo objekta na Aškerčevi 5 in nakup objekta na Trubarjevi 3, ki se zdaj najema. Aktivnosti v zvezi z investicijo potekajo.**ALUO:** Investicija predvideva rekonstrukcijo stavbe na Erjavčevi z novogradnjo prizidka. Aktivnosti v zvezi z investicijo se ne izvajajo, saj ni rešena preselitev gledaliških ateljejev.**AG:** Investicija predvideva rekonstrukcijo stavbe Kazine in izgradnjo prizidka. Aktivnosti v zvezi z investicijo potekajo.Projekte vodi UL. | V letu 2015 je bilo odločeno, da se prostorska problematika umetniških akademij rešuje na ločenih lokacijah, in ne na enotni lokaciji na Roški. |
| Zgodovinski arhiv Ljubljana – enota Novo mesto in ZVKDS – grad Grm v Novem mestu | Obnova gradu in nadomestna gradnja za depoje | Javno naročilo za izdelavo projektne dokumentacije za obnovo v letu 2013 zaradi prejetih previsokih ponudb ni bilo oddano. MK zaradi pomanjkanja sredstev ni ponovilo postopka JN za pripravo projektne dokumentacije. | Zaradi pomanjkanja sredstev MK ni ponovilo postopka javnega naročila za pripravo projektne dokumentacije. |
| Pokrajinski arhiv Maribor (PAM) | Zagotovitev ustreznih prostorov za depoje. | Priprava dokumentacije za obnovo objekta »Muralisti«.V letu 2016 je bila naročena in izdelana prostorska gradbena dokumentacija (PGD) za obnovo objekta. V letu 2017 je bila naročena analiza stanja konstrukcijskih delov obstoječega objekta in geološko poročilo, ki bosta izdelana v letu 2018. | Izvedeno v obsegu, kolikor je bilo glede na investicijska sredstva mogoče. |
| Zgodovinski arhiv Ljubljana, Kvedrova 9 | Zagotovitev ustreznih prostorov za depoje. | V letu 2015 izveden idejni načrt za ureditev depojev. | Pomanjkanje investicijskih sredstev. |
| Zgodovinski arhiv Ljubljana – enota Kranj | Zagotovitev ustreznih prostorov za depoje. | V letu 2017 so bila odobrena dodatna sredstva za najem dodatnega depoja za hrambo arhivskega gradiva enote v Kranju. |  |
| Arhiv RS kompleks Roška (severni trakt) | Obnova severnega dela kompleksa nekdanje vojašnice za potrebe ARS. | V letu 2016 je bila naročena in izdelana PGD. V letu 2017 je bila dokončana projektna dokumentacija, ki je bila tudi revidirana. Pridobljeno je bilo gradbeno dovoljenje, začela se je priprava projekta za izvedbo (PZI). | Izvedeno v obsegu, kolikor je bilo glede na investicijska sredstva mogoče. |
| Pokrajinski arhiv Nova Gorica | Nakup prostorov | V letu 2017 je bil izveden nakup dodatnih prostorov za potrebe razširitve pokrajinskega arhiva. |  |
| Pokrajinski arhiv Koper | Zagotovitev dodatnih depojev | Aktivnosti za najem dodatnega depoja se izvajajo v letu 2018. | Pomanjkanje investicijskih sredstev. |
| Prirodoslovni muzej Slovenije | Novogradnja na lokaciji Biološkega središča | MK je projektno dokumentacijo za pridobitev gradbenega dovoljenja zagotovilo že v letu 2004, vendar izdajo gradbenega dovoljenja (GD) onemogoča veljavni prostorski načrt MOL. V letu 2017 je MOL začela z obnovo postopka spremembe zazidalnega načrta za območje Biotehnične fakultete, ki ga bo sofinanciralo MK. | Pomanjkanje investicijskih sredstev. |
| Park vojaške zgodovina Pivka v Pivki – objekt 6 | Obnova za potrebe depojev državnih muzejev | Končano leta 2015. |  |
| Arboretum Volčji Potok  | Ureditev vhodnega dela in programske poti.Kakšno pa je stanje glede naslednjih načrtovanih:ureditev programske poti Graščinsko–Spodnje Poljeprogramska in gradbena prenova Pristave,gradnja oranžerije? | MK je zagotovilo sofinanciranje izgradnje vhodnega objekta v vrednosti 180.000 EUR. | Za ureditev programske poti Graščinsko–Spodnje Polje, prenovo Pristave in gradnjo oranžerije ni bilo zagotovljenih zadostnih finančnih sredstev. |
| SNG Drama | Celovita prenova SNG Drama | V letu 2016 je MK v sodelovanju z Zbornico za arhitekturo in prostor Slovenije (ZAPS) razpisalo natečaj za celovito prenovo Drame. Natečaj s podelitvijo prve nagrade je bil končan junija 2017. Zaradi pomanjkanja sredstev v letu 2017 MK ni začelo s pogajanji za določitev cene izdelave projektne dokumentacije s prvonagrajenim, je pa v sodelovanju s SNG Drama pripravilo izhodišča za pogodbo. | Izvedeno v obsegu, kolikor je bilo glede na investicijska sredstva mogoče. |
| Metelkova – objekt 6 | Obnova še zadnjega objekta v kompleksu Metelkova – južni del. | Celovita obnova objekta ni bila izvedena. | Zaradi pomanjkanja sredstev za celovito obnovo objekta ni bilo mogoče izvesti.  |
| Muzej za arhitekturo in oblikovanje | Obnova Fužinskega gradu. | Se ne izvaja. | Pomanjkanje investicijskih sredstev. |
| Tehniški muzej RS | Obnova kompleksa Bistra. | Brez investicijskih posegov. | Pomanjkanje investicijskih sredstev. |
| Samostan Kostanjevica – galerija Božidar Jakac | Dokončanje obnove. | V letu 2017 sta bila izvedena nakup in montaža klimatov v obnovljenih razstavnih prostorih gradu Kostanjevica s samostanom. | Izvedeno v obsegu, kolikor je bilo glede na investicijska sredstva mogoče. |
| SNG Maribor | Energetska in tehnična sanacija stavbe ter posodobitev odrske tehnike. | Pripravljena dokumentacija v sklopu pilotnega projekta energetske sanacije petih objektov MK (glej JKI v lasti države). | Projekt se izvaja po načrtu.  |
| Slovenska filharmonija | Energetska sanacija objekta. | Pripravljena dokumentacija v sklopu pilotnega projekta energetske sanacije petih objektov MK (glej JKI v lasti države). | Projekt se izvaja po načrtu.  |
| Cankarjev dom | Izboljšanje prostorskih in tehničnih razmer. | Pripravljena dokumentacija v sklopu pilotnega projekta energetske sanacije petih objektov MK (glej JKI v lasti države). Priprava dokumentacije za izvedbo celovite obnove strehe Cankarjevega doma zaradi poškodb, ki so nastale zaradi neurja.  | Projekt se izvaja po načrtu.  |
| Slovenski gledališki muzej | Zagotovitev prostorov za delovanje in depoje. | Se ne izvaja. | Pomanjkanje investicijskih sredstev. |
| Slovenski šolski muzej | Zagotovitev prostorov za delovanje in depoje. | Nadomestna lokacija še ni izbrana. Obstoječi prostori bodo namenjeni delovanju gimnazije Jožeta Plečnika Ljubljana.Projekt je v pristojnosti MIZŠ. | Pomanjkanje investicijskih sredstev. |
| Narodni muzej Slovenije | Prenova matične stavbe na Prešernovi 20. | Pripravljena dokumentacija v sklopu pilotnega projekta energetske sanacije petih objektov MK (glej JKI v lasti države). | Projekt se izvaja po načrtu.  |
| SNG Nova Gorica | Odkup prostorov rotunde. | Ni prišlo do odkupa prostorov. | Pomanjkanje investicijskih sredstev. |
| Javna kulturna infrastruktura v lasti države | Energetska sanacija energetsko potratnih objektov. | Leta 2015 je bil izbran izvajalec razširjenih energetskih pregledov, v letu 2016 se nadaljuje priprava dokumentacije. V letu 2017 dokončanje priprave dokumentacije za prijavo sofinanciranja iz evropskih sredstev pri izvedbi projekta energetskega pogodbeništva v določenih objektih Ministrstva za kulturo: NUK, Cankarjev dom, Narodni muzej Slovenije, Slovenska filharmonija, Slovensko narodno gledališče Maribor | Projekt se izvaja po načrtu.  |

Zaradi nujnih razlogov so bila opravljena večja dela tudi na naslednjem objektu, ki niso bili predvideni za obnovo v NPK: Narodna in univerzitetna knjižnica: nujna vzdrževalna dela; v letu 2016: obnova oken, 1. faza.

Pregled stanja ključnih investicij v kulturne spomenike v državni lasti

V obdobju 2014–2017 je bilo za obnovo in vzdrževanje kulturnih spomenikov v državni lasti in upravljanju MK iz proračuna MK namenjenih skupaj 3.224.977 evrov, po letih pa:

2014: 643.305 evrov

2015: 1.084.587 evrov

2016: 711.495 evrov

2017: 785.590 evrov

Pregled stanja investicij v kulturne spomenike v državni lasti, ki so bile predvidene v Nacionalnem programu za kulturo 2014–2017

| **Objekt** | **Namen** | **Stanje investicije** | **Razlogi za neuresničitev oziroma izvedbo investicije v okrnjeni obliki** |
| --- | --- | --- | --- |
| Pišece – grad (EŠD 524) | Obnova gradu in parka. | Grad je bil obnovljen z evropskimi sredstvi že pred letom 2014. Leta 2015 so bili izdelani projekti izgradnje parkirišč in dostopne poti do gradu, vključno z zunanjo razsvetljavo, izvedeni so bili v letu 2016. Obnoviti je treba še stolp in kapelo. | Za dokončno obnovo je treba končati še obnovo stolpa in restavrirati kapelo. Obnova stolpa je odvisna od prihodnje vsebine, ki bo določena po pridobitvi ustreznega uporabnika. Restavriranje kapele je predvideno v prihodnjih letih glede na razpoložljiva proračunska sredstva. |
| Snežnik – pristave gradu Snežnik (EŠD 670) | Obnova gradu in parka. | V 2014 so bili delno obnovljeni prostori pristav in oddani v najem, najemna pogodba je bila sporazumno prekinjena decembra 2015. Objekt je bil ob koncu leta 2017 predan v uporabo Narodnemu muzeju Slovenije. | Zaradi pomanjkanja proračunskih sredstev obnova pristav še ni končana.  |
| Topilnica rudnika živega srebra IDRIJA (EŠD 7460) | Obnova in oživitev območja topilnice rudnika živega srebra Idrija. | Izvedena je bila prva faza obnove in predstavitve topilnice rudnika živega srebra v Idriji s sredstvi norveškega mehanizma, v okviru katere je bil zgrajen tudi info center. II. faza obnove, ki zajema obnovo in predstavitev rotacijske peči, ni bila izvedena.  | Predvideni obseg obnove je bil izveden. V tem času je bil vzpostavljen – Center za upravljanje dediščine živega srebra Idrija (CUDHg), ki vključuje najpomembnejše objekte nekdanjega rudnika živega srebra (Antonijev rov, kompresorska postaja, topilnica, jašek Frančišče in upravna stavba z zbirko mineralov). Od leta 2016 javni zavod CUDHg upravlja tudi klavže, ki so bile obnovljene leta 2017. |
| Kras: Lipica, Škocjan | Celostna prenova in oživljanje. | Projekt se ne izvaja. | Ni sredstev za izvedbo. |
| Negova – grad (EŠD 484) | Obnova gradu – III. faza. | V letih 2014–2015 so bila izvedena investicijsko-vzdrževalna dela na novem gradu (oljenje parketa in tlakovcev, popravilo žlebov in strehe, montaža snegolovov). Leta 2016 so bila izvedena nujna investicijsko-vzdrževalna dela na starem gradu (popravilo strehe in žlebov, podpiranje stropov, provizorično zapiranje okenskih odprtin). Leta 2016 so bila izvedena gradbeno-obrtniška in instalacijska dela (GOI) za dokončanje kuhinje v novem gradu, vključno z dobavo in montažo kuhinjske opreme in točilnega pulta. | Za izvedbo III. faze obnove gradu je bil leta 2015 obnovljen projekt za izvedbo (PZI) statične sanacije starega gradu. Izvedene so bile arheološke raziskave v atriju starega gradu. Zaradi pomanjkanja sredstev se obnova ni začela. |
| Dornava – dvorec Dornava (EŠD 7876) | Obnova dvorca in parka. | V letu 2015 so potekale arheološke raziskave in nujna vzdrževalna dela; narejen je bil tudi konservatorski načrt za dvorec in park. V letih 2016 in 2017 so bila izvedena nujna investicijsko-vzdrževalna dela (zamenjava odtočnih cevi, popravilo strehe, provizorično so bile zaprte okenske odprtine, urejena je bila drenaža ob objektu, izvedeno je bilo popravilo ograje). | Za obnovo ni sredstev.  |
| Socerb – grad (EŠD 671) | Obnova in oživljanje gradu. | Projekt obnove je deloma izdelan.  | Za obnovo ni sredstev. |
| Bled – grad (EŠD 24) | Izboljšanje dostopnosti do gradu. | Upravljavec gradu Zavod za kulturo Bled je v letu 2017 izvedel rekonstrukcijo stavbe B.  | Investicijsko vzdrževanje v skladu s pogodbo o prenosu gradu v upravljanje izvaja upravljavec Zavod za kulturo Bled.  |
| Ptuj – grad Turnišče (EŠD 792) Ptuj – park gradu Turnišče (EŠD 7930) | Obnova in oživljanje gradu in parka. | MIZŠ je za del parka predlagal prenos upravljanja nase (za potrebe Šolskega centra Ptuj). Čakamo na odločitev vodstva MIZŠ. | Grad Turnišče je bil leta 2013 prenesen v last Mestne občine Ptuj z namenom, da grad obnovi in oživi. MO Ptuj se je s podpisom pogodbe zavezala, da bo obnovljeni grad začela uporabljati najpozneje v sedmih let od podpisa pogodbe.  |
| Palača Apollonio – Piran  | Obnova prostorov po ZVKDS. | Izdelani so bili projekti in izvedena so bila nujna gradbena, električna instalacijska in restavratorska dela za stalni priklop palače na električno energijo ter za ureditev prostora za arhiv in knjižnico ZVKDS OE Piran v 1. nadstropju.  | Nujna izvedba del zaradi zapadlosti začasnega soglasja za priključitev objekta na električno gradbeno omarico.  |
| Dvor pri Žužemberku – območje nekdanje Auerspergove železarne (EŠD 8120) | Celovita obnova. | Obnova je vključena v prednostno naložbo 6.2 Operativnega programa EKP 2014‒2020 Natura 2000. V letih 2016 in 2017 je bila izdelana projektna, investicijska in druga potrebna dokumentacija za celovito prenovo in pridobitev evropskih sredstev.  | Celovita obnova je predvidena iz EU-sredstev v programskem obdobju 2014‒2020. Sredstev za celovito obnovo v proračunu ni.  |
| Leskovec pri Krškem – območje gradu Šrajbarski turn (EŠD 8772) | Celovita obnova. | Grad je vzdrževan proti propadanju. V zelo slabem stanju je streha, ki jo bo v kratkem treba v celoti obnoviti. V letu 2018 bodo za obnovo strehe izdelani arhitekturni posnetek in projekt PGD, PZI. | Celovite obnove zaradi pomanjkanja sredstev ni bilo mogoče izvesti.  |

Zaradi nujnih razlogov so bila opravljena večja in manjša dela tudi na naslednjih objektih, ki niso bili predvideni za obnovo v NPK:

* Kulturni dom v Črnomlju: v letu 2014 so bila izvedena nujna sanacijska dela (odprava vlage v pritličju, ureditev notranjih hidrantov in varnostne razsvetljave), 2015 (izvedba klimatizacije v kleti in dvorani kulturnega doma), 2017 (popravilo ogrevalnega sistema);
* grad Viltuš: v letu 2015 so bila opravljena nujna vzdrževalna dela (čiščenje objekta, obnova strehe, nadomestitev manjkajočih strešnih obrob in odtočnih cevi, podpiranje stropov, zapiranje okenskih odprtin). V letu 2015 je bila izdelana sprememba projektne dokumentacije za statično sanacijo, vključno s pridobitvijo gradbenega dovoljenja;
* grad Ptuj (EŠD 583): v letu 2014 je bila opravljena nujna obnova strehe. Nato je bila izvedena postopna obnova podpornega zidu ob grajskem kompleksu, katerega del se je v letu 2015 samodejno porušil. V letu 2015 je bil obnovljen podporni zid pod konjušnico ob gradu. V letu 2016 je bila opravljena geomehanska preiskava celotnega podpornega zidu, v letu 2017 je bil izdelan projekt sanacije južnega dela in dela pod vzhodnim stolpom. Obnova dela južnega zidu in dela zidu pod vzhodnim stolpom bo izvedena v letu 2018;
* grad Borl: v letu 2014 so bila izvedena investicijsko-vzdrževalna dela na notranjem dvorišču in v dvorani, urejena je bila tudi meteorna kanalizacija notranjega dvorišča. V letu 2016 so bila izvedena investicijsko-vzdrževalna dela na stanovanjskem delu gradu: zamenjava kritine, popravilo žlebov, zaščita oken, ureditev meteorne kanalizacije in popravilo podnic in ograj notranjih balkonov).

Pregled stanja investicij v občinsko javno kulturno infrastrukturo, ki presega lokalni pomen, in v kulturne spomenike v lasti občin

| **Objekt** | **Namen** | **Stanje investicije 2018 (povzetek poročil občin)** |
| --- | --- | --- |
| Ajdovščina, stolp 8 in grajski vrt | novogradnja in rekonstrukcija | Zagotovljeno je bilo tekoče vzdrževanje in opravljena so bila nujna vzdrževalna dela (sanacija obzidja, na obzidju grajskega vrta zaklepanje z novimi vrati). |
| Bled | območje grajskega hriba z vzpostavitvijo muzejsko doživljajskega centra v grajski pristavi | Pripravljene so strokovne podlage za celovito urejanje območja in vključene v občinski prostorski načrt. Podeljena je stavbna pravica za gradnjo muzeja in galerije sodobne umetnosti. Predvideni začetek gradnje je v letu 2018 in dokončanje v letu 2020. Vse aktivnosti so bile financirane iz sredstev Občine Bled, Zavoda za kulturo Bled in zasebnega investitorja. |
| Brežice, grad  | celovita obnova – 3. in 4. faza | V okviru nadaljevanja celovite obnove je bilo v letu 2016 vgrajeno dvigalo za obiskovalce (100 % sredstva Občine Brežice), v letu 2018 se končujeta obnova strehevzhodnega in severnega dela gradu (50 % sofinanciranje MK) ter ureditev recepcije in sanitarij za obiskovalce (100 % sredstva Občine Brežice). |
| Celje, muzej – Knežji dvorec  | Rekonstrukcija | V okviru končane operacije OP 13. 1. 3. 3. 05. 002 Celovita prenova Knežjega dvorca Celje je bila končana 3. faza (sanacija komunikacijskega stolpa in zahodnega trakta). Obnovljeni in revitalizirani objekt kulturne dediščine se uporablja za oglede in različne dogodke (prireditve). |
| Grad, ureditev grajske pristave  | Rekonstrukcija | Občina Grad na objektu grajske pristave v obdobju 2014–2017 ni izvedla investicije. |
| Jesenice, Ruard-Buccellinijeva graščina na Savi  | celovita obnova | V predhodnem obdobju je Občina Jesenice izvajala le najnujnejša vlaganja (delno injektiranje temeljev, restavriranje glavnega kamnitega vhodnega portala, vgradnja nove toplotne postaje za ogrevanje, vključno z izmenjevalnikom toplote in razdelilnikom).V letu 2016 se je v prvem nadstropju objekta porušil del stropa (delno sanacijo oziroma izvedbo konstrukcije za oporo stropnih poslikav je sofinanciralo MK iz t. i. interventnih sredstev), v začetku leta 2017 pa je služba za varnost in zdravje pri delu ugotovila, da objekt ni več primeren za izvajanje dejavnosti in da je potrebna ustrezna obnova, zato je treba dejavnost preseliti. Občina Jesenice je na tej podlagi začela aktivnosti za obnovo objekta z zagotavljanjem virov financiranja.V letu 2017 je bila novelirana obstoječa in izdelana dodatna potrebna dokumentacija, potrebna za prijavo na javni razpis Ministrstva za infrastrukturo za sofinanciranje energetske prenove stavb v lasti in rabi občin v letih 2017 in 2018.Z izbranim izvajalcem gradbeno-obrtniških in instalacijskih del ter restavratorsko-konservatorskih del je bila 11. 5. 2018 podpisana gradbena pogodba. Začetek investicije oziroma izvedbe rekonstrukcije objekta je predviden v drugi polovici leta 2018, dokončanje pa se v prvi polovici leta 2020. |
| Komen, grad Štanjel | Obnova | V letu 2016 je Občina Komen vložila 36.000 evrov v statično sanacijo severnega dela spodnjega palacija. V drugi polovici leta 2017 in v začetku leta 2018 pa je bila obnovljena fasada celotnega spodnjega palacija in nad njegovim severnim delom postavljena nova streha, vgrajeno pa je bilo tudi zunanje stavbno pohištvo. Strošek vseh del je znašal približno 500.000 evrov, od tega je in bo Ministrstvo za kulturo financiralo okoli 80.000 evrov, nekaj manj kot 198.000 evrov pa je in bo nepovratnih sredstev na podlagi Zakona o financiranju občin. |
| Krško, Valvasorjeva knjižnica Krško  | novogradnja | Večletna prizadevanja Občine Krško za izgradnjo novega objekta za dejavnost Valvasorjeve knjižnice na mikrolokaciji »območje A3« so bila neuspešna in leta 2015 dokončno opuščena, saj občina v petih letih ni mogla izkazati pravice za gradnjo na tej lokaciji.Konec leta 2015 so se začele aktivnosti za umestitev nove knjižnice v kapucinskem samostanu (ki je tudi kulturni spomenik lokalnega pomena), v katerega delu knjižnica že zdaj gostuje. V letu 2016 je bila izdelana arhitektonska zasnova (2 različici) njene umestitve v omenjeno območje. Za te potrebe je bil odkupljen del kapucinskega samostana ter izdelana in potrjena investicijska dokumentacija (IDZ). Ta se je v letu 2017 usklajevala z Zavodom za varstvo kulturne dediščine (ZVKD), OE Ljubljana zaradi načrtovanja sprememb in dopolnitev ureditvenega načrta (SDUN) območja kapucinskega samostana. Marca 2018 je ZVKD, OE Ljubljana občini izdala pozitivno mnenje o osnutku IDZ kot ustrezno podlago za izdelavo IDZ za spremembe in dopolnitve SDUN. V letu 2017 je občina neuspešno kandidirala na spomeniško-varstvenem razpisu MK (JPR2-SVP-2017-18) z vzdrževalno sanacijskimi deli na kapucinskem samostanu.Po načrtu razvojnih programov za obdobje 2017–2021 je občina vletu 2018 predvidela prva gradbena dela na novi lokaciji. Zaradi zamude pri projektu (usklajevanje z ZVKDS, sprememba občinskega podrobnega prostorskega načrta) se v letu 2018 načrtujejo izdelava projekta za pridobitev gradbenega dovoljenja in projektne dokumentacije za izvedbo gradnje, predhodne arheološke raziskave (za sofinanciranje teh se je občina javila tudi na javni poziv MK ) in pridobitev gradbenega dovoljenja. |
| Krško, spodnji grad Brestanica (celovita obnova) | celovita obnova | V letih 1998–2000 je bila izvedena najnujnejša statična sanacija grajskega jedra ter zamenjava ostrešja in kritine na jedru in prizidanem stolpu, kar sta sofinancirala MK in Občina Krško.Občina načrtuje nadaljnjo obnovo spomenika (najstarejšega dela gradu, tj. romanskega monolitnega stolpa, ki je v lasti občine) v dveh fazah.V prvi fazi so predvideni: izdelava 3D-posnetka obodnega zidovja notranjščine, konzerviranje notranjih ometov ter obnova kamnitih portalov vrat in vzidava kamnitih okenskih in vratnih okvirov, sondiranje ostankov beležev, naravoslovne raziskave beležev in ometov (notranjščina), namestitev novih oken, obnova oziroma izdelava novih vrat, postavitev lesene samostoječe montažne konstrukcije za igrifikacijsko doživljajski center, vključno z vsemi obrtno-instalacijskimi deli, dokumentacija vseh faz posegov, izdelava poročila o izvedenih ukrepih z navodili za vzdrževanje. V drugi fazi pa sta predvidena: obnova zunanje fasade v apneni tehnologiji z rekonstrukcijo poslikave in ureditev zunanjosti. S prvo fazo projekta se je v Ietu 2017 občina dvakrat prijavila na javni razpis v okviru Programa sodelovanja Interreg V – A Slovenija – Hrvaška, prednostna os »Ohranjanje in trajnostna raba naravnih In kulturnih virov«. V skladu s cilji navedene prednostne osi, tj. aktivno ohranjanje dediščine prek trajnostnega turizma, načrtuje občina v navedeni objekt umestiti inovativne in trajnostne oblike turizma s ciljem popularizacije obiska in dostopnosti kulturne dediščine tudimlajšim generacijam z vzpostavitvijo privlačnega, rekreativno-raziskovalnega doživljanja dediščine, gradu in okolice. Rezultati drugega roka navedenega razpisa še niso znani, začetek projekta pa je odvisen od zagotovitve sofinanciranja. |
| Ljubljana, center Rog  | rekonstrukcija, gradnja | 6. 6. 2016 se je začela rekonstrukcija z izvedbo rušitvenih del, ki so bila 8. 6. 2016 prekinjena, ker so začasni uporabniki Roga zasedali prostor. MOL je junija 2016 prejela odločitev sodišča, da do razrešitve razmerja med začasnimi uporabniki Roga in MOL prekine s kakršnimikoli aktivnostmi na območju tovarne Rog. |
| Ljubljana, galerija Cukrarna  | rekonstrukcija, gradnja | Investicijo bo MOL predvidoma začela izvajati v drugi polovici leta 2018 in bo predvidoma končana v letu 2021. |
| Ljubljana, Ljubljanski grad  | rekonstrukcija, gradnja | Projekt je bil končan maja 2015 z odprtjem Muzeja lutk (financirano v obsegu 15 % iz proračuna MK ter 85 % iz sredstev evropske kohezijske politike). |
| Ljubljana, poletno gledališče Križanke | rekonstrukcija, gradnja | Projekt se je začel izvajati februarja 2018. Na podlagi podrobnega pregleda konstrukcije objekta Križanke, ki ima nizko potresno varnost, je načrtovana rešitev obnove strehe poletnega gledališča z vpenjanjem v obstoječa sidrišča na objekt Križanke ustavljena. |
| Ljubljana, Švicarija  | rekonstrukcija, gradnja | Projekt je bila končan maja 2017 z odprtjem prostorov. |
| Ljubljana, muzej Plečnikova hiša  | rekonstrukcija, gradnja | Projekt je bil končan septembra 2015 z odprtjem hiše (financirano v obsegu 15 % iz proračuna MK in 85 % iz sredstev evropske kohezijske politike). |
| Ljubljana, vila Čira Čara | vzpostavitev kulturnega centra za otroško ustvarjalnost | Projekt je bil končan novembra 2017. |
| Maribor, Mariborska knjižnica | rekonstrukcija, delno novogradnja | Finančni načrt je temeljil na pričakovanem pretežnem sofinanciranju iz državnih oziroma evropskih virov, ki pa ni bilo zagotovljeno, zato načrtovani projekt ni bil izveden. MOM sama te investicije ni bila sposobna izvesti. Iščejo se druge lokacije in izvedbene možnosti. |
| Maribor, Umetnostna galerija Maribor | rekonstrukcija, gradnja | Pripravljena je bila investicijska rešitev na novi lokaciji. Vendar kljub različnim dogovorom ni bilo zagotovljenega sofinanciranja, zato načrtovani projekt ni bil izveden; iščejo se druge lokacije in izvedbene možnosti. |
| Maribor, KC Pekarna Gustaf, MC in okolje  | rekonstrukcija/gradnja | MOM je uspešno kandidirala na razpisu Službe Vlade RS za lokalno samoupravo in regionalno politiko za obdobje 2010–2012, vendar ni zmogla zagotoviti lastnega deleža, zato je bilo sofinanciranje odpovedano in ni bila sposobna izvesti investicije. Nato je bil projekt spremenjen v postopno sanacijo in je bil pripravljen celovit načrt obnove objektov KC Pekarna v okviru večletnega investicijskega vzdrževanja, ki se izvaja od leta 2015. |
| Maribor, Mariborski grad | Obnova | Za investicijo v zadnjo fazo obnove ni bilo zagotovljenega sofinanciranja, zato načrtovani projekt ni bil izveden. Leta 2010 je MOM uspešno kandidirala na javnem razpisu MK, vendar ni bilo mogoče zagotoviti finančnega načrta. Znova je kandidirala leta 2013, po zapletih z rezultati razpisa neuspešno, torej brez zagotovitve sredstev za sofinanciranje. Zato se obnova ni nadaljevala. |
| Pivka, Park vojaške zgodovine | celovita obnova | Končano (financirano v obsegu 15 % iz proračuna MK in 85 % iz sredstev evropske kohezijske politike). |
| Radovljica, knjižnica (novogradnja) | Novogradnja | Novogradnja knjižnice je končana (slovesnost ob odprtju nove knjižnice je bila 26. 4. 2018, knjižnica pa je z rednim delom začela 28. 4. 2018). |
| Selnica ob Dravi, kulturni dom s knjižnico | Novogradnja | Na novo je bil zgrajen kulturni dom s knjižnico, ki se imenuje Kulturno informacijsko turistični center Arnold Tovornik s knjižnico Selnica ob Dravi. |
| Škofja Loka, Škofjeloški grad | Obnova | Poteka postopek izbire izvajalca obnovitvenih del (celovita obnova celotne strehe gradu). |
| Vipava, Lanthierijeva graščina | nadaljevanje obnove, II. Faza | Končano (financirano v obsegu 15 % iz proračuna MK in 85 % iz sredstev evropske kohezijske politike). |

# 26. KULTURNI PROJEKTI V OKVIRU FINANČNEGA OBDOBJA EU 2014−2020

Kulturni projekti v okviru programskega obdobja izvajanja evropske kohezijske politike 2014–2020

Vlada Republike Slovenije v okviru odloka (sklepi Vlade RS z dne 3. 8. 2015, 8. 10. 2015 in 12. 5. 2016) ter Služba Vlade Republike Slovenije za razvoj in evropsko kohezijsko politiko (SVRK) v okviru INOP (INOP 6 z dne 5. 5. 2017, INOP 7 z dne 14. 6. 2017 in INOP 7.1 z dne

17. 11. 2017) sta doslej Ministrstvu za kulturo (MK) odobrili sredstva za izvedbo projektov v vrednosti 61.535.424,62 evra. Med njimi tudi del ukrepov (v skupni vrednosti 6.625.000,00 evrov), ki so zajeti v predlogu sheme jamstva za mlade za obdobje 2016‒2020. V nadaljevanju je izsek potrjenih projektov MK:

| **Prednostna os/prednostna naložba** | **Ime projekta v INOP** | **Odobreno****(EU del + Slovenski del)** |
| --- | --- | --- |
| 1.1 Izboljšanje infrastrukture za raziskave in inovacije ter zmogljivosti za razvoj odličnosti pri raziskavah in inovacijah ter promocija kompetenčnih centrov, zlasti tistih v evropskem interesu | Mreža centrov raziskovalnih umetnosti in kulture | 9.000.000,00 EUR |
|   | Razvoj slovenščine v digitalnem okolju – jezikovni viri in tehnologije za podporo gospodarstvu | 4.000.000,00 EUR |
| 2.2. Krepitev aplikacij IKT za e-upravo, e-učenje, e-vključenost, e-kulturo in e-zdravje | Celovita informacijska podpora postopkom varstva nepremične kulturne dediščine | 2.000.000,00 EUR |
| 3.1. Spodbujanje podjetništva, zlasti z omogočanjem lažje gospodarske izrabe novih idej in spodbujanjem ustanavljanja novih podjetij, vključno s podjetniškimi inkubatorji | Platforma CzK | 5.628.094,28 EUR |
|   | Finančne podpore CzK – javni razpisi | 5.290.000,00 EUR |
|   | Povezovanje turistične ponudbe s kulturnimi vsebinami ter razvoj in uveljavitev novih produktov na področju kulturnega turizma - blagovne znamke na področju knjige | 1.320.000,00 EUR |
| 3.2 Razvoj in izvajanje novih poslovnih modelov za MSP, zlasti v zvezi z internacionalizacijo | Slovenija, osrednja gostja mednarodnega knjižnega sejma v Frankfurtu - model trajnega uveljavljanja slovenske literarne ustvarjalnosti v tujini | 4.500.000,00 EUR |
| 4.1. Spodbujanje energetske učinkovitosti, pametnega upravljanja energije in uporabe obnovljivih virov energije v javni infrastrukturi, vključno z javnimi stavbami, in v stanovanjskem sektorju | Energetska sanacija 5 objektov Ministrstva za kulturo | 1.642.690,34 EUR |
| 6.2 Varstvo in obnova biotske raznovrstnosti in tal ter spodbujanje ekosistemskih storitev, vključno z omrežjem NATURA 2000 in zelenimi infrastrukturami | Krka s pritoki: obnova in oživitev območja nekdanje Auerspergove železarne, Dvor pri Žužemberku | 2.001.240,00 EUR |
|   | Drava: obnova in oživljanje gradu Borl | 1.800.000,00 EUR |
|   | Pristava in park gradu Snežnik z gozdarsko šolo | 1.200.000,00 EUR |
|   | Ljubljansko barje: interpretacijski center Unescove dediščine kolišča na Igu | 1.000.000,00 EUR |
|   | KRAS: obnovitev nekaterih prostorov v gradu Štanjel | 500.000,00 EUR |
| 8.1 Dostop do delovnih mest za iskalce zaposlitve in neaktivne osebe, vključno z dolgotrajno brezposelnimi in osebami, ki so oddaljene od trga dela, tudi prek lokalnih pobud za zaposlovanje in spodbujanjem mobilnosti delavcev | Podporno okolje za delovanje na področju kulture | 3.008.400,00 EUR |
| 8.2 Trajnostno vključevanje mladih na trg dela, predvsem tistih, ki niso zaposleni in se ne izobražujejo ali usposabljajo, vključno z mladimi, ki so izpostavljeni socialni izključenosti, in mladimi iz marginaliziranih skupnosti, vključno prek izvajanja jamstva za mlade | Pridobivanje dodatnih znanj za mlade na področju kulturnih dejavnosti v okviru JSKD | 2.000.000,00 EUR |
|  | Podpora novim kariernim možnostim | 2.000.000,00 EUR |
| 9.1. Aktivno vključevanje, vključno s spodbujanjem enakih možnosti in dejavnega sodelovanja ter izboljšanje zaposljivosti | Vključujemo in aktiviramo! | 1.020.000,00 EUR |
|  | JR Večja socialna vključenost pripadnikov ranljivih družbenih skupin na področju kulture | 3.500.000,00 EUR |
|  | JR Jezikovna integracija ranljivih skupin govorcev v Republiki Sloveniji | 500.000,00 EUR |
| 10.1 Krepitev enake dostopnosti vseživljenjskega učenja za vse starostne skupine v formalnem, neformalnem in priložnostnem okolju, izpopolnjevanje znanj, spretnosti in kompetenc delovne sile ter spodbujanje prožnih možnosti učenja, vključno prek poklicnega usmerjanja in vrednotenja pridobljenih kompetenc | Štipendije za specializirane poklice v kulturi | 2.625.000,00 EUR |
|  | Razvoj inovativnih učnih okolij in prožnih oblik učenja za dvig splošnih kompetenc na področju kulture | 1.000.000,00 EUR |
|  | Spodbujanje prožnih in inovativnih oblik učenja z razvojem jezikovnih virov in tehnologij | 2.000.000,00 EUR |
| 11.1 Naložbe v institucionalne zmogljivosti ter v učinkovitost javne uprave in javnih storitev za zagotovitev reform, boljše zakonodaje in dobrega upravljanja | Razvoj slovenskega javnega elektronskega arhiva e-ARH.si | 4.000.000,00 EUR |

Na dan 31. 12. 2017 so se od zgoraj navedenih na MK izvajali naslednji ukrepi, ki jih je z odločitvijo o podpori podprl organ upravljanja:

|  |  |
| --- | --- |
| NPO Vključujemo in aktiviramo! | 1.020.000,00 EUR |
| JR Večja socialna vključenost pripadnikov ranljivih družbenih skupin na področju kulture | 1.200.000,00 EUR |
| NPO Razvoj slovenskega javnega elektronskega arhiva e-ARH.si | 4.000.000,00 EUR |
| JR Razvoj inovativnih učnih okolij in prožnih oblik učenja za dvig splošnih kompetenc na področju culture | 1.000.000,00 EUR |
| NPO Pridobivanje dodatnih znanj za mlade na področju kulturnih dejavnosti v okviru JSKD | 2.000.000,00 EUR |
| JR Podporno okolje za delovanje na področju culture | 298.800,00 EUR |
| JR Spodbujanje prožnih in inovativnih oblik učenja z razvojem jezikovnih virov in tehnologij | 2.000.000,00 EUR |
| NPO Celovita informacijska podpora postopkom varstva nepremične kulturne dediščine | 2.000.000,00 EUR |
| NPO Platforma CzK | 5.628.094,28 EUR |
| JR Jezikovna integracija ranljivih skupin govorcev v Republiki Sloveniji | 500.000,00 EUR |
| JR Podporno okolje za delovanje na področju kulture 2018 | 310.400,00 EUR |
| JR Podpora novim kariernim možnostim | 2.000.000,00 EUR |

MK je tudi v letu 2017 aktivno sodelovalo v programih evropskega teritorialnega sodelovanja v okviru odborov za spremljanje v vseh štirih programih čezmejnega sodelovanja Interreg V-A Slovenija – Avstrija, Slovenija – Madžarska, Slovenija – Hrvaška in Italija – Slovenija in Nacionalnega odbora za transnacionalne programe in medregionalna programa Interreg Europe in Interact.

Kulturni projekti in mednarodni finančni mehanizmi

MK je bilo v programskem obdobju 2009−2014 vključeno tudi v pripravo in izvajanje finančnega mehanizma evropskega gospodarskega prostora in norveškega finančnega mehanizma.

V letu 2016 so bili izvedeni spodaj navedeni projekti. Cilj sofinanciranih projektov so obnova in ohranjanje kulturne dediščine in prek tega večja dostopnost kulturne dediščine javnosti.

* Projekt Idrija – območje topilnice rudnika živega srebra – 1. faza obnove, ki ga je na javni razpis prijavil Center za upravljanje z dediščino živega srebra Idrija (vrednost sofinanciranja 2.000.000,00 EUR),
* Projekt Arheologija za vse: oživljanje arheološkega parka Simonov zaliv, ki ga je na javni razpis prijavila Univerza na Primorskem (vrednost sofinanciranja 1.153.937,48 EUR),
* Doživljajsko razstavišče Ljubljanica, ki ga je prijavila Občina Vrhnika (vrednost sofinanciranja 846.062,52 EUR).

MK se je v letu 2017 vključilo v načrtovanje vsebin s področja kulture v program FM EGP 2014+. V pogajanja se je MK vključilo tvorno in v roku ter v skladu z navodili SVRK oddalo oris potreb in projektnih predlogov glede tematskega področja *Culture, civil society, good governance and fundamental rights and freedoms,* kjer je obnovo in upravljanje kulturne dediščine v programskem področju št. *14. Cultural entrepreneurship, cultural heritage and cultural cooperation* prepoznalo kot prednostno. Pri tem je upoštevalo navodila SVRK, da naj bi prednost pri izbiri prednostnih programskih področij imela tista, ki v okviru evropskih investicijskih in strukturnih skladov 2014‒2020 doslej niso imela priložnosti v programiranih vsebinah in so bila pri možnostih financiranja prezrta. MK se je zato v pogajanjih usmerilo v obnovo in oživljanje kulturne dediščine.

# POVZETEK IZVAJANJA NACIONALNEGA PROGRAMA ZA KULTURO 2014–2017

Poročilo o izvajanju Nacionalnega programa za kulturo 2014–2017 v letih 2016 in 2017 upošteva strukturo osnovnega dokumenta, tj. nacionalnega programa, ki je razdeljen na 26 poglavij, v katerih so opredeljeni cilji, ukrepi in kazalniki. Poročilo je zato sestavljeno takole: po uvodnem besedilu prejšnjega ministra Antona Peršaka je 26 poglavij o posameznih področjih kulture oziroma umetnosti. V vsakem poglavju je najprej predstavljeno izvajanje nacionalnega programa v obdobju 2016–2017, nato sta prikazani dve preglednici – v prvi je pregled izvajanja ukrepov v obdobju 2014–2017, v drugi pa letne vrednosti kazalnikov v istem obdobju.

Nacionalni program za kulturo 2014–2017 je določil **156 ciljev,** za izvedbo katerih je predvidel **288 ukrepov in 454 kazalnikov.**

V obdobju 2014–2017 je bilo **izvedenih 72 odstotkov ukrepov**, in sicer 24 odstotkov v celoti, 19 odstotkov večinoma in 30 odstotkov deloma. **Neizvedenih** je ostalo **24 odstotkov** ukrepov, **3 odstotki ukrepov** pa so bili **nadomestni** (preglednica 1).

**Preglednica 1: Stopnja izvedbe vseh ukrepov, predvidenih v NPK 2014–2017**

|  |  |  |  |
| --- | --- | --- | --- |
| **Stopnja izvedbe** | **Število ukrepov** | **Odstotki** | **Odstotki po večjih skupinah** |
| V celoti | 68 | 23,6 | 72,3 |
| Večinoma | 54 | 18,8 |
| Deloma | 86 | 29,9 |
| Ni izveden | 70 | 24,3 | 24,3 |
| Namesto njega je bil izveden drug oziroma nadomestni ukrep | 9 | 3,1 | 3,4 |
| Drugo | 1 | 0,3 |
| Skupaj | 288 | 100,0 | 100,0 |

**Področja se po količini izvedenih ukrepov precej razlikujejo** (preglednica 2).V nadaljevanju se osredotočamo na podatke o ukrepih, ki so bili izvedeni **v celoti ali večinoma:**

* na področju knjige je bila v celoti ali večinoma izvedena velika večina ukrepov; po visokem odstotku izvedenih ukrepov izstopajo tudi kulturne industrije;
* dokaj uspešno so bili ukrepi izvedeni tudi na področjih glasbenih umetnosti, filma in AV, ljubiteljske kulture, arhitekture ter izobraževanja in usposabljanja v kulturi;
* nekaj nad sredino in okrog nje so slovenski jezik, vizualne umetnosti, človekove pravice in varovanje kulturnih raznolikosti, javni zavodi, digitalizacija in kulturno-umetnostna vzgoja;
* področja, ki imajo približno tretjino ali manj v celoti ali večinoma izvedenih ukrepov, so: mednarodno sodelovanje, kulturna dediščina, samozaposleni v kulturi, uprizoritvene umetnosti, nevladne organizacije, arhivska dejavnost in intermedijske umetnosti;
* so pa tudi področja, kjer je bistveno več delno izvedenih ali sploh neizvedenih ukrepov kot ukrepov, ki so bili izvedeni v celoti oziroma večinoma. To so mediji, knjižnična dejavnost, kreativne industrije in zasebni sektor.

**Razloga, ki sta onemogočila izvedbo ukrepov, sta v glavnem dva:** bodisi bi bilo treba za uresničitev ukrepa **spremeniti zakon ali sprejeti novega** (to izrazito velja za ukrepe na področju medijev in nevladnih organizacij), bodisi **ni bilo zagotovljenih finančnih sredstev**,[[9]](#footnote-9) ki jih je nacionalni program predvidel iz proračunskih in kohezijskih virov. To je pomemben objektivni razlog na vseh področjih, še zlasti pa velja za kulturno dediščino, knjižnično dejavnost, arhive, samozaposlene in mednarodno dejavnost.

**Preglednica 2: Stopnja izvedbe ukrepov, predvidenih v NPK 2014–2017, po področjih**

| **Stolpec1** | **Izvedeni v celoti** | **Izvedeni večinoma** | **Izvedeni deloma** | **Neizvedeni** | **Izveden drug oziroma nadomestni ukrep** | **Drugo** | **Skupaj** |
| --- | --- | --- | --- | --- | --- | --- | --- |
| **Področja oziroma poglavja v NPK 2014–2017** | % | % | % | % | % | % | % |
| Knjiga (12 ukrepov) | 75,0 | 16,7 | 0,0 | 8,3 | 0,0 | 0,0 | 100,0 |
| Film in AV (21 ukrepov) | 52,4 | 14,3 | 4,8 | 28,6 | 0,0 | 0,0 | 100,0 |
| Uprizoritvene umetnosti (15 ukrepov) | 20,0 | 6,7 | 33,3 | 40,0 | 0,0 | 0,0 | 100,0 |
| Glasbene umetnosti (24 ukrepov) | 20,8 | 41,7 | 25,0 | 8,3 | 4,2 | 0,0 | 100,0 |
| Vizualne umetnosti (12 ukrepov) | 16,7 | 41,7 | 16,7 | 16,7 | 8,3 | 0,0 | 100,0 |
| Intermedijske umetnosti (7 ukrepov) | 0,0 | 14,3 | 71,4 | 14,3 | 0,0 | 0,0 | 100,0 |
| Ljubiteljska kultura (9 ukrepov) | 44,4 | 22,2 | 33,3 | 0,0 | 0,0 | 0,0 | 100,0 |
| Mediji (21 ukrepov) | 0,0 | 0,0 | 4,8 | 76,2 | 19,0 | 0,0 | 100,0 |
| Arhitektura (3 ukrepi) | 66,7 | 0,0 | 33,3 | 0,0 | 0,0 | 0,0 | 100,0 |
| Kulturna dediščina (20 ukrepov) | 25,0 | 5,0 | 60,0 | 10,0 | 0,0 | 0,0 | 100,0 |
| Knjižnična dejavnost (12 ukrepov) | 0,0 | 0,0 | 50,0 | 50,0 | 0,0 | 0,0 | 100,0 |
| Arhivska dejavnost (6 ukrepov) | 0,0 | 16,7 | 66,7 | 16,7 | 0,0 | 0,0 | 100,0 |
| Slovenski jezik (15 ukrepov) | 26,7 | 33,3 | 20,0 | 13,3 | 0,0 | 6,7 | 100,0 |
| Kulturno-umetnostna vzgoja (44 ukrepov) | 27,3 | 18,2 | 40,9 | 13,6 | 0,0 | 0,0 | 100,0 |
| Človekove pravice in varovanje kulturnih raznolikosti (7 ukrepov) | 28,6 | 28,6 | 14,3 | 28,6 | 0,0 | 0,0 | 100,0 |
| Kulturne industrije (4 ukrepi) | 50,0 | 25,0 | 0,0 | 25,0 | 0,0 | 0,0 | 100,0 |
| Oblikovanje – kreativna industrija (9 ukrepov) | 0,0 | 0,0 | 77,8 | 22,2 | 0,0 | 0,0 | 100,0 |
| Digitalizacija (9 ukrepov) | 33,3 | 22,2 | 22,2 | 22,2 | 0,0 | 0,0 | 100,0 |
| Mednarodno sodelovanje (11 ukrepov) | 27,3 | 9,1 | 45,5 | 9,1 | 9,1 | 0,0 | 100,0 |
| Izobraževanje in usposabljanje v kulturi (3 ukrepi) | 33,3 | 33,3 | 0,0 | 33,3 | 0,0 | 0,0 | 100,0 |
| Samozaposleni v kulturi (10 ukrepov) | 0,0 | 30,0 | 30,0 | 40,0 | 0,0 | 0,0 | 100,0 |
| Nevladne organizacije (5 ukrepov) | 0,0 | 20,0 | 0,0 | 60,0 | 20,0 | 0,0 | 100,0 |
| Javni zavodi (7 ukrepov) | 0,0 | 57,1 | 0,0 | 42,9 | 0,0 | 0,0 | 100,0 |
| Zasebni sektor (2 ukrepa) | 0,0 | 0,0 | 50,0 | 50,0 | 0,0 | 0,0 | 100,0 |

Povzetki po področjih

KNJIGA

Cilj nastopa Republike Slovenije kot osrednje gostje na mednarodnem knjižnem sejmu v Frankfurtu je bil dosežen v celoti, Vlada Republike Slovenije je leta 2014 pripravo in izvedbo projekta poverila javni agenciji, ki je med letoma 2015 in 2017 izvajala pripravljalne aktivnosti in jih sklenila z uspešno potrditvijo Slovenije za častno gostjo leta 2022. V času uresničevanja uspešnosti kandidature je agencija močno intenzivirala aktivnosti na več ravneh, od krepitve kompetenc slovenskih producentov na mednarodnem področju, posebej pri trženju prevodnih pravic, krepitve kompetenc prevajalcev slovenske literature v tuje jezike (posebej v nemščino), do prisotnosti na tujih trgih, promocije Slovenije kot literarne (desti)nacije in povečanju števila novih prevodov sodobnih slovenskih avtorjev na nemškem govornem območju.

Cilj učinkovite državne podpore knjigi za celovito politiko do knjige je bil z načrtovanimi ukrepi dosežen. Javna agencija za knjigo Republike Slovenije je z uvedbo štiriletnih programskih razpisov v sofinanciranje sprejetim pogodbenikom zagotovila več varnosti pri izvajanju javnih programov na področju knjige, dosegla pa je tudiizenačitev višine sofinanciranja na projektnem in programskem razpisu. Z uvajanjem e-knjige kot založniškega standarda in posebnim ukrepom, ki sofinancira nastajanje e-knjig, je omogočila več kot 50-odstotno dostopnost vseh knjig v slovenščini tudi kot e-knjig, pri sofinancirani produkciji pa celo 80-odstotno dostopnost (leta 2014 je bila ta dostopnost manj kot 10-odstotna). Krepitev kompetenc na področju založniških standardov je JAK uspešno dvigovala prek predpisov znotraj transfernih ukrepov in s podporo programom usposabljanja. Javnofinančna zakonodaja na področju sofinanciranja javnih programov ne upošteva posebnosti založniških procesov in organiziranosti producentov na področju knjige.

V okviru cilja večja prodaja kakovostnih knjig in revij je JAK uspešno izvedla vse načrtovane ukrepe. V nacionalnem programu za kulturo napovedana državna raziskava bralnih nakupovalnih navad je bila izvedena že v letih 2014 in 2015 (knjižna objava rezultatov raziskave). Dosežen je bil cilj večje dostopnosti in promocije prodaje knjig v knjigarnah, tudi s podporo kulturnim programom in promociji knjigarn. Leta 2014 je bil uveden Zakon o enotni ceni knjige (Uradni list RS, št. 11/14), treba bi bilo izvesti še raziskavo o vplivu zakona na prodajo knjig.

V obdobju Nacionalnega programa za kulturo 2014‒2017 se je po analizi Zbornice založnikov in knjigotržcev pri Gospodarski zbornici Slovenije založniška panoga skrčila za več kot tretjino, število knjigarn pa je upadlo.

FILM IN AVDIOVIZUALNA DEJAVNOST

Ukrepi za višjo gledanost kakovostnih slovenskih in evropskih avdiovizualnih del so bili izvedeni. Stalno so se izvajali javni razpisi Slovenskega filmskega centra, javne agencije Republike Slovenije in Ministrstva za kulturo za sofinanciranje kakovostne kinematografske in avdiovizualne produkcije v okviru danih finančnih možnosti. Finančne spodbude za nove distribucijske modele pod pogojem recipročnega vlaganja v filmske in avdiovizualne projekte niso bile izvedene, ker niso bile sprejete pravne podlage, sprejet pa je bil ukrep denarnih povračil za vlaganja v avdiovizualno produkcijo. Uresničen je ukrep dolgoročne podpore festivalom kakovostnega filma. Sprejeta je bila strategija razvoja filmske vzgoje.

Po podatkih Agencije za komunikacijska omrežja in storitve Republike Slovenije gledanost evropskih avdiovizualnih del v avdiovizualnih storitvah na zahtevo narašča, kar ustreza siceršnjemu evropskemu trendu. Gledanost v art kino programih ostaja na enaki ravni.

Digitalizacija art kinematografov je bila dokončana z zadnjim javnim razpisom v letu 2014. Projekt za kakovostno in dolgoročno hrambo filmskega arhivskega gradiva se izvaja v Arhivu Republike Slovenije. Slovenski filmski arhiv evidentira vso filmsko in avdiovizualno produkcijo, ki jo sofinancira država, ter zasebno neodvisno produkcijo. Zaostanek je pri digitalizaciji arhivskega filmskega gradiva zaradi omejenih proračunskih sredstev.

UPRIZORITVENE UMETNOSTI

Večina ukrepov za doseganje prvega cilja ni bila dovolj premišljenih ali pa gre za sistemske ukrepe, ki so bili večinoma predvideni šele v osnutku nacionalnega programa za kulturo za naslednje obdobje in v izhodiščih za področni zakon o scenskih umetnostih. Nekateri ukrepi so sicer bili delno izvedeni, kot na primer oblikovanje pogojev javnih razpisov in pozivov, ki spodbujajo koprodukcije na vseh ravneh; spodbujanje načrtnega vključevanja gostujočih predstav v abonmajsko ponudbo; spodbujanje gostovanja in izmenjav najbolj kakovostnih domačih gledaliških stvaritev v tujini. Manj uspešno pa je bilo uvajanje ukrepov, ki v danih (tudi finančnih) okoliščinah niso izvedljivi, niso povsem domišljeni, so bolj dolgoročno naravnani ali zahtevajo širše, tudi medresorsko usklajevanje oziroma zakonske spremembe (npr. manjšanje števila premier, povečanje obsega postprodukcije, večletno financiranje programov javnih zavodov, uvedba brezplačnika po vzoru Bukle).

Za doseganje cilja razvoj in boljša organiziranost stroke s področja uprizoritvenih umetnosti so bili vsi ukrepi izvedeni že v letu 2014. Slovenski gledališki inštitut, ki je bil preoblikovan iz Slovenskega gledališkega muzeja, zelo uspešno izvaja svoje novo poslanstvo kot točka povezovanja vseh akterjev na področju uprizoritvenih umetnosti.

Za doseganje cilja večji obseg vrhunske produkcije na področju sodobnega plesa in večja prepoznavnost sodobnega plesa sta bila predvidena dva ukrepa, od katerih je bil eden (ciljni razpis) izveden že v letu 2014. Na podlagi tega razpisa je izbrani izvajalec v letu 2015 ustvaril devet novih delovnih mest za mlade plesalce. V okviru vseh projektov, ki jih je Ministrstvo za kulturo sofinanciralo v letu 2015, sta bila dosežena tudi oba druga kazalnika. Zaradi pomanjkanja sredstev ni bilo novega razpisa za naslednje obdobje, tako da vrednosti kazalnikov zaposlitev in angažiranih ustvarjalcev s področja sodobnega plesa v letih 2016 in 2017 niso mogle biti dosežene.

GLASBENE UMETNOSTI

Področje glasbene umetnosti vključuje vse zvrsti, prakse in vsebine, ki jih druži raziskovanje zvoka in glasbeno ustvarjanje, ter balet. Sem spadajo tradicionalne glasbene zvrsti, ki so se razvijale v dolgi zgodovini glasbene umetnosti: opera, komorna in orkestralna glasba, etno glasba, zborovsko petje in glasbeno-scenske predstave ter vsi sodobni načini glasbenega in baletnega izražanja. Z vsebinskega vidika je zato težko podati splošne ugotovitve o uspešnosti, ki bi enako veljale za vsa področja glasbenega ustvarjanja oziroma za glasbeno umetnost nasploh. Dosežene vrednosti kazalnikov je zato treba razlagati in razumeti v kontekstu posameznih področij glasbene umetnosti. V splošnem gotovo velja, da je ministrstvo z izvajanimi ukrepi v navedenem obdobju spodbujalo raznolikost in dostopnost vrhunskih glasbenih projektov, da se je obseg kulturne produkcije povečal, da so se vzpostavila pomembna mednarodna omrežja in sodelovanja v platformah in da je zato večja tudi prepoznavnost slovenske glasbe. Ministrstvo prek javnih razpisov in s financiranjem javnih zavodov spodbuja glasbeno produkcijo in njene (mednarodne) predstavitve, vendar pa je treba poudariti, da so predstavitve glasbenih ustvarjalcev v tujini z obstoječimi mehanizmi praviloma omejene na posamične dogodke. V splošnem to prispeva k prepoznavnosti slovenske glasbe in njenih ustvarjalcev, nima pa trajnejših učinkov na umetniški oziroma karierni preboj ustvarjalcev na mednarodni glasbeni sceni. To najbolj velja za predstavitve mladih obetavnih poklicnih glasbenikov, ki si po končanem študiju ali usposabljanju šele utirajo pot na (mednarodna) prizorišča.

Področje baleta je v Sloveniji zastopano v dveh javnih zavodih, v panožnem društvu in izobraževalnem sistemu, kjer smo nedavno dobili dolgo pričakovani visokošolski študijski program (na zasebni ustanovi). Baletno-razvojni svet Ministrstva za kulturo združuje predstavnike vseh navedenih deležnikov, vključno z obema pristojnima ministrstvoma. Vendar ključni problemi slovenskega baleta ostajajo predvsem neustrezna kadrovska ureditev zaposlovanja umetniških kadrov in upokojevanje ali prekvalificiranje neaktivnih kadrov.

Položaj slovenskih glasbenikov je v primerjavi z drugimi evropskimi državami dober zlasti glede podpore prek javnih razpisov, izobraževalnega sistema javnega glasbenega šolstva, štipendij in delovnih štipendij ter dodeljevanja pravice do plačila prispevkov. Država financira tudi plače umetniških korpusov v javnih zavodih. Manj ugoden za slovenske glasbenike je njihov položaj na prostorsko omejenem slovenskem glasbenem trgu, zato je zanje ključen preboj na mednarodni umetniški trg. Na področju spodbud mednarodnega sodelovanja in predstavitev slovenske glasbe v tujini je bistvenega pomena vključevanje v mednarodna omrežja in platforme, pri katerem ministrstvo tvorno sodeluje.

VIZUALNE UMETNOSTI

Kot osrednji ukrep za večjo dostopnost kakovostne vizualne umetnosti v Sloveniji je bil v nacionalnem programu za kulturo predviden večji poudarek na vzpostavljanju t. i. galerijske mreže, ki bo v kulturne programe in projekte povezala večje število organizatorjev iz celotne države. Na formalni ravni smo bili le deloma uspešni, v praksi pa so se uveljavili nekateri kulturni dogodki, ki povezujejo različne deležnike in so pomembni na državni in mednarodni ravni (Slovenija na Beneškem in arhitekturnem bienalu, Jakopičeva, Smrekarjeva in Plečnikova nagrada, slovenski bienale ilustracije, festival sodobne umetnosti Art Stays na Ptuju, festival Trbovlje – novo medijsko mesto itd.). Prav tako k uspešnemu spreminjanju obstoječe mreže razstavišč pripomore vključevanje začasnih razstavnih (ustvarjalnih) prostorov, t. i. odprtih ateljejev, kar prispeva k večji pluralnosti in dostopnosti umetniških dogodkov, vključno z umeščanjem v infrastrukturo lokalnih skupnostih.

Število obiskovalcev že presega 1.000.000, polovico vseh zagotavlja nastop na arhitekturnem/likovnem bienalu v Benetkah in na umetniških sejmih. V prihodnje bo treba upoštevati tudi druge kazalnike, predvsem glede dolgoročnejši ugodnih vplivov na vlogo in položaj vizualnih umetnosti v domačem in mednarodnem prostoru.

Za izboljšanje položaja umetnikov sta bila načrtovana doslednejše izplačevanje upravičenih avtorskih honorarjev in učinkovitejši trg umetnin. Razstavnine izplačujejo vsi izvajalci, ki so sofinancirani prek razpisov na področju vizualnih umetnosti, problem pa so še vedno (pre)nizki zneski, ki redko dosežejo minimalno plačo. Kot je razvidno iz predvidenih finančnih posledic, bi za bolj stimulativno plačilo umetnikovega dela potrebovali povečanje proračunske postavke za to področje.

Ukrepi za razvoj trga so pokazali, da z redkimi izjemami v Sloveniji ne premoremo pravih prodajnih galerij. Boljše rezultate so dali vložki v nastop slovenskih avtorjev na uglednih umetniških sejmih v tujini, ne toliko zaradi neposredne prodaje kakor promocije, ki je pomembna za nadaljnje uveljavljanje v mednarodnem prostoru. Upanje daje povečevanje števila obiskovalcev na prireditvah v Sloveniji, ki so povezane s trgom in vrednotenjem umetnin, in večja ozaveščenost o njihovi pomembnosti, vključno s tržno.

Zastavljeni cilji so bili večinoma doseženi, posebej velja izpostaviti predstavitev Slovenije na beneškem in arhitekturnem bienalu na osrednjem razstavišču bienala, žal pa se proračunska sredstva za to niso povečala, kot je bilo predvideno v Nacionalnem programu za kulturo 2014–2017, zato se finančnim težavam v prihodnje ne bo mogoče izogniti.

INTERMEDIJSKE UMETNOSTI

Napredek na področju intermedijskih umetnosti je v konkretnem obdobju relativno skromen, a vendar merljiv in ne povsem zanemarljiv. Največ težav na tem področju je zaradi znižanja proračuna, kar pogosto onemogoča izvedbo in podporo zastavljenih projektov in programov. Prav tako je pogost neprimeren odnos producentov do občinstva, predvsem do novega, nekoliko boljši je morda do mlajšega občinstva, ki ga pogosteje seznanjajo predvsem s tehnološko platjo projektov, manj pa mu prenašajo umetniško dodano vrednost. Gre torej za določeno stopnjo hermetičnosti, zato so občinstvo predvsem tisti, ki se aktivno ukvarjajo z intermedijskim področjem.

Sodelovanje s tujino je bolj razvito na področjih zunaj Evropske unije (od Južne Amerike do Japonske), manj v Evropski uniji, poleg tega pa žal praviloma tudi ni zadostno podprto s pričakovanimi medijskimi in drugimi odzivi, kar kaže, da ne gre za tako referenčne lokacije, kot jih napovedujejo v svojih projektnih vlogah posamezni izvajalci. Predvsem je premalo evropskih koprodukcij, kjer bi imeli slovenski producenti dovolj veliko in enakopravno vlogo v primerjavi s tujimi partnerji. Slednje gre deloma pripisati tudi dejstvu, da slovenski intermedijski producenti praviloma finančno ne dosegajo tujih. Ob tem velja spomniti, da slovensko področje intermedijskih umetnosti ne premore niti ene poklicne institucije oziroma javnega zavoda, res pa je, da se je nekaj nevladnih organizacij na lastni (najeti) lokaciji kar dobro organiziralo v okviru danih možnosti.

Obdobje 2014‒2017 sicer ni prineslo izvedbe projekta Black-box, ki se zdaj v vsebinsko prečiščeni in dodobra spremenjeni različici vodi kot “mreža centrov raziskovalnih umetnosti in kulture”, je pa bilo v letih priprave, ki sovpadajo z obdobjem NPK, že doseženih nekaj vidnih funkcionalnih povezav med nekaterimi vidnejšimi slovenskimi producenti na intermedijskem področju (na primer Delavski dom Trbovlje in Kulturno-izobraževalno društvo KIBLA), kar v prihodnje ne more ostati brez merljivih pozitivnih učinkov in dodane vrednosti. Velja izpostaviti tudi izjemen dosežek umetnice Maje Smrekar, ki je za svoj opus “K9\_topologija: Ecce canis” prejela celo prestižno nagrado zlata Nika v okviru festivala Ars Electronica v avstrijskem Linzu. Nagrada v svetovnih razmerah pomeni toliko kot oskarji na področju filma in tako je v vrhu med priznanji, ki jih umetnik danes lahko dobi za delovanje na intermedijskem področju.

LJUBITELJSKA KULTURNA DEJAVNOST

Uresničevanje prvih treh osnovnih ciljev je zadovoljivo tako kvantitativno kot kvalitativno. Pri pregledu delovanja na področju ljubiteljske kulture poudarjamo kakovostno opravljeno nalogo zagotavljanja enakomernega kulturnega razvoja Slovenije. Osnovni cilj – ohraniti stabilno strokovno podporo ljubiteljskim kulturnim ustvarjalcem in v vseh pogledih zagotavljati rast in razvoj ljubiteljske kulture – je bil torej v vseh pogledih dosežen. Od množičnosti prek vrhunskih izobraževanj, prireditev s selekcijo in založništva do vrhunskosti, enakovredne s poklicno kulturno sfero; pri čemer sta obiskanost prireditev in odmevnost v javnosti boljši kakor v preteklih letih. Krepi se tudi sodelovanje v skupnem slovenskem kulturnem prostoru, premalo pa je kulturnih stikov s Slovenci po svetu. Slednje je povezano z omejenimi finančnimi sredstvi.

Dosežki oziroma uresničeni ukrepi v okviru študijskega centra Javnega sklada Republike Slovenije za kulturne dejavnosti:

* pripravili so več kot 10 različnih sklopov interdisciplinarnih izobraževanj za NIP UMETNOST;
* poenotili so obseg izobraževanj v sklope po 8, 16 ali 40 šolskih ur;
* v izobraževanja so vključeni le priznani domači in tuji mentorji, ki ustrezajo potrebam in posebnostim posameznih dejavnosti in okolja;
* oblikovanje daljših (semestralnih) izobraževalnih programov in usposabljanj, ki so oblikovani za posebne skupine slušateljev in vezani na posebne evropske in domače projekte;
* omogočili so subvencionirane zaposlitve za delo na področju kulture več kot 100 mladim, starim do 29 let;
* omogočili so brezplačna izobraževanja za delo na področju kulture več kot 100 mladim, starim do 29 let;
* izdali so tri temeljna založniška dela za izvajanje aktivnosti usposabljanja iz ESS.

Medresorsko se zadeve urejajo počasi, vendar zaznavamo napredek predvsem pri sodelovanju s šolstvom. Programe Javnega sklada Republike Slovenije za kulturne dejavnosti uporablja kar 60 odstotkov osnovnošolske populacije (Kulturna šola), vendar bi moralo biti sodelovanje še učinkovitejše. Premalo pa je medresorskih projektov s področja turizma in sociale.

Zaradi nezadostnega sofinanciranja digitalizacija ni potekala v predvidenem obsegu (zborovska notna zbirka ipd.). Kljub temu je bilo digitaliziranih skoraj 20.000 enot, vzpostavljena je bila platforma in omogočen je bil javni dostop do digitaliziranega gradiva. S tem postopkom je nujno nadaljevati, za kar je treba zagotoviti ustrezna namenska sredstva.

MEDIJI

Za doseganje ciljev in izvedbo ukrepov na področju medijev bi bilo treba sprejeti nova Zakon o medijih in Zakon o Radioteleviziji Slovenija (ZRTVS-1), ki bi določila ustrezne pravne podlage. Brez ustreznih pravnih podlag, na podlagi katerih bi lahko priglasili novo shemo državnih pomoči na področju medijev, namreč izvedba posameznih ukrepov, s katerimi se posega na področje medijev, torej zasebnih gospodarskih družb, ni mogoča. Enako velja za ukrepe iz pristojnosti RTV Slovenija, kateri se lahko ob upoštevanju njene institucionalne in programske avtonomije nove obveznosti javne službe dodelijo le z ustrezno spremembo ZRTVS-1, ki bi hkrati zagotovila zadostna sredstva iz RTV-prispevka. V skladu z nacionalnim programom za kulturo pa bi morala prenovljena medijska zakonodaja izhajati iz Strategije Republike Slovenije na področju medijev za obdobje 2015‒2020. Ministrstvo za kulturo je sicer pripravilo ustrezne strokovne osnutke oziroma predloge medijske strategije in obeh medijskih zakonov, vendar mu jih iz različnih razlogov ni uspelo uskladiti s ključnimi deležniki, resorji in koalicijskimi strankami. Zato so aktivnosti zastale.

Nekaterih ukrepov pa Ministrstvo za kulturo ni moglo izvesti tudi zato, ker zaradi zaostrenih javno-finančnih razmer ni uspelo zagotoviti dodatnih finančnih sredstev v proračunu ministrstva. Ne glede na to pa je Ministrstvo za kulturo v skladu z veljavnim Zakonom o medijih (Uradni list RS, št. 110/06 – uradno prečiščeno besedilo, 36/08 – ZPOmK-1, 77/10 – ZSFCJA, 90/10 – odl. US, 87/11 – ZAvMS, 47/12, 47/15 – ZZSDT, 22/16 in 39/16) in Zakonom o Radioteleviziji Slovenija (Uradni list RS, št. 96/05, 109/05 – ZDavP-1B, 105/06 – odl. US, 26/09 – ZIPRS0809-B in 9/14) ter na podlagi obstoječe sheme državnih pomoči, ki zagotavlja projektno financiranje programskih vsebin medijev, v vseh letih izvedlo ukrepe na področju spodbujanja produkcije kakovostnih programskih vsebin medijev.

ARHITEKTURA

Z arhitekturno politiko Slovenije 'Arhitektura za ljudi' je bil v središče postavljen posameznik, ki ima pravico do urejenega, ekonomičnega, zdravega, varnega in do okolja prijaznega grajenega prostora.

Z arhitekturno politiko je Ministrstvo za kulturo pomembno prispevalo k temu, da so se povezali vsi ključni resorji v cilju za boljši in trajnostni razvoj prostora in da je bil predstavljen celovit pregled vprašanj in vizij, ki naj prispevajo k izboljšanju njegove kakovosti.

Cilji arhitekturne politike so v skladu z evropskimi razvojnimi politikami v obdobju 2014–2027:

* kakovostna arhitektura, pametni razvoj, trajnostni razvoj in vključujoča arhitektura;
* vsebina arhitekturne politike in zlasti razvojne pobude se ravnajo po usmeritvah finančnega okviru Evropske unije, upoštevajo pa naslednje razvojne izzive;
* kakovostna arhitektura je zdrava, varna, do okolja prijazna in ekonomična;
* inovativna arhitektura je spodbuda za gospodarsko rast in blaginjo ljudi;
* urejena dejavnost arhitekture je pogoj za uresničitev njene ustvarjalne in povezovalne moči;
* kulturna dediščina je aktivno vključena v današnje razvojne izzive, saj tvori jedro trajnostne družbe in kulturne identitete naroda;
* arhitektura javnih zgradb in javnih površin je zgled in spodbuda za javne in zasebne investicije;
* mednarodni prostor je za arhitekturo pomembno področje razvoja in priložnosti.

Sprejeta arhitekturna politika je dobra podlaga za sprejemanje različne zakonodaje, ki vpliva na kakovostno oblikovan prostor in arhitekturo. Na njeni podlagi je bilo mogoče kakovostno prispevati k nekaterim rešitvam v novi gradbeni in prostorski zakonodaji, kar se odraža v tem, da je kakovostna arhitektura 'kot izraz kulture' prvič opredeljena kot področje javnega interesa. Poleg tega je bil sprejet Zakon o arhitekturni in inženirski dejavnosti (Uradni list RS št. 61/2017), ki opredeljuje pogoje za opravljanje poklicnih nalog in zaščito nazivov pooblaščenih arhitektov.

KULTURNA DEDIŠČINA

Celostno ohranjanje kulturne dediščine se v Sloveniji počasi uveljavlja; predvsem na področju vključevanja varstva v prostorsko načrtovanje in graditev ter pri vključevanju dediščinskih vsebin v kulturno-umetnostno vzgojo.

Izvedeni so bili nekateri projekti obnove in oživljanja kulturne dediščine: topilnica v Idriji, arheološki park Simonov zaliv, doživljajsko razstavišče Ljubljanica, vila Vipolže, Plečnikova hiša, dvorec Lanthieri v Vipavi, muzej in predstavitev lutkarstva na Ljubljanskem gradu.

Sredstev za kulturno dediščino je vedno manj (znižanje proračunskih sredstev, drastično zmanjšanje sredstev evropske kohezijske politike), kar se odraža v ogroženosti naše najpomembnejše kulturne dediščine in negativno vpliva tudi na delovanje javne službe ter investicije v javno dediščinsko infrastrukturo. Ni ustreznih finančnih in davčnih ukrepov in spodbud za lastnike kulturne dediščine in vlagatelje v njeno obnovo in ohranjanje.

Opazni so dosežki glede prepoznavnosti v mednarodnem prostoru: vpis škofjeloškega pasijona in obhodov kurentov na Unescov reprezentativni seznam nesnovne kulturne dediščine človeštva (oddani sta še nominacija klekljanje čipk in večnacionalna nominacija suhozidna gradnja) ter priprava nominacij arhitekturnih in urbanističnih del Jožeta Plečnika in Poti miru za vpis na Unescov seznam svetovne dediščine. Znak evropske dediščine sta prejeli bolnišnica Franja in cerkev sv. Duha na Javorci.

Glede državnih muzejev je bila pozornost usmerjena v reševanje prostorske problematike: končana je prenova Narodne galerije in postavljena nova stalna zbirka, zagotovljeni so depojski prostori v Pivki za Muzej novejše zgodovine, Tehniški muzej in Narodni muzej. Državni muzeji so izvedli državno pomembne razstave z dobro obiskanimi pedagoškimi in andragoškimi programi (kar je obširneje predstavljeno v poročilih na spletni strani ministrstva).

V pooblaščenih muzejih je opazen napredek glede aktivne promocije in uveljavljanja pedagoških in andragoških programov. Programi so ciljno usmerjeni, dosežejo širše občinstvo in so stalno obiskani. Muzeji so pripravili nekaj večjih razstav in celovitih projektov, odmevnih v širši javnosti. Trajnejšo ureditev in financiranje muzejske dejavnosti ovira pomanjkanje politične podpore za spremembo krovnega zakona. Sredstva za večjo digitalizacijo in s tem večjo dostopnost zbirk na spletu niso bila zagotovljena.

KNJIŽNIČNA DEJAVNOST

Na področju knjižnične dejavnost so se aktivnosti, opredeljene v nacionalnem programu za kulturo, izvajale v zelo majhnem obsegu, saj za izvedbo ni bilo zagotovljenih sredstev, ki jih je nacionalni program predvidel iz proračunskih in kohezijskih virov. V celoti ali večinoma ni bilo izvedenih ukrepov, deloma izvedenih je bila polovica. S stalno nižjimi državnimi (in lokalnimi) proračunskimi sredstvi, brez drugih finančnih in davčnih spodbud, Ministrstvo za kulturo vse težje uresničuje cilj glede večje dostopnosti storitev knjižnične javne službe za vse prebivalce Slovenije. Kljub prizadevanjem ukrepov za rešitev prostorske problematike Narodne in univerzitetne knjižnice (kratkoročno reševanje problematike z zagotovitvijo ustreznih prostorov za hranjenje knjižničnega gradiva ali trajnejšo rešitev) ni bilo. Tudi pereča prostorska problematika mariborske in nekaterih drugih splošnih knjižnic ostaja nerešena.

Cilj povečevanja kakovosti in dostopnosti splošne knjižnične dejavnosti uporabnikom je Ministrstvo za kulturo delno uresničevalo s sofinanciranjem, in sicer med drugim dostopnosti e-knjig v slovenskem jeziku v vseh slovenskih splošnih knjižnicah, nakupa novih bibliobusov in spletnega portala Dobreknjige.si za spodbujanje bralne kulture. Za delno uresničevanje cilja za boljše razmere za zbiranje, dostopnost in trajno ohranjanje slovenske pisne kulturne dediščine v knjižnicah v klasični in digitalni obliki se je v okviru ukrepa »zagotoviti sistematično restavriranje in konzerviranje slovenske pisne kulturne dediščine na klasičnih nosilcih zapisa s kemijskimi, mehanskimi in tehnološkimi postopki« nadaljeval projekt množičnega razkislinjenja, izvajala pa se je tudi digitalizacija ogroženega knjižničnega gradiva. Drugi ukrepi za uresničitev cilja, predvsem zaradi nezadostnih finančnih in kadrovskih virov, niso bili izvedeni.

Za večjo dostopnost specializiranih storitev knjižnične javne službe in njihovo boljšo kakovost je bilo v letu 2016 s podelitvijo koncesije zagotovljeno tesnejše sodelovanje knjižnice slepih in slabovidnih s splošnimi knjižnicami. Ker gre za velik razvojni zaostanek v ponudbi knjižničnih storitev za uporabnike s posebnimi potrebami, in sicer za slepe in slabovidne ter osebe z motnjami branja, ter zelo skromne kadrovske in finančne vire, lahko intenzivnejše delovanje v naslednjih letih pričakujemo le v primeru izboljšanih razmer za delovanje.

ARHIVSKA DEJAVNOST

Aktivnosti, ki so bile opredeljene v nacionalnem programu za kulturo, so se izvajale v obsegu, ki ga je dopuščal letni finančni okvir Ministrstva za kulturo. V okviru reševanja prostorske problematike arhivov je za potrebe Enote za Prekmurje Pokrajinskega arhiva Maribor odkupilo objekt na Cvetkovi 1 v Murski Soboti, ki ga bo v prihodnje prilagodilo za potrebe izvajanja javne arhivske službe. V letih 2014 in 2017 je bil izveden odkup dela prostorov v stavbi Pokrajinskega arhiva v Novi Gorici, ki do tedaj še niso bili v lasti RS (1. in 2. nadstropje ter pritličje v isti stavbi, skupaj dodatnih 786 m² površine). Sredstva sta zagotovila Ministrstvo za kulturo in Pokrajinski arhiv v Novi Gorici. V kompleksu nekdanje vojašnice Roška, ki je namenjen za Arhiv Republike Slovenije, je bila v vzhodnem traktu v letu 2015 izvedena obnova kleti za namene arhivskega depoja za gradivo na papirju in rekonstrukcija prvega nadstropja za potrebe hrambe filmskega arhivskega gradiva. Izvedene so bile aktivnosti, vezane na pripravo potrebne dokumentacije za obnovo severnega trakta nekdanje vojašnice na Roški oziroma Poljanski cesti, ki je namenjen Arhivu Republike Slovenije. V letih 2015 in 2017 je Ministrstvo za kulturo zaradi pomanjkanja depojskih zmogljivosti Zgodovinskemu arhivu Ljubljana zagotovilo sredstva za najem dodatnih depojev v Ljubljani in Kranju.

Ker je konec leta 2015 prenehala veljati Strategija razvoja e-ARH.si 2010‒2015, je bil v letu 2015 poudarek na pripravi nove strategije in izvedbenega načrta razvoja slovenskega elektronskega arhiva za obdobje 2016‒2020 ter umestitvi projekta v Operativni program za izvajanje evropske kohezijske politike za programsko obdobje 2014‒2020. Strategija in izvedbeni načrt razvoja slovenskega elektronskega arhiva za obdobje 2016–2020 sta bila potrjena v začetku leta 2016, nato je bila sprejeta še odločitev o podpori projektu »Razvoj slovenskega javnega elektronskega arhiva e-ARH.si« (krajše e-ARH.si: ESS). V letu 2016 je bila vzpostavljena organizacijska struktura projekta s projektnim svetom in projektno skupino z osmimi kompetenčnimi centri ter pripravljen krovni operativni načrt do leta 2020, v letu 2017 so se izvajale načrtovane aktivnosti. Projekt poteka v Arhivu Republike Slovenije in regionalnih arhivih. V okviru ukrepa vzpostavitev okolja in storitev za hrambo elektronskega arhivskega gradiva v obdobju nacionalnega programa za kulturo je bilo torej veliko narejenega, sprejeta sta bila strategija in izvedbeni načrt ter vzpostavljen je bil projekt, ki se izvaja po sprejetem časovnem načrtu.

SLOVENSKI JEZIK

V obdobju 2014–2017 je bilo na področju jezikovne politike doseženih nekaj pomembnih uspehov. Eden je izboljšanje bralne pismenosti otrok. Njihova bralna pismenost je namreč v raziskavah PISA 2009 in PISA 2012 dosegla raven pod povprečjem OECD, podatki za leto 2015 pa so pokazali, da so se ti dosežki zelo izboljšali. Leta 2015 je bil povprečni dosežek slovenskih učencev pri bralni pismenosti 505 točk, tj. 24 točk več kot leta 2012 (481 točk), s tem je bilo preseženo povprečje OECD (493 točk).

Velik preskok je bil narejen v zvezi z digitalizacijo ter razvojem jezikovnih virov in tehnologij. Na Ministrstvu za kulturo je potekala razprava o jezikovnih virih in tehnologijah (JVT), ki so se je udeležili minister za kulturo Anton Peršak, minister za javno upravo Boris Koprivnikar i ministrica za izobraževanje, znanost in šport dr. Maja Makovec Brenčič. Cilj razprave je bil zagotoviti kakovostno in celovito podporo slovenskemu jeziku v standardni obliki, ki jo je oziroma jo bo mogoče uporabiti na spletu in mobilnih elektronskih napravah. Digitalizacija sama po sebi ne zmanjšuje rabe slovenskega jezika, jo pa bo, če jezika ne bomo modernizirali in ga prilagodili digitalizaciji. Navzoči so se dogovorili, da bo ustanovljeno koordinacijsko telo, sestavljeno iz predstavnikov državne uprave in strokovnjakov na področju JVT, ki bo usmerjalo nadaljnji razvoj na tem področju. Vlada Republike Slovenije je zato 23. 3. 2017 sprejela Sklep o ustanovitvi, nalogah in sestavi Sveta za spremljanje razvoja jezikovnih virov in tehnologij. Svet usmerja nadaljnji razvoj JVT, podpira celovite rešitve pri digitalizaciji slovenskega jezika, ovrednotil je uporabnost dosežkov na področju JVT in možnosti za njihovo nadgradnjo, obravnaval je strateške usmeritve na področju JVT v državni upravi, določil potrebe na področju JVT in smernice glede odprtega dostopa do JVT.

Ostalo je nekaj odprtih izzivov, s katerimi se bo treba soočiti v naslednjem strateškem obdobju. Podrobneje bodo opredeljeni v novi resoluciji o jezikovni politiki (2019–2023), ki je v pripravi.

KULTURNO-UMETNOSTNA VZGOJA

Ministrstvo za kulturo, Ministrstvo za izobraževanje, znanost in šport (MIZŠ) in Zavod RS za šolstvo so si v skladu z začrtanimi cilji prizadevali za načrtnejšo kulturno-umetnostno vzgojo v vzgoji in izobraževanju (formalnem in neformalnem) na državni in lokalni ravni. Vzpostavitev državne mreže KUV kot sistema, ki omogoča načrtno, dostopno in kakovostno KUV v vzgoji in izobraževanju ter širši družbi, je treba graditi tudi v prihodnje, vendar je nujno zagotoviti financiranje mreže ter iskati (po zgledu drugih držav EU) tudi nove poti mreženja (npr. vzpostaviti regionalne mreže).

Uspešno so bila izvedena številna strokovna usposabljanja (najpomembnejši je Kulturni bazar), ki so prispevala k prepoznavnosti pomena KUV in kulturnih ustanov po vsej Sloveniji. Vzpostavljeno je bilo medresorsko sodelovanje z Ministrstvom za kmetijstvo, gozdarstvo in prehrano, Ministrstvom za zdravje, Ministrstvo za okolje in prostor (MOP), Ministrstvo za zunanje zadeve (MZZ), Slovensko nacionalno komisijo za Unesco, Centrom RS za mobilnost in evropske programe izobraževanja in usposabljanja, Andragoškim centrom Slovenije, Olimpijskim komitejem Slovenije in Skupnostjo občin Slovenije.

K boljši informiranosti strokovne in širše javnosti prispevata tudi portal [www.kulturnibazar.si](http://www.kulturnibazar.si) in *e-Katalog ponudbe kulturno-umetnostne vzgoje kulturnih ustanov iz vse Slovenije*. Projekt Kulturni bazar zagotavlja mrežo koordinatorjev KUV v vzgojno-izobraževalnih zavodih, kulturnih ustanovah in lokalnih skupnostih.

Pomemben napredek v tem obdobju omogoča financiranje projektov filmske in gledališče vzgoje s sredstvi evropske kohezijske politike (JR ESS RIUO 2016–2021) – izvaja se šest državnih projektov, ki bodo prispevali k razvoju inovativnih učnih okolij in prožnih oblik učenja za dvig splošnih kompetenc na področju kulture.

Bralna kultura: medresorska delovna skupina na MIZŠ je pripravila predlog *Nacionalne strategije za razvoj bralne pismenosti*. Javna agencija za knjigo uspešno izvaja medresorski projekt *Rastem s knjigo za OŠ in SŠ*. Splošne knjižnice vedno bolj postajajo krajevna središča kulture, branja, srečevanja in druženja ter dostopa do različnih informacij. Uspešno in odmevno se je začel izvajati projekt *Branju prijazna občina*.

Filmska vzgoja: Slovenski filmski center v skladu z državno Strategijo za filmsko vzgojo (potrdila Vlada RS 2016) zagotavlja razvoj področja (razpisi ipd.). Poudarjeno je stalno izvajanje kakovostnih projektov filmske vzgoje, ki omogočajo spoznavanje kakovostnih filmov, filmsko ustvarjanje ter kritične in ustvarjalne pristope k filmski kulturi.

Kulturna dediščina: vsa leta se uspešno izvaja teden kulturne dediščine (Zavod za varstvo kulturne dediščine Slovenije s partnerji: MK, MIZŠ, ZRSŠ, Slovenska nacionalna komisija za Unesco, Skupnost vrtcev Slovenije in Skupnost muzejev Slovenije).

Arhitektura in oblikovanje: glede na pomanjkanje sredstev je nacionalni odbor za KUV predlagal vključitev področja v vzgojo in izobraževanje za trajnostni razvoj (globalno učenje) ter zagotovitev sodelovanja MOP in MZZ – poiskati je treba skupne poti, kako v vzgojno-izobraževalnem procesu in širši javnosti spodbujati in ozaveščati o skrbi za kakovosten prostor.

Javni sklad za kulturne dejavnosti zagotavlja izvajanje projekta Kulturna šola, ki spodbuja zlasti vključevanje učencev v obšolske dejavnosti. Vzpostavili so spletno platformo, povečalo pa se je tudi število vključenih vzgojno-izobraževalnih zavodov.

ČLOVEKOVE PRAVICE IN VAROVANJE KULTURNIH RAZNOLIKOSTI

Zastavljeni ukrepi v letih 2014–2017 so se izvajali, raven varovanja kulturnih pravic manjšin in njihove kulturne integracije se je ohranjala, skrb za različne ranljive skupine se je nadaljevala. Ta raven in skrb sta ustrezni, na nekaterih področjih so se zgodili tudi premiki na bolje, vendar ambiciozni cilj za dosego »višje ravni«, kot je zapisano v nacionalnem programu za kulturo, žal ni bil dosežen. Vzrok za to je predvsem pomanjkanje finančnih sredstev in politične volje. Pri tem ne gre le za spodleteli poskus poslancev v aktualnem mandatu, da bi pripravili zakonsko podlago za trajno financiranje kulturnih potreb narodnih skupnosti, ki jim je deklaracija o njihovem položaju v Republiki Sloveniji iz leta 2011 vzbudila velika pričakovanja, temveč se to neuresničenje v nacionalnem programu za kulturo zapisane ambicije nanaša predvsem na krepitev kadrovskih zmogljivosti in dodelavo celovitega sistema ugotavljanja in spremljanja kulturnih potreb in dejavnosti manjšinskih skupnosti. Vzpostavitev takšnega sistema v javnem sektorju kulture je namreč bolj stvar politične volje kot financ, čeprav ga povsem brez dodatnih sredstev ni mogoče vzpostaviti. Če te volje tudi v prihodnje ne bo, bo treba razmisliti o alternativnih načinih oblikovanja (posebnih) ukrepov, ki naj bi izhajali iz omenjenega sistema in se prilagajali aktualnim izzivom.

KULTURNE INDUSTRIJE

Da bi lahko v štirih letih izvajanja nacionalnega programa za kulturo oba cilja v celoti dosegli, bi bili potrebni ukrepi, ki bi bili bolj sistemsko naravnani, nekateri pa niso bili izvedeni tudi zaradi pomanjkanja sredstev. Sta pa bila v letu 2017 sprejeta dva ukrepa, ki bosta pripomogla k uresničevanju obeh ciljev, in sicer tako k povečanju trga kulturnih industrij kakor tudi k večji mednarodni prepoznavnosti slovenskih kulturnih industrij, vendar sta dolgoročno naravnana, tako da seveda učinkov še ni.

Prvi je sprejem novele Zakona o uresničevanju javnega interesa v kulturi (Zakon o spremembah in dopolnitvah Zakona o uresničevanju javnega interesa za kulturo – ZUJIK-G (Uradni list RS, št. 61/17 z dne 2. 11. 2017)), ki uvaja obveznost javnih investitorjev, da del sredstev, namenjenih za gradnjo ali obnovo objektov v javni lasti, namenijo za opremo teh objektov ali njihove okolice z umetniškimi deli. Namen izvajanja ukrepa je opremiti in s tem obogatiti javne prostore z umetniškimi deli. Po tem ukrepu bodo investitorji ob obnovi ali gradnji javne investicije na ravni države manjši del investiranega zneska namenili likovni umetnosti.

Drugi pa je projekt Slovenija kot posebna gostja na frankfurtskem sejmu leta 2022, ki bo močno povečal mednarodno prepoznavnost slovenske knjige.

OBLIKOVANJE – KREATIVNA INDUSTRIJA

Eden glavnih ukrepov na tem področju je bil vzpostavitev Centra za kreativnost (CzK), ki je bil na zahtevo Službe Vlade Republike Slovenije za razvoj in evropsko kohezijsko politiko razdeljen na dva dela, ki se vsebinsko dopolnjujeta: platformo CzK, ki jo prek neposredne potrditve vodi Muzej za arhitekturo in oblikovanje, ter javni razpisi CzK. Od leta 2018, ko bo izveden prvi javni razpis, bodo finančne podpore v višini 5.290.000 evrov v obliki javnih razpisov nadgrajevale vsebine in cilje platforme CzK. Operacija CzK JR bo podpirala projekte, ki nastajajo na presečišču umetnosti, kulture, trga, podjetništva in gospodarstva in ki združujejo ustvarjalnost, proizvodnjo in distribucijo dobrin in storitev ter proizvajajo in razširjajo dobrine ali storitve, ki vsebujejo ali izražajo kulturne vsebine ne glede na njihovo morebitno tržno vrednost.

Osnutek Strategije za oblikovanje je poleg pripravljalne študije strokovne komisije upošteval še nekatere najnovejše dokumente na ravni Evropske unije, zlasti priporočila za izvajanje primerljivih državnih pobud in Montrealsko oblikovalsko deklaracijo iz oktobra 2017. Ključno priporočilo dokumenta Evropske unije je bila uskladitev vseh pobud v državi in njihova smotrna koordinacija. To je bila tudi rdeča nit dokumenta, ki je predlagal ustanovitev medresorske koordinacijske skupine in usmerjenost v čas slovenskega predsedovanja Evropski uniji v drugi polovici leta 2021, okrog tega pa serijo potovalnih razstav, ki bi v Sloveniji in tujini prikazale tako možnosti oblikovanja/oblikovalsko razmišljanje (bolj v Sloveniji) kakor tudi reprezentativne primere vrhunskega slovenskega oblikovanja (bolj v tujini). Ker je Republika Slovenija v zadnjih letih za različne projekte promoviranja oblikovanja porabila precej več kot deset milijonov evrov, so predvideni stroški manj kot 10 odstotkov tega zneska, njihov glavni cilj pa sta predvsem racionalizacija in optimizacija teh prizadevanj, dolgoročno pa seveda usklajenost s strateškim ciljem Slovenija za leto 2030: “višja kakovost življenja za vse”.

DIGITALIZACIJA

Nacionalni program za kulturo je na področju digitalizacije izveden v skladu z razpoložljivimi sredstvi, ki so bila relativno skromna. Iz sklepov Sveta Evropske unije, ki so bili sprejeti maja 2014 na področju kulturne dediščine (sklepi o kulturni dediščini kot strateškem viru za trajnostno Evropo), med drugim izhaja, da morajo države članice spodbujati razširjanje digitalnih kulturnih vsebin in povečevati javno dostopnost digitalizirane kulturne dediščine z namenom, da se državljanom omogoči izraba njenih kulturnih in izobraževalnih zmožnosti. Glede na to, da sta bila v obdobju 2014–2017 prednostno financirana ustanavljanje in delovanje spletnih portalov ter drugih storitev, ki omogočajo dostop do digitalizirane kulturne dediščine, je bil nacionalni program za kulturo v tem delu relativno uspešno izveden. V prihodnjem obdobju pa bilo treba sprejeti strateški dokument na področju digitalizacije kulturne dediščine, ki bi podal strokovne usmeritve ter oblikoval prednostne naloge na tem področju.

MEDNARODNO SODELOVANJE

Na področju mednarodne promocije slovenske kulture je bilo kljub nezadostnim finančnim sredstvom izvedenih veliko uspešnih projektov, dosežen je bil napredek na številnih področjih, hkrati pa je bila kultura uspešno umeščena v celovite promocijske aktivnosti Republike Slovenije v tujini. V sodelovanju z ustreznimi deležniki sta potekali aktivna priprava in izvedba številnih mednarodnih projektov širšega vsedržavnega promocijskega pomena. Med drugim so bili izvedeni: predstavitev arhitekta Fabianija na Dunaju, odmevne predstavitve kolektiva Neue Slowenische Kunst (NSK) v Moskvi, Benetkah in Madridu ter odmevne tematske razstave, ki so bile uspešno predstavljene v številnih državah po svetu. Izvedena so bila odmevna gostovanja slovenskih gledališč in drugih ustvarjalcev s področja kulture, za sodelovanje na beneškem bienalu je Slovenija pridobila prestižni razstavni prostor v Arsenalu.

Nadaljevala so se prizadevanja za krepitev mednarodne mobilnosti slovenskih ustvarjalcev,dvostransko sodelovanje s številnimi državami se je okrepilo. Izpostaviti velja izvedbo izmenjalnih predstavitev slovenske kulture v Ruski federaciji in ruske kulture v Sloveniji, krepitev sodelovanja s Kitajsko, napredek v sodelovanju s Srbijo na področju arhivov in drugih nasledstvenih vprašanj, uspešno pridobitev leta 1985 iz Narodnega muzeja Slovenije ukradenega eksponata – bodala z Iga iz Velike Britanije, podpisanih je bilo več programov sodelovanja (z Avstrijo, Madžarsko itd.). Prav tako velja izpostaviti uspehe slovenskih prijaviteljev na razpisih programa Evropske unije Ustvarjalna Evropa, kjer dosegajo izvrstne rezultate in s tem uvrščajo Slovenijo med najuspešnejše države prejemnice sredstev, Ministrstvo za kulturo ima vzpostavljen tudi mehanizem za sofinanciranje teh projektov.

Po vzoru Slovenskega kulturno-informacijskega centra na Dunaju je bil leta 2016 odprt Slovenski kulturni center v Berlinu, oba kulturna centra uspešno promovirata vrhunsko slovensko kulturo v državah gostiteljicah.

Leta 2017 je bila uspešno izpeljana kandidatura za gostiteljstvo največjega mednarodnega zborovskega festivala v Evropi Europa Cantat 2021, zaradi intenzivnih mednarodnih aktivnosti zadnjih let je pa je Slovenija uradno potrjena za častno gostjo frankfurtskega knjižnega sejma leta 2022 in na knjižnem sejmu otroške literature v Bologni leta 2021. Tovrstni projekti so velika priložnost za promocijo slovenske kulture in ustvarjalnosti, imajo pa tudi širši pomen, saj so izvrstna priložnost za celostno predstavitev Slovenije v svetu.

Aktivnosti na področju mednarodnega sodelovanja dokazujejo, da je mogoče z veliko angažiranostjo in iskanjem ustvarjalnih rešitev dosegati odlične rezultate, za kar si bomo prizadevali tudi vnaprej.

IZOBRAŽEVANJE IN USPOSABLJANJE V KULTURI

V letih 2014‒2017 sta bila letno izvedena po dva razpisa za štipendiranje. Razpisa sta bila namenjena za dodiplomske študije na področju kulture v tujini ter podiplomske študije in izpopolnjevanje v tujini in Republiki Sloveniji. Sredstva za izvajanje razpisa za štipendiranje na področju kulture v času izvajanja nacionalnega programa za kulturo ostajajo na enaki ravni, zato načrtovana 10-odstotna rast števila vključenih štipendistov na letni ravni ni bila realna. Ne glede na to ocenjujemo, da je bilo izvajanje štipendiranja uspešno. V okviru razpoložljivih proračunskih sredstev so bili vsako leto podprti prijavitelji, ki so bili na podlagi mnenj strokovnih komisij najbolje ocenjeni.

V letu 2017 je bilo v okviru javnega razpisa Podporno okolje, financiranega iz sredstev evropske kohezijske politike, podprtih 40 projektov. Vanje je bilo vključenih 74 oseb, ki so se usposabljale pod mentorstvom v okviru zaposlitve za eno leto oziroma v okviru usposabljanja v trajanju 174 ur (v okviru posameznega projekta) z vključevanjem v kulturne programe in projekte izvajalcev na področju kulture. To je prispevalo k uresničevanju cilja o povečanju usposobljenosti, znanja, spretnosti in kompetenc.

Ukrep vzpostavitev instrumentov prekvalifikacij in dokvalifikacij zaposlenih pri delodajalcu – namenska sredstva za sofinanciranje stroškov prekvalifikacije in dokvalifikacije, ki bi jih namenili delodajalcem, ni bil izveden, saj za to ni bilo zagotovljenih sredstev evropske kohezijske politike, prav tako tudi ni bilo drugih sistemskih sprememb na tem področju. Podatkov o morebitnih prekvalifikacijah, ki se pri delodajalcih na področju kulture izvajajo iz drugih virov (zlasti iz aktivne politike zaposlovanja), nimamo.

SAMOZAPOSLENI V KULTURI

V obdobju 2014–2017 je število samozaposlenih v kulturi stalno naraščalo. Prav tako sta se v tem času povečala število in delež samozaposlenih s pravico do plačila prispevkov za socialno varnost iz državnega proračuna, kar jim omogoča samostojno ustvarjalno pot.

S spremembami Zakona o uresničevanju javnega interesa za kulturo (ZUJIK) in Uredbe o samozaposlenih v kulturi so bile uvedene nekatere spremembe na področju vpisa v razvid samozaposlenih v kulturi:

* registracija za opravljanje več specializiranih poklicev, olajšava pri ponovnem vpisu v razvid z istim specializiranim poklicem,
* podaljšalo se je obdobje priznavanja pravice do plačila prispevkov za socialno varnost iz državnega proračuna s treh na pet let,
* zvišala se je starostna meja za pridobitev trajne pravice, in sicer s 50 let na 55 let, pri čemer samozaposleni to pravico pridobi brez preverjanja njegovega izjemnega kulturnega prispevka v zadnjem petletnem obdobju.

Spodbujanje samozaposlovanja na podlagi 82. a člena ZUJIK poteka tudi z delovnimi štipendijami in izvajanjem ukrepa podeljevanja dnevnih nadomestil za čas zadržanosti z dela zaradi bolezni, ki traja najmanj 31 delovnih dni, uvedena sta vrednotenje in določitev minimalnega plačila, do katerega naj bi bili upravičeni samozaposleni v kulturi, ki na podlagi pogodbe opravljajo delo v okviru programa ali projekta javnega zavoda, financiranega iz državnega proračuna.

Podpora prvim projektom mladih samozaposlenih ter drugih projektov samozaposlenih in povezovanje samozaposlenih z nevladnimi organizacijami ter prednostna podpora mladim na določenih področjih se je izvajala z javnimi razpisi tako v okviru večletnega programskega kakor tudi večletnega projektnega in enoletnih projektnih razpisov na področjih umetnosti ter javnega razpisa za izbiro kulturnih projektov bivanja in ustvarjanja v umetniških rezidencah.

NEVLADNE ORGANIZACIJE

Ministrstvo za kulturo je na podlagi javnih razpisov ter javnih in neposrednih pozivov podpiralo kulturne projekte in programe nevladnih organizacij na področju umetnosti, ljubiteljske kulture, kulturne dediščine in medijev. V okviru večletnega javnega programskega razpisa za izbiro javnih kulturnih programov na področju umetnosti v letih 2014‒2017 so bili sofinancirani tudi stroški dela zaposlenih. V teh letih je potekala tudi izbira za sofinanciranje izvajalcev v okviru javnega poziva za izbiro javnih kulturnih programov na področjih kulturne dediščine, arhivske dejavnosti in knjižnične dejavnosti.

V okviru zaposlovanja je bil izveden prvi javni razpis za sofinanciranje zaposlitev za eno leto in vključevanje v kulturne projekte nevladnih organizacij, javnih zavodov in javnih agencij, ki so registrirani za opravljanje kulturno-umetniških dejavnosti ter posredovanje kulturnih dobrin v Sloveniji. Namen javnega razpisa je vzpostavitev podpornega okolja za delovanje na področju kulture, usmerjenega k dvigu zaposljivosti, krepitvi usposobljenosti in podpori socialni vključenosti oseb iz ciljne skupine, predvsem z vključevanjem v kulturne programe in projekte izvajalcev na področju kulture.

V tem obdobju ni bilo izvedenih posebnih ukrepov za povečanje vlaganj v kulturo z donatorstvom. Kaže pa omeniti podatke o donacijah dohodnine, ki so jih davčni zavezanci namenili za financiranje splošno-kulturnih namenov in so v letu 2013 znašale 134.014,01 evra, leta 2017 pa 198.798,12 evra.

JAVNI ZAVODI

Vsebina prvega cilja, povezanega z zmanjševanjem števila zaposlenih v javnih zavodih, je odraz časa, tj. gospodarske krize, v katerem je nacionalni program za kulturo nastal. Leta 2014 je bil tako upoštevan dogovor med Vlado Republike Slovenije in sindikati z dne 20. 5. 2013. Omenjeni dogovor se glede zmanjševanja števila zaposlenih nanaša na leti 2013 in 2014 (do januarja 2015). Število zaposlenih se je v javnem sektorju v kulturi od leta 2014 do leta 2015 dejansko zmanjšalo za 0,8 odstotka. V letu 2015 se je na področju zaposlovanja v javnih zavodih izvajal 51. člen Zakona o izvrševanju proračunov RS za leti 2014 in 2015 (Uradni list RS, št. 101/13, 9/14 – ZRTVS-1A, 25/14 – ZSDH-1, 38/14, 84/14, 95/14 – ZUJF-C, 95/14, 14/15, 46/15 in 55/15), ki je sicer predpisoval skupno znižanje zaposlenih pri posrednih uporabnikih proračuna za en odstotek, razen pri tistih, ki so strošek poslovanja v letu 2015 znižali tako, da so porabo sredstev za financiranje del in nalog, ki so v njihovi pristojnosti in so bila v preteklem letu oddana zunanjim izvajalcem, zmanjšali vsaj za vrednost stroškov dela enega odstotka zaposlenih. Za to možnost se je pri pripravi kadrovskih načrtov za leto 2015 odločila večina javnih zavodov. Tako je bil v letih 2016 in 2017 upoštevan Zakon o izvrševanju proračunov Republike Slovenije za leti 2016 in 2017. Ta ne predpisuje več znižanja števila zaposlenih, pač pa določa, da pri neposrednih uporabnikih proračuna države in posrednih uporabnikih proračuna države in občin število zaposlenih ne sme presegati števila zaposlenih, kot je določeno v kadrovskih načrtih za leto 2015.

Ukrep, ki je predvidel nov model upravljanja in organiziranja javnega sektorja, ni bil izveden, saj je zanj potrebna celovita sprememba Zakona o uresničevanju javnega interesa za kulturo, do katere ni prišlo.

Ministrstvo za kulturo je prek razpisov in neposrednih pozivov spodbujalo dolgoročno sodelovanje javnih zavodov z nevladnimi organizacijami in samozaposlenimi ter zasebnim sektorjem pri posameznih programskih sklopih ali nalogah, zaradi česar so nastale številne oblike sodelovanja.

ZASEBNI SEKTOR

Sofinanciranje produkcije prek javnih razpisov Ministrstva za kulturo je bilo usmerjeno predvsem v produkcijo kakovostnih del, merila in pogoji zato niso vključevali posebnih ukrepov za zaposlovanje, saj je izvedba v pristojnosti izvajalcev. Vendar pa so posredno s sofinanciranjem dejavnosti (filmske in televizijske produkcije, prikazovanja in distribucije, knjižne produkcije) ukrepi bistveno vplivali tudi na razvoj dejavnosti kot take in njihovih nosilcev (zasebnih podjetij, zavodov, društev), kar je povezano tudi z zaposlovanjem. Prek Javne agencije za knjigo Republike Slovenije so bili sofinancirani številni kulturni programi na širšem področju knjige, ki jih večinoma izvajajo subjekti zasebnega prava, saj na področju založništva v Republiki Sloveniji nimamo javnih zavodov. S temi sredstvi se je neposredno omogočilo tudi ohranjanje delovnih mest oziroma dejavnosti s posebnim pomenom za razvoj kulture v državi. Število delovno aktivnih v zasebnem sektorju v kulturi je od leta 2014 do leta 2017 naraščalo (od 16.115 v letu 2014 do 16.858 v letu 2017).

Strokovno delovanje medijev je težko zagotavljati ob visoki stopnji prekarnega dela. Zato je še toliko bolj bistveno, da se na tem področju zagotovi čim večji delež redno zaposlenih novinarjev in drugih programskih sodelavcev. Čeprav je vključevanje raznolikih profilov v medijske projekte ne glede na formalno ureditev sodelovanja z njimi pomembno, pa je treba vendarle še prav posebno pozornost nameniti številu redno zaposlenih oseb. Kot je razvidno iz evalvacij rednega letnega javnega projektnega razpisa za sofinanciranje programskih vsebin medijev, je medijski razpis predvsem spodbujal množično vključevanje različnih sodelavcev pri pripravi medijskih projektov ter imel v zadnjem letu celo blago pozitiven učinek na redno zaposlovanje sodelavcev. Trend zmanjševanja zaposlitev, ki je bil značilen v preteklih letih, se je morda ustavil, seveda pa gibanja zaposlovanja ne moremo posplošiti na vse slovenske medije, saj na trg dela vplivajo številni dejavniki.

INVESTICIJE NA PODROČJU KULTURE

V letu 2014 so bila sredstva na proračunski postavki Investicije v kulturi še posebej nizka (884.835 evrov). Največji strošek je bil nakup dodatnih prostorov za Pokrajinski muzej v Novi Gorici, izvajala so se obnovitvena dela na ploščadi Metelkova, Slovenskemu narodnemu gledališču Maribor so bila namenjena sredstva za nujna vzdrževalna dela, Arboretumu Volčji Potok pa za izvedbo modulacij.

V letu 2015 (1.156.405 evrov) je Služba za investicije in ravnanje Ministrstva za kulturo s stvarnim premoženjem izvedla nakup objekta »Muralisti« v Murski Soboti, za investicijsko-vzdrževalna dela in nakup opreme so bila dodeljena sredstva Slovenskemu narodnemu gledališču Drama Ljubljana in Slovenskemu narodnemu gledališču Maribor, Narodni in univerzitetni knjižnici za zamenjavo oken (1. faza), Cankarjevemu domu za ureditev parka in Muzeju za arhitekturo in oblikovanje za pripravo dokumentacije za energetsko prenovo objekta.

V letu 2016 so bila sredstva dodeljena za zamenjavo oken Narodni in univerzitetni knjižnici, pripravi dokumentacije za energetsko prenovo petih objektov Ministrstva za kulturo, sofinanciranju vhodnega objekta v arboretumu, izdelavi projektne dokumentacije za obnovo objekta »Muralist« v Murski Soboti in Slovenskemu narodnemu gledališču Drama Ljubljana za pripravljalna dela za izvedbo natečaja za celovito obnovo Drame.

V letu 2017 je bilo na proračunski postavki Investicije v kulturi 1.677.000 evrov sredstev, ki so se sredi leta zmanjšala za 600.000 evrov. Izvedel se je nakup potrebnih prostorov za arhiv v Novi gorici, nakup Nemške hiše, med letom so bila sredstva namenjena za nakup prostorov na Cankarjevi 7 v Ljubljani (Javni sklad Republike Slovenije za kulturne dejavnosti), izgradnji transformatorske postaje na Snežniku in Arhivu Republike Slovenije.

Za obnovo in vzdrževanje kulturnih spomenikov v lasti Republike Slovenije je bilo od leta 2014 do leta 2017 namenjenih skupno 3.224.977 evrov, od tega je bilo samo za investicije in investicijsko vzdrževanje namenjenih 2.264.135 evrov: zunanja ureditev pristav na gradu Snežnik, dokončanje prelature v samostanu Kostanjevica na Krki (2014), večja vzdrževalna dela na dvorcu Dornava in gradu Viltuš, projektna dokumentacija za parkirišče na Pišecah (2015), na gradu Negova je bila dokončana kuhinja in vzdrževalna dela na Starem delu gradu, na gradu Pišece so bila zgrajena parkirišča in urejena dostopna pot do gradu (2016), obnova strehe na traktu S gradu Ptuj, investicijska dela na gradu Gradac in dvorcu Dornava, izdelava projekte dokumentacije za celovito prenovo objektov (Borl, Dvor, gozdarska koča Snežnik), financiranih iz EU-sredstev (2017). S sredstvi, namenjenimi za vzdrževanje spomenikov v lasti RS, se izvaja tudi vzdrževanje grajskih parkov (gradovi Snežnik, Gradac, Pišece in Borl, dvorec Dornava in drugi) in urejanje okolice kulturnih spomenikov.

KULTURNI PROJEKTI V OKVIRU FINANČNEGA OBDOBJA EU 2014–2020

Ministrstvo za kulturo se je v letu 2014 uspešno vključilo v novo programsko obdobje Evropske kohezijske politike (EKP). Vlada Republike Slovenije je doslej Ministrstvu za kulturo odobrila sredstva za izvedbo projektov v vrednosti 61,5 milijona evrov. V letu 2017 je bila z odločitvijo o podpori porabljena že dobra tretjina vseh dodeljenih sredstev. S svojimi potrebami tako naslavljamo kar devet od enajstih prednostnih osi, ki so Republiki Sloveniji na voljo v programskem obdobju 2014‒2020, te pa pokrivajo tudi del prednostnih naložb iz Nacionalnega programa za kulturo 2014‒2017. V letu 2017 smo aktivno sodelovali tudi v programih evropskega teritorialnega sodelovanja v okviru odborov za spremljanje v vseh štirih programih čezmejnega sodelovanja Interreg V-A Slovenija – Avstrija, Slovenija – Madžarska, Slovenija – Hrvaška ter Italija – Slovenija ter načrtovali vsebine s področja kulture v finančnem mehanizmu ekonomski gospodarski prostor 2014+. Z izvajanjem projektov EKP tako tudi uresničujemo razvojne cilje, izpostavljene v poglavju Kulturni projekti v okviru finančnega obdobja EU 2014–2020.

1. Rudi Šeligo: Slovenski nacionalni kulturni program, predlog, Nova revija, Ljubljana 2000. [↑](#footnote-ref-1)
2. Projekt za pridobitev gradbenega dovoljenja [↑](#footnote-ref-2)
3. Projekt za izvedbo [↑](#footnote-ref-3)
4. Seja pomeni obisk strani v enem časovnem okviru (števec sej se običajno ponastavi po preteku 30-minutne neaktivnosti ali konec dneva ter tudi, če se pobrišejo piškotki), število uporabnikov predstavlja različne IP-naslove, ogled strani pa pomeni število klikov na tej strani in njenih podstraneh. [↑](#footnote-ref-4)
5. Izhodiščna vrednost v NPK pri tem kazalniku je napačna. Pravilna je 24.493, in ne 23.503 (Vir: Lipovšek, Brigita. 2014. Kadri v kulturi v Sloveniji. Statistične informacije Ministrstva za kulturo, str. 6.). [↑](#footnote-ref-5)
6. Statistični urad RS je naknadno spremenil podatek za leto 2015 iz 25.300 v 25.282. Podatek v Poročilu o izvajanju NPK 2014–2017 v letu 2015 je zato na str. 82 napačen. [↑](#footnote-ref-6)
7. Podatki za leta 2012, 2013, 2014 so bili glede na poročila o izvajanju NPK za leti 2014 in 2015 spremenjeni v skladu z novimi podatki Finančne uprave RS. [↑](#footnote-ref-7)
8. S Statističnega urada Republike Slovenije so sporočili, da je pravilen podatek za leto 2015 629, in ne 1.050. [↑](#footnote-ref-8)
9. V vladnem gradivu, ki je leta 2013 spremljalo predlog Resolucije o nacionalnem programu za kulturo 2014–2017, je bilo navedeno, da finančne posledice sprejetja resolucije, ki niso načrtovane v sprejetem proračunu, v obdobju 2014–2017 znašajo 805,6 milijonov evrov. V dokumentu je bilo predvideno tudi, da bo približno 40 odstotkov te vsote – 323,2 milijona evrov – sredstev evropske kohezijske politike. [↑](#footnote-ref-9)